Virgil Iordache 


Creaţie şi evoluţie 


- eseuri- 


Cuprins 


Unde este Dumnezeu ? 
O interpretare a sistemului socio-economic românesc 
Creaţie şi evoluţie 
Conceptul general de evoluție 
Unităţile selecţiei 
Reflecţii pornind de la texte ale altor autori 
Cum poţi face rău vrând să faci bine 
Ecologismul rezonabil 
Unghiul mort nu există 
Pentru un decizionism altruist 


Zbor periculos 


Bibliografie 


135 


159 
164 
170 
174 
181 


190 


Unde este Dumnezeu ?! 


Unde este Dumnezeu? ? Sau mai bine spus, unde este Dumnezeul 
celuilalt ? Răspunsul la această întrebare, prin miza axiologică a 
divinității, poate cu uşurinţă să genereze ură sau iubire, conflict sau 
armonie. Este El în aceeaşi poziţie cu al nostru, sau în altă parte, 
eventual acolo unde Diavolul nostru este ? Sensul lanţului fiinţei este 
acelaşi, reprezentările sunt analoage: ne regăsim în celălalt ca într-o 
oglindă de toate zilele, fie ea şi puțin deformată, sau ne regăsim 
inversati, ca printr-o lentilă, contraintuitivă şi generatoare de 
anxietate ? Alteritatea analoagă eului, fie şi deformată, hidoasă, este 
oricum mai suportabilă decât ininteligibilul, total opusul. 


Dacă reprezentările (ideile de tip Lovejoy) există în realitate şi 
constrâng comportamentul uman de într-o manieră mai mult sau mai 
puţin conştientă, atunci înseamnă că putem analiza situaţia socială şi 
politică din punct de vedere al grupurilor care 
împărtăşesc/perpetuează/utilizează reprezentări diferite”, generatoare 
de valorizări diferite, şi că putem construi, principial, reprezentări 
alternative care să poată duce la accentuarea sau atenuarea 
conflictelor mocnite sau actualizate dintre grupurile respective, 
conflicte care sunt în esență valorice, în jocul valoric un rol cheie 
avându-l reprezentările respective şi relaţiile dintre ele. 


În acest text îmi propun să evidentiez antisimetria dintre 
reprezentarea clasică a lanţului fiinţei şi cea scientist-tehnică, să 
punctez mecanismul prin care reprezentarea scientist-tehnică şi cei 
care o personifică sunt negativate, şi să sugerez ce tip de reprezentare 
ar fi necesar pentru pozitivarea valorică a reprezentării scientist- 
tehnice actuale, în sensul punerii ei în armonie cu reprezentarea 
clasică. 


În fata avansării furtunoase a scientismului lanţul clasic ascendent 
îşi pierde veriga sa finală şi esenţială. Axiologic, rolul ființei 
supreme este preluat pentru scientiştii naivi de însăşi ştiinţa, 
personificată într-o instanță de la care se împărtăşeşte orice are o 
valoare pozitivă. Dar această viziune naivă nu putea dura mult, 
pentru că lanţul fiinţei este un tipar mental universal uman. Teoria 

evoluționistă şi fenomenul apariţiei de specii noi (sau, mai general, 
dinamica dispariției şi apariţiei de entităţi), care ar putea fi avansate 
ca argument împotriva ideii de lant al ființei, au fost depăşite şi 
absorbite: verigile fiinţei sunt niveluri de integrare a materiei, de la 
particule quarci la univers, iar dinamica entităţilor particulare în 
cadrul fiecărui nivel de integrare nu alterează cu nimic imuabilitatea 
nivelurilor ca atare. 


Tine de natura umană să producă obiecte matematice care sa 
modeleze relațiile dintre fenomenele din natură. Problema este dacă 
entitățile asociate pachetelor de obiecte matematice (entităţi teoretice 
ca electronul, de exemplu) sunt reale, sau doar fenomenele modelate, 
faptele experimentale. Aici apare o zonă de interferență a naturii, sau 
mai precis a discursului despre natură (a felului cum conceptualizăm 
natura), cu natura umană. Fireşte că principial putem conceptualiza 
însăşi natura umană, ca parte a naturii, dar nu există o teorie care să 
explice apariția capacităţii de a produce obiecte matematice şi 
conceptuale prin cauze naturale, ceea ce face ca natura umană să fie 
centrală în raport cu natura, fizică sau socio-politică, sau mai precis 
în raport cu discursul despre ele. Starea naturală este în fond un 
model rațional care în raport cu realitatea socială are un rol analog 
celor pe care îl au modelele fizice în raport cu realitatea fizică. Din 
primele decurg în mod rațional (matematic, logic sau utilitarist), deci 
conform unei componente esenţiale a naturii umane, celelalte, stările 
de fapt. 


Revenind, lanţul fiinţei actual este produsul unui cuplaj al 
astronomiei cu alchimia, al dimensiunii contemplative cu cea 
experimentală. Programul de cercetare platonic reprezentat cu succes 
de Einstein în domeniul macroscopic (teoriile relativititatii) se 
cuplează cu programul aristotelic care se impune în microscopic prin 
viziunea lui Bohr (teoria cuantică în interpretarea şcoli de la 
Copenhaga). Consecința acestei recuperării a respectabilitatii ideii de 
lant al fiinţei, a revalorizării ei pozitive implicite (dar nu recreări, 
pentru că ea oricum era prezentă), a fost, în mod ciudat, posibilitatea 
apariției din nou a Dumnezeului extremal, dar de data aceasta nu în 
ceruri (simbolic sus, la limita macroscopicului), ci în infinitezimal 
(simbolic jos, în profunzime). Tradiţia filosofică şi ştiinţifică în 

reprezentarea naturii a ajuns în secolul XX în domeniul cuanticului, 
şi aici este locul unde intangibilul întemeietor îşi mai poate afla 
locul, şi chiar şi-l află conform unor interpretări ale mecanicii 
cuantice. Fireşte că se poate rămâne în modul scientist de gândire şi 
se poate susține irelevanta din punct de vedere al fizicii a 
interpretărilor care presupun entități sau variabile inaccesibile dar 
întemeietoare în subcuantic, însă posibilitatea, mai largă din punct de 
vedere cultural, inclusiv prin reajustarea idealului de fizică, a unor 
astfel de interpretări este deschisă şi exploatată de către Bohm şi alti 
fizicieni care adoptă ideea relevantei variabilelor ascunse pentru 
interpretarea mecanicii cuantice”. 


Variabilele ascunse sunt un analog structural al lui Dumnezeu în 
vederea atingerii unui acelaşi ideal, cel al completitudinii şi, prin 
aceasta, inteligibilitatii lanţului ființei. Componenta afectivă a naturii 
umane este de aşa fel încât nu suportăm un lant al ființei incomplet, 
care să nu se susțină şi întemeieze pe el însuşi. Aici nu este neapărat 
un aspect psihologic, pentru că natura umană nu este neapărat un 
concept psihologic. Putem gândi chestiunea şi în sens kantian, 
aprioric. Dar oricum am gandi-o, rezultatul la nivelul reprezentărilor 
este că locul lui Dumnezeu rămâne în substratul necognoscibil 
subempiric, subcuantic, din care restul lucrurilor îşi extrag existenţa. 
Dumnezeul scientist contemporan, analogul structural al celui clasic, 
nu mai este în cer, ci în străfundurile materiei. Dumnezeul cuantic de 
natură logică este analog ideii supreme de natură logică, dar poziția 
lui este simbolic antogonică. Dumnezeul cuantic nu este pasiv, ci 
activ. Nu este de natura eterului, doar referință, idee supremă, ci este 
de natura Demiurgului. Lumea este clădită astfel pe îngerul căzut. 
Din superpozitia posibilelor se ajunge la actual prin colapsarea 
funcţiei de undă, analog actualizării formelor posibile prin trecerea 
de la ordinea eternă la cea temporală. Lanţul ființei este unul 
descendent, şi prin aceasta directionalitatea valorică este inversata. 
Situaţia este datorată tehnicii, întrucât doar prin ea a fost posibilă 
răsturnarea, şi reprezintă etapa finală a rațiunii luministe. Nu moartea 
lui Dumnezeu, ci renaşterea lui inversată este aşadar finalul 
modernismului. Simbolic, cerul, ca opus al profunzimii, devine iadul, 
răul, iar cei care îşi clădesc sufletele în această direcţie devin paria, 
consideraţi în cel mai bun caz naivi. Dumnezeul ascendent clasic mai 

este acceptat doar pentru eficiența lui în disciplinarea maselor, dar el 
este exclus din lanţul ființei. 


Peisajul societăţii în care lumea este inundată de tehnică este ironic. 
Tensiunea resimţită de indivizi generează râsul ca modalitate de 
eludare a durerii. Dar râsul însuşi riscă să devină isteric şi dureros 
prin exacerbarea lui programatică de către tehnică, în particular de 
către televiziune. Politicul vestic este sedus de tehnică şi respinge 
instinctiv ascendenta (a se vedea în acest sens dificultăţile de a 
introduce în constituţia europeană referirile la rolul creştinismului în 
constituirea civilizaţiei europene). Antagonismul fundamental dintre 
civilizația islamică şi cea a tehnologiei este direct asociat 
directionalitatii opuse a lanţului ființei în cele două cazuri. lar 
postmodernismul este starea heteroclită în care nici una dintre cele 
două tendinţe nu este dominantă şi în care relevanta axiologica a 
Dumnezeului descendent este pusă în discuţie. 


Universul ptolemaic este un univers antropocentric, un univers care 
are omul în centru şi care se potriveşte destul de bine cu 
reprezentarea iudeo-creştină a universului. Este universul primordial, 
universul fundal, în care divinitatea are o localizare celestă, 
superioară spaţial şi la care se raportează orice individ uman într-un 
fel sau altul. Orice individ are atât o rațiune luministă, cât şi una 
clasică, ceea ce diferă fiind doar ponderea manifestării lor, pondere 
care poate să fie redusă aproape la zero în cazul rațiunii clasice într-o 
societate luministă, în pofida prezenţei interioare a convingerilor şi 
sentimentelor respective. Pentru a depăşi disonanta cognitivă în care 
se află omul din lumea scientist-tehnică, în care natura umană este 
avaloric subsumată naturii, tipul de reprezentare clasic trebuie 
recuperat, acceptând în acelaşi timp un univers ca lant al fiinţei în 
care omul nu mai este central. Dar omul trebuie să fie central în 
reprezentarea dominantă axiologic, fie şi pentru că el este autorul 
tuturor reprezentărilor. Dacă în reprezentarea dominantă axiologic 
omul nu este central, atunci omul e înstrăinat de sine. Va căuta atunci 
ceea ce îl situează central (cel mai adesea reprezentări mai vechi) şi 
va negativa reprezentările care îl descentrează, în pofida utilității 
acestora din punct de vedere practic, şi implicit a valorizării lor 
pozitive din această perspectivă. Aşadar va avea o atitudine 

ambivalentă fata de reprezentările descentrante, şi fata de cei care o 
personifică. Această ambivalenta va fi cu atât mai accentuată atunci 
când relaţiile dintre indivizi se manifestă la nivelul societăţilor, între 
societăți dominate de raționalitatea luministă (vestice) şi societăți 
dominate de raționalitatea clasică (islamice). Indivizii din societățile 
clasice vor lupta pentru păstrarea coerentei societăţii lor, împotriva 
invaziei de schizofrenie vestică şi a disonantei cognitive asociate ei. 
Disonanta cognitivă va juca un rol şi în agresiunea vestică, pentru că, 
prin intermediul stării naturale, care apare ca şi concepție doar în 
vestul dominat de raționalitatea luministă, are loc la nivelul maselor 
o negativare a societății netehnice, ca barbarie, în pofida faptului că 
starea naturală nu implică un corespondent spatio-temporal. Dar aici 
funcţionează argumentul prin analogie. 


Să vedem acum care este mecanismul negativării societăţii vestice, 
atât de către indivizi dinlăuntrul ei (generând, între altele, 
reprezentări în care are loc o pozitivare a stării naturale şi, ca urmare, 
o acțiune sincronă cu indivizii din societăţile netehnice, de exemplu 
manifestații antiglobalizare), cât şi din societăţile netehnice. 
Profundul, abisalul, cum este perceput analogic cuanticul, este clasic 
vorbind locul simbolic al răului, de unde teama, inconștientă sau 
explicită față de această răsturnare, şi stigmatizarea adepților, urmată 
de segregarea socială. De aici, prin mecanismul managerial cunoscut 
al autoîndeplinirii profetiilor, are loc îndreptarea către rău efectiv a 
celor stigmatizati în baza unei gândiri simbolice. Ceea ce initial era 
simbolic doar, devine actual. Finalmente societatea tehnologică, 
descendentă, este răul pentru indivizii din cea ascendentă, sau pentru 
proprii indivizi dominați de rațiunea clasică, atât simbolic cât şi 
actual. Elemente din sfera spiritului, simbolismul abisalului şi lanţul 
fiinţei, au generat o stare de fapt, concretă şi conflictuală. 


Ce se poate face ? Heidegger a crezut că e dezirabilă lupta cu 
tehnologicul, nesesizând că răul istoric actual asociat lui este şi o 
consecință a răului simbolic. Evident, un astfel de demers nu putea fi 
decât sortit eşecului practic, forţa practică a omului tehnologic 
depăşind-o pe cea a omului ascensional. Soluţia e mai degrabă 
anularea simbolismului negativ al Dumnezeului cuantic, crearea unui 
produs cultural prin care Dumnezeul cuantic să fie sus, nu în 

profunzimi. lată schița unui astfel de produs. Ea este legată de 
aplicabilitatea matematicii la fizică, de relaţia dintre natura umană şi 
natură. Să considerăm, pentru interesul restrâns al discuţiei noastre, 
că rolul construcției kantiene a fost acela de a evidenția relaţia dintre 
matematică şi fizică şi să punctăm elementele care au dus la 
respingerea construcţiei. 


Pornind de la considerentul că un critic binevoitor este cel care reține 
cele mai solide argumente pentru/împotriva rezultatelor unei 
contructii teoretice, mă voi referi în primul rând la Friedman. Pentru 
Friedman punctul slab al construcţiei kantiene constă în faptul că o 
dată ce există (sisteme de) geometrii neeuclidiene „este imposibil de 
văzut cum ştim adevărul unui anumit sistem a priori”. Bolzano’ 
mersese şi el într-o direcție similară, dar mai restrânsă: de unde ştim 
că intuiţia noastră despre un singular este valabilă universal ? Ceea 
ce în privinţa geometriei euclidiane ar reveni la întrebarea de unde 
ştim că dacă intuiţia sensibilă este conformă cu geometria euclidiană, 
acest fapt este universal valabil. Kant susține că intuiţia pură posibilă 
este cea care constrânge intuiţia empirică, şi cum intuiţia pură este 
euclidiană, atunci intuiţia empirică va fi şi ea în mod necesar 
euclidiană. Dar crearea geometriilor neeuclidiene şi mai ales 
aplicarea lor în fizică, domeniul sensibilului prin excelență, par să îl 
contrazică pe Kant. 


Este clar că atâta vreme cât considerăm că fenomenele descrise de 
fizica relativistă (le voi numi Macrofenomene, cu “M”) tin de 
domeniul sensibilului, atunci construcția lui Kant nu mai este 
adecvată. Argumente similare structural pentru respingerea 
construcţiei kantiene pot fi produse şi din perspectiva fenomenelor 
cuantice (să le numim microfenomene), în timp ce construcţia lui 
Kant ar rămâne valabilă doar pentru nivelul de organizare 
intermediar (să numim fenomenele care se manifestă la acest nivel 
macrofenomene, cu “m”). Pentru a susţine construcția lui Kant ar 
trebui argumentat că macrofenomenele au un statut ontologic special 
în raport cu microfenomenele şi Macrofenomenele, şi arătat că faptul 
că fizica le tratează ca având un statut ontologic similar este o 
simplificare care nu generează probleme în fizică, dar generează 
probleme în metafizică, respectiv în inteligibilitatea fenomenelor. 


O primă sugestie de argumentare în această direcţie este dată de 
faptul că Macrofenomenele şi microfenomenele nu sunt accesibile 
decât prin intermediul macrofenomenelor, care interpretate prin 
prisma unor concepte şi teorii permit identificarea Macro- şi 
microfenomenelor ca atare. Există aici o evidentă asimetrie între 
macrofenomene, pe de o parte, şi Macro- şi microfenomene pe de 
altă parte. În timp ce primele sunt accesibile direct intuitiei empirice, 
celelalte nu, ci doar cu ajutorul unor construcții lingvistice din ce în 
ce mai elaborate pe măsură ce ne îndepărtăm de nivelul macro către 
nivele Macro sau micro, teoriile ştiinţifice. Dintr-o perspectivă 
fenomenologică, susțin că echivalarea ontologică a celor trei 
categorii de fenomene ţine de o teorie dezvoltată strict în plan ontic, 
de o ontologie construită ca teorie generală a onticului. În timp ce 
diferențierea lor ontologică tine de o ontologie în sens 
fenomenologic. Fără să dezvolt aici, aş vrea doar să mentionez 
distincţia lucru-obiect prezentă la Heidegger, şi care conform unor 
analize recente nu este considerată incompatibilă cu realismul 
ştiinţifică. Este vorba de problema decupajului lumii prin limbaj. 
Heidegger (conform analizei lui Glazebrook), fără a o face ca un 
răspuns la Putnam, pare să vină cu elemente relevante în acest sens. 
În acord cu analiza menţionată, la Heidegger lucrurile sunt mai întâi 
utile, şi apoi obiectificate. Cea mai tipică obiectificare are loc prin 
proiectarea lucrurilor într-o altă lume, lumea omului de ştiinţă. Dar 
şi, mai general, suntem capabili să vorbim despre un lucru prezent 
(să obiectificăm) doar în măsura în care ne-am “adresat” deja lui fără 
cuvinte. 


Dacă am putea construi un discurs în care să arătăm că 
macrofenomenele sunt asociate unor lucruri direct accesibile, 
inteligibile şi neobiectivizat, iar Macro şi microfenomenele sunt 
asociate unor lucruri posibile, dar accesibile doar prin intermediul 
macrofenomenelor şi inteligibile numai obiectivizat, atunci am putea 
arăta că macrofenomenele au un statut ontologic special şi ar rezulta 
că este posibil „de văzut cum ştim adevărul unui anumit sistem a 
priori”. ÎL ştim de manieră nediscursivă, însă nu în sens 
psihologizant, ci în sensul unei ontologii fenomenologice cu un rol 
similar cu al construcţiei kantiene. 


Acest discurs o dată realizat, Dumnezeul cuantic ar fi într-o poziţie 
similară cu cel clasic, pentru că microfenomenele ar fi undeva 
deasupra nivelului direct accesibil, ca şi Macrafenomenele. Cerul ar 
acoperi atât micro- cât şi Macrofenomenele. Dumnezeul clasic ar fi 
simbolic recuperat, iar cea mai generală teorie produsă în cultură ar 
avea central natura umană, fără însă ca prin aceasta să fie contrazisă 
teoria ontică a organizării materiei. Ar avea loc o inversare a 
inversării lanțului ființei. 


Consecințele practice ale unei astfel de reprezentări ar fi întoarcerea 
valorică spre cultural, detensionarea simbolică socială (revenirea la 
calea de mijloc nicomahică), pe această cale eficientizarea societății 
prin reducerea costurilor de conflict şi, nu în ultimul rând, transferul 
prin analogie al valorii alocate elementului structural central (naturii 
umane în cazul reprezentării sugerate) către alte entități, cum ar fi 
societatea civilă, centrală dacă o raportăm la contribuabili şi stat ca 
extreme. 


' Publicat în revista „Idei în dialog” cu titlul „Lanţul fiinţei: inversarea inversării sensului”. 

? Dat fiind specificul istoriei ideilor în viziunea lui Lovejoy, renunţ aici la stilul analitic 
standard de eseu, pe care îl practic de obicei, şi adopt un stil cvasiliterar care să permită o 
respirație mai largă, adaptată la amploarea ideilor în discuţie. 

3 Ceea ce nu înseamnă că unul şi acelaşi individ nu poate să aparţină, schizofrenie, mai multor 
grupuri, situaţie care este o constantă occidentală acum; cum ar putea fi fericit un astfel de om 
dacă nu ar uita prin consum continuu ceea ce i se întâmplă ? 

* În care se înlănţuie toate entitățile, de la cele anorganice până la Dumnezeu. 

5 Pentru detalii a se vedea Baggot, J., 1992, The meaning of quantum theory, Oxford 
University Press, Oxford 

* Friedman, M., 1992, Kant and exact sciences, Harvard Univ. Press, p127 nota 52 

7 Bolzano, 1810, (în ediţie franceză) Sur la doctrine kantienne de la construction des concepts 
par les intuitions 

* Glazebrook, T., 2001, Heidegger and scientific realism, Continental Philosophy Review, 34, 
361-341. 


O interpretare 
a sistemului socio-economic românesc 


În urma lecturii textului Constituţiei recent” aprobate prin referedum 

am remarcat cinci aspecte pe care vreau să vi le supun atenţiei: 

1. Continuă utilizarea noțiunii de stat în două sensuri complet 
diferite, neexplicitate în context (stat, ca entitate organizațională 
căreia îi aparțin ca cetățeni indivizii umani de pe un anumit 
teritoriu şi stat, ca sistem organizational prin care se exercită 
puterea politica’); 

2. Se menţine sinonimia dintre termenii de stat, şi de ţară (sau 
patrie)!!; 

3. Se menține modul holist de a prezenta raportul dintre individ şi 
societate (stat); proprietăţi care sunt caracteristice doar 
indivizilor umani (cum, voi argumenta, este suveranitatea) sunt 
atribuite unor sisteme supraindividuale de organizare (poporul în 
Art. 2 alin. 1 şi statul, în Art 1 alin. 2); 

4. Se menţin şi apar în structura binelui public elemente ce tin de 
interesele de grup ale celor cu puţine resurse şi ale celor altruişti 
(spre exemplu statul, este social conform Art. 1 alin. 3) 

5. Nu este stipulată necesitatea controlului extern al contribuabililor 
(prin societatea civilă) asupra statului». 


Voi argumenta că elementele de mai sus inhibă productivitatea 
sistemului socio-economic naţional (în acest sens, este vorba de 
aspecte negative) şi că, în măsura în care cineva este interesat de 
productivitatea acestuia, ar trebui să renunţe la abordarea holistă, să 
promoveze controlul extern (din partea societăţii civile) asupra 
statului», şi să abandoneze hedonismul altruist!?. 


Într-un sens similar (de favorizare a creşterii productivităţii 
sistemului socio-economic) există şi elemente pozitive în noua 
Constituţie. Spre exemplu în structura binelui public apar şi elemente 
cu adevărat de interes general, cum ar fi dreptul la mediu sănătos 
(Art. 33) şi accesul la cultură (Art. 32). Dar nu prezenţa lor a fost cea 
care m-a stimulat întru redactarea acestui text, ci a celor pe care le 
consider mai puţin faste pentru soarta populaţiei umane de pe 

teritoriul României. După cum, de asemenea, m-a intrigat prezența 
elementelor pozitive simultan cu a celor negative. Nu este suficient 
doar să constatăm ambiguitatea şi eclectismul politicului, faptul că 
“politica este şi coordonare, armonizare, dar şi efort de dominare, de 
impunere, de exercitare a fortei”'’, ci trebuie clarificat care este 
substratul acestei stări de fapt. Nu în ultimul rând, am fost de 
provocat să scriu aceste text de modul original în care au fost atraşi 
cetăţenii români către urnele vot (mici, bere, etc), mod care reflectă 
destul de bine starea actuală a sistemului socio-economic românesc. 


Mai întâi voi schița o ontologie, cu implicaţii asupra modului de 
concepere a invidului uman şi a altor lucruri (inclusiv statul şi 
Constituţia). Deplasarea unei discuţii referitoare, între altele, la 
fenomenul urnelor mobile şi al stimulării votului cu mici şi bere până 
la nivelul ontologic ar putea părea exagerată. Dar ea permite o 
perspectivă completă cu privire la semnificaţia unor noţiuni precum 
libertatea, altruismul şi egoismul, fără de care a discuta despre un 
text şi despre ce am văzut cu toții rămâne doar un fel de a ne 
manifesta indignarea, util pentru confortul nostru psihic, dar care nu 
ajută la înțelegerea şi cu atât mai puţin la schimbarea stării de fapt. 
Apoi voi schiţa o teorie ontică referitoare la sistemele socio- 
economice, cu implicaţii asupra modului de înţelegere a statului, a 
relațiilor dintre individ şi stat, şi a relatilor dintre state. Teoria ontica 
va permite şi o serie de distincţii precum cea dintre tara şi stati. In 
final voi interpreta elementele semnalate în debutul textului prin 
prisma teoriei ontologice şi a celei ontice. 


1. Nivelul ontologic 
1.1 Obiectul ca fapt instituţional 


Searle!“ consideră că faptele brute nu au nevoie de instituții umane ca 
să existe şi că obiectele există independent de felul cum ni le 
reprezentăm. În acest capitol mi-am propus să arăt că obiectul este un 
fapt instituţional. Într-un capitol ulterior voi evidenția că implicaţiile 
etice ale acestui mod de interpretare a obiectelor nu sunt 
insuportabile în sensul în care sunt cele ale relativismului pe care îl 
combate Searle. Miza acestor texte este indirect una politică, după 
cum va transpare pe alocuri în special din capitolul 2 

Pentru a vedea în ce măsură obiectul este un fapt instituţional aceasta 

voi arăta că respectă următoarele criterii folosite de Searle pentru 

definirea unui fapt instituțional: 

1. Faptul instituțional trebuie să fie în poziția lui Y din enunţul “X 
trece drept Y în contextul C” 

2. Faptul instituţional există în cadrul unor reguli de constituire 

3. Faptul institutional este produs social 


Criteriul 1 Obiectul este în poziţia lui Y din enunţul “X trece 
drept Y în contextul C” 


În această parte a textului voi arăta că “Lucrul (X) trece drept obiect 
(Y) în lumea extinsă prin limbaj (C).” 


Ontologic omului este unic. Ontic'” nu. Recuperarea relevantă politic 
a unicitatii omului pe plan ontic se face prin afirmarea lui prin 
gandire, cognoscibila intersubiectiv prin intermediul textului produs. 
Dar recuperarea are loc anterior actului de formulare in cuvinte, act 
care e doar in vederea comunicarii. Recuperarea este maximala 
atunci cand sunt evidentiate presupozitiile care permit afirmarea 
multiplicitatii oamenilor. Din acest punct de vedere demersul 
fenomenologic nu a fost până acum dus până la capăt, maximalizat. 
Nu este suficient să surprinzi intuitiv sensul indeterminat al ființei şi 
să construieşti o fenomenologie umană. Este necesar şi să sesizezi că 
în momentul surprinderii acestui sens nu există nici un temei rațional 
pentru a-l universaliza. Cum are loc această primă universalizare ? 
La acest nivel sunt fundamentele eticii interpersonale şi până la acest 
nivel trebuie să pătrundă analiza relației om-stat dacă cineva doreşte 
un răspuns neideologic, construit aşadar nu în scopul manipulării 
politice, ci pentru a transmite un adevăr. 


Surprinderea sensului fiinţei survine într-o împrejurare sau alta într- 
un moment al devenirii ontice. Omul în devenire se deschide către 
sensul ființei, după care poate continua uitând şi evitând întâlnirea cu 
sine, sau poate continua ancorat, crescând din rădăcina ființei. Putem 
identifica aşadar o altă prepozitie fundamentală a limbii române, şi 
anume “dintru”. Pentru om devenirea maximală este dintru sensul 
indeterminat al ființei întru ființa conceptualizată, sau, ascunzând 

prepozitiile fundamentale printr-o exprimare mai firească, dintr-un 
sens care nu poate fi exprimat în cuvinte într-o teorie de maximă 
generalitate. A trăi întru ființă înseamnă a construi lucruri culturale 
care să umple golul de inteligibilitate resimțit între sensul ființei şi 
conceptul de ființă; toată această activitate de construcţie are loc 
înăuntrul existenţei personale (private), ca o complexificare şi 
stabilizare a ei prin înţelegere. Fiinţa conceptualizată este secundă în 
raport în raport sensul ființei, este rezultatul unui act de creație 
secund în raport cu rezultatul unui act de descoperire. Puţini oameni 
optează pentru un astfel de mod de viaţă, dar nu doar ei au acces la 
fiinţă. Pentru că în stare acoperită sensul ființei e prezent în orice om. 
Credem asta, însă nu am răspuns la întrebarea cum ştim că aşa este. 
Universalizarea sensului ființei nu pote fi obţinută prin gândire 
folosind limbajul, pentru că structurile lingvistice în care are loc o 
astfel de gândire sunt contaminate de ontic; iar descoperirea sensului 
ființei am făcut-o venind dinspre ontic; o astfel de universalizare ar fi 
o universalizare relevantă doar ontic. 


În căutarea răspunsului să începem prin a face distincţia între lucruri 
(fizice şi lingvistice) şi obiecte. În acord cu analiza lui Glazebrook'S, 
la Heidegger lucrurile sunt mai întâi utile, şi apoi obiectificate. Cea 
mai tipică obiectificare are loc prin proiectarea lucrurilor într-o altă 
lume, lumea omului de ştiinţă. Dar şi, mai general, suntem capabili 
să vorbim despre un lucru prezent doar în măsura în care ne-am 
“adresat” deja lui fără cuvinte. Limbajul însuşi începe cu faptul că 
există mai degrabă ceva decât nimic. Prin urmare limbajul nu 
constituie realitatea, ci doar orice noţiune de realitate în afara 
experienţei umane este neinteligibilă. 


Chiar dacă, în acest moment, despre ființări ca obiecte se poate 
afirma că nu sunt constitute de limbaj, deoarece erau prezente ca 
lucruri, se poate pune problema în ce măsură ființările ca lucruri nu 
sunt cumva constituite de praxisul nelingvistic. Dar în ce fel ar putea 
fi întâlnite, “decupate” lucrurile nelingvistic ? Dacă persoana care 
este în lume este concepută pasiv, neutru, atunci lucrurile i se 
înfăţişează prin ele însele, se regăseşte printre ele şi începe să le 
folosească după ce se regăseşte printre ele. Dar dacă agentul este 
unul activ de la bun început şi caută lucrurile, atunci el le găseşte în 

funcţie de ceea ce caută. Acestă găsire poate fi gândită ca un fel de 
decupare a unei lumi initial simple, ca o structurare a lumii prin 
căutare şi găsire. Dacă ar fi să se dea o explicaţie a acestei activități 
de căutare, în caz că nu s-ar opta pentru simpla ei acceptare ca dată, 
atunci ar trebuie acceptată o ontologie a unor “entităţi” interne 
observatorului, cum ar fi scopuri. Scopurile apar astfel ca o entități 
fundamentale ale individului”. O astfel de acceptare prin inferenta la 
cea mai bună explicaţie ar fi asemănătoare, din perspectivă ontică, cu 
acceptarea existenţei lucrurilor în lume ca independente de găsirea 
lor de către agent. Diferenţa vine din faptul că entităţile interne 
persoanei ar putea să fie obervabile direct doar de către ea însăşi. 
Argumentele cu privire la realitatea lor care nu ar avea o forță prea 
mare în fata unei critici verificationiste, datorită faptului că nu sunt 
observabile decât entităţile proprii. Şi totuşi chiar şi această diferență 
între realitatea entităților interne agentului şi realitatea entităţilor 
găsite (ca independentă de găsire) este întrucâtva atenuată de faptul 
că, mi se pare, există cel putin o entitate externă care pare 
independentă de găsire, şi anume lumea nestructurată, originară. Atât 
la Putnam, cât şi la Heidegger, lumea pare a preexista actului de 
decupare lingvistică, respectiv de utilizare practică. Prin urmare, cel 
puţin ca lume nestructurată, pare a fi independentă de limbaj, 
respectiv de practică. În acest sens lumea este reală cu R, în termenii 
lui Putnam, şi doar conţinutul poate fi luat în discuţie ca fiind real cu 
r. S-ar putea contraargumenta că însăşi lumea, ca lucru Real, este 
găsită într-o căutare iniţială, căutare care nu are loc în lume, ci în 
“interiorul” agentului. O astfel de soluţie idealistă nu poate fi 
acceptată deoarece descoperirea sensului fiinţei are loc din lume, iar 
redescoperirea lumii prin gasire şi întreaga reconstrucție 
fenomenologică este ulterioară găsirii sensului ființei. 


Să observăm că toate lucrurile, fiind găsită în vederea unor scopuri, 
au proprietatea valoare, adică răspund sau nu scopurilor agentului. 
Această proprietate nu este intrinsecă lucrurilor, ci este relationala, 
între lucruri şi agent. Lucrurile sunt în mod esenţial mijloace pentru 
atingerea scopurilor indivizilor. Există, în termenii lui Searle, doar 
lucruri care au funcții. Spre exemplu, normele morale şi conceptele 
de bine şi rău sunt parti ale limbajului (în sens larg), sunt lucruri 
culturale. Lucrurile culturale sunt şi ele în mod esenţial valorice. Ar 

putea rezulta de aici o dificultate, anume că binele este bun sau rău şi 
răul este bun sau rău. Pentru ca binele şi răul să fie stabile valoric, şi 
aceasta în mod independent de convenţii, par a fi necesare două 
presupozitii: că toate persoanele au cel putin un nucleu comun de 
scopuri, şi că acest nucleu comun de scopuri nu se schimbă în timp. 


Să abordăm acum problema structurii obiectului ca parte a lumii 
extinse lingvistic în vederea surprinderii lucrurilor prin limbaj. 
Pentru aceasta este nevoie de o teorie prin care sa relationam 
lucrurile cu obiectele. O presupozitie pe care o accept în vederea 
schitarii acestei teorii este că obiectificarea lucrurilor (aducerea lor în 
limbaj) se face de către persoane prin descriptii. Elementele care 
schiteaza o astfel de teorie sunt următoarele: 

1. Un nume (propriu sau nu) se referă direct la un lucru fizic sau 
lingvistic. 

2. Un vorbitor poate da un nume unui lucru, fără să fie necesar să 
obiectifice acel lucru. 

3. O persoană poate prezenta un cuvânt ca fiind un nume dat unui 
lucru, chiar dacă ea nu se referă la vreun lucru. 

4. Identificarea lucrului care a primit nume de la o persoană de 
către acea persoană, la un moment ulterior numirii, sau de către 
alt persoană căreia i-a fost prezentat numele, se face prin praxis, 
fără a utiliza în mod necesar descriptii. 

5. Daca persoana obiectifică lucrul căruia i-a dat nume, atunci va 
exista un set de descriptii asociat acelui lucru, set de descriptii pe 
care acel agent le crede (crezăminte, eng. “beliefs”). Nu e 
necesar ca descriptiile să descrie corect lucrul. Descriptiile în 
care persoana crede la un moment dat pot fi complet diferite de 
cele în care ea crede la alt moment dat. 

6. Obiectul persoanei reprezintă setul de descriptii ale lucrului în 
care ea crede (ce proprietăţi crede persoana că a avut, are, sau ar 
fi putut avea lucrul). Nu există un SBVAUN searlean'* de 
descriptii în obiectul persoanei, ci doar un număr vag si 
nespecificat de descpritii (VAUN). 

7. Toate descriptile, inclusiv modalele, pe care le rostim devin parte 
din obiectul persoanei pe măsură ce le rostim. 

8. Obiectul comunitar reprezintă totalitatea seturilor de descriptii 
ale unui lucru, descriptii în care persoanele trecute şi actuale au 

10. 


11. 


12. 


13. 


14. 


crezut vreodată sau cred (ce proprietăți cred sau au crezut 
persoanele că a avut, are, sau ar fi putut avea lucrul). 

Obiectul persoanei se poate forma şi fără acces direct la lucru, 
doar prin racordare parţială sau completă la obiectul comunitar. 
Persoana poate identifica lucrul la care nu are acces prin praxis 
(nu are acces niciodată sau doar la un moment dat) prin obiectul 
persoanei. 

Dacă persoana nu a avut acces prin praxis niciodată la un lucru, 
ea poate crede că un nume se referă la acel lucru doar prin 
intermediul obiectului persoanei. 

Persoana poate construi lucruri lingvistice (inclusiv o descriptie 
sau seturi de descriptii) care nu sunt obiectificări (ale unor 
lucrurilor nelingvistice sau lingvistice), însă numai folosind 
nume (proprii sau neproprii) la care are acces prin praxis sau prin 
obiectul persoanei. 

Persoana poate prezenta un lucru lingvistic unei alte persoane ca 
fiind o obiectificare chiar dacă ea crede că nu este o obiectificare 
(poate înşela sau poate construi o lume posibilă, spre exemplu un 
roman sau un discurs în care afirmă că individul uman este o 
ficţiune şi nu valorează nimic în raport cu poporul, existând doar 
ca parte a sa). 

Lucrul posibil este un lucru pentru care există o obiectificare 
într-o lume posibilă, iar lumea posibilă e un lucru lingvistic şi 
poate fi la rândul ei obiectificată (de ex. prin critică literară). 
Într-o lume posibilă putem avea acces la lucrul posibil la care se 
referă un nume doar prin obiectificarea construită de persoana 
care a creat lumea posibilă!”. 


Aşadar lucrul este personal”, ca găsire, dar aflarea lui poate să nu fie 
doar personală, ci şi colectivă. Aflarea lucrului se poate face prin 
intermediul obiectului colectiv, care permite formularea unui obiect 
personal”!. Funcţia obiectului personal, de găsire a lucrului care prin 
obiect este adus în limbaj, e îndeplinită doar în virtutea existenţei 
unei cooperări umane, care permite menţinerea obiectului colectiv”. 
Lucrul surprins de obiectul colectiv poate avea statut de realitate, 
chiar dacă anumite descriptii prezente exclusiv la nivelul anumitor 
obiecte personale din obiectul colectiv va fi discutabil dacă sunt reale 
sau nu. Prin obiect, realitatea este o funcţie statut acordată lucrului. 

Lucrul (X) trece drept obiect (Y) în lumea extinsă prin limbaj (C). În 
termenii lui Searle, obiectul este un fapt instituțional. Extinderea şi 
acordarea statutului se face de către persoane, aceleaşi care au 
decupat lumea personală originară în lucruri.” 


Este interesant de remarcat că deşi modul de interpretare a obiectelor 
pe care l-am propus mai sus nu mai este cel a lui Searle, se păstrează 
cerința sa ca ierarhia de fapte instituționale “să aibă la bază 
fenomene a căror existență nu mai depinde de acordul instituțional 
între oameni”. Numai că fenomenele care sunt la bază în această 
viziune sunt departe de a asigura lumea publică pe care o dorea 
Searle, această lume căpătând un palier public doar prin construirea 
primului nivel de fapte instituționale, cel al obiectelor. Realismul 
extern dorit de Searle nu este decât cel mult personal, valoric şi 
nelingvistic, ceea ce îi anulează virtuțile absolutist antirelativiste pe 
care le urmărea acest autor. Dar să discutăm în continuare despre 
realitatea obiectelor. 


Criteriul 2 Obiectul există în cadrul unor reguli de constituire 


Ca funcţie statut realitatea obiectelor e normativă, pentru că 
descriptiile din structura obiectului sunt normative. Chiar dacă acest 
lucru nu este recunoscut explicit, el este demonstrat de dezvoltarea 
cunoaşterii cu privire la lucruri. Obiectul nu garanteaza stabilitatea 
identificării lucrului de către persoane, deşi o pretinde prin 
obiectivitate. Regulile de constituire în cadrul cărora există obiectul 
sunt descriptiile normative. Dar în ce sens descriptiile din structura 
obiectului sunt normative ? 


Să luam descriptiile cele mai tari, cele ştiinţifice, de la care ne-am 
aştepta cel mai puţin să fie normative. În primul rând trebuie 
observat că ştiinţa nu se reduce la aplicarea metodei de obținere a 
unor descriptii înalt confirmate (sau încă nerespinse), ci reprezintă 
întreaga gamă de activități de producere a acestor propoziţii în 
organizaţii de producţie în esență similare celor economice.” Dar 
orice activitate economică este subsumată unui scop, scopul 
organizational major, sau misiunea organizaţiei. În cazul ştiinţei 
scopul este de a răspunde la întrebarea “ce trebuie făcut dacă se 

doreşte rezolvare problemei P?”. “A face” din întrebarea anterioară 
este înţeles aici în sens larg, atât verbal (a spune) cât şi non-verbal. P 
din întrebarea anterioară poate fi o problemă fundamentală sau una 
aplicativă. În cazul în care problema este una fundamentală, ea va 
consta în cum trebuie răspuns la o întrebare referitoare la o ipoteză 
ştiinţifică. În acest caz răspunsul la întrebarea ce trebuie făcut dacă se 
doreşte rezolvarea problemei P va fi o indicație asigurată ştiinţific cu 
privire la ce trebuie spus ca răspuns la întrebarea referitoare la o 
ipoteză ştiinţifică. În cazul în care problema este una aplicativă, ea va 
consta în ce trebuie făcut non-verbal sau verbal pentru atingerea unui 
anumit scop practic. În acest al doilea caz, răspunsul la întrebarea ce 
trebuie făcut dacă se doreşte rezolvarea problemei P va fi o indicație 
de a urma o procedură de acţiune. Stiinta este normativă în sensul ca 
ea stabileşte ce trebuie făcut, şi nu ce este facut de fapt. Normele 
produse de ştiinţă sunt, ca produse economice, similare celor produse 
de epistemologie. Diferenţa dintre cele două tipuri de normativitate 
vine doar din sfera de aplicabilitate (pentru care lucruri, parte din 
lume, sunt relevante) 7°. Ce fel de produse economice sunt lucrurile 
culturale bine individual şi bine general ? 


Anumite astfel de reguli de constiture a obiectelor pot fi foarte 
stabile, dincolo de orizontul de viata al unei persoane, iar altele chiar 
pot fi permanente (a se vedea afirmaţia binele e bun, deja 
menţionată), dar afirmarea caracterul necesar (obiectiv) al stabilităţii 
lor se bazează întotdeauna pe o serie de presupozitii care nu au 
caracter necesar”, şi ale căror rădăcini sunt ontologice. 


Criteriul 3 Obiectul este produs social 


Obiectele personale şi comunitare sunt continuu restructurate prin 
procesele de internalizare, externalizare şi obiectivare. O bună parte 
din activitatea de externalizare are loc în organizaţii specifice de 
producţie a descriptiilor, având un caracter economic explicit, dupa 
cum s-a menţionat deja în capitolul anterior. Dar şi externalizarea 
efectuată de persoane izolate are loc de fapt în contextul în care 
aceste persoane pot produce respectivele descriptii, potenta care 
există numai dacă posedă diferite tipuri de resurse (lucruri) pe care le 
pot folosi pentru atingerea scopurilor lor, ceea ce revine la a spune că 


17 


şi această activitate este cvasi-economică. Oamenii ca producători de 
descriptii trebuie aşadar conceputi în context organizational, în 
cadrul unor entităţi care includ atât resursa umană privată a 
propriului corp, cât şi cea privată neumană necesară atingerii 
propriilor scopuri, în acest caz particular formularea descriptiilor. 


Cu aceasta am încheiat argumentul pe baza căruia sugerez că 
obiectul este un fapt instituţional, fără însă a reuşi să dau un răspuns 
la întrebarea despre cum ştim că ceilalți au acces la sensul fiinţei. 
Răspunsul la această întrebare va fi dat în capitolul următor. 


1.2 Credinţa în ceialalti ca temei al eticii 


În capitolul „Obiectul ca fapt instituțional” am argumentat o teză 
despre care ne-am putea întreba dacă nu conduce la un relativism 
insuportabil. Scopul acestui capitol este să arăt că răspunsul la 
această posibilă întrebare este negativ”. 


De la bun început trebuie menţionat că fie şi pe baza elementelor din 
capitolul anterior se poate constata că obiectele sunt într-o anumită 
măsură stabile. Nu avem de a face cu un relativism cu R, ca să 
parafrazăm pe Putnam. Dar pentru a răspunde mai riguros şi a da 
răspunsul la întrebarea cum ştim că ceilalți au acces la sensul fiinţei, 
mă voi adresa domeniului poate cel mai sensibil la influenţa 
relativismului, etica. Voi schiţa cum ar arăta o etică personală şi una 
interpersonală în condiţiile în care obiectul este un fapt instituțional 
şi în condiţiile în care am accepta premizele pe care se bazează o 
astfel de interpretare a obiectului. 


Etica personală 


O întemeiere naturalistă consecintionista a normelor morale se 
bazează pe următorul silogism practic: 

(1) Agentul trebuie să atingă scopul X (scop determinat, bun pentru 
agent) 

(2) Daca vrea să atingă scopul X, agentul trebuie să facă Y” 

(3) Agentul trebuie să facă Y (Y e bun pentru atingerea scopului). 

Unul din aspectele care îi interesează pe eticieni este statutul 
premizelor de tipul 1%, dacă si cum pot fi ele întemeiate’. În 
particular, Moore? optează pentru o soluţie intuiționistă. 
Reformularea dată de Moore silogismului practic este următoarea: 

(1) X este bun ca scop (sau: X are valoare intrinsecă, X este bun în 
sine) 

(2) Acţiunea Y produce în general efectul X 

(3) Y este bun ca mijloc (sau: Y este acţiunea corectă, trebuie să fac 
Y) 


Propozitiile de tip 1 sunt pentru Moore intuitii, doar in sensul ca sunt 
imposibil de demonstrat, fără legătură cu originea cunoaşterii lor”. 


Propozitiile de tipul 1 ascund presupozitia: 

(a) X ca scop are valoare (e bun pentru agent, trebuie urmat) 
iar la Moore, în plus 

(b) X este bun înseamnă că acel X este bun în sine. 


Voi arăta că: 

(a') X nu are valoare decât ca mijloc. Dacă aş arăta aceasta, nu s-ar 
mai pune problema ca X să fie bun, ci doar Y (în sensul 
notatiilor din silogism) 

(b') Y este bun“ nu înseamnă că Y este bun în sine 


În legătură cu (a’) voi face mai întâi distincția între scop final şi scop 
instrumental (în vederea atingerii scopului final). În sens comun 
scopul instrumental este tot scop, dar în sensul care ne interesează 
aici el este doar mijloc (de atingere a scopului final). Ceea ce vreau 
să arăt este că scopurile finale nu au valoare. Să presupunem două 
situaţii: scopul final este determinat (independent de agent) şi scopul 
final nu este determinat (dependent de agent). Dacă scopul final este 
determinat, atunci el va fi urmat de agent, indiferent dacă agentul 
este de acord sau nu cu el. Totuşi, este rezonabil să acceptăm că 
agentul poate oricând să refuze să îşi urmeze scopurile determinate, 
şi aceasta prin simpla ieşire din lume. Faptul că el trebuie să îşi 
urmeze scopurile determinate (pentru că scopurile determinate ar fi 
bune) nu rezultă din caracterul lor determinat, iar faptul că el poate 
să nu le urmeze arată că valoarea lor nu e determinată, ci cel mult 

aleasă (agentul alege că scopurile determinate sunt bune). Dar, în 
cazul în care valoarea nu e determinată, ceea ce ne interesa cu privire 
la scop este de fapt nedeterminat, pentru că ne interesa valoarea sa. 
Prin urmare ne aflăm în situația a doua, a nedeterminării valorice, pe 
care am nuantat-o în formulare (scopul este nedeterminat, în privinţa 
valorii lui, iar el poate fi determinat sau nu ca scop, ca stipulare a 
conţinutului lingvistic, ca reprezentare a stării viitoare, căreia i se 
atribuie valoare — dar acest ultim aspect nu mai e relevant pentru 
discuție; în particular scopurile determinate sunt entități interne ale 
persoanei? prin care aceasta decupează lumea în lucruri). În acest 
moment se conturează următoarea variantă de silogism practic: 

(1) Agentul alege să atingă scopurile sale determinate (adică să nu 
iasă din lume) 

(2) Dacă agentul a ales să atingă scopurile determinate, atunci trebuie 
să considere că au valoare 

(3) Agentul consideră că scopurile sale determinate au valoare. 


În urma aplicării unui astfel de silogism agentul se va purta ca şi cum 
scopurile determinate au valoare, în baza unei alegeri personale. Dar 
aceasta nu înseamnă că scopurile sale determinate au o valoare în 
sine, pentru că a depins doar de agent să le fie acordată. Totuşi s-ar 
putea spune că au o valoare într-un anumit sens, ceea ce pare să 
contrazică teza (a’). La aceasta se poate răspunde în felul următor: 
scopurile (determinate sau nu) au valoare doar ca scopuri 
instrumentale pentru a rămâne în lume; chiar dacă nu există o gamă 
mai largă din care să fie alese ca scopuri, în caz că sunt determinate 
(iar cele, ontic vorbind, biologice evident sunt), aceasta nu înseamnă 
că nu sunt instrumente; iar a fi în lume sau nu sunt scopuri 
alternative, supuse unei alegeri iniţiale, şi nu se mai poate spune din 
perspectiva unei etici personale care dintre ele are valoare“; orice 
întemeiere a valorii unuia din ele nu poate veni decât printr-un 
discurs din lume, sau cel putin fiind în lume; dar alegerea se face de 
pe o poziţie care pune între paranteze tot ceea ce tine de lume, prin 
urmare şi eventualele pre-valorizări ale unei opțiuni sau a alteia; 
faptul că a fi în lume este anterior posibilității de a opta nu este un 
argument în favoarea valorii lui a fi în lume, deoarece tot a fi în lume 
este ceea ce permite opţiunea de a nu mai fi în lume. Totuşi de ce 
majoritatea oamenilor nu se sinucid ? Pentru că a te sinucide nu 

înseamnă a decide să nu mai fi în lume în mod avaloric, ci a fugi de 
lume ca de ceva rău printr-o acţiune concretă. Ceea ce determină 
opţiunea de a fi în lume în mod avaloric este conştiinţa neverbalizata 
a faptului că a fi în lume este oricum o experiență finită, iar 
reducerea duratei acestei experienţe este lipsită de sens. Acest motiv 
determină reîntoarcerea în lume din starea de acces la sensul ființei. 
Dar motivul invocat anterior face referire la experienţe preexistente, 
ontice, respectiv cea a finitudinii în sens fizicalist a experienţei 
ontice. Aceasta înseamnă că o recunoaştere pură, absolut dezgolită 
de ontic, a sensului ființei nu pare a fi posibilă cu reîntoarcere 
motivată, valorică în lume, ci doar una asimptotică. Reîntoarcerea 
ține mai degrabă de condiţia ontologică fundamentală a sinelui 
transcendental de a „căuta” opţional un sine transcendent. În ce 
priveşte chestiunea unei acţiuni concrete pentru a ieşi din lume, 
aceasta nici nu se poate pune avaloric, pentru că o astfel de acţiune 
nu poate fi efectuată decât fiind în lume, deci adoptând o perspectivă 
valorică. 


În rezumat, orice scop, cu excepţia celor de a fi sau a nu fi în lume, 
sunt scopuri instrumentale, iar scopurile de a fi sau a nu fi în lume 
sunt dincolo de a avea sau au nu avea valoare. Prin urmare doar 
scopurile instrumentale au valoare, ceea ce revine la teza (a’). 


Să dezvoltăm acum presupozitia (b) (că X este bun înseamnă că acel 
X este bun în sine). Pentru Moore bun este o calitate indefinibilă, iar 
bun nu este tot una cu ceea ce face ca un lucru să fie bun. Eroarea 
naturalistă ar constat tocmai în a asimila pe bun cu ceea ce face un 
lucru să fie bun. Dar, spune Moore, propoziţiile despre bine sunt 
toate sintetice, niciodată analitice. Bun este o noțiune simplă la fel ca 
galben. Dacă este ca galben, atunci este o proprietate intrinsecă a 
obiectelor, care nu trebuie confundată cu alte proprietăţi. Pentru 
susținerea afirmației (b”) introduc mai întâi distincţia între proprietăți 
intrinseci şi proprietăţi relationale, urmând pe Bunge“, iar în cadrul 
proprietăţilor relationale le accept, urmând pe Searle“, ca subtip pe 
cele dependente de observator. În acest context, bun poate să fie o 
proprietate complet distinctă a obiectelor, dar nu neapărat o 
proprietate intrinsecă, ci una relationala, în particular una dependentă 
de observator. La Moore nu apare distincția dintre proprietăți 

intrinseci şi relaționale”. Nu mi-am propus aici să argumentez că 
bun este o proprietate dependentă de observator, o chestiune ontică, 
dar evidenţierea acestei posibilităţi este suficientă pentru a fi 
demonstrat (b”) (Y este bun nu înseamnă, în mod necesar logic , că Y 
este bun în sine, de vreme ce există şi alte posibilităţi logice). Să ne 
amintim şi că în capitolul anterior stabilisem fenomenologic că 
lucrurile sunt în mod inerent valorice, ca fiind căutate şi găsite de 
persoană. 


Moore considera că dacă acceptăm că orice poate fi bun, indiferent 
de alte proprietăţi, începem căutarea lucrurilor bune într-o atitudine 
mentală mult mai deschisă, şi vom fi mult mai apți de a apăra 
principiile etice oricum, chiar şi ilogic. Acest avantaj, al rezistenţei la 
manipulare, se păstrează şi în cazul modului de întemeiere pe care l- 
am propus aici, şi anume întemeiere pe libertatea de a alege între a fi 
şi a nu fi în lume“. 


Pe de altă parte, această soluție ar putea fi catalogată drept 
voluntaristă, în sensul alegerii arbitrare a scopurilor. Răspunsul la o 
astfel de obiectie este că, deoarece alegerea este fundamentală, in 
acest caz nu se mai poate vorbi de arbitrarietate. O alegere arbitrară a 
scopurilor implică o amoralitate ca opțiune de a fi, dar o alegere de 
tipul celei sugerate nu mai implică amoralitate, pentru că anulează 
existenţa în cadrul căreia s-ar putea manifesta amoralitatea. 


În fine, soluţia ar putea fi catalogată ca nerelevantă pentru 
problemele eticii, pentru că de fapt etica s-ar interesează de ceea ce 
se întâmplă în lume, nu la limita ei. Ea este relevantă pentru ce se 
întâmplă în lume, deoarece o dată făcută alegerea, agentul este 
responsabil pentru propria sa incursiune în lume, ca incursiune. 


Etica interpersonală 


Vom face următorii paşi: 

1. Mai întâi voi prezenta locul celorlalte persoane într-o etică a 
propriei persoane constituită fenomenologic; 

2. Apoi voi schiţa statutul ontic al eticii interpersonale şi relația ei 
cu etica personală (a propriei persoane) constituită 

fenomenologic; 
3. In fine voi arăta că subiacent eticii interpersonale se dezvoltă 
instrumental o etică personală petru celelalte persoane. 


Pasul 1 


O dată ce individul a ales liber să rămână in lume” si implicit că 

scopurile sale determinate au valoare, se va confrunta cu următoarele 

probleme: 

e care sunt scopurile sale determinate şi care sunt relaţiile dintre 
ele (priorități, complementaritati); 

e ce resurse are pentru atingerea scopurilor determinate şi cum le 
va aloca. 


Pentru a da un răspuns la problemele de mai sus în numele unui 
agent universal trebuie acceptată presupozitia că cel care gândeşte nu 
este singurul agent cu acces la ființă. Această presupozitie (acceptată 
de toate demersurile etice şi fenomenologice pe care le cunosc) este 
legată de statutul celorlalte persoane, iar acceptarea ei necritică poate 
induce consecinţe importante cu privire la relaţia dintre etica propriei 
persoane şi a celorlalte persoane, consecinţe care să nu decurgă doar 
din considerente valorice. Iată de ce prefer şi din punct de vedere etic 
să nu accept necritic această presupozitie Altfel spus cred că trebuie 
răspuns la întrebarea “dacă ştim că solipsismul este o prostie -dacă 
ştim că există şi alte minți- de unde ştim 7“. Răspunsul pe care îl 
propun este că nu ştim, ci credem în sens absolut, şi credem aceasta 
pentru că unul din scopurile determinate pentru care trebuie să optăm 
pentru a rămâne în lume este să credem aceasta. Credem în aproapele 
nostru ca în noi înşine datorită unui scop determinat a cărui 
neatingere, prin absenţa credinţei, nu ne-ar permite să rămem în 
lume. O dată ce credem nu avem de ce să mai cercetăm, pentru că, 
rămânănd în lume am optat deja pentru valoarea scopurilor noastre 
determinate. Acest scop determinat particular este unul din punctele 
prin care se face conexiunea cu etica interpersonală. 


Un alt punct de conexiune îmtre etica personală şi cea interpersonală 
este asociat altruismului. Relația altruism-egoism este abordată in 

special din perspectiva evoluționistă şi psihologică”. Aici propun 
altruismul ca scop determinat cu următoarea definiţie: scopul de a 
contribui ca alte persoane să îşi atingă scopurile determinate. 


Al treilea punct de conexiune este iubirea. Când se consideră că 
iubirea are relevanţă etică, este cel mult la nivelul normelor şi nu al 
scopurilor determinate. Aici propun iubirea ca scop determinat cu 
următoarea definiţie: scopul ca alte persoane să îşi atingă scopurile 
determinate. 


Al patrulea punct de conexiune este la nivelul lucrurilor, în termeni 
ontologici, sau resurselor în termeni ontici, căutate pentru atingerea 
scopurilor determinate. O categorie de resurse directe pentru 
atingerea scopurilor determinate sunt celelalte persoane, căutate 

e pentru atingerea scopurilor determinate care se raportează la alte 
persoane, adică la lucruri care au acces la sensul ființei (pe de o 
parte scopul de a crede în ceilalți, în care caz cealaltă persoană 
furnizează propriei persoane serviciul de a exista în această 
lume, pe de altă parte altruismul şi iubirea, în care caz cealaltă 
persoană furnizează propriei persoane serviciul de a accepta 
ajutorul pe care îl ofer) 

e pentru atingerea unor scopuri determinate diferite de cele care se 
raportează la alte persoane (în care mă interesează celelalte 
persoane ca lucruri indiferent de faptul că ar avea sau nu acces la 
ființă) 


De aici rezultă în mod direct imperativul kantian de a trata oamenii 
niciodată doar ca mijloc, ci întotdeauna şi ca scop. Numai că a trata 
ca scop înseamnă de fapt a trata ca mijloc pentru altruismul propriu 
(manifestat hedonic sau nu) sau iubirea proprie (singurul scop care 
care nu poate fi hedonic). Prin urmare acest imperativ poate să nu fie 
urmat de unii indivizi datorită distribuţiei heterogene a altruismului 
şi iubirii (unii oameni pot să nu le aibă ca scopuri). Crima este 
posibilă doar în cazul indivizilor care nu posedă altruism sau iubire, 
nevoia de a crede în ceilalți fiind satisfăcută în cazul unui astfel de 
individ de către indivizii rămaşi în viaţă. Imperativul poate să nu fie 
urmat şi în condiţiile neraportării la sine a indivizilor umani, tendință 

care poate fi încurajată de anumite lucruri culturale, de exemplu prin 
strategii holiste proiectate de anumiţi indivizi, nu neapărat cu rele 
intenţii, care susţin că individul nu are nici un fel de suveranitate“, 
sau chiar îi neagă statulul ontologic acordându-l doar populaţiei 
umane (poporului), strategii holiste prin care individul poate fi chiar 
incitat la crimă (de exemplu în război) în pofida altruismului şi 
iubirii proprii. 


De asemenea, tot la nivelul resurselor are loc şi cooperarea sau 
competiția cu alte persoane. O altă persoană poate avea valoare 
pozitivă ca resursă directă sau indirectă (pentru obţinerea prin 
cooperare a resurselor directe), dar în acelaşi timp şi o valoare 
negativă ca competitor sau ca persoană care nu acceptă să fie resursă 
directă sau indirectă a unei alte persoane. 


Neatingerea scopului determinat determină suferință. Micşorarea 
suferinței determină plăcere. Alocarea resurselor pentru atingerea 
scopurilor determinate se poate face în mai multe feluri: urmărind 
strict scăderea suferinței, plăcerea fiind obţinută secund (ceea ce 
corespunde îndestulării, în termeni filocalici); urmărind în continuare 
plăcerea pe o durată care nu duce la suferință ca urmare a excesului 
(plăcere cu măsură), urmărind în continuare plăcerea până se ajunge 
la suferință (ceea ce corespunde săturării în termeni filocalici; exces). 
Urmărirea plăcerii cu măsură sau a  săturarii sunt forme de 
hedonism. Altruismul ca scop determinat poate fi satisfăcut şi 
hedonic (cu măsură sau în exces). 


În condiţiile unor resurse limitate şi unei game largi de scopuri 
determinate felul cum sunt alocate resursele influenţează tipurile şi 
intensitatea suferentelor şi plăcerilor. Individul va tinde sa 
maximalizeze cantitatea de lucruri resurse şi servicii pentru atingerea 
scopurilor sale determinate, deoarece a optat pentru a fi în lume. 
Între scopurile determinate, există unele (de bază) a căror 
neîndestulare duce la ieşirea agentului din lume (să crezi în ceilalți 
este doar unul dintre ele). Persoana este proprietar cel putin asupra 
propriului corp”. Timpul de îndestulare a scopurilor de bază scade o 
dată cu creşterea proprietăţii, ceea ce duce la creşterea timpului 
dedicat producerii de resurse şi servicii. Al doilea nivel al libertăţii 


25 


(libertatea,, după cea de a fi sau nu în lume, pe care o notez 
libertatea.) constă în producerea de resurse şi servicii, pentru 
autoconsum sau pentru Schimb, în vederea atingerii scopurilor 
dincolo de îndestularea de bază. Aceste alte scopuri pot fi urmărirea 
plăcerii prin cele de bază, sau cu totul alte scopuri determinate ale 
respectivului individ. Libertatea» unui individ este cu atât mai mare 
cu cât timpul de îndestulare de bază este mai scurt. Cu cât libertatea 
unui individ este mai mare, cu atât posibilitatea de satisfacere a 
altruismului este mai mare. Persoana îşi poate manifesta libertatea» 
nu doar în subsistemul individual de producţie şi consum 
(organizația individuală, format din el şi resursele pe care le are în 
proprietate), ci şi în alte organizații din care face parte (către care 
furnizează resursă umană)“. Persoana poate adopta tactici de 
supunere dacă îi e convenabil din punct de vedere al atingerii 
scopurilor determinate. Supunerea este un instrument posibil pentru 
libertate». Conţinutul libertăţii» (ce scopuri vor fi atinse după 
îndestularea de bază) este la latitudinea fiecărei persoane. 
Îndestularea de bază şi exercitarea deplină a libertăţii» reprezintă 
binele individual. Etica personală are aşadar în vedere setul de 
scopuri determinate şi felul cum vor fi atinse, unică pentru fiecare 
individ şi doar în mod contingent aceeaşi la mai mulţi indivizi. 


Pasul 2 


Etica interpersonală este un lucru conceptual (instrument public) 
creat pentru maximalizarea libertăţii» medii a persoanelor, adică 
pentru maximalizarea resurselor disponibile persoanelor în vederea 
atingerii scopurilor acelor persoane. Ca lucru lingvistic, etica 
interpersonală are valoare pozitivă sau negativă după cum răspunde 
eticilor personale. Etica interpersonală schiţată aici are valoare 
pozitivă din punctul de vedere al eticii mele personale. 


Pasul 3 


Orice poate fi folosit de către persoane pentru atingerea scopurilor va 
fi folosit. Prin urmare şi etica interpersonală, care va fi manipulată 
astfel încât să fie utilă maximalizării libertăţii» unor anumite 
persoane. De asemenea şi conceptul de etică personală va fi 

manipulat, mai ales în ce priveşte semnificaţia şi conţinutul libertăţii, 
pentru a induce asumarea unei anumite etici personale, astfel încât 
persoana care adoptă această etică să funcționeze mai bine ca resursă 
(sau să funcționeze mai putin ca şi competitor) pentru persoana care 
promovează asumarea de către altă persoană a unei anumite etici 
personale. Etica personală pe care am prezentat-o aici este etica mea 
personală reală, dar o fac publică pentru a induce asumarea ei şi de 
către alte persoane care îi pot aloca o valoare pozitivă prin prisma 
seturilor de scopuri determinate pe care le-au ales. 


În condiţiile în care credinţa în ceilalți este un scop determinat 
universal a cărui atingere ne condiționează rămânerea în lume, iar 
altruismul şi iubirea sunt şi ele scopuri determinate (deşi nu de bază, 
şi neprezente în mod necesar la toate persoanele), această manipulare 
nu se face în mod necesar spre răul celorlalte persoane, ci se poate 
face şi spre binele altor persoane. Pretind că manipularea pe care o 
încerc aici este una spre binele altor persoane deoarece am ales 
altruismul şi iubirea ca scopuri determinate. 


Prin urmare consecințele bune sau rele ale viziunii pe care am 
propus-o aici, de la interpretarea obiectelor ca faptele instituționale 
până la etica racordată la ontologia inevitabil umană, depind de 
scopurile determinate ale persoanelor şi de felul cum ele îşi înţeleg şi 
îşi exercită libertatea. 


2 Nivelul ontic 


Nu am evitat o serie de referiri ontice în prima parte a textului pentru 
că ceea ce mă interesează în primul rând acum nu este dezvoltare 
riguroasă a unui sistem ontologic (a construcţiei conceptuale care să 
umple golul dintre sensul ființei şi conceptul de ființă), ci doar să îl 
schitez pentru a putea trece cu discuţia în domeniul ontic având o 
bază indispensabilă conceperii relaţiei dintre individ şi stat. 
Disciplina din perspectiva căreia dezvolta preponderent elementele 
de mai jos este ecologia umană”. Unul din obiectivele acestei 
discipline este elaborarea unei teorii ştiinţifice referitoare la structura 
şi funcţionare sistemelor socio-economice, înțelese ca sisteme 
ecologice. Pentru conceptul de sistem şi sistemismul ca ontologie în 

sens de teorie generală a organizării onticului, nu în fenomenologic 
(ca în demersul de mai sus), a se vedea Mahner şi Bunge (1997)%. 
lată acum premizele şi principalele aspecte referitoare la structura şi 
funcţionare sistemelor socio-economice dintr-o perspectivă a 
ecologiei umane. Prin prisma lor şi a ontologiei propuse voi 
interpreta problema retaiei dintre individ şi stat si implicit pe cea a 
constituţiei. 


2.1 Premize 


Principii: 

1. Orice sistem poate fi inclus în mai multe sisteme care îl 
integrează în acelaşi timp. Mecanismul acestei incluziuni 
multiple este legat de structura sistemului integrator, care 
permite ca un sistem să participe cu fluxuri diferite de materie, 
energie şi informaţie în sisteme integratoare diferite (de exemplu 
un individ biologic poate fi inclus nu doar în sistemul individual 
de producţie şi consum - SIPC, ci şi în alte organizații) 

2. Valoarea este o proprietate relationala. Proprietăţile emergente 
(noi) ale sistemelor sunt intrinseci (datorate funcţionării 
sistemului) şi relationale (datorate interactiilor sistemului cu alte 
sisteme). Valoarea este o proprietate emergentă relationala 
apărând atunci când un individ biologic având scopuri ca 
proprietăţi intrinseci interacționează cu alte sisteme prin îşi poate 
atinge scopul (care reprezintă resurse sau furnizează resurse şi 
servicii individului biologic) 

3. Fiecare individ biologic tinde să maximalizeze atingerea 
scopurilor sale. În contextul penuriei de resurse nu este necesar 
ca toate scopurile să fie atinse complet. Atingerea scopurilor se 
poate face prin alti indivizi din aceeaşi specie, care astfel 
funcţionează ca resurse sau ca furnizori de servicii. 

4. Indivizii anumitor specii pot fi caracterizați de un scop altruist, 
constând a furniza resurse şi servicii altor indivizi biologici (în 
general din aceeaşi specie). Selectarea indivizilor cu scopul 
altruist se face la nivel de grup datorită avantajelor pentru grupul 
care conţine predominant altruişti (mai puţine resurse se 
cheltuiesc în conflicte, şi ca urmare productivitatea de resurse şi 
servicii este mai mare. 

Aspecte privind structura sistemelor socio-economice (SSE): 


l. 
2. 


SSE sunt o ierarhie de sisteme ecologice. 

Fiecare individ uman şi resursele din proprietatea sa formează un 
sisteme care produce servicii şi, eventual, resurse, şi consumă 
alte servicii şi resurse. Să numimi acest sistem “Sistem 
individual de producţie şi consum”, SIPC 

Unităţile elementare ale SSE sunt organizaţiile. Organizațiile 
sunt componente ale SSE constând din capital uman şi capital 
neuman (inclusiv capital natural) care au rolul de a transfera 
fluxurile de materie, energie şi informaţie cu originea în capitalul 
natural (corespunzând unor fluxuri de resurse şi servicii naturale) 
şi cu originea în SIPC (în primul rând servicii), în formă 
nepoceasta (un serviciu) sau procesată (ca alt tipuri de servicii şi 
ca resurse) către consumatorul final, SIPC. 

Capitalul natural este parte din SSE în sensul că el constă din 
sisteme ecologice natural cu valoarea (furnizează servicii si 
resurse către SIPC). Prin alte tipuri de fluxuri decât cele asociate 
furnizării de resurse şi servicii către SIPC, sistemele ecologice 
naturale se integrează simultan în alte sistemele ecologice 
naturale mai ample. Capitalul natural de la niveluri ierarhice 
joase (ecosistem, complex local) poate fi în proprietate 
organizaţiilor private, dar la nivel mare (ecoregiuni, ecosferă) nu 
mai poate fi luat în proprietate de indivizi datorită diferenţelor 
prea mari de scară dintre aceste sisteme şi SIPC. 

Identificarea structurii sistemelor ecologice aplicată SSE 
conduce la un model structural în care organizațiile sunt grupate 
în module funcţionale. 

Prezența organizaţiile statale este o proprietate emergentă 
structurală a sistemelor socio-economice naționale, iar a celor 
globale o proprietate emergentă a SSE global. Proprietăţile 
emergente funcţionale ale SSE naţionale şi global sunt 
productivitate mai mare de resurse şi servicii ca rezultat al 
modulelor funcţionale emergente şi ca urmare a schimburilor de 
resurse şi servici dintre SSE naţionale. Aceste schimburi au loc 
prin intermediul organizaţiilor din structura acestora. 


Aspecte privind funcționarea sistemelor socio-economice (SSE): 


l. 


Întreaga producţie de resurse şi servicii din SSE are loc înăuntrul 

organizaţiilor. 

O piaţă este un sistem format dintr-o modul functional amonte şi 
un modul funcţional aval, ultimul interceptând resurse sau servici 
produse de primul. 

Transferul de resurse şi servicii are loc într-o piaţă prin schimb 
(cu acordul proprietarului) şi prin agresiune (fără acordul 
proprietarului). Minimizarea transferului prin agresiune este un 
serviciu care poate fi furnizat de organizaţii private sau publice. 
Transferul de bunuri între module funcționale reprezintă transfer 
de componente structurale, cu semnificaţie energetică materială 
şi informaţională 

Furnizarea de servicii este valorizată nu din punct de vedere 
material sau energetic, ci din punct de vedere informaţional şi 
este consecința menţinerii valorii parametrilor (în sens variabilă 
de stare ca distinctă de parametrul de stare) de control ai 
organizaţiei sau SSE într-un domeniu acceptabil pentru buna 
funcţionare a sistemului. 

Organizațiile pot produce nu doar bunuri materiale, ci şi bunuri 
conceptuale (limbi, teorii ştiinţifice, ideologii politice, modele de 
dezvoltare — cum ar fi modelul de dezvoltare durabilă). Unele 
bunuri conceptuale au producători bine definiti, altele sunt 
produs de multi producători in timp (limba). Bunurile 
conceptuale sunt private sau publice. Mecanismul de producere a 
serviciilor şi bunurilor conceptuale are un suport material. 
Bunurile conceptuale sunt implicate în funcţia de autoreglare a 
organizaţiilor şi SSE, şi au consecinţe indirecte asupra fluxului 
de energie şi ciclării materiei în aceste sisteme productive. 
Emergenta a noi organizaţii la nivel national şi global este strâns 
legată de producerea de bunuri conceptuale cum ar fi teorii 
sociologice, politice sau ecologice. Astfel de organizați emerg 
deoarece scopurile unor indivizi (SIPC) sunt mai uşor de atins 
folosind în comun o parte din resursele private (de exemplu 
managementul capitalului natural la nivel ecoregional şi global). 
Statul, este un modul funcțional cu o singură organizaţie, şi ca 
urmare nu este tot una cu sistemul socio-economic (tara). Statul, 
furnizează către SIPC servicii de asigurare a identităţii sociale şi 
servicii de satisfacere a nevoii de apartenență grupală (eng. 
„belongness”). Statul» este modul functional cu mai multe 

10. 


organizaţii, distinct din punct de vedere functional de statul, si 
care furnizează resurse şi servicii publice organizațiilor care îl 
plătesc. Şcolile de gândire de tipul liberalismului clasic susțin 
minimizarea ponderii funcţionale în SSE a statului», nu a 
statului,. Statul,, statul» şi SSE reprezintă unul şi acelaşi sistem, 
respectiv o unică organizație, doar în situații de holism politic 
complet (ca tip ideal). Nu trebuie confundat holismul politic cu 
abordarea metodologica holistă (ştiinţifică) a sistemelor socio- 
economice (de la sistemul integrator către părți în vederea 
caracterizării tiparelor general structurale şi funcţionale) ca una 
complementară abordării analitice (de la părți către sistemul 
integrator, în vederea înțelegerii mecanismelor de apariție a 
tiparelor generale evidențiate pe cale holistă). Conceptul de SSE 
nu implică în mod necesar existenţa statelor, şi statelor» ca 
subsisteme ale unui SSE. Statele apar la un moment dat în 
dezvoltarea SSE de pe un anumit teritoriu, reflectând un anumit 
stadiu în dezvoltarea succesională a SSE ca sisteme ecologice. 

Deoarece orice individ uman tinde să maximalizeze atingerea 
scopurilor sale, şi indivizii implicaţi în organizaţiile de stat» vor 
avea aceeaşi tendință. Prin urmare controlul asupra calităţii 
serviciilor furnizate de stat» este absolut necesară, altminteri 
resursele furnizate vor fi folosite predominant în interesul 
indivizilor care sunt implicaţi în organizaţiile statului». Deoarece 
acest control presupune resurse suplimentare investite de 
organizaţiile contribuabile (SIPC şi alte tipuri de organzatii), ele 
vor putea exercita controlul doar dacă au aceste resurse. Absența 
resurselor în SIPC (minimizarea proprietății private) face acest 
control imposibil. Prin urmare controlul poate avea loc doar dacă 
proprietatea privată este acceptată ideologic, sau dacă nu există o 
sărăcie generalizată. Teoriile politice holiste stricte permit 
statului» ca în numele statului, să promoveze un flux 
unidirectional de resurse (de la contribuabili la stat), 
autocontrolul intern al SSE şi implicit stabilitatea sa la factori 
perturbatori extern scăzând drastic. Teoriile politice stict 
individualiste nu permit rezolvarea problemelor care nu se pot 
rezolva doar la nivel individual, cum ar fi problemele de mediu 
sau de apărare. Numai în SSE avansate succesional (foarte 
productive şi cu rată mare de autoconsum) SIPC includ 

11. 


suficiente resurse pentru a putea controla eficient statul), prin 
societatea civilă. Aceasta are un efecte stimulator (feed-back 
pozitiv în sensul creşterii productivității) asupra dezvoltării, prin 
creşterea eficienței cheltuirii resurselor contribuabililor. În SSE 
mai puțin avansate succesional (caracterizate de o productivitate 
scăzută de resurse şi servicii şi de o capacitate scăzută de 
autoconsum), absența resurselor la nivelul SIPC, care să permită 
controlul, are un efecte inhibitor asupra dezvoltării (feed-back 
pozitiv în sensul scăderii productivității). Tranzitia de la un tip de 
stare la alta este interpretabilă unui punct de bifurcatie a 
traiectoriei unui sistem caracterizat de o dinamică nelineară, iar 
cele două stări sunt interpretabile ca bazine ale unor atractori 
locali. 

Există o diferență esenţială între binele individual şi binele 
general: binele individual este o stare de satisfacție a individului, 
în timp ce binele general este un concept produs deliberat şi 
folosit ca instrument pentru satisfacerea tuturor indivizilor dintr- 
un SSE. Binele general şi conceptele derivate din el sunt 
proiectate pentru a funcţiona ca atractor al dinamicii SSE, şi sunt 
promovate de organizaţii publice la nivel local, național şi 
internaţional. În cazul în care cei care au proiectat binele general 
nu iau în calcul toate elementele relevante (de exemplu principiul 
3 din lista de mai sus), punerea lui în practică va genera 
experimente socio-economice dezastruoase. Totuşi, ca 
instrument, binele general este neutru în raport cu efectele sale, 
responsabilitatea pentru aplicare lui în forma respectivă revenind 
indivizilor (producători şi utilizatori), nu conceptului. Prin 
urmare se poate avea în vedere o îmbunătăţire a structurii unui 
anumit concept de bine general care la un moment dat a eşuat în 
practică. 


2.2 Dezvoltări 


Întotdeauna grupuri dominante acaparează statul, şi utilizează 
legislaţia în interes propriu. Acest fapt este o consecinţă a naturii 
umane (a proprietăţilor intrinseci şi relationale ale individului uman). 
Grupurile dominante acționează prin intermediul indivizilor de stat. 
Ideea eliminării acestei situaţii în locul recunoaşterii caracterului 

legic al ei nu face decât să impună disimularea acaparării statului» de 
către grupuri, tactică ce duce la creşterea eficienţei de acţiune a 
grupurilor. Este un caz de urmărire a unui scop real utilizând un scop 
declarat şi este tipic pieţei stat»/partide-contribuabili. Mascarea 
scopului real este necesară în condițiile în care capitalul neuman din 
structura organizaţiilor de stat, nu este proprietatea indivizilor care 
acced la putere şi există mecanisme de îndepărtare a lor de la putere 
în condiţiile furnizării necorespunzătoare a serviciilor şi resurselor 
asociate binelui general pe baza cărora au accesat puterea. 
Caracterizarea acestor grupuri ca parte a carcterizării structurale a 
populației umane de către demersul ecologiei umane este absolut 
necesară, prin urmare este inevitabil ca ecologia umană să aibă 
conotaţii politice. Eliminarea acestor conotaţii prin restrângerea 
demersului de cercetare la parametrii care caracterizează o populație 
naturală tine de starea actuală a acestei discipline. Schimbarea stării 
actuale este un scop utopic în condiţiile în care informațiile 
respective sunt sub controlul instituțiilor publice care se află sub 
controlul grupurilor dominante. Schimbarea stării actuale nu poate fi 
indusă decât prin comunicare intre exponentii diferitelor paradigme, 
între profesioniştii disciplinelor care au sistemele socio-economice 
ca obiect de studiu, iar rolul cheie în catalizarea acestei comunicări îl 
poate avea comunitatea profesioniştilor în filosofie. 


Din punct de vedere al ecologiei umane o ideologie se poate defini 
astfel: un instrument conceptual de persuasiune pentru transferul 
resurselor de la contribuabili la indivizi de stat, în vederea prestării 
unor servicii (a atingerii binelui general). Ideologiile sunt construite 
pentru satisfacerea maximala a nevoilor potenţialilor indivizi de stat, 
(elite) şi implicit minimală a contribuabililor. Pentru potenţialii 
indivizi de stat», nu există ideologii ideale, aplicabile cu succes in 
orice situație, ci ideologii oportune pentru sisteme socio-economice 
aflate în diferite stări. Declararea unei ideologii ca ideală, fie nu 
corespunde unei opinii reale, declararea fiind instrumentală, fie 
susține satisfacerea unor nevoi induse cultural. Deorece binele 
general este un instrument conceptual la care nu se poate renunța 
pentru atingerea unor nevoi comune care nu pot fi satisfăcute în mod 
durabil de către fiecare individ în parte, nu se poate renunţa la 
ideologii. Pentru contribuabil, ideologia aleasă este cea care se 

estimează că duce la satisfacerea maximală a nevoilor proprii, fie că 
este vorba de nevoi comune de tipul celor menţionat mai sus, fie că 
este vorba de orice alt tip de nevoi pentru care există o oportunitate 
de satisfacere prin structura binelui general pe care ideologia 
respectivă o propune. 


Una din limitele liberalismului, ca ideologie, este felul cum concepe 
binele general, ca sumă a diferitelor tipuri de bine la care aspiră 
indivizii. În ideologiile comunitariste, socialiste, binele general este 
prezentat ca bine al societăţii, populaţiei, şi i se conferă un conținut 
analog binelui individului. Dar astfel de lucruri/sisteme nu prezintă 
între proprietăţile lor intrinseci scopuri determinate, scopurile 
determinate fiind proprietăţi emergente doar la nivelul indivizilor. O 
eroare liberală vine şi din faptul că nu observă că nu se poate asigura 
o supremație completă a legii, pentru că nu se poate institui un lant 
infinit de controale în condiţiile unor resurse finite. Lanţul poate fi 
mai eficient în sistemele socio-economice avansate succesional; 
poate fi eficient şi în sistemele simple, incipiente, însă doar dacă 
între scopurile prioritare ale celor care dețin puterea se află şi 
altruismul. 


De asemenea, este naiv să se creadă că misiunea statului» (în sens pur 
managerial) nu se poate schimba în timp, aşa cum promovează 
liberalismului prin ideea contractului originar. Doar misiunea 
statului, este aceeaşi în timp. Misiunea statului» depinde de modulele 
funcționale dominante, inclusiv de statul». Nu există o unică misiune, 
ci o gamă de servicii care urmează a fi prestate, dintre care unele, 
doar, perene. Nici un tip de stat, nu este durabil in sens de identitate 
a misiunii în timp. Misiunea statului» este dinamică. Statul» comunist 
a fost util multor indivizi, de aceea a şi apărut. Dar a avut o durată 
scurtă de viață pentru că a dus la o productivitate scăzută a sistemului 
socio-economic din care făcea parte. Ca etapă, este inteligibil. 
Constituirea şi menţinerea sa a fost un scop instrumental şi, ca orice 
astfel de scop, perisabil, înlocuibil. Ceea ce a rămas identic şi a 
asigurat continuitatea ontologică a României ca stat după căderea 
statului» comunist a fost statul. 


Rationalitatea este abilitatea individului de a sistematiza celelalte 

abilități şi resurse ale sale astfel încât să maximalizeze capacitatea 
productivă a SIPC, permite proiectarea comportamentului, inclusiv a 
celui verbal, pentru urmărirea binelui individual, permite distincţia 
dintre scop real şi scop declarat şi utilizarea celui din urmă pentru 
atingerea primului, şi nu exclude principial utilizarea forţei pentru 
obținerea resurselor şi serviciilor necesare. Rationalitatea este un 
avantaj selectiv în măsura în care celelalte trăsături şi resurse sunt 
identice. Rationalitatea tinde să fie selectată îndeosebi când 
productivitatea SIPC în absența sa nu este suficientă pentru 
satisfacerea nevoilor intrinseci ale individului. 


Schimbarea elitelor se poate face şi apelând la forța maselor, dacă se 
inventează un bine general care să le motiveze acţiunea. În absenţa 
controlului noua elită va avea aceeaşi tendință de acaparare a 
resurselor publice şi de extindere a lor în detrimentul celor ale 
contribuabililor, pentru maximalizarea propriilor resurse private. 
Denuntarea strategiei (scopurilor reale ale) potentialelor elite este în 
avantajul elitelor actuale, prin faptul că scade şansele ca acestea să 
piardă puterea, şi în avantajul contribuabililor pentru că ar obliga la o 
explicitare a pachetelor de măsuri pe care urmează să le ia fiecăre 
partid în caz de preluare a puterii. Explicitarea măsurilor exacte ar 
permite identificarea zonei de consens, care în mod principial trebuie 
să aibă în vedere bunurile şi serviciile publice a căror 
productie/regenerare nu poate fi asigurat prin management privat. 
Ele sunt produse atât de obiecte naturale (sisteme ecologice de nivel 
ierarhic ridicat, anumite organizații publice) cât şi conceptuale 
(componente ale capitalului cultural). Zona de consens real, nu 
declarat, a binelui general, este cea care ar trebuie să se regăsescă în 
orice ideologie politică. Absența zonei de consens reflectă faptul ca 
oamenii poate fi persuadati prin tehnici retorice care nu apelează la 
raționalitate, de tipul seducţiei şi incitării, reflectă nivelul scăzut de 
investiție în resursă umană proprie al contribuabilului, situație 
specifică sistemelor socio-economice aflate în stadiu succesional mai 
mult sau mai puţin incipient. 


Ideea socialistă că proprietatea privată este un furt este semnificativă 
din punct de vedere al ecologiei umane prin faptul că prima formă de 
acumulare a capitalului (în ordine temporală) este agresiunea, care se 

exercită atât în raport cu sistemele ecologice naturale (caz în care nu 
se deosebeşte de relaţiile biocenotice din sistemele naturale, sub 
această formă transferul de resurse continuând să existe, atât de fapt, 
cât şi de drept, şi astăzi) cât şi în raport cu resursele aflate în 
proprietatea altor indivizi umani (sub această formă transferul de 
resurse continuând să existe astăzi doar de fapt). Numai că 
acumularea de proprietăţi private prin acest mecanism şi prin schimb 
este legică, propunerea de norme care să anuleze această stare de fapt 
fiind contra naturii, deşi inteligibilă instrumental. În forma de 
guvernare proiectată de socialism oamenii de stat implicaţi în 
funcţionarea statului» nu mai pot fi controlati în ce priveşte jaful pe 
care este natural (inteligibil de fapt) să îl exercite; absența 
posibilității de control din partea contribuabililor vine din faptul că 
acestora le lipseşte o proprietate privată în măsură să le permită 
aceasta, şi au acces la resursele publice doar în limitele atingerii unor 
scopuri care adesea se reduc, în mod programatic, la cele de bază. 


Chiar dacă există consens asupra unor nevoi, aceasta nu înseamnă că 
nevoile nu sunt ale unor indivizi distincti, că ele nu sunt satisfăcute 
separat şi că, în condiţii de penurie, nu pot fi satisfăcute şi doar în 
unii indivizi; nu conceptul de nevoie comună trebuie satisfăcut, ci 
nevoile indivizilor. Satisfacerea comună a tuturor nevoilor (binele 
comun maximal, fericirea tuturor ca bine general — în viziunea 
socialistă) poate fi un deziderat al altruiştilor, care astfel îşi ating un 
scop determinat, dar poate fi şi un scop instrumental pentru cei care 
nu îşi pot satisface pe alte căi nevoi diferite de altruism. Dintre 
multiplele variante de bine comun doar unele au caracter veritabil de 
bine general, adică antrenează un consens real, şi anume cele care în 
mod principial nu pot fi satisfăcute separat, prin luare în proprietate a 
sistemului care produce resursa sau serviciul ce satisface nevoia 
intrinsecă; este prin excelenţă cazul binelui comun asociat sistemelor 
ecologice de nivel ierarhic superior. Doar în cazul acestora se 
justifica un management al capitalului natural exercitat de stat, 
Proprietatea nu poate fi exclusiv privată. Din perspectiva teoriei 
sistemelor ecologice, proprietatea comună asupra complexelor 
ecologice regionale şi macroregionale este de neevitat. Însă cum 
acesta presupune controlul structurii, a subsistemelor aflate în regim 
privat, libertatea de dispunere asupra capitalului natural aflat în 

proprietate privată (ecosisteme şi complexe locale) va fi în mod 
inevitabil îngrădită într-o anumită măsură. De asemenea, fluiditatea 
organizaţiilor private nu permite privatizarea totală a unor servicii 
publice (de ex. apărare) în mod continuu necesare indivizilor umani, 
deşi nevoia de siguranță ar putea fi satisfăcută, mai puţin eficient, şi 
separat. Astfel de servicii completează binele general în accepțiunea 
de mai sus, dar în funcție de tehnicile disponibile pentru furnizarea 
lor în regim privat sfera binelui general poate să se schimbe în ce le 
priveşte. 


Sistemul socialist se caracterizează prin reducerea drastică a funcţiei 
informaţionale, relaţia public-privat fiind redusă la relaţia dintre 
compartimentul de consum (în mod inerent privat, cel puţin până la 
naționalizarea indivizilor umani ca apoteoză a holismului socialist şi 
transformarea întregului sistem socio-economic într-o unică 
organizaţie, după modelul altor populaţii animale cu comportament 
social) şi celelalte module funcţionale de drept ale sistemului socio- 
economic. 


Pe de altă partă, funcţionarea pieţelor libere promovate de liberalism 
are nevoie de o anumită stabilitate structurală a sistemelor socio- 
economice, care să le ofere un timp de viata suficient de mare pentru 
manifestarea efectelor potențial benefice. Mai are nevoie, de 
asemenea, de capital cultural şi uman de o anumită calitate şi într-o 
anumită cantitate, adică de prezența unor module funcționale 
capabile să le producă. Prin urmare, asigurarea libertăţii unei anumite 
pieţe poate să nu ducă la optimizarea ofertei respective de 
resurse/servicii, din această perspectivă viziunea liberală este 
superficială. Între condiţiile necesare desfăşurării normale a 
economiei se află, aşadar, un ansamblu de bunuri publice 
conceptuale. 


Propoziția sau textul cu valoare persuasiva, după ce sunt utilizate cu 
succes pentru a convinge, se transformă în instrument public. 
Valoarea şi valabilitatea ca instrument public apare după persuasiune 
(obținerea consensului), dar valoarea de persuasiune raţională este 
evident anterioară, chiar dacă ipotetică, eventual, survenind la 
începutul utilizării. Prin urmare problema dacă valoarea şi 

valabilitatea principiilor determina consensul, sau consensul 
determină valoarea şi valabilitatea principiilor este o falsă problemă, 
cele două valori fiind distincte, una de persuasiune (valoare pentru 
potențialul om de stat), iar cealaltă de utilizare pentru atingerea 
binelui general (valoare pentru contribuabil). Eternitatea unui 
principiu sau a altuia poate fi pusă în discuţie, dar nu necesitatea 
existenţei unor principii la un moment dat. Fundatiile se schimbă, dar 
rămân fundații. Fundationalismul se relativizează şi devine tactica 
alegerii cel mai bun principiu (set de principii) disponibil la un 
moment dat. Acest fundationalism este impus de însăşi structura 
discursului retoric. 


Constrângerile nu sunt cadru ontologic pentru exercitarea drepturilor, 
ci sunt costuri asumate voluntar pentru beneficierea de servicii 
publice; ca orice costuri, sunt negociabile şi schimbabile; retorica 
unor constrângeri intangibile si necesare are menirea sa 
maximalizeze profitul indivizilor de stat. Matricea exercitării 
drepturilor nu se autospecifică, iar indivizii o pot schimba dacă 
aparțin unui grup influent. În războaie de apărare e vorba atât de a 
proteja comunitatea, statul, cât şi de a proteja indivizii de o 
ameninţare la adresa unei entități (statul») care le furnizează resurse 
şi servicii contra cost. 


Polarizarea proprietăţii în sisteme socio-economice este legică; o 
anumită depolarizare este asigurată printr-un pol major, aflat sub 
controlul contribuabililor deoarece este public, şi care controlează 
potenţialii poli privaţi. Pe de altă parte, o minimă dreptate 
distributivă poate fi acceptată de marii proprietari ca mijloc de 
prevenire a jafurilor sau revoluţiei. 


Conceptul de dreptate este dependent de legi, reguli în vigoare. 
Sintagma “legi nedrepte” se referă la legi promovate sub influența 
dimensiunii individuale şi de grup a binelui public, care 
induc/facilitează jaful sau accentuează inegalitatea schimburilor 
dincolo de pragul acceptat în absenţa legii respective. 


Echitatea şi egalitatea în ce priveşte distribuţia resurselor nu pot fi 
atinse. Un consumator acceptă o resursă oferind altele la schimb doar 

dacă valoarea resurselor/serviciilor obținute este mai mare decât cea 
a resurselor serviciilor furnizate. Ambii parteneri ai schimbului sunt 
simultan atât în postura de producători, cât şi de consumatori, iar 
schimbul are loc doar dacă pentru ambii există plus-valoare la 
momentul schimbului. Plus-valoarea simultan pentru fiecare este 
posibilă deoarece valoarea este, am văzut deja, o proprietate 
relationala a obiectelor, dependentă atât de obiect (anumite 
proprietăţi intrinseci ale acestuia), cât şi de subiect (gradul de 
nesatisfacere a nevoilor, abilitatea de a aprecia în ce măsură 
resursa/serviciul îi satisface nevoile, dependentă de calitatea resursei 
umane a individului şi racordarea acestuia la resurse infromationale — 
baza de cunoştinţe şi de date). Inegalitatea este rezultat al diversității 
parametrilor subiectuali implicaţi în schimb. Preţul este acea mărime 
a valorii obiectelor schimbate care permite apariția plus-valorii 
pentru ambii parteneri implicaţi în schimb. Cu cât plus-valoarea cea 
mai mică asociată schimbului este mai mare, cu atât prețul poate 
varia pe un domeniu mai larg făra ca schimbul să fie blocat. În 
majoritatea cazurilor schimburile sunt inegale, în sensul că plus- 
valoarea la momentul schimbului obţinută de un partener nu este 
egală cu cea obținută de alt partener decât din întâmplare. Un schimb 
este considerat echitabil dacă plusvaloarea anticipată ipotetic de 
parteneri se dovedeşte a fi egală cu cea reală, constată după schimb. 
Aceasta presupune o evaluare corectă a tuturor resurselor implicate 
în schimb de către ambii parteneri şi o declarare corectă a valorii 
anticipate. Echitabilitatea schimburilor în acest sens maximal este o 
excepție, ca şi egalitatea schimburilor. Deoarece fiecare SIPC 
urmăreşte maximalizarea fluxului de resurse şi servicii pe care le 
interceptează, el va adopta o strategie de maximalizare a plus-valorii 
proprii, ceea ce implică declararea incorectă a valorii anticipate a 
resurselor/serviciilor care urmează a fi primite (minimizarea ei în 
declarație până la limita care permite exercitarea schimbului). 
Micşorarea distanţei dintre valoarea anticipată şi valoarea declarată, 
sau, la limită, egalizarea lor, poate să aibă loc din două cauze: pe de 
o parte, nevoi induse cultural şi altruism, pe de altă parte, o resursă 
umană bine formată în ce priveşte capacitatea de a accesa baza de 
cunoştinţe şi date. Prima cauză duce la reducerea diferenţelor 
pozitive intenţionate între valoarea declarată şi valoarea reală. 
Valoarea cu care scade astfel plus-valoarea anticipată este realocată 

satisfacerii nevoilor menţionate. A doua cauză duce la reducerea 
diferenţelor negative neintentionate dintre valoarea declarată şi cea 
reală. Valoarea cu care creşte asfel plusvaloarea trebuie să fie mai 
mică decât cea asociată investiţiilor în propria resursă umană şi în 
accesarea bazei de date şi cunoştinţe. 


Jaful (agresiunea) şi schimbul sunt fenomene care duc la acumularea 
de capital. Capitalul este reprezentat de obiecte reale şi conceptuale 
cu valoare. Acumularea de capital este un fenomen legic, necesar (nu 
în sens normativ) în sistemele socio-economice. Acumularea de 
capital creşte posibilitățile de producere a resurselor şi serviciilor de 
către indivizii care îl dețin dincolo de potențialul SIPC, prin 
posibilitatea de a înfiinţa organizaţii care utilizează resursă umană 
furnizată la schimb de alte SIPC. Acumularea continuă de capital 
este posibilă datorită productivității capitalului natural şi a SIPC şi 
duce la avansarea succesională a sistemelor socio-economice. 
Apariţia statului» ca modul functional reflectă avansarea succesionala 
a sistemelor socio-economice. Sistemele socio-economice mai 
avansate succesional vor exploata sistemele socio-economice mai 
incipiente succesional. Exploatarea constă în transfer de resurse şi 
servicii realizat prin jaf, schimb şi facilitarea migraţiei SIPC, duce la 
polarizarea sistemelor socio-economice (organizarea lor în serii 
succesionale în cadrul sistemelor socio-economice macroregionale şi 
global). Diverse lucruri conceptuale (de exemplu drepturile omului, 
sau argumentele pentru globalizare) pot fi folosite ca instrumente 
pentru realiştii politici în vederea controlului resurselor din alte tari, 
în special din cele mai putin avansate succesional decât ale ţării 
proprii. Conflictele dintre sistemele socio-ecnomice sunt specifice 
primelor faze de dezvoltare a sistemului socio-economic global, dar 
se vor menține atâta vreme cât agresiunea este mai eficientă în 
obţinerea resurselor decât negocierea şi schimbul contractual. 


Putem conchide că binele public real, funcţional în sistemele socio- 
economice, are trei componente în structură: binele oamenilor de 
stat, binele grupurilor dominante şi bine general (nerealizabil separat 
de indivizi). Binele general este un lucru conceptual, un instrument 
pentru atingerea binelui individual în situațiile când organizaţiile 
private nu pot produce anumite categorii de resurse şi servicii. 

Alături de binele general binele public va include, periodic şi 
permanent, şi bine de grup, care este un lucru conceptual 
instrumental pentru un grup mai restrâns decât cel național, cel mai 
frecvent în vedere redistribuirii într-o formă sau alta a resurselor 
(inclusiv prin sisteme publice de educație şi asistenţă medicală). 
Această redistribuire este inevitabilă în cazul acceptării sistemului 
democratic (deoarece grupul celor interesaţi în redistribuire poate 
deveni dominant), sistem care la rândul lui este singurul care permite 
minimizarea unui rău mai mare decât redistribuirea, şi anume 
acaparerea puterii de către un grup sau o persoană. În mod rezidual 
binele public va include şi binele personal al celor care au puterea îşi 
asumă riscul încălcării regulilor sau profită de situaţiile care nu sunt 
reglementate. Acest bine personal rezidual poate fi minimizat prin 
modul cum este structurat statul, (în special prin separarea şi 
controlul reciproc al puterilor) şi prin acceptarea constituțională şi 
existenţa controlului extern al statului» (de către toate puterile din 
afara statului», dar din aceeaşi tara). 


În primele etape succesionale ale SSE binele public include doar 
binele personal (al individului dominant în grup), în etape ulterioare 
şi al grupurilor, şi abia finalmente binele general. Orice grup de 
indivizi care reprezintă resurse unul pentru celălalt se structurează 
ierarhic în funcţie de capacitatea SIPC de a obţine resurse pentru 
susținerea productivității proprii, corelată în primă instanță cu 
proprietăţile intrinseci ale propriului corp. Primul bine general din 
structura binelui public pare să fi fost limitarea puterii individului / 
grupului dominant (“suveran”). Apariţia acestui bine general (şi 
implicit a constitutionalismului) a fost posibilă ca urmare a creşterii 
productivităţii SSE respectiv prin variate mecanisme (creşterea prin 
selecție a ponderii SIPC mai productive, fluxul de resurse din alte 
sisteme socio-economice mai putin avansate succesional, adoptarea 
de către suveran în mod instrumental pentru atingerea binelui său 
individual a unui bine public structurat astfel încât să maximalizeze 
productivitate sistemului socio-economic (despotism luminat). 
Despotismul este o etapă succesională incipientă a unui sistem socio- 
economic naţional, caracterul său luminat putând eventual creşte 
viteza de avansare succesională. 

Există permanent o tendinţă de restructurare a SSE naţional sau 
global în vederea reducerii polarizării distribuirii resurselor. 
Polarizarea şi depolarizarea distribuirii resurselor într-un SSE 
național poate căpăta caracter ciclic prin vot dominant reflectând 
interesele de grup în vederea acumulării (pro liberal) sau în vederea 
redistribuirii (pro social-democrat). Nici una din cele două tipuri de 
politici nu se poate perpetua la guvernare în condiții democratice 
într-un SSE cu control extern asupra statului», alternarea lor fiind 
legică. Dar poate exista o perpetuare social democrată susținută prin 
vot într-un SSE blocat în faze succesionale incipiente datorită 
absenței controlului extern asupra statului» şi a rolului în reţeaua 
succesională globală. 


3 Intepretare 


Sunt acum în măsură să interpretez situaţia SSE românesc, în 
particular a elementelor din Constituţie semnalate la începutul 
acestui text, şi a modului de votare a Constituţiei. 


Chiar dacă acceptăm că statul, este o imensă organizaţie publică din 
care indivizii umani fac parte ca cetăţeni, nu o putem echivala cu tara 
(aspectul 2), deoarece în aceasta intră şi multe alte organizaţii 
private, cele mai importante fiind SIPC. Tara devine identică cu 
statul, doar în situaţia în care toate resursele private, inclusiv 
corpurile indivizilor, au fost naţionalizate. Atâta vreme cât există 
organizaţii private, ţara (sau patria) este un sistem mai complex decât 
statul,. Este evident de asemenea că un astfel de sistem complex nu 
posedă ca proprietate emergentă suveranitate. Suveranitatea nu poate 
fi a unei naţiuni decât în sens metaforic. Suveranitatea este o 
trăsătură a indivizilor umani dintr-o naţiune, pe care, dacă doresc, ei 
şi-o pot exercita exclusiv prin intermediul unor reprezentanți; dar în 
urma acestei delegări suveranitatea nu rămâne, în sens ontologic, mai 
puţin a lor. Dacă ea ar fi recunoscută indivizilor, nimeni nu ar putea 
exercita această suveranitate înăuntrul unui SSE naţional, ci doar în 
raport cu alte SSE-ce nationale. Ea oricum există, prin libertateay, 
care este esenţială practic, deoarece conştientizarea ei permite 
anularea semnificației costurilor de revoltă împotriva stării de fapt, 
ceea ce constituie cheia răsturnării oricărui regim cu accente 


42 


totalitare, ceea ce revine la anularea rațională a termenului C, 
costuri, din ecuaţia propusă de Gordon Tullock cu privire la reacţia 
revoluționarului potențial. 


Renuntarea completă la terminologia holistă nu este însă potrivită în 
momentul actual. Alternativa, contractul, nu poate fi între cetăţeni 
(aşa cum se teoretizează originea statului în teroriile contractualiste) 
ci poate fi între SIPC şi alte organizaţii private, pe de o parte, şi o 
organizaţie (cu multiplele ei filiale) din structura sistemului socio- 
economic concepută pentru a presta servicii publice, statul», pe de 
altă parte. Un astfel de contract însă poate surveni fără să aibă loc 
dezintegrarea țării doar într-o etapă succesională în care forța 
culturală economică a indivizilor poate asigura coeziunea naţiunii 
doar prin conştientizarea necesității menţinerii binelui public, 
materializată în contractul explicit cu statul. Doar într-o astfel de 
etapă s-ar putea renunţa la organizația holistă stat,, continuatoare a 
grupului de primate dominat de un lider (aspectul 3) Existenţa 
organizaţiei holiste naţionale este necesară, pe lângă considerentele 
psiho-sociale interne, şi datorită unor exigente externe, de dominare 
a altor grupuri sau de apărare (în cazul românesc programatic doar de 
apărare). Dar normativizarea factualului blochează avansarea 
succesională a sistemului socio-economic, prin urmare nu trebuie 
respinsă din principiu posibilitate depăşirii discursului holist în 
politică, ci doar conditionarea acestei depăşiri de prezență unei 
compensări prin alte căi a ceea ce oferă abordarea holistă (o 
integralitate accentuată a sistemului socio-economic național). 


SSE românesc este într-un stadiu succesional relativ incipient, în 
pofida regimului constituțional adoptat. Felul cum au răspuns la 
stimuli materiali minori potenţialii votanti ai constituţiei indică o 
absență a resurselor care nu permite exercitarea libertăţii». Într-un 
sistem socio-economic cu polarizare extremă a cantităţii de resurse 
controlate de indivizi mecanismele democratice nu pot funcţiona, iar 
statul, poate deveni cu uşurinţă instrument pentru grupul care 
controlează resursele, indiferent dacă acesta este format din 
capitalişti, de nomenclatura comunistă, sau de ceva între cele două. 
Ponderea binelui de grup şi individual în structura binelui public real 
pare să fie mai mare decât cea a celui general. 

Deoarece grupurile de interese au motivaţie mult mai puternică în a 
se organiza pentru obţinerea de avantaje din partea statului decât au 
contribuabilii pentru a controla statul şi limita prezența binelui 
individual în structura celui public, consolidarea societății civile nu 
poate fi lăsată exclusiv la latitudinea pieţei organizațiilor 
neguvernamentale, ci trebuie promovată încă din legea 
fundamentală. Totuşi ea fost lăsată exclusiv la latitudinea acestei 
piețe (aspectul nr. 5), ceea ce arată că forța grupurilor de interese 
domină forța restului cetățenilor. Sinonimizarea dintre statul, (holist) 
şi statul» (aspectul 1) contribuie si el la intimidarea cetăţenilor 
români. 


O naţiune are atât proprietăți emergente intrinseci (limbă, cultură), 
cât şi relationale (prin rolul în rețeaua succesională globală). 
Recunoastere dreptului de acces la cultură (aspectul 4) este pozitivă 
deoarece va consolida producţia de bunuri publice culturale, iar a 
celui la un mediu curat este de asemenea pozitivă pentru că permite 
dezvoltare politicilor care să ducă la prezervarea ofertei de servicii a 
capitalului natural de nivel regional şi macroregional. 


Relaţia cu sistemele socio-economice vest-europene este în această 
etapă una care a depăşit simpla relaţie între sisteme aflate în stadii 
succesionale diferite (transfer unidirectional de resurse naturale şi 
umane înspre vest). Aceasta deoarece există un interes în avansarea 
succesională mai rapidă a SSE românesc, interes manifestat prin 
transferul unidirectional de resurse dinspre vest (asistenţă financiară) 
şi prin controlul extern exercitat asupra statului» în măsură să 
compenseze într-o anumită măsură precaritatea controlului extern 
național, interes care are drept substrat dorința includerii SSE 
românesc într-un sistem macroregional european capabil să facă fata 
competiției globale pentru resurse cu alte sisteme socio-economice 
de dimensiuni macroregionale şi să stopeze fluxul de resursă umană 
către sistemul socio-economic al Statelor Unite, actualmente cel mai 
avansat succesional. Includerea într-un astfel de sistem socio- 
economic european nu scuteşte însă România de exodul de resursă 
umană către statele europene mai avansate succesional, ba chiar, in 
absenţa unor politici coerente care să faciliteze rămânerea in tara a 
celor mai performante SIPC, va avea loc o intensificare a fluxului, nu 

neapărat în termeni de număr total de persoane, ci de performanţă 
medie pe persoană. Or o astfel de politică coerentă nu este în 
interesul clasei politice actuale decât în măsura în care aceste SIPC 
se înregimentează în structurile politice actuale, contribuind la 
obţinerea şi menţinerea puterii. lar absența recunoaşterii 
constituționale a necesității dezvoltării unui modul funcțional de 
control extern asupra statului», cuplată cu promovarea constituțională 
a hedonismului altruist, neavantajos pentru SIPC foarte performante, 
nu oferă acestei categorii de indivizi nici o alternativă la 
înregimentare, cu excepţia emigrării temporare sau permanente. Prin 
urmare includerea în sistemul socio-economic european va fi însoțită 
în condiţiile politice româneşti actuale de o provincializare cronică 
(oricum existentă în absența includerii), pentru anularea sau 
minimizarea căreia nu există interes nici la nivelul indivizilor din 
clasa politică europenă, nici la al celei din partidele de stânga 
româneşti. Prin urmare consider că există suficiente argumente că din 
punct de vedere al interesului de prezervare al bunurilor publice 
culturale naţionale (limbă, cultură) cea mai adecvată pentru această 
etapă este o fază a politicilor liberale în România, fază care să 
includă şi modificarea constituţiei în sensul cel puţin al specificării 
necesităţii controlului extern asupra statului». Pentru că un astfel de 
control extern este în avantajul chiar şi al beneficiarului sistemului de 
redistribuire dintr-un stat hedonic altruist, social, cum este România. 


În ce măsură o astfel de fază liberală va urma este o chestiune care 
nu poate fi prezisă. Sunt pesimist în această privință, dar fiind că în 
Parlament nu s-a găsit forța argumentativă care să ducă la includerea 
în noua constituţie a necesităţii controlui extern asupra statului». 
Aceasta indică faptul că în clasa politică domină interesele personale 
de accedere la putere şi nu cele de maximalizare a serviciilor 
furnizate către contribuabili, ceea ce pune sub semnul întrebării chiar 
şi onestitatea altruismului hedonic practicat de social-democratii 
noştrii. Acest altruism hedonic pare să aibă, ca tendință majoritară, 
mai ales un caracter instrumental (să fie declarat, nu real), în vederea 
obținerii şi menţinerii puterii. S-ar putea explica mai uşor astfel de ce 
social-democratii nu au dus demersul altruist până la capăt, asigurând 
nu numai o redistribuire a resurselor, ci şi creşterea eficienţei acestei 
redistribuiri prin promovarea unui control extern asupra statului». 

Cea mai nefericită situaţie posibilă ar fi următoarea: se promovează 
un fals altruism hedonic pentru a obţine voturile celor lipsiţi de 
resurse, dar în mod deliberat nu se promovează controlul asupra 
statului» pentru 1) a dijmui în interes personal cât mai multe din 
resursele celor de la care se iau, 2) a trimite doar un minim de resurse 
către cei către care se redistribuie, astfel încât aceştia să rămână 
votanti de stânga, să reacționeze rapid la stimularea cu lucruri 
materiale (de exemplu pentru a se prezenta la vot când se 
organizează un referendum), şi să fie necesar un timp cât mai mare 
până la manifestarea unor efecte benefice la nivelul lor în cazul în 
care un regim politic liberal ar surveni în mod accidental, 3) a reduce 
cât mai mult cantitatea de resurse a celor performanti şi implicit 
capacitatea acestora de promova o fază liberală a statului şi 4) a 
prezerva o stare generală de stadiu succesional incipient în care cei 
performanti (in special tinerii) vor fi incurajati fie să emigreaze, fie 
să intre in grupul celor care au puterea. Statul ar fi atunci un 
instrument de clasă şi anume al clasei politicienilor social-democrati. 
Nu cred că aceasta este situația, dar cred că merită luată în 
considerare ca posibilitate extremă. 


Pot fi identificate, pornind şi de la experinta ultimului referendum, 

câteva acțiuni ale societăţii civile şi organizaţiilor politice care pot 

creşte şansele de apariţiei a unei faze liberale: 

= Dezvoltarea sectorului privat al serviciilor de asistență socială; 
bisericile pot juca un rol crucial în acest sens în starea actuală a 
SSE românesc, alături de societatea civilă, contracarând parțial 
efectele altruismului hedonic, aparent doar declarativ, practicat 
de politicienii social-democrati. 

=  Vulgarizarea de către societatea civilă a necesității controlului 
extern asupra statului; solicitarea din partea partidelor a unei 
atitudini explicite în această privinţă. 

= Accentuarea caracterului national al discursului organizaţiilor 
politice care îşi asumă o ideologie liberală. 

= Construirea unei strategii coerente de acţiune a organizaţiilor 
politice care îşi asumă o ideologie liberală, direcţionată către 
persuadarea (predominant prin seducţie şi incitare) a celor lipsiţi 
de resurse cu privire la necesitatea unei faze de acumulare de 
resurse care să susţină redistribuirea. 

= Acceptarea de către organizaţiilor politice care îşi asumă o 
ideologie liberală a necesităţii promovării unor legi care să 
permită controlul extern asupra modului de cheltuire a banului 
public de către stat. 


Este de aşteptat ca teoria prezentată aici să genereze în primă instanță 
o critică din partea organizațiilor centrate ideologic (social- 
democrate sau liberale), dar în timp să favorizeze crearea unor 
grupuri care să o folosească pentru dezvoltarea de politici care să 
promoveze creşterea eficienţei utilizării resurselor furnizate de 
contribuabili în vederea atingerii binelui general sau a celui de grup 
dominant democratic, şi a minimizării exportului de resurse naturale 
şi umane către sistemele socio-economice mai avansate succesional. 
Pe termen lung teoria ar putea fi folosită pentru schimbarea strategiei 
partidelor de la monismul ideologic la o flexibilitate axată pe tipul de 
măsuri adecvate situaţiei concrete în care se află sistemul socio- 
economic național, indiferent de natura lor socială sau liberală, 
selectarea ofertei partidelor de contribuabili făcându-se pe criteriului 
profesionalismului în administrarea statului», nu pe cel ideologic. 


Concluzii 


e Suveranitatea individului este asigurată ontologic prin libertatea, 
sa; libertatea sa originară nu este o metaforă, ci o trăsătură 
fundamentală a individului uman conştient de sine; doar 
libertatea» este condiționată ontic; Prin urmare viața politică nu 
este determinată strict ontic, şi cu atât mai puţin strict economic. 

= Distincția egoism-altruism este simplistă, nu reflectă scopurile 
determinate ale individului; este posibilă o manifestare hedonică 
a altruismului. 

= Binele individual şi binele public au statut ontologic diferit: 
binele individual este o caracteristică a invidizilor (care eventual 
poate fi conceptualizată), în timp ce binele public este un lucru 
conceptual instrumental creat pentru binele indivizilor. 

= Apariția constitutionalismului este un rezultat al creşterii 
productivității sistemelor socio-economice in care apare, 
facilitată de poziţia lor în reţeaua succesională gobală, şi are 
drept rezultat accentuarea productivităţii şi întărirea polarizării 

globale. 

Binele public real are o structură în mod inevitabil heterogenă, 
cu elemente de bine general, de grup şi privat; structura binelui 
public se schimbă în timp: a binelui general şi a celui privat o 
dată cu stadiul succesional al SSE (creşte ponderea binelui 
general şi scade cea a celui privat), iar a celui de grup în mod 
ciclic (în vederea acumulării şi redistribuirii resurselor); efectele 
altor elemente contextuale asupra structurii binelui public se 
suprapun pe tiparele de variaţie menţionate. 

În cel mai avansat succesional (mai productiv) posibil SSE 
national relaţia dintre organizaţii private şi stat) va fi explicit 
contractuală şi conceptele de stat, şi apelativul de autoritate 
acordat statului» vor fi abandonate; nu însă şi cel de ţară, care, ca 
lucru, poate dispărea doar în condiţiile dispariției proprietăților 
emergente intrinseci ale naţiunii (limbă, cultură); poate exista, 
temporar, o ţară fără a exista un stat, ca proprietate emergentă 
structurală a sa. 

În starea actuală a SSE românesc afirmarea prin Constituţie a 
necesităţii controlului extern (exercitat de societate civilă) asupra 
statului» poate stimula consolidarea modulului funcţional care 
exercită acest control. 

În stare actuală a SSE românesc renunţarea la universalizarea 
altruismului prin stat», hedonică pentru indivizii altruişti care au 
promovat-o şi instrumentală pentru cei lipsiţi de resurse pe care 
aceşti indivizi i-au reprezentat, şi diversificare ofertei altruiste pe 
o piață privată, din care o componentă esenţială sunt bisericile, 
pot contribui la creşterea productivităţii sistemului socio- 
economic, cu implicaţii pozitive inclusiv asupra capacităţii 
indivizilor de a-şi exercita altruismul. 

Într-un orizont de timp în care lărgirea binelui general prin 
accesul la cultura va avea efecte la nivelul SIPC româneşti, adică 
va fi urmată, prin alternanța politicilor liberale şi social- 
democrate, de o creştere marcantă a consumului şi producţiei de 
lucruri culturale pe o piață liberă, respectiv atunci când “coşul 
mediu al lucrurilor culturale” va avea cel puţin aceeaşi mărime 
monetară ca şi “coşul lucrurilor materiale”, respectiv atunci când 
libertatea) medie va fi depăşit un prag critic, va fi probabil 
oportună şi renunţarea la abordarea holistă în constituţie, 

coeziunea sistemului socio-economic naţional putând fi asigurată 
într-un astfel de moment exclusiv prin mijloace contractuale. 
Ceea ce nu înseamnă că forţa statului» nu va trebui, într-un astfel 
de scenariu, să rămână suficient de mare pentru a putea 
contracara factorii perturbatori externi în măsură să dezintegreze 
sistemul socio-economic naţional şi să afecteze producția de 
bunuri publice naţionale (limba, cultura). 

= În momentul în care un sistem socio-economic national ar fi 
suficient de avansat pentru ca cele trei măsuri sugerate mai sus să 
fie stipulate în structura lucrului cultural “Constituţie” individul 
uman din structura acelui sistem socio-economic ar fi complet 
eliberat din captivitatea organizaţională a statelor,, promovată de 
structura tuturor constitutiilor nationale actuale, dar în grade 
diferite, reflectând stadiile succesional în care se află sistemele 
socio-economice naționale respective. 


” Textul a fost elaborat în cea mai mare parte în noiembrie-decembrie 2003. 

1 De exemplu stat; în Art. 1 alin. 1: “România este stat national, suveran şi indivizibil” cuplat 

cu Art. 3 alin. 1 “Teritoriul României este inalienabil”, iar stat, în Art. 1 alin. 4 “Statul se 

organizează potrivit principiului separaţiei şi echilibrului puterilor î...ş”, sau in Art. 43 alin. 1 

“Statul este obligat să ia măsuri de dezvoltare economică î...ş”. Pentru o discutare a distinctiei 

stat, — stat, din perspectiva dreptului constitutional, a se vede de exemplu Vrabie, G., 1995, 

Drept constituțional şi instituţii politice contemporane, Ed. Team, laşi 

" Art. 1 alin. 1 cuplat cu Art. 3 alin. 1 (nota 1) şi cu Art. 3 alin. 2 “Frontierele țării sunt 

consfintite î...ş” sau cu Art 4 alin. 2 “România este patria î...ş” 

"2 În formularea acestor simptome şi a obiectivului meu am utilizat o serie de presupozitii şi 

termeni pe care nu este locul să le explicitez aici, atât din considerente de spaţiu disponibil, cât 

şi din dorința de a menţine articolul la un nivel nu foarte tehnic. 

'5 Iliescu, A. P., 2002, Introducere în politologie, Ed. Bic All, Bucureşti, p. 34 

14 Searle (2000) 

'5 Distincția ontologic-ontic este cea fenomenologică 

1% O analiză a realismului lui Heidegger este făcută de Glazebrook (2001) 

" Tar intentionalitatea husserliană poate fi interpretată ca gândire nelingvistică în vederea 

atingerii unor scopuri. 

'5 «Small but vague and unspecified number”, in Searle (1958) 

1 Această teorie rezistă celor patru obiecţii pe care Russel le aduce teoriei referintei directe a 

numelor proprii, aşa cum sunt menţionate de Lycan (1999). 

1.  Obiecţia 1: problema referirii la neexistenti; Răspuns: “James Moriarty is bald” este un 
lucru lingvistic, dar nu este o parte dintr-o obiectificare, desi poate fi prezentat ca parte 
dintr-o obiectificare. Neexistentii există ca lucruri lingvistice, dar nu funcționează ca 
nume (nu există lucruri la care se referă) decât într-o lume posibilă. 

2.  Obiecţia 2: problema existenţialelor negative; Răspuns: “Pegasus does not exist” 
înseamnă că lucrul lingvistic Pegasus (care există ca lucru lingvistic) este nume doar într- 
o lume posibilă (nu există un lucru nelingvistic la care se referă, ci doar un lucru posibil 

la care se referă). 

3.  Obiecţia 3: cum pot fi contingente şi informative afirmaţii de tipul “Samuel Longhorn 
Clemens este Mark Twain”; Răspuns: afirmaţia este contingentă deoarece numele 
lucrului este dat de doi vorbitori în mod independent (părinții lucrului şi lucrul însuţi), şi 
afirmaţia e informativă deoarece aflăm că două nume diferite se referă la acelaşi lucru, 
ceea ce ne permite să reunim cele două seturi de descriptii prin care aveam acces la 
lucrurile la care se referea numele (în acest caz nu puteam avea acces prin praxis) într-un 
singur obiect al vorbitorului. 


4. Obiectia 4: problema substitutivitatii; Răspuns: “Albert believes that Mark Twain has a 
pretty funny middle name” este falsă doar in măsura in care Albert nu ştie că lucrul la 
care se referă Samuel Longhorn Clemens se mai numeşte şi Mark Twain. Dar daca Albert 
nu ştie aceasta, el nu ar fi putut substitui numele, aşadar el nu ar fi putut să ajungă la 
crezământul de mai sus. Opacitatea apare doar când creăm un lucru lingvistic (propoziția 
“Albert ...”) conform căruia un lucru nelingvistic (cel la care se referă numele Albert) 
foloseşte un nume pentru un lucru nelingvistic (cel la care se referă Mark Twain) pe care 
el de fapt nu îl foloseşte. 

Searle (2000, p67): “Deşi e uşor să gândeşti în cuvinte, e greu să gândeşti în oameni, munți, 
etc., pentru că au prea multe trăsături irelevante şi sunt prea greu manevrabile”. Dar problema 
nu e că au prea multe trăsături irelevante, ci că nu poţi comunica nimic dacă gândeşti cu aceste 
lucruri. O astfel de gândire este una strict personală. Sau Searle, 2000 (p15): “Pentru a afirma 
existența unui fapt brut ne este necesară instituţia limbajului, dar trebuie să facem diferența 
între faptul brut şi afirmare sa”. Dar faptul neafirmat nu mai este decât o experiență 
nelingvistică incomunicabilă a persoanei, o întâmplare nelingvistică despre lucruri. 

*! Nu îmi propun aici o incursiune in problema originii limbajului; aceasta oricum ar fi secundă 

în raport cu constatarea existenţei limbajului; prin urmare constat existența limbajului ca lucru 

în lumea extinsă. În acest context achiziţia obiectului personal este un proces de internalizare, 
eventuala lui îmbogăţire creatoare cu noi descriptii fiind asociată procesului de externalizare. 

” Obiectele colective sunt aşadar bunuri publice. 

% Dar “faptul că realitatea îşi are temeiul, ontologic vorbind, în ființa Dasein-ului nu vrea să 

spună că realul nu ar putea să fie ceea ce el este în el însuşi decît dacă Dasein-ul există şi atîta 

vreme cît el există. Desigur, doar atîta vreme cît Dasein-ul este, deci atîta vreme cît este ontic 
posibilă înțelegerea ființei, „există” ființă. Dacă Daseinul nu există [...] fiintarea intramundană, 
la rândul ei, nu poate fi des-coperită şi nici nu poate să rămînă în starea de ascundere. Atunci nu 

se va putea spune nici că fiintarea este şi nici că ea nu este. Însă acum, cîtă vreme este o 

înțelegere a ființei şi o astfel de înțelegere a simplei-prezente, se poate spune foarte bine că 

atunci fiintarea va continua să fie.” (evidentieri conform textului original, Heidegger 2003 

p284) 

Searle, 2000, p55. 

* Abordări pur economice ale producției de cunoaştere, dar si evolutinist economice, există, 

însă nu le-am utilizat aici în mod direct (de ex. Loasby 2000, Angner 2002) 

% De remarcat implicaţiile acestui fel de a vedea lucrurile asupra obiectiei lui Kim (1988) 

asupra epistemologiei naturalizate (prin reducere la psihologie şi lingvistică) a lui Quine 

(1969). Kim arăta că epistemologia este esențialmente normativă, în timp ce epistemologia 

naturalizată îşi pierde acest caracter prin faptul că devine ştiinţă. Problema nu este însă asociată 

normativitatii, ci părţii din lume căreia ei i se aplică. 

? Atunci când nu le este acceptat ca o trăsătura ontologică, precum în cazul lui Putnam în 

“After Metaphysics, what?”. Această tactică foarte economică, mai degrabă negativă, nu 

încearcă să explice situaţia (ilustrativă în acest sens este afirmaţia “world isn’t a product. It’s 

just the world", sau principiile care afirmă că normele şi standardele sunt independente de 
opiniile majorității persoanelor cu autoritate la un moment dat, dar şi că normele şi standardele 

sunt produse istorice). Tactica negativă pare a fi o constantă a realismelor nu forte tari, o găsim 
de ex. şi în Newton-Smith (1993) 

28 În acelaşi timp eseul poate fi privit şi ca o replică la afirmaţia că nu se poate construi o etică 
pe baze fenomenologice. În acest eseu se găseşte de fapt schița unei etici pe baze 
fenomenologice. 

 Premizele de tipul doi pot fi derivate din premize factuale. Spre exemplu, Wittgenstein 
(1992) distinge între judecăţi relative de valoare (“Acesta este drumul bun spre Granchester”) 
şi judecăţi absolute de valoare (“Trebuia să fi vrut să te porți mai bine”). În timp ce primele 
judecăţi pot fi reduse la enunturi factuale (“Acesta e drumul bun pe care trebuie să îl urmezi 
dacă vrei să ajungi la Granchester în cel mai scurt timp”), “nici un enunţ factual nu poate fi sau 
implica vreodată o judecată de valoare absolută”. Premizele de tipul doi ar fi, în termenii lui 
Wittgenstein, judecăţi relative de valoare, în timp ce premizele de tipul 1 ar fi judecăţi absolute 
de valoare. 

% Al doilea aspect major care interesează este cum trecem de la o etică personală la una 
interpersonală. 

51 În măsura în care nu considerăm mai oportun să renunțăm la aceste demers, urmând pe 
Witgenstein (op. cit. Etica ar trebui să se ecupe doar de judecăţi de valoare absolute, dar aşa 
ceva nu poat fi scris, deoarece “cuvintele noastre nu exprimă decât fapte”). 

3 Moore (1997); pentru Moore Y din premizele de tipul 2 este bun ca mijloc, X din premizele 
de tipul 1 este bun ca scop, iar etica este o cercetare cu privire la ce este bun (ca scop). 

3 Pe Moore nu-l interesează cum sunt cunoscute, deoarece consideră că nu felul cum 
cunoaştem o propoziţie întemeiază adevărul acesteia; intuitionismul lui Moore e diferit de 
intuitionismul moral al unor deontologi ca Prichard, pentru care intuiţia se manifesta direct la 
nivelul mijlocului utilizat pentru atingerea scopului (adica la nivelul lui Y, in silogismul 
prezentat). 

* As vrea sa subliniez că aici mă refer la bun ca adjectiv (eng. good), nu la bine ca substantiv 
(eng. the good). Moore consideră că binele este definibil extensional (prin lucrurile bune). În ce 
mă priveşte consider că este un obiect conceptual, o reificare a adjectivului bun (dintr-o astfel 
de perspectivă propoziţia “the good is good” nu mai este tautologică) 

35 Mai târziu am realizat că sunt nu ale persoanei, ci ale lumii care permit constituirea eului. 

3 Acesta este un nivel intramundan de alegere, de a ramane în lume sau nu. În timp ce sinele 
transcendent funcţionează ca scop pentu a intra in lume. Toata aceasta argumentatie trebuie sa 
fie inclusa ulterior nivelului cel mai profund, cel fenomenologic. Şi abia ulterior ei vine nivelul 
obiectivant, pe care l-am tratat ca primul in capitolul anterior. Iar în final va fi nivelul 
politizant, cel din eseul despre “lan-ul ființei”. 

“ Bunge (1989) 

38 Searle (2000) 

% În treacăt fie spus, nici galben, dat de Moore ca exemplu de proprietate intrinsecă, azi nu mai 
este considerat aşa, ci, în urma dezvoltării cunoaşterii ştiinţifice, e considerată o proprietate 
dependentă de observator. Ceea ce a ramăs intrinsec în ce priveşte pe galben este doar 
lungimea de undă a radiaţiei emise/absorbite de obiect. 

“ La o astfel de punere a problemei Wittgenstein (1992) probabil că n-ar fi subscris, deoarece 
nu îşi putea imagina că lumea nu există 

4 Totuşi merită menţionat că neacceptarea scopurilor tale determinate poate apărea si ca o 
decizie de bun simţ comun, de exemplu dacă eşti silită sau silit să fi doar un instrument pentru 
realizarea scopurilor altor persoane; libertatea de a muri nu poate fi smulsă. Dacă bunul “corpul 
meu” nu mai îmi aparţine, pot totuşi decide ca acesta să dispară. O salvare paradoxală, în ton 
cu statutul sinelui: doar el este de neatins, proprietate (posesie fiindă) pură. Dintr-o astfel de 
perspectivă între a avea şi a fi nu este o diferența esenţială, iar agresiunea asupra proprietății 
private este un tip de agresiune asupra ființei omului. 

* Dennet (1998) 

% de exemplu Axelrod (1984), Sober şi Wilson (1998), sau Rosas (2002) 

“ Suveranitatea nu poate fi a unei naţiuni decât in sens metaforic. Suveranitatea este o trăsătură 
a persoanelolr dintr-o națiune, pe care, dacă doresc, şi-o pot exercita exclusiv prin intermediul 
unor reprezentanți; dar în urma acestei delegări suveranitatea nu rămâne, în sens ontologic, mai 
putin a lor. Deşi formal nerecunoscută, suveranitatea persoanelor oricum există, prin libertatea; 
lor. Libertatea, care este importantă practic, deoarece conştientizarea ei permite anularea 
semnificației costurilor de revoltă împotriva stării de fapt, ceea ce constituie cheia răsturn'rii 
oricărui regim cu accente totalitare. Aceasta revine la anularea rațională a termenului C, 
costuri, din ecuația propusă de Gordon Tullock cu privire la reacţia revoluționarului potential. 
* A se vedea incitanta analiză a lui Hoppe (1989) 

“6 Aici e vorba despre subsisteme ale eului propriu, în sens ontologic. 

“7 Pentru domeniul de interes al ecologiei umane a se vedea Georgescu, D., V. Iordache, M. 
Botezatu, 2001, Ecologie umană, Ed. Ars Docendi, Bucureşti 

4 Mahner, M., M. Bunge, 1997, Foundations of Biophilosophy, Springer-Verlag, Berlin; 
Bunge în special este un promotor fervent al sistemismului ca alternativă ontică la 
individualism şi holism. De semnalat însă că ontologic individualismul este de nezdruncinat; 
dar o dată ce indivizii acţionează, se manifestă în lume, perspectiva mai adecvată este 
sistemismul. Pentru a putea fi înțeles complet, politicul, deoarece are în vedere neinstrumental 
indivizi umani (fie şi cel puţin unul, suveranul absolut), trebuie abordat atât ontologic, cât şi 
ontic. 

Creaţie şi evoluţie 


Problema care a stat la originea cercetării ale cărei rezultate 
preliminare sunt prezentate aici a fost disputa dintre oameni cu 
privire la creaţie şi evoluție. Este omul creat de Dumnezu, sau omul a 
apărut prin evoluţie naturală ? Această dispută nu este una scolastică, 
după cum ar putea sugera numărul mic de persoane care se exprimă 
public în România în această privință. Oamenii de fapt îşi dau un 
răspuns intim, în sinea lor, iar caracteristicile comportamentale 
depind de acest răspuns. 


De multe ori, însă, răspunsurile pe care şi le dau la diferite niveluri 
de problematizare sunt incoerente. Voi ilustra această afirmaţie cu un 
exemplu: comunitatea studenţilor din facultatea de biologie a 
Universităţii din Bucuresti. În baza unui chestionar” s-a putut afla că 
peste o treime dintre studenţi cred că în urma evoluţiei biologice a 
apărut cultura, iar 10% cred chiar că biologia nu este o formă a 
culturii. 90% la sută dintre studenţii respondenţi sunt reducţionişti; 
pentru ei fenomenele biologice pot fi explicate prin fenomene fizice 
şi chimice. Coroborând acest fapt cu ceea ce am văzut că se crede 
despre biologie, rezultă că mulţi respondenţi ar trebui să creadă că 
întreg domeniul biologicului poate fi explicat prin fenomene fizice şi 
chimice. Totuşi când ajungem în anumite zone ale umanului, 
respectiv la comportamentul moral, lucrurile se schimbă. 17% dintre 
respondenţi cred că moralitatea umană nu e explicabilă biologic, iar 
55% cred chiar că este explicabilă biologic doar partial, 
reductionistii “tari” fiind în minoritate. În ce priveşte sufletul, 56% 
dintre persoanele chestionate cred că există şi este nereductibil la 
fenomene biologice, 34% cred că există şi este explicabil biologic, 
cel puţin în mod potenţial, şi doar 10% acceptă că e doar un fel 
primitiv de a vorbi despre ce se întâmplă în creier. Tiparul 
răspunsurilor pare să arate că se poate trăi cu convingeri 
evoluționiste şi religioase asumate simultan. Este aceasta o prostie 
sau este ceva rațional ? 


In acest eseu îmi propun să produc schiţa unui discurs între ale cărui 
consecințe să se afle faptul că este rational să iti asumi simultan 

convingerile că omul este creat de Dumnezeu şi că omul a apărut 
prin evoluție naturală. 


Metodă 


Prezint aceste elemente metodologice pentru a uşura accesul la 
rezultate, deşi în fapt ele fac parte din rezultate şi nu pot fi înţelese 
complet decât după parcurgerea rezultatelor. 


Nu poate fi produs un discurs satisfăcător care să se limiteze la a da 
seamă de religie şi ştiinţă, separat de alte tipuri de discursuri, pentru 
că religia şi ştiinţa nu au doar relaţii directe, ci şi mediate de alte 
entităţi culturale. Prin urmare trebuie să ne propunem să înţelegem 
toate tipurile de entităţi culturale, ca tipuri ideale. 


Patru exigente constrâng elaborarea discursului care să dea seamă de 
toate tipurile de discursuri: 1 posibilitatea înțelegerii structurii lor la 
un moment dat, 2 posibilitatea înţelegerii schimbării în timp a 
4 posibilitatea înţelegerii noului discurs. Prima exigență poate fi 
satisfăcută printr-un metadiscurs; acesta este un tip de discurs 
ştiinţific care nu ne interesează aici”. A doua exigență poate fi 
satisfăcută printr-un alt fel de discurs ştiinţific, unul evolutionist. Ne 
interesează aici discursul evolutionist prin câteva aspecte de conţinut 
ale sale şi, mai ales, prin condiţiile sale de posibilitate. Celei de a 
treia exigente îi răspunde o teorie transcendentală. Regresia la infinit 
(căutarea condiţiilor de posibilitate ale teoriei transcendentale printr- 
o altă torie, etc) către care riscă să ne împingă spre a patra exigenta 
este blocată prin modul de înţelegere a ansamblului discursiv. Vom 
constata că există raportări inverse la teoria transcendentală, din 
partea celorlalte tipuri de discursuri, care dau seamă de posibilitatea 
sa, deşi nu în sens transcendental, ceea ce înseamnă că teoria 
transcendentală dă seamă de ea însăşi şi de modificarea structurii sale 
în timp. 


O presupozitie de care avem nevoie in acest moment este aceea că 
valorile fundamentale ale entităților lumii sunt sacrul, frumosul, 
binele şi adevărul. De ce sunt acestea voi arăta ulterior. Folosim 

această presupozitie pentru a afirma că toate tipurile de discursuri 
sunt elaborate pentru a exprima un adevăr, prin însuşi faptul că sunt 
discursuri, dar adevărul respectiv este în vederea deschiderii 
accesului la alte valori, în funcţie de tipul de discurs. Tabelul de mai 
jos arată tipurile ideale de discursuri, criteriul lor de identitate şi 
nivelul de aplicare în lumea fenomenologică (global — la întreaga 
lume, eventual cu implicaţii regionale, regional — doar la nivelul unor 
elemente structurale ale lumii fenomenologice). 


Tip de discurs | Nivel de aplicare Cnteriu de identitate 
regional 


Religios x întru sacru 


| Artistic | x | x |A| întru frumos  |® | 
Moral X x | A| întru bine 
Stiintific - x | A] întru adevăr A 


Evoluția instituțiilor: A întru A 


Am avea aşadar cinci tipuri ideale de discursuri, prin care putem 
modela structura adevărului ca ansamblu. Pentru a avea o imagine 
completă a structurii adevărului ar trebui să evidentiem şi relațiile 
dintre aceste tipuri de discursuri. De asemenea, componentele 
structurale ale adevărului (părți şi relații) trebuie să permită 
funcționarea adevărului, adică trebuie să facă posibilă propria sa 
evoluție. 


Dintre subtipurile discursurilor identificate ne interesează aici doar 
cel evoluționist, subtip al discursului ştiinţific, pentru că ne permite o 
reprezentare a funcţionării adevărului”! Evoluţia culturală şi a 
instituţiilor dă seamă factual de modificarea în timp, ontică, a 
adevărului discursurilor religioase, artistice, morale, ştiinţifice şi 
transcendentale. Descrierea evoluţiei culturale şi a instituţiilor este o 
chestiune de cercetare ontică, dar o menţionăm aici pentru că ea 
explică apariţia conflictelor dintre persoanele care utilizează 
diferitele tipuri de discursuri”. 

Rezultatele obţinute până acum sunt următoarele: 
Elemente pentru o teorie transcendentală (TT) 
Perspectivă dintre TT spre religie 

Perspectivă dinspre TT spre artă 

Perspectivă dintre TT spre ştiinţă 

Perspectivă dinspre ştiinţă spre TT 

Relaţia dintre ştiinţă şi religie. 


Rezultatele prezentate mai jos trebuie privite ca preliminare, dar cred 
că sunt suficient de dezvoltate pentru a putea fi comunicate şi astfel 
supuse criticii necesare pentru dezvoltarea lor. 


Elemente pentru o teorie transcendentală” i 


Persoana este sinele şi nu poate avea criterii de identitate, în mod 
principial, ci poate fi doar indicată prin împrejmuire discursivă. 
Sensul extramundan al ființei este sinele, iar referentul ei este tot 
sinele; extramundan ființa se reduce la sine, aşadar purtătorul de sens 
nu poate fi decât tot sinele. Structura originară a semnului ființei este 
următoarea: 


Sensul ființei nu face parte din lume, dar face parte din ființă. 


Sinele despre care, prin comunicare, se ştie nu poate fi static, 
parmenidian, ci doar temporalizator (dar sinele care a ales să fie 
temporalizator are libertatea să fie şi static — primul pas, şi poate 
prezenta acest stadiu din memorie). Temporalizarea înseamnă 
proiectare". Scopul sinelui sub vălul ignoranței ontice nu poate fi 
decât alt sine. În căutarea celuilalt sine întâlneşte rezistenţa lumii, pe 

care nu o recunoaşte ca sine. Celălalt sine rămâne inaccesibil, iar 
lumea este semn al celuilalt sine. Structura semnului ființei devine 


astfel următoarea: 
sine decizional, 
transcendental 
sine scop, 
Oa RI transcendent 


De ce e mai degrabă ceva decât nimic ? Pentru că lumea ţine de 
structura fundamentală a fiinţei. Fără lume ființa nu ar trece de 
primul pas al dezvoltării sale. 


În absenţa credinţei că întâlnirea lumii deschide drumul către alt sine 
(către Dumnezeu, dintr-o perspectivă teologică) sinele revine în sine 
şi abandonează lumea. Sacralitatea este prima determinatie a lumii, 
în starea perplexă şi plină de credinţă a sinelui de găsire a lumii 
căutând alt sine”. Lumea sacră devine frumoasă într-o relaxare 
parmenidiană, contemplativă, care tinde să suspende scopul şi să 
prezentizeze ființa. Atitudinea generatoare de frumos este un prim 
pas către obiectivarea lumii şi formularea adevărului despre ea. 
Suspenderea scopului permite în primă instanţă constatarea binelui 
lumii, prin faptul că s-a dovedit utilă pentru atingerea scopului 
originar.  Constatarea binelui este o etapa către atitudinea 
obiectivantă fata de lume. În urma acestei etape sinele transcendental 
instituie adevărul lumii ca semn al sinelui transcendent“. Prin 
transformarea lumii în semn are loc constituirea primei forme 
discursive a trecutului esențial”. Lumea lucru devine lume obiect’. 
După această etapă sinele se poate orienta către alegerea unor scopuri 
intramundane. 


Valorile fundamentale ale lumii sunt aşadar sacrul, frumosul, binele 


şi adevărul. Ele sunt asociate unor etape ale procesului de 
prezentizare a eului, ale constituirii trecutului esențial originar, şi tin 

astfel de dezvoltarea eului originar. Primele trei valori tin de etape 
antepredicative (nediscursive) ale dezvoltării eului, iar ultima este 
tocmai constituirea primului discurs. Frumosul este derivat din 
sacru; ele sunt interne derulării proiectului originar. Adevărul este 
derivat din bine şi ambele caracterizează etape ulterioare derulării 
proiectului originar, care permit constituirea primei forme discursive 
a trecutului esenţial şi orientarea sinelui către alte proiecte. 


Prin acest prim proiect s-a format eul originar al sinelui. Eul originar 
are un singur criteriu de identitate, şi anume lumea (nestructurată). 
Intrarea în lume şi formarea eului sunt posibile doar prin alegerea 
originară a scopului transcendent, dar atingerea scopului originar este 
imposibilă. Credinţa în ființa sinelui transcendent este o necesitate 
ontologică pentru succesul proiectului originar. Credem în sinele 
transcendent ca în noi înşine. Lumea originară este mediu al credinței 
în celălalt sine. Dumnezeu este numele ontic al celuilalt sine, 
neinterpretat fenomenologic. Părţi ale lumii devin mediu doar pe 
măsură ce le separăm de scopurile pe care le selectăm din lumea 
originară. 


Eul poate alege alte scopuri din lume, structurând-o şi dezvoltându- 
se. Cu excepţia sinelui transcendent, toate celelalte scopuri care 
structurează eul sunt mundane. Proiectele în sens fenomenologic au o 
structură organizaţională în faza de implementare. Proiectul personal 
este o izomorf unei organizaţii cu scop ales de sine şi resurse din 
lume. Proiectul este un rezultat al aplicării structurii temporalizatoare 
a sinelui la lume. Eul este un ansamblu de proiecte personale, de 
organizaţii. Eul este, într-un mod structurat de scopuri, lumea. 
Lumea este proprietatea privată a sinelui. Publicul este derivabil 
ontologic din privat. 


Viaţa autentică se înalță pe privirea lumii de la limita ei şi intrarea 
liberă în ea. Autenticitatea nu se înalță pe păstrarea fiinţei morţii ca 
posibilitate. Pe aceasta se înalță raționalitatea, eficiența atingerii 
scopurilor, pentru că vine sfârşitul timpului. Aşteptarea revenirii 
Domnului (parusia) nu este analogă aşteptării morții, prin prisma 
faptului că ar conta cum mă port eu în vederea acestui eveniment, nu 
când are el loc. Dacă nu am ales să intru în lume nu am de ce să 

trăiesc autentic întru moarte. Din contră, am motive să vreau să uit, 
să mă scufund în das Man. Starea de hotărâre vine din decizia de a 
intra în lume, liber pentru lumea sa, nu din faptul de a vrea să ai 
conştiinţă. Dasein-ul este „îngemănarea permanentă a ecstazelor 
timpului având ca principiu dinamic viitorul” doar prin scopul 
intrării în lume. Acest scop este un alt sine identic cu sine, adică 
Dumnezeu, din perspectiva discursului religios. 


Evoluţia eului are loc prin selectarea organizațiilor de tip proiect 
personal şi crearea de noi organizaţii de tip proiect. Proiectul 
personal major, găsirea altui sine, a lui Dumnezeu, antrenează 
instrumental toate celelalte proiectele din viaţă. Între eurile 
diferitelor persoane există suprapuneri inevitabile din punct de 
vedere ontic. De aici socialitatea eului şi inerenta conflictelor, dar şi 
a cooperării. Proiectele comune ale oamenilor: iată forța unui popor 
prin care poate structura lumea. Cu efecte perverse când se uită 
rădăcina care le face posibile — sinele. Publicul este o modalitatea de 
atenuare a conflictelor, dar extinderea publicului în toată lumea 
sinelui desființează. 


Lumea se structurează în funcție de puterea sinelui asupra părților ei. 
Corpul propriu este o parte privilegiată a lumii, sufletul propriu alta 
şi ele vor defini eul în sens comun, restrâns. Dar dintr-o perspectivă 
fenomenologică subiectul şi obiectele sunt parti ale eului. Eul este 
constituit cu parti (scopuri şi resurse) din lume şi, ca urmare, este 
supus constrângerilor lumii, în particular este istoric. În timp ce 
sinele este anistoric. 


Identificarea altor corpuri duce la reluarea proiectului originar al 
căutării altui sine, în aceste corpuri, dar proiectul eşuează inevitabil 
şi de această dată. Credinţa în sinele transcendent se extinde asupra 
altor persoane, asupra sinelui altor euri. Monadologia este aplicabilă 
lumilor personale. De la nivelul credinței în ceilalți mai departe, 
teoria transcendentală este o anatomie şi fiziologie a monadelor. 


Lumile persoanelor întâlnite se pot afla în următoarele stadii: al 
sinelui, religios, estetic, etic, ştiinţific. Stadiul sinelui este 
nediscursivizabil, iar cel ştiinţific este cel mai elaborat discursiv. 

Istoric vorbind, dintr-o perspectivă evoluționistă, ne putem aştepta 
care primul să apară stadiul sinelui, iar ultimul stadiul ştiinţific. În 
absența cunoaşterii relaţiilor fenomenologice dintre stadii poate 
apărea uitarea, trecerea în delasineinteles a unora dintre stadii, şi în 
special a celui al sinelui, a cărui cunoaştere nu poate fi 
institutionalizata printr-un discurs descriptiv direct, ci doar prin unul 
asimptotic. 


Includerea experienţei originare în trecutul originar 


Experienţa originară ontic este accesul la sine. Problema 
reconstrucției fenomenologice a lumii este de interes doar pentru 
sinele conştient de sine. Modul de acces la sine depinde de structura 
eului naiv, care a uitat sinele şi, la rândul ei, depinde de momentul 
istoric şi contextul dezvoltării eului. Modul de reconstruire 
fenomenologică a lumii după accesul la sine depinde de materia 
primă a lumii şi a eului naiv. Sinele devine conştient de sine dintr-o 
stare de eu, de temporalizare mundană, prin urmare mecanismele 
auto-conştientizării sunt ontice, condiționate istoric (inclusiv 
biologic), nu ontologice. Singurul discurs invariant istoric este cel 
fenomenologic, în limitele temporalitatii finite a persoanei. Iată de ce 
o teorie transcendentală şi o fenomenologie a spiritului vor trebui 
periodic rescrise. Forma „conceptului” pe care îl căutăm şi conţinutul 
său, sunt inevitabil instabile. Putem decela doar linii de forţă ale sale. 


Explicitarea transcendentalului într-o teorie transcendentală este 
supusă evoluţiei ca discurs şi explicării ca lucru, din perspectiva unor 
discursuri de alt tip. Transcendentalul stabil este doar sinele. 
Transcendentul stabil este doar sinele ca scop. Discursurile despre 
transcendent şi transcendental sunt inevitabile dacă se doreşte 
comunicarea cu alte persoane. Această comunicare este necesară în 
condiţiile alegerii sinelui transcendent ca scop şi al credinței în 
ceilalți ca sprijin intramundan pentru atingerea acestui scop”. 


Un element cheie al relației ontic-ontologic este locul eului naiv, 
regăsit în lume după atingerea stadiului sinelui. Ce facem cu eul naiv 
ca materie primă pentru construcția proiectelor eului întemeiat pe 
sine ? Analiticitatea vine din trecutul esențial, din memoria tăierii 

lumii către sensul ființei. Negarea ei ca releventă fenomenologic o 
facem în temeiul identităţii personale, a identităţii eului naiv cu eul 
aflat în stadiul sinelui (alocăm retrospectiv sine eului nostru naiv 
reprezentat în trecutul esenţial). Vorbim atunci de „descoperire”, nu 
de separare a sinelui de lume prin inventarea, crearea lui 


fenomenologică. Respingerea autenticităţii analiticitatii este asociată 
unei strategii de coerentizare a lumii cu sensul fiinţei. Dar aceasta 
coerentizare este deformare, adaugă ceva peste tăietura iniţială, 
săvârşită prin creaţie despartitoare a sensului fiinţei (sinele) de lume. 
Prin coerentizare creația despartitoare (a sinelui de lume) este 
transformată în despărţire (între sine şi lume) creatoare. Aşa a avut 
loc geneza sinelui transcendental (decizional), conform trecutului 
esenţial. Despărțirea creatoare, ca fapt de a te afla pe tine în lume, sta 
în memorie înaintea creaţiei despartitoare. În omul naiv se manifestă 
doar faptul de a te afla în lume. În omul lucid, ulterior tăierii lumii de 
sine, această banală aflare în lume este interpretată ca întemeiată 
ontologic pe creaţia despartitoare. Avem aşadar trei momente 
succesive în memorie: raportarea din sine neproblematică la lume, 
incursiunea din lume către sine, incursiunea din sine către lume“. 
Construcţia trecutului esenţial vine o dată cu momentul al treilea şi 
se face cu recuperarea trecutului neesential ca parte din lume, ceea ce 
permite rememorarea experienţei originare. 


Spiritul 


Spiritul desemneaza totalitatea componentelor semiotice ale eului, de 
la lumea ca semn al divinului, la texte propriu-zise, el este deci zona 
adevărului. „Das Wahre ist das Ganze”, ca sistem de discursuri 
reciproc constrângătoare. Adevărul evoluează către maxim de 
corespondență şi coerență percepută privat şi public. Mecanismele 
evoluţiei adevărului tin de relațiile dintre entităţile purtătoare de sens. 


Adevărul are o structură multinivelară (inteligibilă prin teoria 
sensului), pornind de la sensul originar al fiinţei, într-o reconstrucție 
fenomenologică nefinalizabilă datorită resurselor finite şi lipsei de 
eficiență comunicaţională a unui text foarte lung. De aici rezultă 
necesitatea unor fenomenologii regionale, în zonele fierbinţi, riscante 
pentru om la un moment istoric sau altul. Disputa evolutionism — 

creationism este o astfel de zonă. 


Conceptul de sens tine de relationarea lucrurilor din lume în absenţa 
referentului. Sensul este apanajul temporalitatii, la nivelul trecutului 
esenţial. Doar sinele ca sens ultim este atemporal, dar comunicarea 
despre sinele ca sens este temporală (primul pas al ființei este 
atemporal ca nerostit, dar temporal ca rostit). Întrucât universul 
semiotic este supus principiului incluziunii multiple”!, sensul 
complet al unei unităţi de semnificare este atât de bogat încât poate fi 
doar cercetat, ca şi lumea fizică. 


. 62 
Ratiunea 


Cercetarea invariantiva din ontologia fundamentala heideggeriana 
are in vederea structura de proiect a fiintei umane (ratiunea practica; 
„rațiunea este acţiunea având un scop”®, temporalitatea 
heideggeriană implică raţiunea hegeliană”). Lucrul ca resursă este 
invariant conform  existenţialilor ontologiei fundamentale, al 
structurilor cele mai profunde ale ființei. Acelaşi lucru poate fi privit 
obiectivant la un nivel reductiv, prin suspendarea proiectului căruia îi 
este asociat lucrul, suspendare care generează presupozitiile necesare 
demersului de tip ştiinţific. Acest lucru cu potenţial de obiectivare 
este supus invariantelor categoriale deduse de Kant (rațiunea pură de 
nivelul intelectului), care permit constituirea obiectului, 
esențialmente discursiv. 


“Nivelurile superioare în cadrul organizării programului fac posibil 
spațiul conceptual al nivelurilor inferioare”. Nivelul judecăților 
normative face posibil nivelul judecăților descriptive. 


Construirea afirmației cvasi-normative (descriptivă), trecerea de la 
normativ la descriptiv, se face printr-un principiu a priori normativ 
de deznormativizare explicabil în mod evoluționist pe criterii de 
eficiență. Dacă vrei să obiectivezi lucrurile rapid atunci trebuie să 
suspenzi aplicarea operatorului „trebuie”. Suspenderea operatorului 
„trebuie” revine la mascarea scopului pentru care este utilă asumarea 
adevărului descriptiei respective. Din această perspectivă, normativul 
este mai primitiv decât descriptivul, şi se poate interpreta stadiul 

actual al normativelor explicite (morala) ca o etapă evolutivă către 
fixarea lor descriptivă. Deci nu altruismul este atavic, ci egoismul 
simplu. Omenirea ar putea fi într-un proces de speciatie către 
producerea unei fiinţe altruiste. 


„Cum se face că fiinţa este concepută în primă instanță pornind 
tocmai de la ființarea simplu prezentă şi nu de la fiintarea la 
îndemână ?”°° „Se face” prin faptul că avem o normativitate a 
nenormativitatii pentru eficiență, datorită timpului finit, reflectând 
raționalitate în atingerea scopurilor. Descriptivitatea este un semn de 
creştere a rationalitatii, dar abandonarea stadiilor anterioare ei este un 
semn de scădere a rationalitatii. 


Interpretarea structuralistă a teoriei transcendentale kantiane de către 
Pârvu este convingătoare, dar îmi pare că are loc o de reificare a 
structurii matematice. O teorie transcendentală are o complexitate 
mai mare decât o teorie structuralistă, deşi prin structura ei face 
posibilă şi o teorie matematică structuralistă. Funcţia transcendentală 
nu este un operator, ci izomorfă cu un operator. Funcția 
transcendentală structurează cât se poate de concret natura, în alt fel 
decât un simplu formalism matematic. Termenii transcendentali au şi 
o încărcătură semantică. Sine, temporalitate, scop, lucru, categorii, 
analogii, „structura de obiectivitate ca varietate n dimensională 
transcendentală”"”, etc, formează, dar au şi încărcătură semantică, nu 
necesită stipulări semantice suplimentare pentru a fi inteligibile. Le 
decelăm referentul. Sunt structuri de ființă, nu doar forme de ființă. 
În această constă miza ontologică“ a teoriei transcendentale™. În 
timp ce în cazul matematicii încărcătura semantică lipseşte. 


Rațiunea pură (RP) trebuie să includă non-universalismul său, pentru 
a permite o explicare evoluționistă a RP. Acest non-universalism este 
inteligibil prin prisma fondării RP pe sinele personal, din care rezidă 
unicitatea RP şi, secund, variabilitatea ontică a RP între persoane. În 
fapt, probabil că ar fi de dorit o unică teorie transcendentală a raţiunii 
— sacrală, estetică, etică şi pură. Conceptul universal de RP este 
posibil ca loc geometric al structurilor transcendentale personale şi 
evidenţiază diversitatea lor; de aici decurg consecinţe politice ale 
teoriei transcendentale. 

E necesar să existe legi empirice ale naturii, nu legea x sau legea y. 
Aceasta nu este o necesitate metodologică, pentru că teoria 
transcendentală depăşeşte distincția ontologic-gnoseologic. 
Condiţiile de posibilitate ale legilor şi teoriilor factuale susţin o 
gândire de tip populational cu privire la legi şi teorii. Mecanismele 
turn-over-ului teoriilor factuale sunt epistemico-sociale. Unitatea 
legică a naturii poate fi obținută doar asimptotic, prin ajustări 
evoluționiste continue ale teoriilor factuale, iar dacă ne extindem şi 
la entitățile discursive, atunci (unitatea  legică) presupune 
constrângeri reciproce ale discursurilor, nu o teorie totală, 
fundationala. Chiar şi principiile regulative transcendentale pot fi 
ajustate, prin evoluţia teoriei transcendentale, doar inevitabilitatea lor 
fiind asigurată. 


Realitatea centrală a lumii este cea fenomenală nediscursivizată, 
inclusiv a discursurilor ca fenomene. Statutul obiectelor este derivat 
din realitatea centrală; obiectele au o realitatea imanentă prin 
constrângerile rațiunii pure”. 


Teorie transcendentală vs. religie 


Sacrul este mediul uman fundamental, credinţa trebuie mereu 
repetată întrucât cădem mereu în fericire. Binele este un sacru 
împlinit, dar prin aceasta mort. 


Viaţa este construcție de proiect, operă, care va fi judecată de 
Dumnezeu ca atare. Acesta este sensul religios al faptului că lumea 
este proprietate privată. Ştiinţa naturii nu poate da un sens acestui 
fapt fenomenologic. Doar stinta politică îl poate aborda. Pentru ea 
viata creştină este un mod de viață în baza unui proiect comun 
(fenomenologic necesarmente comun prin credinţa în ceilalți ca scop 
derivat al celui originar şi prin iubirea de ceilalți, care duc la apariția 
bisericii prin sacrificiu). 


Repetarea credinței este ceea ce permite sinelui să se raporteze la 
lume fără să se uite pe sine, fără să decadă într-un simplu eu, şi fără 
să îşi spulbere unitatea eului în proiecte arbitrar alese, nestructurate 

de un scop comun. Repetarea credinţei în sinele transcendent este 
baza credinţei mundane în ceilalți oameni şi face posibile altruismul, 
iubirea, socialitatea bazată pe intenţii direct benefice celorlalți. Isus 
este primul om care a văzut acest lucru şi acesta ar putea fi sensul 
fenomenologic în care El este fiul lui Dumnezeu. În acest sens 
fiecare om care redescoperă ceea ce a descoperit El este fiul lui 
Dumnezeu. În sens religios însă doar El poate fi fiul lui Dumnezeu, 
datorită consecințelor instituționale ale apariţiei Lui. Respectarea 
acestor consecinţe instituţionale înseamnă respectarea oamenilor care 
au nevoie de Dumnezeu fără să aibă puterea de a-l descoperi singuri 
şi respectarea propriului sine, care nu poate avea puterea de a suporta 
responsabilitatea totală a lumii (,,Eli, Eli, lama sabahtani ?”’). 


Dacă am ajuns în stadiul sinelui nu vom crede în întruparea lui 
Dumnezeu doar în virtutea absurdului, ci în mod raţional. 


Aşadar: unde este Dumnezu ? — dincolo; ce căutăm în Dumnezeu ? — 
sinele; care este semnul lui Dumnezeu ? — lumea; cine este 
Dumnezeu ? — Isus; unde mai este Dumezeu în lume ? — în ceilalți. 
Măreţia lumească e în celălalt. Copleşitoare. Acolo e locul lui 
Dumnezeu în lume, iar Isus este primul celălalt. 


Natura din perspectivă transcendentală este pentru om. 
Teorie transcendentală vs. artă 


Am văzut că frumuseţea poate fi definită formal în raport cu 
structura eului, a lumii în sens fenomenologic. Dar în conţinut ea 
depinde de opţiunile structurante: ce scopuri asum, ce resurse găsesc. 
Urâtul este posibil doar prin plonjarea intramundană ulterioară 
asumării unor scopuri mundane. Gustul estetic spune ceva despre 
structura eului personal şi despre raționalitatea persoanei. 


Nu recunoaşte primatul artei asupra moralei cine nu vede 
posibilitatea sinelui netemporalizator, expectativ între două momente 
de temporalizare. 


La Kirkegaard stadiul estetic are drept scop alungarea plictiselii şi 

găsirea interesantului. Un astfel de stadiu estetic este posibil prin 
acces la frumuseţea lumii nu venind dinspre sacru, ci dinspre etic. 
Revelarea frumuseţii lumii venind dinspre etic punctează doar 
futilitatea angajamentului etic regional, nu şi valoarea divină a lumii 
frumoase. Lipseşte tocmai scopul major, în baza căruia să fie 
structurată viata ca ansamblu de proiecte. Statistic, descoperirea 
frumosului este posibil ca cel mai adesea să aibă astfel de consecințe, 
pentru că sinele este ascuns celor mai multi oameni, trăitori în eu. 
Esteticul european pare mai mult o formă degradată de etic. Esteticul 
oriental, contemplativ, e mai aproape esteticul autentic. 


Frumosul personal este singurul autentic, iar el se poate dezvolta 
doar în condiţiile asumării libertăţii. Lumea este un obiect de artă. 
Estetica personală este corelată cu etica personală. Teoretizarea 
publică a frumosului într-o estetică interpersonală este, ca şi 
teoretizarea binelui, o cale de manifestare a puterii personale. 
Generalizarea unei teoretizări publice reflectă puterea grupală şi este 
marca identității grupale. 


Despre raportarea teoriei transcendentale la morală am discutat în 
altă parte”. 


Teorie transcendentală vs ştiinţă 


Răspunsul cu privire la cum sunt posibile matematica şi logica din 
punct de vedere fenomenologic a fost dat de Kant. Răspunsul pentru 
matematică şi logică nu este la cel mai general nivel al teoriei 
transcendentale, ci la nivelul rațiunii pure. Posibilitatea lui este însă 


Heidegger o uită. 


O situaţie încă neconceptualizată este cea a teoriilor evoluționiste. 
Unităţile selecţiei (naturale, economice, cognitive) au o structură 
generală: entitatea teleonomică şi resurse, deşi ontic unităţile 
selecției din regiuni diferite ale lumii diferite sunt una la alta. 
Unităţile selecţiei sunt eliminate prin destructurare, cel mai adesea 
prin dispariţia entității telonomice, resursele integrându-se în altă 
unitate a selecţiei. Lupta pentru existenţă are loc prin suprapunerea 

parţială a unităților selecției, la nivelul resurselor. 


Evoluţia biologică şi cea din domeniul ştiinţelor socio-umane sunt 

conceptual contigue, lucru facut posibil de constrângerile 

transcendentale. Locul transcendental al condițiilor de posibilitatea 
ale teoriei evoluționiste este la nivelul „ontologiei fundamentale” şi 
al „rațiunii pure”, după cum urmează: 

e ince priveşte unităţile selecției: 1 proiectul e structural izomorf” 
sistemului entitate teleonomică-resurse, persoana şi lumea sunt 
un prototip organizational fenomenologic 2 sinele decizional — 
capabil să aleagă scopuri şi să identifice resurse pentru atingerea 
lor —  constrânge criteriile de identificare a caracterului 
telenonomic şi a caracterului de resursă al unor entități 3 
operaţiile categoriale constrâng constituirea oricăror obiecte — 
teleonomice şi resurse, 4 Structura de proiect a eului - relaţiile 
dintre proiecte, ierarhia proiectelor — constrânge organizarea 
multivelară a unităţilor selectei; 

e În ce priveşte teoria selecţiei: 5 selectarea proiectelor de către 
sinele decizional — restructurarea eului ca o componentă a 
rationalitatii — este isomorfa oricărei selecții”; 

e În ce priveşte teoria variaţiei: 6 scopuri alese liber de sine din 
lume, resurse contingent întâlnite in lume — sunt isomorfe 
variației; mecanismele variaţiei sunt la un nivel ştiinţific 
standard, care poate fi dezvoltat sub constrângerile raţiunii pure. 

e in ce priveşte teoria transmiterii: 7 reutilizarea resurselor în 
cadrul procesului de restructurare a proiectelor eului ar putea fi 
isomorfa oricărei transmiteri de caractere. 


Statutul ontologic al unităţilor selecției este subsumat celui epistemic 
în genere (transcendental — forma cunoaşterii), la care se adaugă 
condiţiile empirice rezultate din cercetarea naturii, constrânse 
normativ de condițiile epistemice standard. Forma unităţilor selecției 
are atât statut noetic, cât şi ontologic. Avem o cognitie a priori a 
unităţilor selecţiei din structura fenomenologică a eului propriu, 
precum şi una a selecției din istoria eului propriu. 


Ştiinţă vs. teorie transcendentală 

Termenii primitivi ai teoriei transcendentale şi însăşi structura sa pot 
fi explicate ştiinţific,“ dar trebuie să fim conştienţi că o astfel de 
explicaţie este posibilă datorită structurii transcendentale şi nu este 
relevant etic, chiar dacă este adevărată. 


Explicarea sinelui decizional şi a temporalitatii se poate face limitat 
prin interpretarea lor biologizantă şi identificarea avantajelor 
apariției lor printr-o teorie evoluționistă biologică, făcută posibilă, 
după cum am văzut, de însăşi teoria transcendentală””. Constrangerile 
reciproce ale discursurilor pot fi interpretate ca mecanisme de feed- 
back într-un sistem al competențelor eului (cognitive, decizionale). 
Teoria transcendentală şi evoluţia personală pot fi abordate ştiinţific 
de către ştiinţele cognitiei şi psihologia evoluționistă”. 
Conditionarea categorială se poate presupune că tine de o arie 
funcţională a sistemului cognitiv dedicată identificării resurselor în 
vederea atingerii scopurilor; lucrurile fenomenale sunt resurse în 
lume, nu în trecutul esenţial, iar discursivizarea (conceptualizarea) 
lor facilitează decizia optimă de utilizare a lucrurilor prin faptul că 
face posibilă plasarea în trecutul esențial, condiţie pentru elaborarea 
proiectelor în absenţa temporară a lucrurilor. Conceptele de spirit şi 
de rațiune pot fi interpretată ca emergente pe un sistem neuronal cu 
feed-back-uri interne pentru funcţionarea coerentă a ansamblului 
discursiv. Biologic vorbind, competența matematică e probabil 
derivată din competenţa transcendentală, la rândul ei apărută şi în 
schimbare prin evoluţia sistemului cognitiv. Structura intelectului 
poate fi explicată evolutionist. 


Evoluţia discursurilor explicative, de posibilitate, etc., se face sub 
presiunea constrângerilor de adecvare empirică şi a altor discursuri. 
La cele care nu au priză empirică directă se face doar prin dinamica 
altor discursuri (matematice, ale ştiinţelor naturii). Stabilitatea 
discursului creşte cu gradul de generalitate, până la cea maximă a 
triadei sine transcendental — lume — sine transcedent. 


Creând o teorie transcendentală completă şi o teorie evoluționistă 
care să explice structurile propuse de ea, va fi rezonabilă ipoteza unui 
izomorfism asimptotic între echivalentele noumenale ale acestor 

structuri apriorice şi aceste structuri ca şi cunoscute. Pentru că teoria 
evoluționistă presupune aplicare la noumen, nu la fenomen, prin 
faptul că postulează apariţia la un moment dat a omului, a structurilor 
transcendentale ale fiinţei. O teorie transcedentală evoluează sub 
constrângerea stării ştiinţelor naturii. Stabilirea teoriei 
transcendentale adecvate este o chestiune de cercetare în diferite 
momente ale dezvoltării lumii discursive. 


Lumea a treia popperiană sau lumea culturală hayekiană pot fi 
intepretate ca modificări ale mediului sub acțiunea organizațiilor”. 
Lumea instituțiilor, (ca organizații) este un ansamblu de entități 
materiale emergente social implicate în transmiterea (învățarea, 
modificarea) instituțiilor, ca proprietăți ale organizațiilor. O astfel de 
interpretare este compatibilă cu tratarea instituțiilor ca instrumente 
pentru organizații (caz în care avem de a face cu instituții ca entități), 
dar şi cu considerarea instituțiilor ca proprietăți ale organizațiilor pe 
baza cărora, alături de alte proprietăți, se face selecția (caz în care 
instituțiile nu au o realitate dincolo de cea a organizațiilor). Eul ca 
organizație are instituțiile internalizate, pentru sine ele sunt resurse 
(capital de cunoaştere) pentru derularea proiectelor proprii, dar din 
perspectiva unui observator extern instituțiile internalizate sunt 
proprietăți ale eului pe baza cărora are procesul de selecție la nivel 
social. 


Discursurile de tip sacral, artistic, sau moral nu pot fi obiectul unei 
discurs ştiinţific, decât prin reducere la criterii verificabile 
intersubiectiv, reducere principial imposibilă. Pot exista însă reduceri 
mai mult sau mai puțin adecvate, care să permită şi un demers 
explicativ de tip ştiinţific (au apărut până şi teorii evoluționiste ale 
religiei), însă acesta este inevitabil cu valoare limitată . Adevărul 
discursurilor menţionate este unul esențialmente privat. 


Într-o abordare reductivă, discursivizarea morală, artistică, sacră 
complexă, presupune deja existența unui decupaj ontic. Din punct de 
vedere al genezei, evoluționist, discursurile publice complexe despre 
sacru sunt ulterioare descriptiilor cu referent intramundan. Chiar 
dacă este aşa, nu trebuie să uităm că obiectivarea este ultimul pas al 
drumului nediscursiv prin lume. Chiar dacă textul sacru complex este 

apărut poate ultimul într-o ordine a timpului spatializat, ca tip, 
referentul său este primul într-o ordine a ante-discursivului. 


Ştiinţa are un rol instrumental la nivelul unor detalii ale lumii, teoria 
transcendentală are un rol instrumental la nivelul ansamblului fiinţei. 
Teoria transcendentală este utilă pentru întreaga viata ca proiect, 
ştiinţa este utilă pentru subproiecte ale vieţii. Teoria transcendentală, 
ca şi ştiinţa, este externalizată institutional din religie, al cărei 
domeniu specific rămâne sacrul. O dată externalizate, discursurile de 
tipuri diferite coevoluează. 


Publicul consumator al fenomenologiei este extrem de restrâns 
comparativ cu cel consumator al religiei şi ştiinţei. Publicul 
consumator al fenomenologiei inevitabil consumă şi ştiinţă şi religie 
şi, în plus, poate înţelege armonia dintre ele. Reconstrucţia 
fenomenologică completă a lumii este imposibilă, datorită finitudinii 
vieții. De aceea fenomenologia are şi un alt rol pe lângă cel global, 
conturat de teoria transcendentală, şi anume un rol de prevenire a 
exceselor regional mundane care duc la asumarea neautentică a 
sensului vieții, la dezumanizare. lată de ce între actorii 
fenomenologiei şi societatea civilă poate exista o strânsă legătură. 
Deşi fenomenologii poate acționa şi local, reactiv, cea mai 
importantă misiune a lor rămâne cea proactivă, a ontologiei 
fundamentale (în fapt teorie transcendentală). 


Religie vs. ştiinţă 


Viaţa poate fi proiectată prin valorile tututuror stadiilor, 
multinivelară, doar al unora, sau doar al unuia. Alegerea este a 
fiecăruia şi tine de etica personală. Dominanta ştiinţei sau a religiei 
reflectă puterea relativă a persoanelor care au lumi structurate 
exclusiv prin valoarea stadiului religios, respectiv al celui ştiinţific. 


Viaţa exclusiv prin stadiul religios, mistică pură, nu este în spiritul 
religiei, pentru că structura textului religios foloseşte raportarea la 
valorile frumosului, binelui şi adevărului ca instrumentală pentru 
deschiderea accesului la sacru. Viaţa în stadiul religios presupune 
structurare multinivelară a lumii, dar subsumat sacrului. 

Viaţa exclusiv prin stadiul ştiinţific este iarăşi formă superficială de 
viață. Inducerea publică a unei astfel de asumări este o politică de 
putere, pentru că persoanele reduse la stadiul ştiinţific sunt mult mai 
uşor de manipulat şi utilizat instrumental decât cele aflate în alte 
stadii. În stadiul ştiinţific pur, mai degrabă un tip ideal, persoana se 
consideră „un creier care vorbeste””® ale cărui valori şi alegeri sunt 
determinate material, libertatea este o aparenţă, iar incertitudinea este 
doar epistemică. 


Stadiul ştiinţific este o încercare de depăşire a disperării 
kirkegaardiene prin reducerea lumii la ştiinţă. Dar prin natura sa 
lumea nu poate fi redusă la ştiinţă, fiind structurată ontologic de către 
toate stadiile. Tentativele de reducere sunt sortite eşecului, chiar dacă 
sunt de înţeles prin speranţa celor care o fac, şi prin ignoranta lor, 
ignoranță alimentată de respingerea altor stadii (de exemplu a celui 
religios, etic) în urma eşecului anterior al acestora în reducerea 
incertitudinii lumii din perspectiva lor proprie. Progresul fără 
recuperarea etapelor progresului nu poate duce decât la criză, şi în 
acest sens mesajul metodologic al dialecticii hegeliene este corect 
(chiar dacă dialectica este depăşită de un analogon al teoriei 
sistemelor). 


Ştiinţa tinde azi să devină un proiect comun de mai mare amploare 
decât religia, în pofida faptului că ştiinţa este prin excelență 
regională. Această tendinţă are la bază, pe de o parte, simplificarea 
lumilor personale prin uitarea/ignorarea dimensiunilor sacrului şi 
frumosului şi, pe de altă parte, expansiunea prin impostură a ştiinţei 
către fundamentarea proiectării vieţii ca ansamblu (simptomatică, de 
exemplu, este ideea de proiectare a standardului de viaţă, extinderea 
ecologiei cu ecologismul fundamentalist). 


Reflectia detaşată specifică societăţii de masă este necesară pentru 
atingerea stadiului ştiinţific, dar rămânerea aici te aruncă în vid 
existențial. Următorul pas în evoluția culturală va fi recuperarea 
angajării, discernământului şi responsabilitatii prin luarea în atenţie 
simultană a mai multor stadii, iar, maximal, structurarea eurilor 
personale prin proiecte corespunzătoare tuturor stadiilor, operarea 

existențială multinivelară, diferențiat în funcţie de talentele şi 
resursele personale. 


Aşadar este justificată încercarea de înţelegere religioasă a biologiei 
şi teoriei evoluționiste, şi este justificată încercarea de înţelegere 
biologică a religiei. Conflictul religie ştiinţă este unul institutional şi 
inerent ontologic datorită diversității lumilor personale. Dar şi 
armonia dintre ştiinţă şi religie este inerentă ontologic, tot datorită 
diversităţii lumilor personale. Una dintre căile de a ajunge la armonie 
între religie şi ştiinţă este reconstrucția fenomenologica personală a 
lumii. Prin ea localizăm misiunea religiei ca fiind menţinerea ontică 
deschisă a porţilor către sacru. Religia este o cale de acces mundan la 
sacru. lar misiunea ştiinţei este de a permite manipularea naturii. 
Stiinta este tehnică de acces la tehnici de manipulare a naturii. ” 


Concluzii 


e Religia este un discurs public întru sacru. Zona specifică a 
religiei este zona perimundanului, accesibilă prin credință, a 
scopului vieţii în ansamblul ei ca proces de dezvoltare a eului. 
Cei care trăiesc doar în orizont religios încearcă reducerea 
celorlalte valori la sacru. 

e Stiinta este un discurs public întru adevăr. Zona specifică ştiinţei 
este zona comunului, a factualului, chiar dacă extinsă cu teorii 
micro şi Macro“, este zona scopurilor banale, instrumentale 
mici. Cei care trăiesc doar în orizontul adevărului pentru adevăr 
încearcă reducerea celorlalte valori la adevăr. 

e Fenomenologia prin preocupările globale — prin teoria 
transcendentală, poate arăta coerenţa şi puntile dintre cele două 
zone. Fenomenologia este societatea civilă a lucrurilor discursive 
contra totalitarismelor ştiinţifice, religioase, sau de orice alt tip. 
În baza teoriei transcendentale, este rational să iti asumi simultan 
convingerile “omul este creat de Dumnezeu”, ca parte a 
adevărului întru sacru, şi “omul a apărut prin evoluţie naturală”, 
ca parte a adevărului întru adevăr. 


® Chestionarea a avut loc în toamna anului 2005 în cadrul proiectului intern de reformă 
RENASCENT, SP-C2005-PO4. 

5 Condiţiile sale de posibilitate pot fi caracterizate printr-o teorie a obiectului; am schițat asa 
ceva în capitolul “Obiectul ca fapt institutional” din eseul “Constituţia captivitatii”. 

51 Această intuiţie o avut-o şi Noica, după cum rezultă din “Logica lui Hermes”. Interesul lui 
Noica pentru biologie este menţionat şi de Liiceanu în “Jurnalul de la Păltiniş” (aflăm că 
maestrul îi recomanda o extindere a demersului peratologic către domeniul biologiei). 

* Constructele nu pot interactiona unele cu altele, dar pot ,,interactiona” prin entitățile 
implicate în procesul de variaţie al constructelor. În fapt ceea ce interacționează sunt 
organizaţiile de producere a tipurilor respective de cunoaştere. 

$ Textele de plecare pentru construcţia teoriei transcedentale sunt “Critica rațiunii pure”, 
“Fenomenologia spiritului” şi “Fiinţă şi timp”. 

* Fenomenologia nu poate răspunde la întrebarea „care este sursa puterii de temporalizare a 
eului”. Pentru aceasta a se vedea mai jos relația dintre ştiinţă şi teoria transcendentală. 

55 Se conturează aşadar un argument al primului scop pentru ființa lui Dumnezeu dincolo de 
lume. 

5% “Fiinţă şi timp” p361: „Privim „într-un fel nou” fiinţarea-la-îndemână întâlnită, şi anume ca 
pe o fiintare-simplu- prezentă. Înțelegerea fiinţei, cea care călăuzea îndeletnicirea (de ordinul 
preocupării) cu fiintarea intramundană, a suferit o conversie.” Simpla prezență de tipul 
frumosului, care susţine eticul, este anterioară simplei prezențe de tipul adevărului, care este 
derivată din etic. 

°7 În sensul din „Fiinţă şi timp”. 

58 În sensul din capitolul „Obiectul ca fapt institutional” din eseul “Constituţia captivitatii”. 

5 Credinţa în ceilalţi susţine credința în Dumnezeu. Deci credinţa în ceilalți nu este scop 
determinat mundan, cum propuneam în capitolul „Credinţa în ceilalți ca temei al eticii” din 
eseul “Constituţia captivitatii”, ci mai degrabă suport mundan pentru atingerea sinelui ca scop, 
pentru ne-uitarea scopului originar. De aici s-ar putea tematiza conexiunea dintre teologie şi 
etică, în perspectivă fenomenologică. 

® Heidegger nu a făcut distincția dintre aruncarea in lume (poate fi şi în trecut) şi intrarea în 
lume (întotdeauna prezent). 

ĉl O entitate poate face parte din mai multe entităţi integratoare în acelaşi timp. 

© Fiinţă şi timp”nota 19 la p320: „Chiar dacă rațiunea teoretică este înglobată în cea practică, 
problema existential- ontologică a sinelui nu numai că nu îşi află soluţia, dar nici măcar nu este 
pusă. Pe ce bază ontologică urmează să se împlinească „colaborarea” dintre rațiunea teoretică 
şi cea practică?” Răspunsul poate fi: pe baza unei teorii transcendentale unitare. 

& “Fenomenologia spiritului”, p25 

& În “Fenomenologia spiritului” mişcarea fenomenologică este părăsită pentru una 
istoriografică, antropologică. Fără să mai vorbim de ideologizare. Dar, pe de altă parte, şi 
obiectivul a fost mult mai amplu decât cel al lui Kant în „Critica rațiunii pure” (CRP). Rămâne 
un drum de urmat, nu însă în forma aceasta, în timp ce din CRP se poate recupera mult mai 
mult. 

% Pîrvu, I., 2004, Posibilitatea experienţei, O reconstrucție teoretică a Criticii rațiunii pure”, 
Ed. Politeia-SNSPA p193 

% Fiinţă şi timp” p437 

© Pârvu, op. cit. p383. 

& O teorie transcendentală completă nu este doar ontologie, ci temei formal al ontologiei, 
teoriei cunoaşterii, eticii, esteticii şi religiei. Ontologia fundamentală heideggeriană poate fi 
inclusă într-o teorie transcendentală a rațiunii. Constatăm în ontologia fundamentală 
neexplicitarea grijii şi neincluderea ei în lume (nu este adecvat să credem că grija nu are nevoie 
să fie fundată într-un sine; grija poate fi suspendată de către sine, prin dezlumire), limitarea 
lumii prea departe de sine, neexplicitarea MitSein-ului, cu pierderea temeiurilor conştiinţei 
morale. Etica primează, dar ea nu vine dintr-o conştiinţă morală, ci din responsabilitate şi 

scop, iar structura grijii dă conţinutul temporalitatii. 

® Tar distincţia materialism — idealism este inoperantă. 

7 Pornind de aici se poate arăta că schiţa teoriei transcendentale susține inversarea inversării 
lanțului fiinţei pe care am propus-o în eseul omonim. 

7! Capitolul „Credinţa în ceilalţi ca temei al eticii” din eseul „Constituţia captivitatii”. 

72 Trebuie precizat că nu este vorba de un isomorfism în sens strict matematic, aplicabil între 
discursuri formale, deoarece formele transcendentale au şi un conţinut semantic. Acest 
amendament urmează preia critica modelelor structuraliste ale teoriilor ştiinţifice efectuată de 
Mahner şi Bunge (Foundations of biophilosophy, Springer Verlag) 

7 Ca ilustrare, selecţia regulilor şi tehnicilor într-o firmă este o selecţie într-un eu extins, prin 
raționalitatea top-managerului, interferată de cea a celorlalte persoane implicate în firmă. 

™ Spre deosebire de Kant în Critica raţiunii pure, p140 „Dar despre particularitatea intelectului 
nostru de a nu înfăptui unitatea aperceptiei a priori decât cu ajutorul categoriilor şi numai în 
acest mod şi în acest număr al lor, nu se poate indica nici o rațiune, tot astfel cum nu se poate 
spune de ce avem tocmai aceste funcţii ale judecății şi nu altele, sau de ce timpul şi spațiul sunt 
singurele forme ale intuitiei noastre posibile.” 

75 Fără a da referinţe bibliografice aici, e vorba de teorii de tip hartă a minții, teorii psihologice 
evoluționiste pentru explicarea apariției memoriei şi diferitelor capacități cognitive, etc. 

© Să remarcăm că deja există o revistă de specialitate denumită “Phenomenology and 
Cognitive Sciences” (ISSN 1568-7759, Springer-Verlag New York). 

7 Iordache, V., 2008, Ideea de evoluţie a instituţiilor la F. A. Hayek şi D. C. North, Ed. Ars 
Docendi 

78 domnul Searle, de ex. 

7 În completare reproduc o scrisoare către Mark A. Wrathal, din 31 mai 2006, în care am 
comentat articolul sau ,,The revealed word and the world disclosure: Heidegger and Pascal on 
phenomenology and religious faith”, Journal of the British Society for Phenomenology, 37 (1), 
ianuarie 2006, 75-88 


As a biologist I would notice an analogy between fitness and faith. While the fittest is the most 
reproductively successful, the one with faith is successful in the sense that she is able to act and 
live in a Christian way. With respect to two supposedly desirable goals, reproductive success 
and Christian life, fitness and faith play a similar role. If this is the case, then faith can be 
subject to a similar criticism as fitness, namely that it doesn’t tell us anything about the 
properties allowing one to be fitted, respectively to have faith. It is like a behaviorist way of 
putting the problem. 


What does allow us to have faith? 


Rationality is the capacity to reach goals. If one can reach a goal in one step, is rational to do it. 
Is faith a rational choice in order to reach a certain goal? Does rationality allow us to have 
faith? 


I suspect that in a certain moment of our life we discover that loving God is a way to give up 
our intrinsic phenomenological solitude, and thus to reach the goal of living our lives. So it is 
rational to have faith, as long as one fully understands the human condition. And it is rational 
to not have faith as long as we understand ourselves strictly as physical (in particular 
biological) entities. But life probably brings most humans in situations making obvious that 
their souls are not reducible to biology. Only then they become reflective persons. 

For such a person, loving Christ, if she chose this, is almost mundane, because Christ is 
palpable through the scripture. Loving the Father is more like a vector directed outside this 
world, is an attitude of our soul pushing us forward in the life, towards a goal. 


Loving God is not a necessary step, there is not a quasi-natural law pushing people to love 
God. Loving God is a choice, and as a choice it makes one responsible. Another one can 
choose to not love God, and to fully dedicate him self to the pleasures of the everyday life, 
trying to forget everything about his self in the shadow of his pleasures. That the self inevitably 
surfaces to awareness from time to time is the tragedy of these people. I don’t know, however, 
if this is an unsuccessful way of life from their perspective. It is their way of life. 


Cases discussed above are the extremes. Perhaps most of the people are in between these ideal 
types; they love God but also sin. After all, these are the people the redemption is for. 


It seems like faith is especially for the strong part of the people, and also that faith make them 
stronger. A strong person will desire very much from the life, and sooner or later will get into 
crises. These will give her the opportunity to phenomenologically find the possibility to love 
God and the people. But loving God and the other people means to give a lot from you without 
expecting anything from the other. This can be done mainly by strong people, who have 
something to offer. Of course, everyone has something to offer. When giving to other people 
one perceives herself as stronger than before. 


The scripture, the church, are the instruments helping us to discover the love for God. Indeed, 
perhaps the scripture is a fundamental sacred text undisclosing us a view of the world. In 
principle someone could rediscover on its own the faith, but it would be much more painful the 
search for faith than when she is helped by the church. For these unfortunate people faith can 
arise by some kind of illumination, as a result of a tremendous good or bad personal event. 


In fortunate cases when we have access to the scripture, the world is disclosed by the full text, 
not by separate sentences. We reach the full text by the sentences, of course. But the meaning 
of the each fragment of text is enriched as we put the fragment in a larger and larger context, 
up to the whole text. I wouldn’t adopt a holistic theory of meaning, but rather a hierarchical 
one (following Eco). Starting from the word ‘God’ and going to the entire text of the scripture 
is a long and analytically indescribable path of the meaning formation in the soul of the reader. 
For sure this would deserve a phenomenological description, looking also for what have 
already been said in the theological literature. 


So to make a critic of scripture through propositional approach is inappropriate from this 
perspective. But there is more to say here. Let’s take biology as a discourse. It also reveals us a 
view of the world. The fundamental difference from scripture is that the role of biology is at a 
lower instrumental level than the role of scripture. The world undisclosed by biology allows us 
to reach everyday mundane objectives, whatever the way of life we chose. Biology makes our 
life easier, but doesn’t make our life. While the scripture structures our life, if we chose it. 


The world disclosure is a general function of the language, not limited to the religious text. 
What is different between texts is the level at which this disclosure takes place. Scientific texts 
reveal tiny regions (not in space-time, but in the phenomenological world), while the scripture 
reveals a big picture. It might be desirable then that the church would not try to compete with 
science in the tiny regions of the world, such as theory of human origin. And the scientists 
should honestly recognize that making recommendation for life based on scientific conclusion 

has nothing to do with science itself. They can do such recommendations as persons, but then, 
if they care of people, they must not be ignorant about what else beside science the life of 
people means. 

5 Pentru sensul termenilor a se vedea eseul “Unde este Dumnezeu ?”. 

Conceptul general de evoluţie 


„The tyranny of any single approach or single 
method, whether formal or historical, should be 
vanquished by a democracy of methods that will 
coalesce and separate in a continually changing 
pattern as old problems fade and new one arise.” 


P. Suppes (1979) 


Dată fiind relativa complexitate a acestui eseu precizez structura sa 
de la bun început: 


1 Introducere 
2 Precizarea cadrului conceptual şi a presupozitiilor 
3 Caracterizarea conceptului de evolutie in teoriile evolutioniste 
3.1.Conceptul de evolutie la Mayr 
3.1.1 Critici biologice şi filosofice ale conceptului 
standard 
3.1.2 Alte abordări evoluționiste în biologie 
3.2 Teorii evoluționiste în ştiinţele cognitiei şi epistemologia 
evoluționistă. Evaluarea  reductibilităţii biologice a 
conştiinţei 
3.3 Teorii în economia evoluționistă şi evoluţia culturii 
4 Compararea teoriilor evoluționiste 
5 Conceptul general de evoluţie 
6 Putem să mai menţinem presupozitiile unui realism ontologic şi 
epistemic tare ? 
7 Are sens să discutăm despre coevolutia şi modelarea matematică a 
sistemelor socio-ecologice ? 
Anexa | Analiza semnificației termenului „teorie ştiinţifică” 


1 Introducere 


Herbert Spencer a intenţionat să producă un concept general de 
evoluţie, aplicabil tuturor domeniilor onticului®', în timp ce prin 
teoria sa evolutonista contemporanul său Darwin propune un 
concept particular, particular atât prin faptul că se referă doar la 
speciile biologice, cât şi prin faptul că evoluţia ar avea loc printr-un 

mecanism particular, selecţia naturală”. La vremea lor textele celor 
doi au generat reacţii puternice în comunităţile ştiinţifice şi 
societățile din care făceau parte autorii, dar demersul lui Spencer este 
astăzi de interes mai degrabă istoric, în timp ce teoria evoluționistă a 
lui Darwin este la ordinea zilei. S-ar părea că un concept particular 
de evoluţie a avut mai mult succes decât un concept general. 


Pe de altă parte, astăzi când spunem ,,evolutie”, o persoană neavizata 
se gândeşte doar la concepţia lui Darwin. Acest fapt nu este în sine 
un indicator că evoluţia aşa cum a conceput-o Darwin a devenit un 
concept general, dar coroborarea lui cu faptul că avem abordări 
evoluționiste (subintelegand, aşa cum fac majoritatea oamenilor de 
ştiinţă: „darwiniene”, selectioniste) în domenii de cercetare foarte 
diferite, cu un succes explicativ considerabil, ne sugerează că se 
acumulează tot mai multe argumente ştiinţifice că evoluţia prin 
selecție îşi depăşeşte statutul de concept particular, tinde să devină 
un pattern explicativ general ontic - dacă nu cumva deja este, după 
cum susțin entuziaştii gândirii selectioniste. Desigur, lucrurile nu 
sunt încă stabilizate din punct de vedere al acceptării în comunitățile 
oamenilor de ştiinţă. Totuşi tendința este de acceptare pe scară tot 
mai mare, de rafinare a demersurilor teoretice, după cum o 
demonstrează dezvoltarea exponențială a literaturii de specialitate în 
cele mai variante domenii, cu apariţii de noi reviste ştiinţifice şi 
unităţi specializate de cercetare. 


S-ar părea, aşadar, că nu este prea devreme să investigăm din punct 
de vedere filosofic dacă ceea ce era un concept particular, evoluţia 
biologică prin selecţie naturală, a devenit, prin generalizarea 
structurii sale conceptuale, un pattern explicativ general ontic. Ar fi 
interesant de văzut apoi cum a fost posibil acest lucru: e vorba, de 
exemplu, de o biologizare a altor domenii ştiinţifice, sau e vorba de 
un pattern general care în mod accidental a fost descoperit mai întâi 
în domeniul biologiei ? 


În acest context, pentru a fixa un obiectiv maximal demersului nostru 
de cercetare acceptăm cu titlul de ipoteză că există un mecanism 
general implicat în evoluția entităților din lume, caracterizabil în cele 
mai generale trăsături ale sale printr-un discurs mai degrabă filosofic 

decât stiintific*’. Nu ne putem propune aici să argumentăm ştiinţific 
că există acest mecanims, pentru că a produce aceste argumente tine 
de domeniul ştiinţei. Presupunem că există, susținuți fiind de 
rezultatele ştiinţelor actuale. Dacă el există, atunci, şi numai atunci, 
este justificat să căutăm conceptul general de evoluţie. O alternativă 
minimală, mai simplă, dar mai puţin interesantă, ar fi fost să ne 
propunem caracterizarea conceptului de evoluție aşa cum este utilizat 
în biologia evoluționistă, să considerăm că teoria evoluţiei biologice 
este unica teorie propriu-zisă din clasa asa ziselor teorii evoluționiste, 
şi prin urmare să extragem un concept general aplicabil tuturor 
membrilor unei clase cu un singur membru. Această alternativă 
rămâne oricând la dispoziţie, în situația în care rezultatul analizei ne 
va obligca să o adoptăm. 


2 Precizarea cadrului conceptual şi a presupozitiilor 


Dat fiind că ne propună să caracterizăm un concept general prezent 
într-o teorie (sau în mai multe, dacă rezultatul analizei va arăta că aşa 
stau lucrurile), este necesar mai întâi să arătăm ce înţelegem prin 
„general” şi ce prin „teorie ştiinţifică”. 


Termenul de ,,general” poate avea, in mod relevant pentru acest text, 
două înţelesuri: 

1. Aplicabil la un întreg, nu doar la parti ale sale. 

2. Aplicabil la toţi membri unei clase, gen sau grup. 


Dacă am căuta un concept general de evoluție în primul sens, atunci 
ar trebui să arătăm că evoluţia este un proces unitar în întregul format 
din entităţi care evoluează. Acesta ar fi un concept general, dar ne- 
abstract de evoluţie (pentru că ar fi un concept aplicabil direct tuturor 
entităţilor care evoluează). Pentru succesul unui astfel de demers am 
avea nevoie mai întâi de o coerentizare ontologică a tuturor tipurilor 
de entități care evoluează, astfel încât ele să putem concepe felul în 
care ele pot alcătui un întreg. 


Dacă ceea ce ne interesează este un concept general în al doilea sens, 
atunci trebuie să arătăm că modul cum este înţeleasă evoluţia este 
comun în teoriile evoluționiste din diversele domenii ştiinţifice. Cum 

din punct de vedere strict factual modul cum este înțeleasă evoluţia 
în diverse domenii ştiinţifice nu poate fi comun prin însuşi faptul că e 
vorba de domenii ştiinţifice diferite, cu interpretări semantice diferite 
ale teoriilor evoluționiste, rezultă că ce putem căuta este doar un tipar 
comun cu anumit grad de abstractizare față de domeniul ştiinţific 
respectiv. O posibilitate (2a) ar fi să încercăm să obținem un concept 
pur formal de evoluţie, aplicabil în toate cazurile. O altă variantă (2b) 
ar fi să căutăm un concept care să aibă şi o anumită încărcătură 
ontologică, şi anume să se refere la genuri de entităţi în raport cu care 
entităţile din diferitele domenii ştiinţifice sunt aşa cum sunt speciile 
fata de gen. Această a doua variantă este interesantă pentru că 
recuperează ceva din miza ontologică a conceptului general de 
evoluţie în primul sens, şi capitalizează mai bine pe conţinutul 
teoriilor evoluționiste. Presupozitia unui astfel de demers este că se 
poate extrage ceva relevant filosofic şi din angajările semantice ale 
teoriilor evoluționiste, nu doar din structura lor. 


Materia primă fiind aceeaşi, teoriile evoluționiste, putem încerca să 
urmărim în ce măsură se poate formula un concept general de 
evoluţie atât în primul sens, cât şi în sensul 2b. Practic, vom încerca 
să obţinem conceptul 2b, iar apoi vom evalua în ce măsură se poate 
face o coerentizare ontologică suplimentară (fata de cea deja 
asigurată prin faptul că entităţile evoluează conform diferitelor teorii 
evoluționiste) care să ne asigure că entităţile respective pot alcătui un 
întreg. Miza acestui pas nu este doar una filosofică, ci şi una practică. 
Ea ne va permită să evaluăm, de exemplu, dacă are sens să vorbim de 
co-evolutia sistemelor socio-ecologice. 


În anexa | fac o analiză a semnificatiei termenului „teorie ştiinţifică” 
folosind două lucări în care sunt prezentate sinteze în domeniu 
(Pârvu, 1981 şi Mahner şi Bunge, 1997%%). Pornind de la această 
analiză, care ne oferă o imagine asupra tipologiei teoriilor stintifice, 
vom putea să încadrăm teoriile evoluționiste în această tipologie şi 
vom avea astfel speranţe adecvate cu privire la generalitatea şi gradul 
de abstractizare al conceptului ştiinţific de evoluţie functional in 
acele teorii. 


„Evoluția? o putem înţelege prin trei feluri de teorii speciale şi, 

eventual, generale, şi anume: teorii ale speciatie ontologice (ca subtip 
al unor teorii ale dezvoltării organismelor), teorii ale selecţiei 
naturale (care să asigure fixarea speciilor ontologice şi a variantelor 
care diferă prin valori ale variabilelor spaţiului de stare, nu prin 
structura spaţiului de stare, în funcţie de adecvarea acestor 
proprietăţi, şi a valorilor variabilelor prin care le reprezentăm, la 
mediu) şi teorii ale transmiterii caracterelor. Înţelesul conceptului de 
evoluţie depinde de modul cum ne raportăm la cele trei tipuri de 
teorii menţionate. Spre exemplu, dacă limităm zona de aplicabilitate 
a conceptului de evoluţie la speciatie ontologică, ne limita la teorii 
ale dezvoltării. Evoluţia în sensul teoriei sintetice a evoluţiei se 
referă la selecţia naturală şi la transmiterea genetică a carecterelor, 
dar ignoră teoria dezvoltării (introducând în mod abuziv variația ca 
prim pas al selecţiei, deşi conceptual nu are nici o legătură cu 
aceasta). 


În acest text mă interesează un concept general de evoluţie care să 
surprindă toate cele trei aspecte ale evoluţiei, care să fie maximal 
relevant pentru domeniile ştiinţifice în care evoluţia este teoretizată 
şi să fie compatibil cu toate ontologiile regionale utilizate in stiintele 
biologice si socio-umane. 


În termenii introduşi în anexa 1 teoria selecţiei organismelor este o 
teorie generală, teoria generală a selecţiei în lumea vie (cu unităţi ale 
selecției gene, organisme, populaţii, comunități) este o teorie 
hipergenerală complet interpretată, iar teoria generală a sistemelor 
este o teorie generală semiinterpretată. Situaţia de ansamblu a teoriei 
evoluționiste din domeniul biologiei poate fi caracterizată pe scurt 
astfel: 

e  Lipseşte o axiomatizare general acceptată a teoriei evoluției, 
chiar şi pentru componenta sa cea mai formalizată, teoria 
selecţiei naturale. În aceste condiții nu putem evalua în ce 
măsură un anumit model particular este o specificare a unei teorii 
mai generale, sau un model liber". 

e Diferitele teorii şi modele din disciplinele care contribuie la 
biologia evoluționistă „oferă o imagine unificată a ştiinţei, dar nu 
constituie o teorie generală unificată a evoluţiei”*. 

e „Cea mai mare parte a ceea ce este considerat o analiză 

[riguroasd, axiomatică] a structurii teoriei evoluționiste trebuie 
privit ca studii preliminare ale anumitor componente ale 
structurii evoluționiste, în particular a clasei ei de referință”. 


Pornind de la efortul de sinteză al autorilor menționați ne putem 
aşadar aştepta ca în domeniul biologiei evoluționiste să întâlnim 
preponderent teorii speciale şi unele încercări de producere a unor 
teorii generale. Dacă aceasta este situaţia în biologie, cu atât mai 
puţin ne putem aştepta să găsim altceva decât teorii speciale în alte 
domenii ştiinţifice (ştiinţele cognitiei, economie, sociologie), 
domenii în care modul de gândire evoluționist a început să fie aplicat 
în mod sistematic mai târziu decât în biologie. 


După această discuție introductivă despre problematica teoriei 
evoluționiste, bazată pe sinteze preexistente din domeniul biologiei, 
ne putem orienta într-un mod structurat către caracterizarea teoriilor 
evoluționiste din toate domeniile ştiinţifice. Ideea de crea un concept 
general de evoluție în acest mod pluteşte în aer în comunitatea 
ştiinţifică, fiind de maximă actualitate”. 


Pentru extragerea conceptului general de evoluție în sensul 2 
(aplicabil la toţi membri unei clase) vom parcurge următorii paşi: 
e Caracterizarea conceptului de evoluţie în teoriile evoluționiste 
e in teoria cea mai avansată din punct de vedere al formalizării 
(conceptul standard). Aceasta este o teorie biologică, teoria 
sintetică a evoluţiei. Ne vom raporta la o lucrarea de 
autoritate din domeniu (Mayr 2004). 

O Prezentarea criticilor biologice ale conceptului 
standard din perspectiva biologiei dezvoltării şi a 
altor dificultăți care ne împing spre a consideră că 
organismul este unitatea elementară a evoluției, nu 
populația. 

O Semnalarea altor teorii evoluționiste în domeniul 
biologiei (evoluţia sistemului imunitar, evoluția 
rețelelor neuronale). Ne vom raporta la lucrări de 
sinteză. 

e in ştiinţele cognitiei, epistemologia evoluționistă. Ne vom 
raporta la lucrări de sinteză. 

e în economia evoluționistă şi evoluţia culturii. Pentru aceasta 
ne vom folosi de rezultatele unei lucrări anterioare, Iordache 
(2008). 
° Compararea teoriilor evolutioniste aplicabile unor domenii 
ontice diferite 


Pentru a evalua în ce măsură este posibilă producerea unui concept 
general în sensul 1 (aplicabil pentru întregul care include toate 
entităţile care constituie clasele de referință ale teoriilor de mai sus) 
vom analiza demersurile de reducere ontologică a unor termeni 
teoretici cheie ai teoriilor evoluționiste. Cum producerea a cel puţin 
unui singur exemplu de ireductibilitate este suficientă pentru a stabili 
imposibilitatea unui concept general în sensul 1, ne vom concentra 
pe eforturile de interpretare reductionista a conştiinţei prin evoluţia 
rețelelor neuronale, şi pe cele de interpretare reductionista a logicii şi 
matematicii in epistemologia evoluționistă. Aceste probleme sunt 
direct abordate in cadrul teoriilor din ştiinţele cognitiei şi 
epistemologia evoluționistă şi vor fi discutate în subcapitolul 
respectiv. 


Pe baza celor de mai sus vom propune în finalul un concept general 
de evoluţie. Apoi vom testa utilitatatea acestui concept raportându-ne 
la cea de a treia prestație care a asigurat succesul teoriei în 
formularea darwinista**: vom încerca așadar să evidentiem fapte noi 
folosindu-ne de conceptul produs, răspunzând la întrebarea în ce 
măsură are sens să vorbim despre coevolutia sistemelor socio- 
ecologice. În final vom evalua în ce măsură realismul materialist tare 
asumat în capitolul de metode mai poate fi susținut în urma 
rezultatelor obținute, şi care ar putea alternativele. 


3 Caracterizarea conceptului de evoluție în teoriile evoluționiste 
3.1 Conceptul de evoluţie la Mayr 


Mayr (2004) ne oferă două definiţii ale conceptului de evoluție: la 
p29 “Evoluţia este modificarea în timp a proprietăților populațiilor 
de organisme”, iar la p107 “Evoluţia este cel mai bine înțeleasă ca 
modificare genetică a indivizilor fiecărei populaţii de la o generaţie 
la alta”. Aceasta este poziția teoriei sintetice a evoluţiei prezentată de 

exemplu de Dobzhansky şi colab. (1977 p8, apud Mahner şi Bunge 
1998): „Evoluţia este o serie de transformări ireversibile, parţiale sau 
complete, ale compoziţiei genetice a populațiilor, bazate în principal 
pe interactiile cu mediul”. Această poziţia este preluată şi de multi 
filosofi ai biologiei, de exemplu Sober (2000, p1): „Evoluţia are loc 
atunci când există o schimbare în frecvența genelor dintr-o 
populaţie”. 


Ce anume evoluează aflăm la pl07 “Indivizii evoluează? Cu 
certitudine nu, in sens genetic”, “Care este cel mai de jos nivel al 
organizării lumii vii care evoluează? Este populaţia”. 


Mayr recunoaşte că modul cum defineşte termenul de evoluţie nu 
este aplicabil decât populațiilor de organisme cărora le este aplicabil 
conceptul biologic de specie, adică organismelor cu reproducere 
sexuată: p72 “bacteriile nu au specii biologice, nici reproducere 
sexuată” . Soluţia pentru evoluţia bacteriilor este un concept destul 
de straniu de individ biologic, în dezacord cu modul standard în care 
este înțeles în biologie (individul nu mai este organismul, ci grupul 
de organisme identice): p346 ”La speciile care se reproduc asexuat 
individul reprezintă întreaga clonă. Acest individ este înlocuit de 
selecție în momentul în care ultimul membru al clonei moare”. 
Interpretarea termenului „specie” este aplicabilă doar speciilor cu 
reproducere sexuată şi este următoarea: p109 “O specie nu este un tip 
care poate să se modifice într-un nou tip, ci mai degrabă cuprinde 
mai multe populaţii”, p115 “Speciile şi populațiile nu sunt tipuri, nu 
sunt în mod esenţial clase definite, ci biopopulatii compuse din 
indivizi unici din punct de vedere genetic”. Dar pentru speciile cu 
reproducere asexuată ontologia speciilor este alta: p219 “La 
organismele asexuate (...) suntem obligați să revenim la definiția de 
specie tipologică şi să recunoaştem aceste specii (...) prin gradul de 
diferenţiere”. 


Cu privire la statistică poziția lui Mayr este următoarea: p116 “Toate 
organismele şi fenomenele organice se caracterizează prin trăsături 
unice şi pot fi descrise colectiv numai în termeni statistici”. Cu 
ajutorul statisticii putem caracteriza proprietățile populaţiei, de 
exemplu Sober (2000, p2); „Când unei populaţii îi creşte înălțimea 

medie...”. 


Avem aşadar 1) un discurs neunitar din punct de vedere al 
presupozitiilor ontologice, lucru destul de greu de acceptat pentru o 
singură teorie ştiinţifică, şi avem 2) o înţelegere a proprietăţilor 
populațiilor ca valori medii ale unor proprietăţi ale indivizilor din 
acea populaţie, în dezacord cu teoria generală a sistemelor”. 


La prima obiectie s-ar putea răspunde că teoria sintetică a evoluției 
are un grad mic de generalitate, mai mic decât cel al demersului 
darwinian, şi că ne trebuie altă teorie pentru speciile asexuate. Acest 
lucru nu ar rezolva de fapt problema, pentru că cel puţin pentru 
domeniul organismelor vii avem nevoie de o singură teorie generală, 
chiar dacă teorii speciale pot fi câte specii sau grupuri de specii sunt. 
Teoria sintetică a evoluţiei se prezintă pe ea însăşi ca acea teorie 
generală, dar încearcă să acomodeze ad-hoc dificultăţile, eventual 
printr-o ontologie flexibilă, lucru inacceptabil. Ca răspuns la a doua 
obiectie, pentru păstra teoria sintetică a evoluţiei în forma standard, 
ar trebui să se renunțe la teoria generală a sistemelor, lucru 
inacceptabil datorită aplicabilitatii sale de exemplu în ecologie, de 
care depinde o bună parte din argumentarea evoluționistă. 


Nu vom intra acum în problema unităților selecţiei, care va face 
obiectul unui text separat. Totuşi evidentiem că există argumente 
biologice cu privire la faptul că selecţia funcționează pe multiple 
niveluri ale organizări sistemelor, de la gene, la celule, la organisme, 
la populații (în sens de sisteme formate din indivizi din aceeaşi 
specie, populațiile fiind entități, „indivizi” ontologici) şi la 
comunități (formate din indivizi, sau, după teorie, populaţii, ale unor 
specii diferite), rolul major în evoluția biologică revenind în special 
selecției la nivel individual. Oricare ar fi unităţile selecției, problema 
proprietăţilor statistice ale populaţiei rămâne. 


3.1.1 Critici biologice şi filosofice ale conceptului standard 
Problemele majore ale teoriei sintetice al evoluţiei din punct de 


vedere biologic vin din ignorarea completă (ca urmare a absenței 
cunoaşterii respective la momentul elaborării sintezei) a biologiei 

dezvoltării organismelor. Spre exemplu una dintre caracteristicile 

modului darwinian de gândire este gradualismul (Flonta 1999). 

Această caracteristică se bazează pe o gândire „egalitaristă” cu 

privire la rolul genelor în controlul fenotipului. Descifrarea structurii 

rețelelor de gene reglatoare a infirmat complet această presupozitie. 

Nu numai că existe gene implicate în reglarea proceselor de 

dezvoltare, dar acestea sunt organizate de o manieră ierarhică, în 

directă corelare cu caracterele prin care se face separarea grupurilor 
mari de organisme. Davidson şi Erwin (2006): „Datorită organizării 
ierarhice a reţelelor de gene reglatoare implicate în dezvoltare, unele 
tipuri de schimbări [genetice] afectează proprietăți terminale ale 
planului de organizare [al organismelor] aşa cum are loc în speciatie, 
în timp ce altele afectează aspecte majore ale morfologiei planului de 
organizare”. Clasele de componente ale reţelelor de gene reglatoare 

sunt următoarele (figura 1): 

1. Subcircuite inflexibile din punct de vedere evolutionist care 
îndeplinesc funcţii cheie in constituirea părților corpului (nuclee, 
eng. kernels) 

2. Subcircuite mici cooptate în mod repetat în diferite scopuri 
asociate dezvoltării (ştechere, „plug-ins”) 

3. ,,intrerupatoare” care permit sau blochează funcţionarea 
circuitelor în diferite contexte, acţionând ca sisteme input/output 
(I/O) 

4. Baterii de gene de diferenţiere 


Din schema prezentată în figura 1 se poate constata ca: 

e macroevolutia (in particular speciatia) este prezentată ca un 
fenomen ce are loc în cadrul procesului de dezvoltare a 
organismelor 

e ceea ce a fost denumit cu sintagma „constrângeri de dezvoltare” 
este explicat prin stabilitatea foarte mare a nucleelor rețelei de 
gene reglatoare 

e structura genomului este omogenă din punct de vedere chimic, 
dar foarte neomogenă din punct de vedere funcțional (al rolului 
în dezvoltarea şi funcţionare organismului), ceea ce impune o 
ajustare a concepţia gradualiste darwiniană a evoluţiei speciilor. 
Mecanismele standard de variație genetică pot antrena efecte 
importante dacă se manifestă la niveluri diferite ale 

componentelor rețelei de gene reglatoare. 


Fără a intra în detalii, pe baza unor reprezentări teoretice de acest tip, 
cu predicții asociate confirmate empiric, acum se pot explica într-un 
mod negradualist exploziile de biodiversitate din anumite epoci 
geologice. 


Niveluri de afectare a 


ra 1 Fi ito" 
functiilor retelei de gene Consecinte evolutive: 


reglatoare: 
Nuclee «—— Caractere la nivel de filum si 
suprafilum 
Flabonari ale tiparelor morfologice 
Alterari ale 
dezvoltării A 
modulelor” şi Caractere la nivel de clasă, 
„întrerupătoarelor” ordin, ue 
Mărimea părților corpului 
Alterari în bateriile Capacităţi funcționale ale părților 
genelor de + corpului 
diferențiere si y 
în modul de Speciatie 


desfășurare a lor 


Figura 1 Tipuri de schimbări in rețelele de gene reglatoare şi 
consecinţele lor evolutive (după Davidson şi Erwin 2006) Coloana 
din stânga indică schimbări în componentele rețelei; coloana din 
dreapta arată consecinţele la care ne putem aştepta, care diferă în ce 
priveşte nivelul taxonomic pentru care sunt relevante (cu roşu). 
Structura nucleelor este un caracter la nivel de filum şi suprafilum. 
Schema este relevantă pentru evoluţia planului de organizare al 
animalelor (filumurile Mollusca, Porifera, Cnidaria, Platyhelminthes, 
Nematoda, Annelida, Arthropoda, Echinodermata, and Chordata). 


Un astfel de mod de abordare susţine şi ideea că putem să acceptăm 


noţiunea de specie ontologică, aşa cum am caracterizat-o în capitolul 
de metode, întruncât mecanismele de la nivelul organismelor prin 

care acestea pot să dea naştere la descendenţi cu alte caractere tind să 
fie descifrate, şi nu în termenii holişti, adesea teleologici, ai unor 
ramuri ale biologiei dezvoltării, ci chiar în termenii 
reductionismului genetic. 


Că respingerea ideii de specie ontologică, şi a organismului cu 
unitate elementară e evoluţiei, duce la dificultăți se poate vedea şi 
dintr-o analiză exactificantă a teoriei selecţiei naturale, axiomatizarea 
lui Williams (1970), cel mai semnificativ efort făcut în acest sens 
până acum. Interesant că modul cum este definit „clanul” în 
axiomatizarea teoriei selecție naturale (Williams 1970) nu ne permite 
să folosim axiomatizarea sa ca argument pentru necesitatea conceptul 
ontologic de specie. Clanul este considerat unitatea fundamentală a 
evoluţiei şi este definit astfel: o mulțime conținând toţi descendenții 
unei colecţii de organisme fondatoare. Axioma D5 (Williams 1970 
p366) este următoarea; În fiecare generaţie m a unui subclan 
darwinian D care nu este în curs de extinctie există un subclan D1 
astfel încât: D1 este superior restului din D pentru un timp suficient 
de lung astfel încât să asigure că D1 va creşte în raport cu D; şi atât 
timp cât D1 nu este fixat în D păstrează o superioritate suficientă 
pentru a asigura continuarea creşterii în raport cu D. Evoluţia 
subclanului D este prezentată în figura 2. Rezultă că din punct de 
vedere formal conceptul ontologic de specie nu este necesar teoriei 
evoluționiste darwinene. 


Daca axiomatizarea este corectă se poate stabili doar printr-o analiză 
textuală a lucrărilor lui Darwin, pe care o vom prezenta într-un text 
dedicat axiomatizărilor teoriei evoluţiei. Părerile sunt împărțite, dar 
Rosenberg (1985) o consideră bună, iar Magalhaes şi Krause (2000) 
construiesc mai departe pornind de la rezultatele ei. Însă putem 
observa că din punct de vedere biologic rămâne neexplicitat cum 
apare un anumit subclan într-o generație în condiţiile în care 
mecanismele de variație sunt la nivel individual, nu la nivel de 
subclan. Este intuitiv că “undeva” trebuie să înceapă subclanul, cu 
“ceva”, iar acest ceva nu poate fi decât un organism din tipul 
suclanului respectiv. Teoria selecţiei naturale ne explică doar cum 
are loc fixarea subclanului, nu şi cum apare el. Fixarea este o etapa 
necesară în formarea populațiilor dintr-o anumită specie de 

organism, dar nu explică mecanismele ontogenetice prin care a 
apărut organismul din tipul nou, din specia ontologică nouă. 


m0 


Figura 2 Evoluţia subclanului D de la generația mO la generația m4 
in recontructia lui Williams (1970). 


O altă critică interesantă a teoriei sintetice a evoluţiei este prin faptul 
că face distincţia dintre genotip şi fenotip. În condiţiile în care 
procesele de dezvoltare a organismelor încep să fi elucidate devine 
clar că genele sunt doar unele dintre resursele utilizate în producerea 
organismului, a fenotipului, alături de alte resurse interne 
organismului şi externe organismului. În acest sens s-a avansat teoria 
sistemelor de dezvoltare (Oyama 1985), în care unitatea care se 
dezvoltă este văzută a fi nu doar organismul, ci organismul cu toate 
resursele sale: „Sistemul de dezvoltare [...] include nu doar genomul 
cu structurile şi procesele respective, ci şi relaţiile intra- şi 
interorganismice şi interactiile cu mediul abiotic”. Selecţia se face pe 
baza resurselor de dezvoltare care apar in mod recurent (,,reliably 
recurring, developmental resources”). Dacă acestea sunt genetice sau 
nu este mai puţin important, ceea ce deschide calea transmiterii 
extragenetice a resurselor. Unele dintre aceste resurse de dezvoltare 
sunt la nivelul celulei (corpi bazali, centri de organizarea a 
microtubulilor, gradienti chimici în citoplasmă, tipare de metilare a 
ADN, membrane şi organite, etc). Altele sunt în afara celulelor, dar 
în organism (de exemplu endosimbiontii din tubul digestiv), iar altele 
sunt în afara organismelor (resurse de hrană, artefacte, caracteristici 
ecologice, structuri şi relații) (Mamelli 2001). 

După Mahner şi Bunge (1997 p303) „punerea în discuție a distinctiei 
organism-mediu îi conduce [pe cei care au promovat conceptul de 
sistem de dezvoltare] la abandonarea noțiunii tradiționale de 
adaptabilitate (eng. adaptedness) şi stare de adaptare (eng. fitness)”, 
şi în acest sens consideră că s-a mers prea departe cu abordarea 
holistă, desi pe fond punctele de vedere enunțate de Oyama şi cei 
care l-au urmat surprind ceva semnificativ în problema dezvoltării. 
Totuşi în axiomatizarea structuralistă făcută de Magalhaes şi Krause 
(2000) pornind de la rezulatele lui Williams (1970) pentru a 
reconstrui teoria sintetică a evoluției, găsim o o definiție a 
organismului incluzand mediul sau, ca necesare pentru formalizarea 
teoriei sintetice a evolutiei. Un organism este 4-tuplu de forma (Go, 
Eo, Fo, Ro), unde Go este o colecţie de genotipuri din genomul 
aceleiaşi specii, Eo este o colecţie de factori de mediu, Fo este o 
colecţie de fenotipuri, iar Ro sunt relaţiiele dintre elementele FO si 
Go care dau aspectul structural al organismului. Daca adecvarea 
biologică a conceptului de organism al celor doi autori este 
discutabilă prin prisma faptului că acum este acceptat că genotipul nu 
este decât o componentă a fenotipului, ideea de a considera sistemul 
format din organism în sens clasic şi resurse ca relevant pentru 
modelarea evoluţiei este remarcabilă. 


Sugestii că trebuie să ne concentrăm pe sistemele organism-mediu 
vin din multiple direcţii. De exemplu Badyaev (2008): „Poate că 
lacunele din teoria evoluționistă nu pot fi rezolvate înlocuind 
componente externe al progesului evolutiv cu componente interne 
[...], ci în loc de aceasta ar trebui să ne concentrăm pe natura 
tranzitiilor care permit sistemului organism-mediu sa combine 
inducerea de noutati prin dezvoltare, homeostazia si retinerea 
evoluționistă a formelor deja evoluate”. Dar şi din economie, în mod 
independent, cu propunerea de interpretare organizațională a 
indivizilor biologici (Khalil, menționat în capitolul 3.1.2), gândirea 
organizațională presupunând luarea în calcul a resurselor necesare 
dezvoltării organismului. 


O alternativă la teoria sistemelor de dezvoltare este teoria 
replicatorilor extinşi, dezvoltată de filosofi ai biologiei (Sterelny şi 

colab. 1996). Deşi critică în ce priveşte modul de formulare a teoriei 
sistemelor de dezvoltare, ea se bazează în esență pe aceeaşi idee, că 
organismele evoluează împreună cu elemente ale mediului extern 
care funcționează ca resurse. Diferenţele dintre teorii nu sunt 
relevante pentru conturarea unui concept general de evoluţie, deci nu 
le vom descrie aici. 


Care poate fi în viitor relaţia dintre teoria evoluționistă şi teoria 
sistemelor de dezvoltare ? Mameli (2001): „On the most 
conservative view, current versions of evolutionary theory can 
remain largely unchanged as development is grafted onto them. On a 
second view, both perspectives are likely to require some 
modification to bring off this integration. Our understanding of 
development may have to be modified, but so too for evolutionary 
theory. Finally, at the other extreme, development will all but replace 
evolutionary theory.” Din această perspectivă, ideea pe care o vom 
propune in capitolul 3.3, de a considera ceva echivalent sistemelor de 
dezvoltare ca unităţi ale selecţiei, se află în poziţia 2 dintre cele trei 
văzute ca posibile.” 


Să adăugăm la cele de mai sus critica interpretării proprietăţilor 
medii a indivizilor ca proprietăți ale populațiilor în sens de sisteme 
biologice”. Ce proprietăți mai rămân populațiilor pentru a 
caracteriza prin ele evoluția ? Doar acelea relevante pentru selecția 
de grup, la nivel populational, în care populaţiile funcționează ca 
unități ale selecţiei, nu indivizii. Populatiile vor fi unităţi ale evoluției 
doar în acest caz, iar organismele în toate cazurile în care ele 
funcționează ca unităţi ale selecţiei, ceea ce nu înseamnă că 
procesele la nivel organismic nu se vor propaga la nivel populational 
(schimbarea structuri genetice, de exemplu), fără ca prin aceasta să 
trebuiască sa respingem mecanismele de evoluţie (asociate 
proceselor de dezvoltare) de la nivelul organismic. 


În fine, să mai evidentiem şi o convergență interesantă a asumptiei 
caracterului ipotetic al definiţiilor conceptelor (Mahner şi Bunge 
2007) cu unele abordări semiotice din biologie dezvoltate în 
contextul biologiei dezvoltării şi al teoriei selecției naturale (Weber 
2000). Perspectiva semiotică, pe care o redăm succint după sursa 

menționată, sugerează următoarea modalitate de găsire a obiectelor 
biologice: obiectele de pe nivelurile ierarhice superioare sunt găsite 
anterior părților lor, care sunt definite ulterior prin descompunere 
conceptuală. Nu există acces direct la obiectul pur — obiectul este 
deja un semn. Subiectul real al cercetării biologice este relaţia dintre 
obiectele semn. Obiectele biologice nu sunt identificate a priori sau 
prin definiţie, ci derivă din procesele biologice relevante. O 
partitionare a fenotipului (descompunerea caracterelor) astfel ca 
părțile organismului să poată fi modelate in mod independent de 
către selecția naturală poate să existe sau nu. Aşadar părțile 
constitutive ale celulelor şi organismelor nu sunt în mod necesar 
părţile relevante functional. Aceste parti există numai din perspectiva 
unor entităţi de nivel ierarhic mai înalt în care joacă un rol. Conform 
abordării semiotice (Weber 2000), interese teoretice diferite conduc 
la reprezentări şi descriptii diferite ale obiectelor. 


3.1.2 Alte abordări evoluționiste în biologie 


Fără a ne propune să epuizăm domeniul, aş vrea să subliniez în acest 
scurt subcapitol existenţa unor teorii evoluționiste asociate 
procesului de dezvoltare al organismelor. De obicei teoriile 
dezvoltării sunt percepute ca fiind in antagonism cu toeriile 
evoluționiste, când în fapt există teorii evoluționiste chiar pentru a 
explica procesul de dezvoltare. Doua exemple: teoria evoluţiei 
sistemului imunitar în procesul de dezvoltare al organismului, şi 
teoria evoluţiei sistemului neuronal central în procesul de dezvoltare 
al organismului. Dăm câteva detalii despre a doua teorie, întrucât 
este relevantă pentru teoriile evoluționiste din ştiinţele cognitiei, la 
care ne vom referi mai târziu. 


Edelman (1987) propune o abordare microreductivă (bazată pe 
selecția grupurilor de neuroni) a felului în care sistemul nervos se 
autoorganizează, stochează informația şi crează tipare 
comportamentale, cu rezultate explicative consistente (de ex. 
Hadders Algra 2000). Unităţile selecţiei sunt grupuri de neuroni 
formate din câteva sute sau mii de celule cu roluri diferite (excitatorii 
şi inhibitorii) conexate mai puternic între ele decât sunt conexate cu 
celulele din exterior şi ale căror interactii interne pot fi intensificate 

sau slăbite prin modificări la nivel sinaptic în urma experienţelor 
diferite trăite de organism. 


3.2 Teorii evoluționiste în ştiinţele cognitiei şi epistemologia 
evoluționistă. Evaluarea reductibilitatii biologice a conştiinţei 


În sens larg epistemologia evoluționistă are două programe, unul de 
explicare evoluționistă a structurilor cognitive, celălat de explicare 
evoluționistă a cunoaşterii umane, in particular a teoriilor ştiinţifice 
(epistemologia evoluționistă în sens restrâns). Roluri majore în 
apariția şi dezvoltarea epistemologiei evoluționiste au avut Konrad 
Lorenz, Karl Popper şi Stephen Toulmin, iar în cadrul primului 
program a existat apoi o convergență cu psihologia lui Piaget. 
Teoriile comportamentaliste ale lui Skinner, care converg cu cele ale 
evoluției cunoaşterii, sunt de asemenea bazate pe un model 
selectionist. Nu vom dezvolta aici abordările acestor autori deoarece 
ele sunt clasice şi prezentate pe larg în alte părți (de exemplu Flonta 
2004, Pârvu 1978). Există un specific epistemic al teoriilor din 
epistemologia evoluționistă, diferit de cel al teoriilor biologice sau al 
celor din economia evoluționistă şi abordarea evoluționistă a 
schimbărilor culturale, doar în măsura în care asigură explicarea 
saltului ontologic de la procese naturale la procese ale conştiinţei 
umane în sensul în care sunt asumate în ştiinţele economice şi sociale 
(caracterizate prin presupozitii de intentionalitate şi libertate de 
alegere). În absenţa explicării acestui salt teoriile epistemologiei 
evoluționiste sunt fie de tip biologic (lucrează cu ontologii 
naturaliste), fie de tip socie-economic (lucrează cu ontologii ce 
acceptă intentionalitatea şi comportamentul teleologic ca ireductibil). 
Dificultăţile întâlnite în tentativele de reducere a conştiinţei pot fi 
evidenţiate fie atunci când conştiinţa este abordată direct, fie atunci 
când se încercarea reducerea cele mai abstracte produse ale ei, cum 
sunt matematica şi logica. Să vedem câteva contribuţii la această 
chestiune din pespectiva teoriilor evoluționiste. 


Mayr nu lasă neatinsă problema conştiinţei (2004, p348): “Cum s-a 
dezvoltat conştiinţa umană? E o întrebare care stă pe suflet 
psihologilor. Răspunsul este de fapt foarte simplu: din conştiinţa 
animală !”"*, fără a furniza însă argumente pentru această poziţie, 

despre care lasă să se intelega că este un fapt ştiinţific. 


Din literatura de specialitate se poate constata însă că, dacă 
autoorganizarea sistemului nervos poate fi explicată prin teoria 
evoluţiei reţelelor neuronale (după cum s-a menționat în subcapitolul 
precedent), rămâne nerezolvată problema modului cum experiența 
subiectivă poate fi explicată de o teorie ştiinţifică. Aceasta ar 
reprezenta problema grea a abordării ştiinţifice a conştiinţei, în 
opoziţie cu problema mai uşoară, care ar fi cea de a descrie cum 
funcţionează creierul în timpul stărilor conştiente şi inconstiente 
(Chalmers 2005). Din punctul de vedere al lui Edelmen (1987) “o 
teorie ştiinţifică nu poate să reproducă (eng. „replicate”) experiența 
(eng. „the experience”) pe care o descrie sau explică ... pentru avea 
acces la experienţa („to experience”) subiectivă a unui individ (“the 
discriminations of an individual”), este necesar să fi acel individ”. 
Această opinie a creatorului teoriei nu a putut împiedica eforturile de 
găsi explicații neuronale ale sinelui şi ale experienţelor subiective 
(pentru un articol de sinteză a se vedea de exemplu Seth şi Baars 
2005, din care cităm: „Still, subjectivity must be accounted for”). 
Explicatiile oferite în urma acestor eforturi sunt de tipul următor: 
„The qualitative feel of a conscious event is a consequence of the 
vast amount of information disclosed by the core by being in one 
state out of many possible states [...] qualia are high-dimensional 
discriminations that are entailed by neural activity in the core. They 
differ because their underlying neural systems differ. Qualia are 
entailed by this distinctive form of neural activity in the same way 
that the structure of hemoglobin entails a spectroscopic response: one 
is not caused by the other, rather, one is an inevitable property of the 
other”. Avem de a face aşadar cu o interpretare emergentistă a 
conştiinţei: în cadrul unei teorii științifice experienţele subiective 
sunt proprietăți emergente pe grupuri de neuroni, iar formulările de 
mai sus nu fac decât să expliciteze această presupozitie asumată din 
start. Ne abtinem să comentăm in ce măsură analogia dintre 
răspunsul spectroscopic şi qualia se poate susţine, pentru că ne-am 
îndepărta prea mult de scopul nostru, însă vom nota că o reducere a 
conştiinţei de acest fel nu poate conduce la o substituire a termenilor 
specifici conştiinţei în teoriile evoluționiste te tip socio-economic sau 
cultural, cel puţin atât vreme cât răspunsurile spectroscopice nu vor 

fi corelate într-un fel semnificativ cu, de exemplu, comportamentul 
maximizator de utilitate, ierarhia preferințelor unei persoane, etc. 


Rezultatele din ştiinţele cognitiei (ramura biologică) alimentează şi 
programele unificatoare din psihologia evoluționistă (Lickliter şi 
Honeycut 2003), miza fiind explicarea evoluționistă a tiparelor 
comportamentale ale indivizilor umani. Aici are loc o convergenţă cu 
eforturile explicative ale initiatorilor epistemologiei evoluționiste (K. 
Lorenz în particular), deşi metodologiile sunt complet diferite 
(reducționism neuronal vs. analiză comparativă istorică). 


În timp ce pentru matematicieni „miracolul potrivirii limbajului şi al 
matematicii la formularea legilor fizicii este un dar minunat pe care 
nici nu îl înțelegem, nici nu îl merităm” (Wigner 1960), pentru 
epistemologii evolutionisti lucrurile sunt cât se poate de clare 
(Wozniak 2006): “Because we share a great proportion of genetic 
inheritance with the realm of animals and plants, to some degree 
logical and mathematical rules evolved commonly during the 
evolution of plant, animal as well as human cognition.” Solutia 
pentru înţelegerea evoluţiei matematicii şi logicii este stipularea 
faptului că acestea sunt componente ale realităţii externe, din care le 
extragem evolutiv: “The human mind was structured for the 
acquisition from reality of the logic-mathematics structures that 
underlie the whole universe and consequently of an internal 
representation of the external world and of its own self. Thus, these 
structures are, together with the intrinsic capacity for auto- 
organization of the human brain, the predominant driving force of 
the human mind evolution. Both factors are complementary.” 
(Yunes, 2005). Ca şi la Mayr, incoerenta ontologică nu pare sa 
deranjeze, singurul lucru important fiind să demonstrăm forţa 
explicativă a ştiinţei. Această extragere a logicii din natură nu ar fi 
avut loc numai la om, ci şi la fiinţe vii de complexitati mai mici: de 
exemplu modus-ponens poate fi găsit în bacterii, la care se manifestă 
prin buclele de acțiune inversă (feedback loops, Wozniak 2006). Se 
pare că un anumit mod de gândire, fertil dacă este aplicat cu 
discernământ, este aplicat simplist în graba de a trage toate 
concluziile posibile. Ca orice exces, nu aceasta este calea cea bună, 


de urmat, decât cel mult pentru o gândire „leneşă”.". Rezultate de 

tipul extragerii matematicii din univers şi al descoperiri silogismelor 
în bacterii nu poate decât să facă un deserviciu epistemologiei 
evoluționiste. 


Totuşi găsim şi poziţii mai rezonabile, în care nu se încearcă o 
corelare directă a evoluţiei matematicii cu natura, ci mai degrabă prin 
intermediul unor abilităţi ale aparatului cognitiv: “Nonetheless, 
mathematics relies on cognitive mechanisms that were empirically 
acquired during phylogenetic evolution, and this explains their 
‘unreasonable effectiveness’ ” (Mercier, 2006). Acest mod de 
abordare este mai aproape ca stil de interpretările mai rezonabile 
trecute in revistă de Flonta (1994). Un punct care merită evidențiat 
aici este efortul de interpretare cognitivistă a a priori-ului kantian. 
Pentru Piaget (apud Flonta 2004) „originea endogenă a cunoştinţelor 
acumulate constituie, aşadar, punctul [său] de convergență cu 
Lorenz, dar o divergență [i] se pare că subzistă în necesitatea de a 
substitui ineității un mecanism de continue reconstructii şi de 
construcții lărgite prin autoreglare şi autoorganizare”. Acest proces 
de ,,reconstructii şi construcţii” ar putea fi specific nu doar nivelului 
psihogenetic, ci şi celui al evoluţiei culturale. În particular el ar putea 
fi specific şi modului de reprezentare a structurilor transcendentale, 
după cum vom propune în capitolul de discuţii. Procesul ontogenetic 
descris de Piaget ar putea fi interpretat evolutionist în stil Konrad 
Lorenz, granița a posteriori — a priori deplasându-se evolutionist în 
procesul constructiei structurilor operatorii ale subiectului. Daca am 
adăuga la „kantianismul dinamic” al lui Piaget, o teorie a evoluţiei 
culturale a teoriei transcendentale de tip kantian, am avea un 
kantianism evolutionist dinamic. Ce ar râmăne din conținutul teoriei 
transcendentale este forma structuralistă a teoriei (de exemplu în 
intepretarea lui Pârvu 2004) şi funcția ei globală de întemeiere a 
cunoaşterii, inclusiv a celei de tip evoluționist şi ontogenetic. 


O interpretare evoluționistă rafinată a transcendentalismului kantian 
găsim la Buican (1993). „Pentru materialismul dialectic vulgar şi 
primitiv creierul uman nu ar fi decât o oglindă care reflectă — ca atare 
— realitatea lumii şi, în cele din urmă, „adevărul absolut”.”” Face 
referire la microfenomene (specifice fizicii particulelor, de exemplu) 


ca grevate de o incertitudine fundamentală datorat aparatului cognitiv 

al speciei, dezvoltat pentru macrofenomene. Face distincţie între 
noumen absolut: cel cu care omul nu a intrat în contact filogenetic şi 
ontogenetic, şi noumene relative: cele aflate în raporturi cu 
fenomenele pe care le reprezintă. Aproximarea lor se face prin 
mijloace naturale şi artificiale ale cunoaşterii. Consideră (p58, în 
acord cu ştiinţele cognitiei) că „există tot atâtea lumi fenomenale câte 
specii biologice capabile să le cunoască într-un mod selectiv, iar în 
cazul speciei umane [...] este posibil să găsim atâtea lumi câţi 
indivizi sunt”. Citează în susţinerea sa pe Putnam”: „din punctul 
meu de vedere „epistemologicul” şi „ontologicul” sunt strâns legate. 
Adevărul şi referinţa sunt intim legate de noţiuni epistemice, textura 
deschisă a noţiunii de obiect, textura deschisă a noțiunii de referință, 
textura deschisă a noţiunii de semnificaţie şi textura deschisă a 
rațiunii însăşi sunt toate legate între ele”. Buican adoptă un realism 
probabilist, selectiv şi restrictiv: nu percepem lumea în sine şi fără 
îndoială nu în totalitatea ei, percepem pornind de la fenomene 
statistic repetabile, şi, eventual, reproductibile în anumite condiţii. 
Un realism „bazat pe selecția în filogeneză a unui a priori ereditar”, 
dar şi în ontogeneză, unde trierea selectivă se face în cadrul 
dezvoltării individuale, în care pare să combine perspectivele lui 
Lorenz şi Piaget. „O dihotomie absolută între noumen şi fenomen 
[...] este prea rigidă şi chiar prea riguroasă în logica sa implacabila 
pentru a corespunde în întregime realității mereu schimbătoare a 
cunoaşterii umane” (p111). Dar nu internalizează transcendental 
evoluționismul, considerând „procesul evolutiv — a priori 
improbabil”. Pe baza principiului antropic emite ideea „canalizării 
mutagenezei şi ortodromului evolutiv”, canalizare observabilă a 
posteriori. 


Un domeniu înrudit cu eforturile de  naturalizare a 
transcendentalismului este proiectul naturalizarii fenomenologiei în 
sensul husserlian prin ştiinţele cognitiei, inclusiv prin folosirea 
formalismelor matematice (teoria sistemelor dinamice). A condus la 
apariția unor reviste de specialitate, chiar dacă se recunoaşte că în 
fond o reducere propriuzisă este imposibilă, ci cel mult o corelare a 
tiparelor structurale ale celor două discipline (Zavahi 2004, Brown 
2007). 

Când nu forţează interpretarea, Wozniak (2006) problematizează 

interesant din punct de vedere evolutionist transcendentalismului lui 

Kant: p103 „cunoaşterea achiziționată filogenetic este construită în 

egală măsură de organisme şi de mediu.” plO4 „a priori-ul 

ontogenetic este cunoaştere achiziționată filogenetic”. Aş evidenția 
însă că: 

1. mult mai mult decât atât nu se poate spune a priori, fără o 
cercetare aprofundată în ştiinţele cognitiei. 

2. din punct de vedere fenomenologic filogeneticul este secund 
ontogeneticului, ca reprezentare adecvată, dar derivată ontologic 
din experiența ontogenetică 

3. formele intuitiei pure pot rămâne universal valide ca roluri, chiar 
dacă nu ca şi conţinut. Structura rămâne universală, chiar dacă 
conţinutul poate fi înlocuit prin procesare a cunoaşterii dintr-un 
anumit moment, şi în acest sens demersul lui Pârvu (2004) 
iluminează problema. Ori asta ce înseamnă altceva decât a spune 
că elementele a priorice sunt descoperite prin cercetare, ca şi cele 
din lumea „reală”. O astfel de poziţie este intelegibilă în măsura 
în care chiar fenomenele interne sunt înţeles ca având în spate un 
noumen. Ar putea exista şi o evoluţie epistemică a acestor tipuri 
de teorii, transcendentale. 


Stewart (2001) analizează relaţia dintre constructivism şi obiectivism 
în domeniul ştiinţelor cognitie şi arată că „în domeniul ştiinţelor 
cognitiei paradigma obiectivistă este incoerenta cu caracterul reflexiv 
al acestora (prin natura sa trebuie să se raporteze şi la cunoaşterea din 
ştiinţele cognitiei).” Oiectele din ştiinţele naturale sunt constituite 
epistemic în aşa fel încât să apară că nu sunt construite ontologic, aşa 
cum apar obiectele ştiinţelor sociale şi umane”. Evidenţiază că spre 
deosebire de paradigma neo-darwiniană standard, teoria sistemelor 
de dezvoltare implică re-construirea unităților selecției biologice. Ar 
exista o omologie între neodarwinism şi cognitivism: „genele, ca şi 
simbolurile, sunt constituite epistemic ca entități pur formale, ambele 
căpătând înţeles din relaţii de corespondență: genele cu caracterele 
fenotipice, iar simbolurile cu referentii.” În ambele cazuri se merge 
direct de la entitatea abstractă la referentul ultim, scurtcircuitand 
complet medierea materială a acestei relații. Paradigma 
constructivistă din ştiinţele socio-umane poate fi extrapolată şi la 

domeniul biologicului prin intermediul teoriei sistemelor de 
dezvoltare, sau a unui descendent epistemic al ei, cu amendamentul 
că obiectivismului îşi păstrează rolul în cunoaşterea ştiinţifică prin 
ontologii regionale acolo unde ele sunt eficiente epistemic. 


Dificultăţile reflexivitatii inerente ştiinţelor cognitiei sunt subliniate 
şi de Randrup (2004): „Studiul ştiinţific al cognitiei în contextul 
evoluţiei biologice presupune din start existenţa lumii materiale 
independente de observatorul uman [...], totuşi, conduce la un 
rezultat contradictoriu, şi anume că toate gândurile şi cunoştinţele 
vieţii noastre de zi cu zi, precum şi ştiinţa şi filosofia depind de 
aparatul cognitiv uman în stadiul actual de evoluţie”. Opinia 
autorului este că această contradicție este o consecință a 
materialismului realist presupus din start. 


Teorii selectioniste nebiologice în domeniul evoluţiei cunoaşterii 
sunt în plină dezvoltare, trecând de la nivelul unor componente ale 
cunoaşterii la cel al structurii ierarhice a cunoaşterii (de exemplu 
Andersson 2008). Un subdomeniu activ în care se dezvoltă teorii 
evoluționiste este şi cel dedicat originii limbajului (Gontier 2006, 
Logan 2006). Totuşi nici unul dintre aceste demersuri nu este foarte 
elaborat, şi cu atât mai puțin formalizat. Unele dintre cele pe care le- 
am parcurs par să fac apel la componente ale cunoaşterii ca unități 
ale selecţiei, ceea ce, atunci când nu plasezi cunoaşterea direct ca 
parte a naturii (cum am văzut în cazul matematicii şi logicii), ridică 
probleme de compatibilitate ontologică în raport cu teoriile 
evoluționiste din ştiinţele naturii. Atunci când componentele 
cunoaşterii sunt văzute ca şi caractere ale indivizilor sau grupurilor 
care se alocă intentionalitate indivizilor umani, ceea ce e de obicei în 
afara presupozitiilor de bază ale acestor teorii. 


Miza majoră epistemică şi ontologică a teoriilor evolutoniste din 
domeniul ştiinţelor cognitiei este aşadar reducerea conştiinţei. Din 
celelalte puncte de vedere ele nu vor diferi substanţial ca tip de 
teoriile din economia evoluționistă şi evoluţia culturii, care însă prin 
specificul disciplinar recunosc intentionalitatea ca pe o caracteristică 
ireductibilă a indivizilor umani. În baza a ce am identificat până 

acum în literatura de specialitate putem afirma că reducerea 
conştiinţei nu a fost realizată, ci doar că s-a forțat excesiv aplicarea 
principiilor evoluționiste in acest sens într-un moment în care 
probabil ştiinţa din domeniu nu este suficient de matură. Ceea ce s-a 
realizat, atât cât s-a realizat nu este relevant pentru reducerea 
teoriilor evoluționiste din economie şi evoluţia culturii. Prin urmare, 
fie şi pe baza situaţiei factuale a ştiinţelor, nu putem accepta o 
unificare a domeniilor ontologice ale teoriilor din ştiinţele naturii şi 
ştiinţele socio-umane, ca relevantă pentru teoriile evoluționiste. 
Scopul de reducere este un scop legitim, cu valoare euristică pentru 
cercetarea din aceste discipline, dar nu avem temeiuri factuale pentru 
construirea unui concept general de evoluţie în primul sens precizat 
în capitolul de metode.!%10! 


Pe de altă parte, atunci cânt interpretarea evoluționistă a capacităţii 
de cunoaştere iese din zona teoriilor strict ştiinţifice şi intră în zona 
filosoficului, ontologia materialistă realistă şi distincția rigidă 
epistemic-ontologic par a nu mai putea fi susținute, sugestii de 
depăşire părând să vină dintr-un mod fertil de interpretare a teoriei 
transcendentale de tip kantian. 


3.3 Teorii în economia evoluționistă şi evoluţia culturii 


În acest domeniu avem de a face cu o adevărată „explozie” de 
literatură, economia evoluționistă tinzând să devină dintr-un domeniu 
secundar un domeniu ,,mainstream” al economiei, cu ramificații 
importantce către ştiinţele cognitiei şi înţelegerea evoluţiei culturii. 
Într-o lucrare dedicată analizei teoriilor a doar doi autori am ajuns, 
fără a avea pretenţia că am atins toate sursele relevante, la o 
bibligrafie substanţială”. Totuşi din punctul de vedere al interesului 
pe care al avem acum, unul ontologic şi epistemic, trebuie să 
observăm că marea diversitate de poziţii şi nuanțe, şi o mare parte 
din miza disputelor, are în mare parte un caracter substanţial, 
dependent de asumările semantice, diversitatea dependentă de 
asumările ontologice şi epistemice fiind substanţial mai mică decât 
bogăția literaturii de specialitate. Voi reda mai jos o sinteză a 
modului de structurare a teoriilor evoluţiei instituţiilor la cei doi 
autori reprezentativi pe care i-am studiat, folosind materialul deja 

publicat. 


Figura 3 prezintă unităţile de selecţie la Hayek, altele decât regulile. 

Figura 3 Unitatile selectiei la Hayek, altele decat regulile. Pozitia 
relativă pe verticală indică momentul apariției (ancestral sus). Linia 
punctată indică statutul ontic mai slab al grupurilor. 


Hayek foloseşte ca atare doar termenii de individ, organizaţie, ordine 
şi grup, dar pe fiecare îl foloseşte în mai multe sensuri, după cum 
urmează: 

° Individul sub aspectul biologic este unitatea de selecție pe 
baza caracterelor biologice. Organizația 0 este individul sub aspectul 
comportamentului conştient, a tipurilor de reguli pe care le adoptă în 
mod conştient, ca maximizator de utilitate proprie, este individul 
rațional. Individul ca organizație 0 este unitate de selecție în 
interiorul organizației 1. 

° Organizaţia 1 reprezintă un grup de indivizi animați de 
scopuri comune. In organizaţia 1 există o ierarhie a indivizilor. În 
funcție de regulile pe care le adoptă indivizii în interiorul acestei 
organizaţii poate să apară şi o ordine 1, adică o regularitate care nu 
este rezultat al intentiilor indivizilor. 

e Ordinile 1 sunt unităţi ale selecției de ,,grup”. Grup 1 nu este 
decât un alt mod de a vorbi despre ordinea 1, in care, pe baza unei 
teorii, acceptăm că există o entitate corespunzând ordinii 1. Dar 
statutul ontic al acestei entități, grupul 1, este mai slab decât cel al 

ordinii, pe care o observăm direct. Ordinea 1 cea mai simplă este cea 
biologică, în care indivizii sunt constrânşi doar de reguli biologice. 
Regulile culturale (care generează ordini 1) şi raționalitatea 
(caracteristică a indivizilor ca organizaţii 0) au coevoluat. Unele 
reguli culturale, şi anume cele care determinau primele ordini 
culturale, au fost fixate genetic, proces favorizat de timpul foarte 
mare necesar pentru apariţia unor reguli noi. Faţă de regulile noi, 
cele vechi, fixate genetic, sunt atavisme. 

° Ordinea 2 este rezultatul extinderii unui anumit tip de ordine 
1, nefixată genetic, dar care a avut succes evolutiv în fața altor tipuri 
de ordine 1, în sensul creşterii numărului de indivizi ai grupului 1. O 
ordine 2 nu mai corespunde unei organizații 1, ci este rezultatul 
interactiei dintre un număr mare de organizații 1 şi organizații 0. 
Ordinea 2 este catalaxia, ordinea pieței impersonale. Ea poate 
include şi ordini 1. Ei îi corespunde un grup 2, mai complex decât 
grupul 1. Ordinea 2 intră în competiție cu alte ordini care nu intră în 
structura sa, sau altfel spus grupul doi intră în competiție cu alte 
grupuri. Grupurile externe cu care intră în competiție pot fi de 
diferite complexitati (1, 2, sau 3). 

e Ordinea 3 este o ordine şi mai complexă, care include mai 
multe piețe impersonale (ordini 2). Ea apare ca rezultat al creşterii 
numărului de indivizi prin succesul ordinii 2 şi al apariției a noi tipuri 
de organizații 1. Un tip special de organizaţie 1 care apare o dată cu 
formarea ordinii 3 este statul. Ordinea 3 este o catelaxie mai amplă. 
Ei îi corespunde grupul 3 şi intră în competiţie cu alte ordini care îi 
sunt externe. 


Înainte de a discuta despre reguli ca unităţi de selecţie, să precizăm 
faptul că între reguli, cunoaştere, învăţare şi raționalitate există o 
legătură directă. Cunoaşterea este reprezentată de reguli, învăţarea 
înseamnă achiziţia de reguli de către un individ (prin mecanisme 
strict individuale, de specie sau sociale), iar raționalitatea reprezintă 
capacitatea de a opera conştient cu reguli (cunoaştere) pentru 
maximizarea utilității proprii. 


Pentru Hayek, există următoarele tipuri de reguli: 
° Reguli ca proprietăți ale indivizilor. Aceste reguli pot fi: 


102 


. Reguli inconştiente. Lor le corespunde evoluţia 
biologică, în care învățarea are loc prin mecanisme de 
specie. Regulile biologice sunt reguli de nivel inferior 
(profunde) sau superior (metaconştiente). Ele nu pot fi 
unități de selecție, ci doar proprietăți ale indivizilor. 
Selectarea pentru ele se face prin selectarea indivizilor. 
Această selecție are loc la nivel individual, direct sau prin 
mecanismele grupale deja prezentate. Unele dintre aceste 
reguli pe care indivizii e posibil să le respecte pot genera 
ordini care să fie avantajoase pentru grup, chiar dacă pentru 
indivizi ele sunt dezavantajoase (nu le-ar accepta dacă le-ar 
conştientiza). În acest caz indivizii se poartă ca şi cum ar fi 
parti ale grupului, ca nişte organe faţă de un organism". 

° Reguli conştiente, cu statut de convingeri ale 
indivizilor in sens de organizații 0 sau ale indivizilor ca parte 
din organizații 1'%. Lor le corespunde cunoaşterea 
individuală şi învățarea individuală. La setul de reguli 
invatate de un individ dintr-o generație nouă, reguli care 
provin de la generațiile vechi, se adaugă inovații şi 
descoperiri ale lui. În acest sens, al apariției unui set de 
reguli care nu este reconstruit de fiecare indvidi în parte, are 
loc şi o ,„ învățare” socială!" chiar şi în absența unor reguli 
obiectivate. Tot în acest sens, individul este un interactor al 
regulilor pe care nu le inventează. De asemenea, în măsura în 
care un individ are o populație de convingeri, regulile 
conştiente pot fi unități ale selecției în raport cu raționalitatea 
indivizilor sau alte convingeri. Unele reguli însă, cum am 
văzut anterior, e posibil să fie fixate genetic (cele atavice), şi 
nu mai pot fi eliminate rațional. Iar alte reguli pot fi 
acceptate, deşi dezavantajoase pentru individ, deoarece fac 
parte dintr-un pachet mai larg de reguli a căror acceptare este 
avantajoasă (astfel de reguli dezavantajoase pot fi însă 
avantajoase pentru grup); Regulile conştiente pot fi: 

o Nediscursive, care nu pot fi exprimate prin 
limbaj. Lor le corespunde cunoaşterea 
tacită. Regulile nediscursive conştiente 
provin din reguli inconştiente descoperite 

nediscursiv 
o Discursive, care pot fi exprimate prin 
limbaj. Lor le corespunde cunoaşterea 
explicită. Se poate încerca discursivizarea 
regulilor conştiente nediscursive. Prima 
formă de cunoaştere discursivă este religia. 
Discursivizarea regulilor facilitează 
transmiterea lor (de exemplu în vederea 
extinderii ordinii generate de unele reguli, în 
particular a pietii impersonale). 
Regulile obiectivate sunt reguli discursivizate care au fost 
asociate unui suport material. Ele reprezintă instrumente 
pentru transmiterea regulilor ca proprietăți. Regulile 
obiectivate apar după ce raționalitatea a atins un anumit nivel 
evolutiv. La producerea lor participă în timp foarte multi 
indivizi, iar indivizii dintr-un grup complex (de tipul 2 sau 3) 
nu pot învăţa toate regulile obiectivate disponibile 
(cunoaştere acumulată) la un moment dat. În sensul relativei 
independente a ei de fiecare individ în parte, cunoaşterea 
obiectivată este rezultatul unei învăzari sociale, la un nivel 
superior celui menţionat în cazul regulilor conştiente. Iar 
organizaţiile (individuale sau mai complexe) sunt interactori 
ai regulilor obiectivate. Regulile obiectivate, în măsura în 
care alcătuiesc o populație, pot fi unităţi ale selecției în 
raport cu utilitatea lor percepută de indivizi. Utilitatea poate 
fi percepută experiential (prin prisma consecințelor adoptării 
lor) sau pe baza unor convingeri, nediscursive sau discursive. 


Suntem acum în măsură să discutăm despre instituţii“. Tradițiile 
(instituții informale în termenii lui North) sunt reguli conştiente 
discursive sau nediscursive, obiectivate sau nu, pentru asigurarea 
respectării cărora nu există o organizație specializată. Instituțiile 
informale există la nivelul ordinilor 1 şi 2. Exemple de tradiții sunt 
obiceiurile, morala. Ele au generat la apariţie ordini culturale şi au 
fost selectate în principal prin mecanisme de grup. O dată cu evoluţia 
rationalitatii, aceasta poate juca şi ea un rol în evoluţia treptată a 
tradiţiilor. 

Legile şi legislaţia sunt reguli discursive obiectivate pentru a căror 
respectare există o organizație specializată. Instituţiile formale există 
la nivelul ordinii 3. Legile pot fi de drept privat, pentru susţinerea 
tradiţiilor în vederea asigurării ordinilor de tipul 1 şi 2. Susținerea 
este necesară ca urmare a creşterii populaţiei în urma succesului de 
grup, ceea ce duce la extinderea ordinilor (a pieţelor impersonale) şi 
apariția unui număr foarte mare de organizaţii de diferite tipuri. 
Legile de drept privat au evoluat” in timp. Ele reprezintă o 
descoperire, o aproximare a unor reguli care sunt în acord cu 
tradiţiile (regulile morale) ce au permis apariția catalaxiei, dar care 
trebuie să fie aplicate pentru situaţii noi. Situatiile noi apar datorită 
extinderii catalaxiei. Acordul legilor de drept privat cu regulile 
morale este asigurat de simţul moral, al justului. Acest simţ moral 
reprezintă o regulă conştientă nediscursivă. Legile pot fi şi de drept 
public, constituționale, pentru asigurarea funcționării organizației 
statale în interesul indivizilor. Instituţiile de drept public sunt 
rezultatul raţiunii şi evoluează prin experimentare, criteriul de 
selecție fiind eficiența controlului asupra puterii executive. Hayek 
însuşi propune un experiment constituțional. Ideea de constituție 
implică o ierarhie a regulilor, către un grad tot mai rdicat de 
generalitate. Dar „ierarhia regulilor nu se termină cu regulile 
enunțate explicit în dreptul constitutional” (Hayek 1998 p199). 
„Chiar constitutiile au la bază şi sau presupun un acord prealabil al 
unor principii fundamentale — principii ce pot să nu fi fost niciodată 
exprimate în formă scrisă, dar care permit şi preced consimțământul 
şi legile fundamentale scrise” (op. cit.). Este vorba de tradiții, care au 
permis apariţia catalaxiei. Legile nu trebuie confundate cu legislaţia, 
care reglementează modul de alocare a resurselor publice pentru 
prestarea de servicii publicii şi modul de organizare internă a 
organizaţiei statale, şi a căror evoluţie se face exclusiv prin 
intermediul rationalitatii, in timp ce în cazul legilor se face şi prin 
mecanisme de grup, în măsura în care legile distrug tradiţiile care 


asigurau existența catalaxiei (cazul socialist)!9%. 


In cazul eliminării rationale, în vederea maximizării utilității 
individuale, a unor reguli obiectivate sau doar conştiente, care 


proveneau din reguli inconştiente prin descoperire, sau care erau 
acceptate anterior doar ca parte dintr-un pachet avantajos de reguli, 


105 


dar care erau în acelaşi timp esenţiale pentru menținerea unor ordini 
avantajoase pentru grup, grupul dispare prin competiţie cu alte 
grupuri care au păstrat regulile avantajoase. Dispariţia înseamnă că 
ordinea grupului se dezagregă şi indivizii sunt încorporaţi în alte 
ordini mai performante. În acest sens grupurile sunt replicatori ai 
regulilor de tipul menţionat avantajoase pentru grup. Există şi alte 
reguli avantajoase pentru grup, pentru care însă nu grupurile, ci 
indivizii sunt replicatori. Ei le păstrează deoarece percep un avantaj 
personal indirect, prin intermediul avantajului pentru grup. 


Să vedem acum care este teoria variaţiei. Variația poate fi 
accidentală (de exemplu printr-o învăţare eronată), creativă (de 
exemplu printr-o invenţie fără argumente rationale în fata unui tip 
nou de problemă), sau raţională. O combinaţie între variante este de 
asemenea posibilă. În cazul variaţiei creative şi raţionale, deşi 
organizaţiile, în particular indivizii, sunt interactori pentru reguli, ei 
sunt şi cei care asigură variaţia regulilor. Din acest punct de vedere 
diferența fata de indivizi in sens biologic ca replicatori pentru gene 
este una esenţială (mutatia genetică este una independentă de 
organism). Raţionalitatea joacă un rol foarte important în variație, 
dar ea nu trebuie să fi un criteriu ultim, deoarece ea însăşi evoluează 
împreună cu cunoaşterea de toate tipurile. În plus, deciziile la care se 
ajunge prin aplicarea ei depind de regulile învăţate (convingerile 
asumate) care nu au apărut în mod originar prin justificare raţională, 
şi care sunt discursivizate, descoperite, şi eventual teoretizate, doar în 
timp, printr-un proces de încercare şi eroare. 


In mod indirect am atins mai sus şi teoria selecției: 


e selecția regulilor neconstientizate are loc biologic şi la nivel 
de grup. 
e selecția regulilor conştiente are loc într-o anumită măsura la 


nivelul indivizilor ca organizații prin intermediul 
rationalitatii; ea reprezintă o componentă a învățării 
individuale; poate avea loc şi prin selecție la nivel de grup 
dacă e vorba de reguli dezavantajoase individual, al căror 
avantaj pentru grup nu este cunoscut, dar care se păstrează 
deoarece fac parte dintr-un pachet de regului în ansamblu 

avantajos pentru individ, şi sunt avantajoase pentru grup. 


° selecția indivizilor pentru reguli ca proprietăți are loc în 
organizațiile mai complexe. 
e selecția organizaţiilor, individuale sau complexe, pentru 


reguli ca proprietati ale lor are loc la nivel de ordine 2 (piata 
impersonala) in cazul regulilor informale, sau la nivel de 
ordine 3 (prin intermediul statului) in cazul regulilor 
formale. 

° selecția regulilor obiectivate are loc prin intermediul selecției 
convingerilor pe care le induc, a selecției organizațiilor care 
învață aceste reguli, sau a selecției ordinilor generate de 
regulile pe care organizațiile le-au învățat (în măsura în care 
după dispariția ordinii organizaţiile renunță la acele reguli) 

° selecția ordinilor (grupurilor) are loc la nivelul ordinii 
integratoare, prin expansiune numerică a unui grup si 
multiplicarea grupurilor cu acelaşi tip de ordine. 


În ce priveşte teoria transmiterii, ea se face prin învăţare, individuală 
sau socială. Există o transmitere inconştientă sau conştientă 
nediscursivă a cunoaşterii tacite, care se face mai ales prin imitație, şi 
o transmitere discursivă a cunoaşterii explicite. Transmiterea 
discursivă se poate face şi prin intermediul cunoaşterii obiectivate. 


Evoluţia instituţiilor are un rol cheie în dezvoltarea socială, ca efect 
şi cauză a autoorganizării unor ordini din ce în ce mai complexe. 
Evoluţia lor este parte din procesul mai larg al evoluţiei regulilor. 
Rationalitatea este un alt rezultat al acestei autoorganizări, care la 
rândul ei accelerează autoorganizarea, inclusiv prin participarea la 
variația şi selecția instituţiilor. 


Care este poziţia lui North în raport cu această ideea hayekiană de 
evoluție a instituţiilor ?. Terminologia la North este diferită. 
Instituţiile informale la North sunt tradiţiile la Hayek, iar legile şi 
legislația sunt instituţii formale”. În prima sale texte North se 
concentrează pe selecţia prin raționalitate! a instituţiilor. Această 
fază are două subfaze. În prima dintre ele accentul cade pe instituţiile 
formale (în primul rând drepturi de proprietate), care sunt endogene 

(figurează ca date pentru calculul rațional), iar criteriul de selecție 
este eficienţa lor. În a doua subfază ia în lucru şi instituţiile 
informale, pe care le vede ca fiind aceptate prin intermediul unor 
ideologii. Ideologiile sunt proiectate rational, ca şi instituţiile 
formale, de către indivizi cu putere mare de negociere pentru a 
reduce costul implementării instituţiilor formale. În a doua fază, pe 
de o parte renunţă la modelul neoclasic de raționalitate completă şi 
adoptă o raționalitate procedurală, recunoscând incertitudinea pură a 
viitorului, iar pe de altă parte acceptă instituţiile informale ca pe o 
moştenire culturală. Calculul rational al indivizilor este constrâns de 
aceste instituţii informale, cu privire la apariţia cărora nu are o teorie 
proprie. Constrângerea are loc prin influenţa asupra perceptiilor celui 
care face calculul raţional. Deci instituţiile informale devin şi 
variabile exogene, influenţează modul cum rationeaza individul. Aici 
este primul punct de contact cu Hayek. Incompatibilitatea dintre 
instituţii informale şi instituţii formale explică absenţa rezultatelor 
dorite după copierea de către o societate a instituţiilor formale de 
succces. În etapa a treia dezvoltă idei cu privire la modul de 
schimbarea a instituțiilor informale şi ajunge la ideea de dependență 
de trecut (path dependency) a instituţiilor informale, pe care o 
consideră compatibilă cu cea de rezultat al învăţării sociale a lui 
Hayek. Ambele puncte de contact sunt recunoscute explicit de către 
North. North trece aşadar de la o poziţie strict individualistă, de tip 
neoclasic, la o poziţie asemănătoare celei a lui Hayek în etapa 
finală!!! Dacă luăm în considerare şi trecerea lui Hayek de la un 
limbaj individualist „adevărat” la poziţia pe care am caracterizat-o 
deja, atunci putem considera că traiectoriile ideilor celor doi autori 
tind către poziţii compatibile (şi complementare prin diferitele teorii 
speciale pe care cei doi le-au produs în cadru general pe care l-am 
schiţat). 


Dintre criticile teoriilor evoluționiste în economie reținem doar una, 
care este analogă criticii darwinismului prin intermediul teoriei 
dezvoltării organismelor. Se afirmă că atâta vreme cât abordarea 
evoluționistă în economie nu tine seamă şi de aspectul autorganizării, 
ea ajunge în mod inerent la dificultăți. Khalil, de exemplu, 


nu doar descoperite, ci şi create, am putea distinge între creşterea 

eficienţei ca rezultat al alocării optime (raționale) a resurselor, şi 
creşterea productivităţii (care poate surveni printr-un act de creaţie 
fără dimensiune rațională) (Khalil 2000). Selecţia evoluționistă nu ar 
putea asigura nici predominanta tipurilor potential evolutive, nici nu 
ar putea da seamă de apariția rationalitatii (ci doar de difuzia ei, 
odată apărută). Perspectiva lui Hayek cu privire la coevolutia 
rationalitatii şi culturii pare să fie relevantă pentru problema 
identificată de Khalil, dar Khalil generalizează mai mult, extinzând 
raționalitatea la orice organism: „raționalitatea exprimă natura 
organismului ca organizație”. Dacă este aşa, conchide Khalil, studiul 
organizaţiilor este locul corect de intrare pentru înţelegerea 
schimbării evoluționiste. lată aşadar că avem o sugesti cu privire la 
forma generală a unităţilor selecţie, o sugestie convergentă cu cele 
din literatura biologică (teoria sistemelor de dezvoltare) şi din 
filosofia biologiei (teoria  replicatorului extins). Rezultate 
convergente cu ale lui Khalil sunt şi cele în care se argumentează că 
Schumpeter nu a avut în vedere doar evoluţia economică, ci 
dezvoltarea economică, în care evoluţie este doar o anumită etapă, 
eventual discernabilă din punct de vedere analitic de autoorganizare 
(Ebner 2000, Foster 2000). 


În finalul acestui capitol semnalăm faptul că mecanismele prin care 
are loc evoluti cunoaşterii stiintfice sunt cercetate si din punct de 
vedere al economiei evoluționiste. Problema poate fi pusă în cadrul 
mai larg al pieţei pentru cunoaştere. 


Stigler!” notează că economiştii nu îşi explică propriul 
comportament ştiinţific în termeni economici; adaptarea la cerințele 
consumatorului este văzută ca fiind un fel de prostituție intelectuală. 
Yeager (1997) opinează şi el că tendinţa de a lăsa piaţa să judece 
lucrările academice riscă să încurajeze atitudinile şi practicile 
antieconomice. Pe de altă parte, Antonelli constată formarea 
instituțională a unei piețe pentru cunoaştere bazată pe creşterea 
1999), Loasby (2000) discută despre diviziunea şi organizarea 
cunoaşterii, iar Cook (2000) discută în termeni kuhnienii despre 
şcolile econometrice ca şi cum s-ar afla într-o competiţie pe o piață 
ştiinţifică, chiar dacă nu în termeni expliciti. Abordările nu se rezumă 

la stinta economiei, ci au în vedere toată gama de discipline 
ştiinţifice (de exemplu Mirovsky şi Sent 2002, Bonilla in press) 


Pentru a vedea mai clar despre ce este vorba să facem distincția 
dintre piaţa pentru cărţi (şi alti purtători materiali de cunoaştere) şi 
piaţa pentru teorii ca entităţi ideale. Piaţa pentru cărţi este cea a cărei 
influență asupra producției ştiinţifice este indezirabilă, şi în care 
supremaţia consumatorului poate duce la prostituție intelectuală. 
Rămâne de văzut ce poate fi o piaţă pentru teorii. Piața pentru teorii 
ar putea fi cea pe care are loc sortarea evoluționistă a teoriilor, în 
sens popperian cât şi probabil în funcţie de alte criterii. Dincolo de 
cererea pentru purtători materiali de cunoaştere, există şi o cerere 
pentru cunoaştere ca atare, după cum o demonstrează 
institutionalizarea cercetării şi finanţarea ei publică sau privată. 
Această piaţă pentru cunoaştere ştiinţifică este supusă atât unor 
constrângeri de tip economic (de acelaşi tip cu cele din piaţa pentru 
purtători materiali ai cunoaşterii), cât şi unor constrângeri de tip 
epistemic''*. Constrângerile de tip epistemic sunt relevante (în 
termeni organizationali) pentru aria funcțională implicată in 
producerea cunoaşterii ştiinţifice, asigurând calitatea acesteia din 
punct de vedere al succesului explicativ şi prin aplicare tehnologică. 
Cosntrângerile de tip economic sunt asociate altor factori implicați, 
cum sunt de exemplu costurile producţiei cunoaşterii ştiinţifice, sau 
faptului că o cunoaşterea ştiinţifică, de exemplu de tip economic, 
poate fi utilzată apoi pe alte pieţe, de exemplu pentru proiectarea 
politicilor publice (inginerie socială) sau pentru producerea de 
ideologii!" care să fie utilizate ulterior pe piața politică. Ca în orice 
sector economic, putem accepta şi ideea că într-o organizaţie poate 
avea loc o integrare pe verticală a mai multor organizaţii aparţinând 
unei piețe diferite: de exemplu aceeaşi organizaţie poate produce şi o 
teoria economică, şi o ideologia pornind de la ea!!°!"”, 


4 Compararea teoriilor evoluționiste 


Rezultatul analizei teoriilor confirmă premiza metodologică inițială, 
că toate teoriile evoluționiste includ o teorie a variației, una a 
selecției (adiacent căreia conceptualizează un tip sau mai multe de 
unități ale selecţie, şi o teorie a transmiterii. În ce priveşte 

mecanismele care stau la baza variatei şi a transmiterii nu am putut 
identifica alt numitor comun în afara faptului că pot fi asociate unor 
procese de dezvoltare ale unităţilor selecției. În cadrul teoriilor socio- 
economice există o tensiune ontologică între unităţile selecției ca 
entităţi discursive şi unitățile selecției ca organizaţii. După cum s-a 
arătat în capitolul 3.3 aceasta poate fi eliminată (suficient de bine 
pentru interesul nostru local din acest text) prin considerarea 
entităților discursive ca parti ale unor organizaţii (parte a sistemului 
de dezvoltare organizational, capital cultural în termeni manegeriali). 
A doua tensiune ontologică este cea dintre unităţile selecției din 
domeniul ştiinţelor naturii şi cele din domeniul ştiinţelor socio- 
economice: primele includ entităţi cu comportament teleonomic 
explicabil reductionist (deşi nu neapărat identificabil în mod 
reductionist), în timp ce cele din urmă sunt caracterizate, ca 
presupozitie a teoriilor, de intentionalitate ireductibilă naturalist. 
Această ireductibilitate apare şi datorită unor constrângeri externe 
discursului ştiinţific: intentionalitatea este accesibilă doar la persoana 
I, în rest este extrapolată, utilizând ca indicator comportamentul 
teleonomic. Intentionalitatea nu este o certitudine în domeniul 
ştiinţelor socio-umane decât ca presupozitie (întemeiată ontologic 
extrastiintific), dar o presupozitie de neevitat datorită relaţiilor ei cu 
alte tipuri de discursuri (moral, sacral), în timp ce în domeniul 
biologiei această presupozitie poate să fie eliminată. Ontologiile 
asociate unor discursuri ştiinţifice evoluționiste diferite, pot diferi şi 
datorită unor coerentizări regionale cu alte tipuri de discursuri. În 
termenii lui Flonta (1978) avem o discontinuitate la trecerea dintre 
cele două familii de teorii în priveşte raportul dintre ontologii, 
continuitatea fiind la nivelul tipului de explicație oferit. Există totuşi 
un element comun şi la nivelul ontologiei unităţilor selecției din cele 
două domenii mari, şi anume că toate trebuie să se raporteze 
valorizant (prin prisma unei nevoi sau a unui scop) la alte entități 
(parti ale lor sau din exteriorul lor); această raportare valorizanta este 
necesară pentru conceperea selecţiei, naturale sau socio-economice. 


5 Conceptul general de evoluţie 


La ora actuală se afirmă frecvent, din perspectiva filosofiei ştiinţei şi 


A + 118 os as Pens ‘i S Azi 
sinergeticii! 15, că teoriile evoluționiste nu sunt specifice biologiei'!%, 

şi că este rezonabil proiectul unei teorii evoluționiste generale 
aplicabile în toate domeniile onticului [Auyang 1999, Corning 1997, 
Mahner şi Bunge 1998]. Recunoaşterea acestui fapt vine şi din partea 
unora dintre economişti, cum sunt Hodgson (2002), Hodgson şi 
Knudsen (2008)'%, Schumpeter, sau Hayek!”!. Un alt aspect tot mai 
larg acceptat, după cum am văzut, este că evoluţia este doar un 
aspect al autoorganizării, că ontogeneza şi filogeneza sunt probleme 
a căror înţelegere presupune un aparat conceptual comun. Haken şi 
Knyazeva (2000), de exemplu, într-o lucrare dedicată unor 
consecinţe filosofice ale sinergeticii, se exprimă astfel: ,,[Sinergetica] 
este orientată către căutarea unor tipare comune de evoluţie şi 
autoorganizare a sistemelor complexe de orice tip, indiferent de 
natura concretă a elementelor sau subsistemelor. [...] Modelele 
nelineare evoluționiste dezvoltate de sinergetică pot fi aplicate la fel 
de bine înţelegerii activităţilor umane cognitive şi culturale ca şi 
managementului proceselor sociale complexe”. Dincolo de tratarea la 
nivel general a teoriei sistemelor complexe există şi încercări de a 
ilustra aplicabilitatea ei pe o gamă largă de tipuri de sisteme. Auyang 
(1999) pune problema evoluţiei (în contextul dinamicii sistemelor 
complexe) pentru economie, biologie şi fizică statistică. Price (1995) 
argumentează necesitatea unui model care să dea seamă de toate 
tipurile de selecţie (chimică, sociologică, genetică, etc), pe baza 
căruia să se dezvolte o teorie matematică generală a selecției, 
similară teoriei comunicării. 


Pe de altă parte, încă persistă percepția că teoria evoluționistă este o 
teorie biologică, atât din partea biologilor (Corning 1997), cât şi din 
partea cercetătorilor din domeniul ştiinţelor sociale (Jennings şi 
Waller 1998). Chiar Hodgson, pe care l-am menționat ca adept al 
caracterului general ontic al teoriei evoluționiste, într-o etapă 
anterioară a discutat despre o biologizare a economiei (Hodgson 
1993), şi abia ulterior a intrat în polemică cu cei care protestau la 
utilizarea metaforelor biologice (Hodgson 1996)”. În pofida 
eforturilor făcute, rămâne răspândită în comunitatea economiştilor 
tendința de a discuta despre analogii biologice sau metofore 
biologice [Foss 1994, Khalil 2000b]'%. Dar şi biologii alimentează 
această controversă; Corning, de exemplu, propune o teorie a 
adaptării biologice în societate bazată pentru conceptul de nevoie 

fundamentală (basic need), şi concluzionează că societatea poate fi 
văzută ca o întreprindere (enterprise) de supraviețuire colectivă, cu 
implicaţii politice explicite.!?* Mayr însuşi punctează (2004, p13): 
“Concepţia darwinistă, mai ales principiul “variabilitatii şi selecției 
(eliminare)” este aplicată pe scară largă în ştiinţele sociale şi 
umaniste.” 


În baza argumentelor de autoritate externă din paragrafele anterioare, 
şi a rezultelor prezentate în capitolele anterioare adopt următoarea 
poziţie cu privire la teoriile evoluționiste: există un pattern explicativ 
format dintr-o teorie a variaţiei, o teorie a selecţie şi o teorie a 
transmiterii aplicabil în diferite domenii ontice, fără posibilitatea de a 
încadra aceste patternuri într-o teorie evoluționistă generală în sensul 
1, aplicabilă întregului format din entităţile care intră clasele de 
referinţă ale diverselor teorii evoluționiste. 


Să vedem acum ce concepte generale de evoluţie au mai fost propuse 
în literatură. Pentru Dennet (1995) evoluţia este o procedură formală, 
un algoritm: “evolution is an algorithmic process” (p60). Acest 
mod de a concepe evoluţia nu este satisfăcător deoarece Dennet 1) 
“reduce evoluţia la selecție naturală. Cel mai interesant process al 
evoluţiei, speciatia este redus la un input randomic nespecificat într- 
un algoritm de sortare”!%, de unde pretenţia funcționalistă că 
evoluţia este neutră în ce priveşte substratul. 2) procesele care au loc 
într-un sistem care are un statut ontologic neformal (de exemplu un 
sistem biologic, economic etc) sunt reduse la forma lor logică. Altfel 
spus, presupozitia lui Dennet este că angajările semantice nu sunt 
relevante pentru înţelegerea procesului de evoluţie. Am văzut în 
capitolul de metode că în măsura in care teoria evoluționistă nu este 
o teorie matură de tip structural, similară celor mai avansate teorii 
din fizică, acest mod de reconstrucţie nu este aplicabil teoriei, şi 
implicit nici conceptului de evoluţie. Miza din punct de vedere 
aplicativ, la Dennet, este posibilitatea creării unor sisteme artificiale 
similare celor biologice (inteligenţă artificială, de exemplu). 


Alte două abordări încearcă să aplice în formularea conceptului de 
evoluţie termodinamica sistemelor deschise şi teoriei informației (pe 
linia Prigogine, de exemplu Brooks şi Willey 1988, Brooks şi colab. 

1989). Problema cu acest abordări este că fac apel la teorii prea 
general (aplicabile întregului domeniu al entităților naturale) care nu 
pot da seamă de specificul ontic al proceselor biologice sau 
economice. Tentativele fac parte dintr-un program reductionist, în 
contradicție cu presupozitia existenței unei ierarhii de sisteme 
materiale şi a proprietăţilor lor emergente, presupozitie adoptată de 
cercetătorii din domeniile unde se dezvoltă teorii ale evoluţiei. Ce se 
poate obţine relevant din astfel de abordări este evidenţierea unor 
restictii fizice ale proceselor biologice sau de altă natură, felul în care 
acestea permit sau nu desfăşurarea proceselor biologice, fără însă să 
poată explica efectiv de ce au loc acestea. 


Un concept general de evoluţie, de tipul 1 (aplicabil la un întreg, nu 
doar la parti ale sale) propune Erwin Laszlo, în cadrul aşa numitei 
„filosofii a sistemelor” (Laszlo 1972). Viziunea holistă este dusă 
ontologic la extrem prin intermediul unei teorii fizice (Laszlo 1995) 
care ar permite unificarea trandisciplinară transdiscipinară a tuturor 
ştiinţelor, de la cele ale naturii la cele sociale. Fără a pune în discuţie 
această teorie să remarcăm faptul că ea nu este un tip de teorie 
evoluționistă în sensul care ne interesează aici (de exemplu nu 
discută explicit selecţia naturală), sensul acordata termenului 
„evoluţi” fiind mai degrabă de „schimbare”. Un alt aspect demn de 
subliniat este graba cu care, pe baza acestui cadru teoretic, sunt 
extrase consecinţe relevante pentru dezvoltarea durabilă a omenirii, 
de exemplu în Laszlo (2002): 


As we enter the 21st century and the new millennium, our 
collective evolution reaches a critical threshold. We cannot 
go on as we did before: our world has become unsustainable. 
Sooner or later many local ecosystems would collapse, the 
climate would change adversely for agriculture and 
habitation, species incompatible with a large and dense 
human population would profilerate, and resources critical 
for human health and survival would become scarce, or at 
least beyond the reach of a critical segment of humanity. We 
need to shift gears, moving from the kind of evolution that 
characterized our scientific-technological civilization, to the 
kind that is compatible with the human condition as it 

evolves on this planet. This shift requires a corresponding 
shift in our concept of the world. The dominant mechanistic 
and atomistic paradigm no longer serves us: it is not only 
factually incorrect in view of the latest discoveries of the 
sciences, it also inspires dangerously misguided behaviors. 
We need to find a deeper and better view of the human 
condition. We must no longer just see the trees: we must also 
see the forest. That is, we must learn to see the planetary 
socio-ecosystem with all its subsystems, diversities, and also 
its actual and potential unities. What we need is a holistic 
view, a view of the human being as part of her or his 
community, which is part of its local environment, which is 
part of its society and culture, which is part of the system of 
cultures and societies in the human family-which is part of 
the global environment: of the biosphere. 


Perspectiva strategică a lui Laszlo asupra evoluției necesare a 
omenirii este operationalizata politic de oameni din aceeaşi şcoală de 
gândire, de exemplu Bach (2002): 


The Evolutionary Guidance System (EGS) is a holistic and 
inclusive model for designing self-organizing social systems. 
Such a model must be driven by evolutionary values 
articulated by the members of the system. The small 
community is an ideal context for the "growing" of an 
Evolutionary Guidance System. This paper describes the 
creation of an EGS in a community organization. The 
rational for the activity is to bring harmony and build 
community among the members of the organization and, at 
the same time, to reach out and include the larger 
community. This organization can provide a model for other 
organizations in the town, and the ultimate goal is to install 
an EGS as a nongovernmental design system for the town. 


Conceptul general de evolutie folosit de scoala lui Laszlo pare a fi un 
obiect de studiu interesant pentru a evalua influenta ideologiilor 
asupra dinamicii stiintei, dar este mai putin util, cel putin in forma 
actuală, pentru a da seamă de tiparul general al teoriilor 

evoluționiste. 


O primă variantă de definire a conceptului general de evoluție ar fi, 
aşadar, alegând generalitatea maxima (schimbare calitativă, speciatie 
ontologică), ca principiu al evoluţiei. Dezavantajele unei astfel de 
conceptualizări este că permite dezvoltări superficiale de tipul celor 
ale lui Spencer. Este un tip „rău” de generalitate, neancorat în 
realitate. Nu putem considera că este relevant, luat singur, pentru 
filosofia ştiinţei. Pentru a fi utilizabil ştiinţific sau etic necesita 
îmbogăţire cu numeroase alte concepte şi presupozitil. 


O variantă cu generalitate mai mică este restrângerea clasei de 
referință a conceptului de evoluţie la entităţi teleonomice. Ar fi în 
acord cu dezvoltarea de teorii alternative aflate în competiția pe piaţa 
teoriilor ştiinţifice, deşi îi lipseşte o teorie a speciatiei în sens 
ontologic (care să dea seamă noutatea în sens ontologic). Sunt de 
părere că cel mai general concept de evoluţie care poate capitaliza pe 
teoriile ştiinţifice actuale este cel de „evoluţie a entităţilor 
teleonomice prin selecție”. Acesta este tipul „bun” de generalitate, 
ancorat puternic în realitatea teoriilor ştiinţifice. 


Definim conceptul general de evoluţie astfel: evoluția este speciatia 
ontologică a entităţilor teleonomice (ET) şi replicarea sistemelor de 
dezvoltare (prescurtat devos!) formate din ET şi entităţile cu 
valoare” (EV) pentru ele şi transmitarea caracterelor la descendenţi 
şi modificarea în timp a populațiilor constituite din acele entități 
teleonomice printr-un mecanism de selecţie a sistemelor de 
dezvoltare.” 


Concepte fundamentale: 

- entitatea teleonomică — la acest nivel are loc speciatia 
ontologică 

- devos - sistemul format din entitatea teleonomica şi resurse — 
aceasta este unitatea de replicare şi selecţie 

- populația de devos-uri — la acest nivel are loc formarea 
speciilor în sensul pe care îl dau oamenii de ştiinţă, 
stabilizarea entităţilor pe care le clasificăm într-un nou gen 
natural relevant disciplinar, „evoluţia” în sens Mayr 

Un text referitor la criteriile de individuare ale entității teleonomice 
şi ale devos-ului este în pregătire. Anticipând cele discutate în acest 
text, critica lui Mahner şi Bunge (1998) la sistemele de dezvoltare 
poate fi depăşită prin păstrare fitness-ului ca o proprietate internă a 
unităților selecţiei, relationala între entitate telonomica şi resursele ei, 
iar ca proprietate pe baza căreia se face selecția unităților putem 
introduce ceva echivalent eficienţei şi eficacitatii (într-un sens analog 
celui acordat termenilor în ştiinţa managementului). 


6 Putem să mai menţinem presupozitiile unui realism ontologic şi 
epistemic tare ? 


Din cele prezentate în capitolul 3.2 reiese că nu putem să mai 

susţinem un realism ontologic tare, fiind nevoiţi să ajustăm ontologia 

de plecare (Anexa 1) în cel puţin două puncte: 

e La reducţia naturalistă a constructelor (entităţilor discursive) 

e La realismul tare, ca relevant şi dincolo de corpul regional al 
cunoaşterii din domeniul ştiinţelor naturii. 


Sugestii interesante în acest sens vin din zona eforturilor de 
naturalizare a transcendentalului. Este adevărat că „orice încercare de 
a „naturaliza” aspectul transcendental se dovedeşte limitată” (Pârvu 
2000, p141), dar am putea să ne punem întrebarea „Cum este posibil 
patternul explicativ evolutionist ?” in sens kantian şi să încercăm o 
restructurare a teoriei transcendentale kantiene. Voi încerca mai jos 
să dau doar câteva repere pentru un astfel de demers. 


Pârvu (2000, p8) propune metoda de analiză epistemologică: „studiul 
epistemologic contribuie la degajarea  osaturii conceptuale 
fundamentale a marilor sisteme ale lumii (acele imagini integrate 
asupra universului, cuprinzând ipoteze ştiinţifice, modele 
matematice, presupozitii filosofice, etc), a structurii categoriale a 
acestor mari unități teoretice caracteristice etapelor principale ale 
devenirii cunoaşterii. Sistemul categorial reprezintă temeiul acestei 
unități profunde a stiintificului cu filosoficul, al „continuumului” 
cunoaşterii teoretice.” „Investigarea epistemologică ... punând în 
lumină modul cum se autofundează printr-un echilibru reflexiv 

orizonturile construcției ştiinţifice şi analizei filosofice, ne permite să 
accedem la structura categorială caracteristică unui anumit tip de 
teoretizare, unui mod de gândire sau atitudini spirituale proprii 
marilor sisteme integrate ale cunoaşterii. Este necesară o nouă 
deducere a categoriilor care să ţină pasul cu noile construcţii 
discursive, cu experienţele fundamentale de cunoaştere” (Pârvu 
2000, p239). Acesta ar putea fi sensul evolutei teoriei 
transcendentale. În figura 4 prezentăm o relaţie posibilă între o teoria 
transcendentală restructurată şi teorii evoluționiste relevante. 
Explică 


Teorie 


Psihogenetică 


Teorie Întemeiază onto- 
transcedentală 
Teorii 
evoluționiste 
Explică filogenetic, biologic 
şi cultural 


Figura 4  Echilibru reflexiv şi evolutiv între întemeierea 
transcendentală şi explicaţia ştiinţifică, inteligibilă în contextul 
organizational al producerii cunoaşterii ştiinţifice şi filosofice. 


Dacă am lăsa teoria transcendentală ca fiind doar formală, atunci ea 
poate fi interpretată piagetian ca o cunoaştere de tip logico- 
matematic apărută la subiecți aflați într-o anumită stare de dezvoltare 
mintală, dar semnificaţia ontologică se pierde. Pentru a recupera 
demersul kantian trebuie să acceptăm că teoria transcendentală nu 
doar întemeiază cunoaşterea ci că este inseparabilă de conţinutul ei 
semantic, constrânge şi ontologic, numai că modul substanţial, de 
cosntrângere ontologică, este în evoluţie. Elementele transcendentale 
nu sunt doar regulative, ci şi constitutive (asigură o întemeiere 
regulativ-constitutivă a cunoaşterii ştiinţifice), iar cunoaşterea 
ştiinţifică poate asigura doar o explicație de tip sistemic, mecanismic, 
a termenilor fundamentali şi principiilor unei teorii transcendentale, 
explicaţie în mod esențial limitată, dat fiind că elementele 
transcendentale sunt constitutive cunoaşterii ştiinţifice. Totuşi, gradul 

de adecvare — fie şi limitat principial - al explicatiilor naturalizante 
poate contribui la coerenţa de ansamblu a corpului de cunoaştere şi 
poate sugera căi de optimizare a însăşi structurii teoriei 
transcendentale. 


Gândirea evoluționistă deschide posibilitatea conceperii unei 
întemeieri funcţionale, procesuale, prin roluri diferite ale tipurilor de 
discursuri care se întemeiază reciproc la momentul t şi evoluţie a 
fiecărui discurs in parte de la t la t+1. Nu putem vorbi de o 
întemeiere a întregului discurs, ci prin intermediul întemeierii unor 
componente structurale ale sale (concepte primitive, propoziţii 
cheie). Acesta ar fi un avantaj al internalizării în teoria 
transcendentală a condițiilor de posibilitate ale teoriei evoluționiste. 
Această internalizare nu se poate face la nivelul un teorii 
transcendentale a raţiunii pure, pentru că antrenează noțiunea de 
valoare. Dictonul lui Mondo (Pârvu 2000, p216) „orice amestec al 
cunoaşterii cu valorile este legic interzis” e un principiu epistemic, în 
timp ce realitatea ontologică este că producerea cunoaşterii are loc în 
mod esenţial în cadrul unor sisteme a căror funcționare depinde de 
valori. 


Echilibrul reflexiv argumentativ şi întemeietor evidenţiat prin 
investigarea epistemică este doar un mod preferenţial de abordare a 
proceselor de evoluţie coerentizatoare a tuturor corpurilor de 
cunoaştere ca rezultat al interactiilor dintre organizațiile care produc 
această cunoaştere, un mod în care se explorează posibilitatea 
abordării „pure”, independent de valori şi practic, a proceselor de 
evoluție. Rolul acestui mod de abordare este de a furniza 
constrângeri epistemice asupra ariilor funcționale responsabile din 
organizaţiile respective, constrângeri în măsură să asigure calitatea 
acestei cunoaşteri în sensul adecvării ei cu faptele. Pe de altă parte, 
aceste arii funcţionale nu pot exista, şi acesta este un fapt esențial, 
independent de restul organizației producătoare, fiind astfel 
constrânse de componente organizaționale a căror funcționare nu 
intră direct sub incidenţa regulilor epistemice. Se depăşeşte astfel 
dihotomia dintre formalizant şi naturalizant în filosofia ştiinţei, prin 
integrarea lor într-o perspectivă organizaţională, socio-economică. 

Internalizarea transcendentală a constrângerilor formal-substantiale 
implicite tuturor teoriilor evoluționiste ar permite să înţelegem cum 
este posibilă teoria evoluționistă şi cum este posibilă însăşi evoluţia 
cunoaşterii de tip transcendental, inclusiv evoluția modalitatilor de 
deducere a categoriilor'*. În acest fel afirmaţia lui Suppes (1979): 
„pretenţiile lui Kant de a stabilit fundamentele a priori ale ştiinţelor 
naturii sunt absurde” nu s-ar mai putea susţine. 


În măsura în care teoriile evoluționiste se vor maturiza, ne va interesa 
o analiză conceptuală care să fie “reinvestită” într-o “reconstrucţie a 
conţinutului ştiinţei reale”'*': 

e Printr-o teorie structuralistă care să permită 

O integrarea într-o teorie de tip transcendental kantian dupa 
îmbogățire cu alte coordonate extrase din alte tipuri de 
teorii ştiinţifice fundamentale. Termenii primitivi ai 
teoriei transcedentale ar putea fi supuşi atunci unei 
interpretări explicative de tip Buican. 

o Traducerea propozițională a teoriei structurante într-o 
axiomatizare de tip ipotetico-deductiv, care după 
îmbogățire semantică să permită cuplajul cu teoriile 
ştiinţifice substanţiale. 


În stadiul actual de dezvoltare al teoriilor evoluționiste o astfel de 
abordare nu poate fi experimentată. 


Să mai semnalăm conexiunea acestui mod de interpretare cu 
problema rationalitatii adaptative, dezvoltată în domeniul filosofiei 
ştiinţelor socio-umane şi care este convergentă şi cu tematica 
epistemologiei evoluționiste." Modul de concepere a rationalitatii în 
evoluţie este o problemă deschisă, iar acest eseu poate fi interpretat şi 
ca un pas în această direcţie. 


Putem interpreta cunoaşterea şi raționalitatea ca proprietăți 
emergente organizational, ale sistemelor de dezvoltare. Rationalitatea 
tine de eficienţa şi eficacitatea gestionării resurselor. Date fiind 
mecanismele sociale ale producţiei cunoaşterii avansate, anumite 
componente ale cunoaşterii sunt emergente şi la niveluri grupale, ale 
diferitelor tipuri de ordini — în termenii lui Hayek. Teoriile ştiinţifice 

sunt trăsături complexe a căror selectare sau respingere are loc pe 
multiple niveluri prin implicarea tuturor organizaţiilor care depind de 
ele în baza a numeroase criterii dintre care cel epistemic este central, 
în sensul că asigură caracterul ştiinţific al teoriei, dar nu singurul. 
Criteriile de identitate pentru teoria ştiinţifică sunt cele epistemic 
normativ, dar dinamica şi evoluţia teoriilor ştiinţifice depind de toate 
efectele teoriei (ca o parte a capitalului cultural) asupra selecţiei 
organizaţiilor implicate în producerea şi utilizarea teoriei. Evoluția 
teoriilor nu se poate înţelege adecvat în absenţa unui model potrivit 
al funcţionării sistemelor socio-economice. Criteriul epistemic 
normativ dă caracterul ştiinţific al teoriei, dar nu este singurul în baza 
căruia se face selecţia teoriei, pentru că dobândirea caracterului 
ştiinţific este doar instrumentală pentru alte scopuri umane. Modul de 
punere a problemei în cadrul altor tipuri de discursuri, diferite de cele 
ştiinţifice (de exemplu ontologice, transcendentale) poate fi similar 
cu cel de mai sus. În figura 5a şi b schitez un model al cunoaşterii ca 
ansamblu de discursuri, care ar putea susține dezvoltarea unui 
program de cercetare pe direcția discutată în paragrafele anterioare. 


7 Are sens să discutăm despre coevolutia şi modelarea 
matematică a sistemelor socio-ecologice ? 


Un aspect preliminar, dar fundamental, pe care îl putem semnala este 
că pornind de la unitățile selecţiei înţelese ca devos-uri şi aplicate 
organismelor ca entități teleonomice, se poate reconstrui conceptual 
termenul de ecosistem (definit ştiinţific ca sistemul format dintr-o 
comunitate de organisme şi mediul abiotic în care se află). Aceasta ar 
permite din punct de vedere ştiinţific, conceptualizarea mai bună a 
funcționării sistemelor ecologice care este bazată în mod esențial pe 
procese de evoluţie, iar din punct de vedere al filosofiei ştiinţei, o 
eventuală axiomatizare comună a teoriilor evoluționistă şi ecologică 
(abordate în acest moment separat). 


Sisteme socio-economice (SSE) sunt ireductibile la sisteme 
ecologice (SE) deoarece SSE includ in structura lor entitati 
caracterizate de intentionalitate şi voință liberă, oamenii, in timp ce 
SE nu. Totuşi, prin modul cum am conceptualizat evoluţia şi unităţile 
selecției, o coevolutie se poate concepe astfel: prin intermediului 

faptului că SE sau anumite componente ale SE funcționează ca 
resurse în cadrul unităţilor selecției socio-economice, şi prin faptul că 
SSE sau anumite părți ale SSE funcţionează ca resurse în cadrul 
unităților selecţiei naturale, ecologice. Aceasta înseamnă că putem 
conceptualiza coevolutia doar dacă modelul nostru acceptă o 
suprapunere structurală parţială între SE şi SSE. Dacă avem un 
model în care SE sunt net separate geografic de SSE (un model de tip 
„cozonac cu stafide”, în care în matricea sistemelor naturale se află 
rețeau sistemelor socio-ecologice) nu putem conceptualiza în mod 
coerent coevolutia celor două tipuri de sisteme. Am propus un astfel 
de model de suprapunere structurală parțială a SE cu SSE în altă 


parte, în literatură de interes știintific”. 


Coevolutia va fi susținută de mecanisme, nu în mod necesar 
convergente, distribuite pe multiple niveluri ierarhice de organizarea 
a sistemelor socio-ecologice. 


Analiza mai evidențiază şi că în timp ce limitarea epistemică a 
utilității modelelor matematice a coevolutiei sistemelor socio- 
ecologice vine din considerente de epistemologie evoluționistă, 
limitarea ontologică vine din a) natura evolutivă a acestor entități, 
care antrenează o incertitudine intrinsecă a cunoaşterii cu privire la 
sistemele socio-ecologice şi b) natura umană, cu voinţă liberă, care 
antrenează o incertitudine intrinsecă suplimentară în cazul SSE. 
Modelarea, atâta cât se poate face, trebuie să țină seama că în 
structurile organizaționale ale SSE intră multe alte tipuri de resurse, 
diferite de cele provenite din SE, situaţie valabilă şi pentru unitățile 
selecției din SE în raport cu SSE, ceea ce face extrem de dificilă 
separarea şi modelarea influenţei proprietăților unui sistem asupra 
celuilalt. 

Discursuri științifice 


Transcendentale Formaliste 
(formale de nivel -ə (Formale de nivel 
înalt, existenţiale) jos, logico- 
mathematice) 


T 


Sacrale (a-formaliste, 
direcționate către scop) 
Asociate ecstazei viitorului 


le-4 

Artistice (a-formaliste, 
suspenda scopul) 

Asociate ecstazei prezentului 


Y 
Obiectiviste Subiectiviste Morale (a-formaliste, 
(naturaliste sau nu, zu (proiective, vor hand, direcționate către scop) 
hand, pure) umaniste, practice) Asociate ecstazei trecutului 


Figura 5 Model al structurii cunoaşterii înțeleasă ca ansamblu de 
discursuri". A Relaţia dintre discursul de tip transcendental si 
formalist şi alte tipuri de discursuri ştiinţifice. Sagetile arată existenţa 
unor constrângeri conceptuale ontologice (săgeata continuă) sau doar 
formale (săgeata punctată). Tentativa de auto-raportare a fiecărui tip 
de discurs este lipsită de sens, ca şi cea de reducere a celorlalte tipuri 
de discursuri prin modalitatea discursului propriu. În cadrul 
discursurilor obiectiviste intră şi cele care iau drept obiect discursuri 
ştiinţifice naturaliste (filosofia ştiinţei internalistă). În cadrul celor 
subiectiviste intră şi cele care iau drept obiect discursuri ştiinţifice 
naturaliste in context practic (filosofia ştiinţei externalista). 
Discursurile sacrale, artistice şi etice pot fi abordate şi obiectivist 
(metadiscursiv — filosofia religiei etica, estetica) sau subiectivist 
(evoluția discursurilor sacrale, artistice, morale, ca parte din evoluţia 
culturii — care include şi discursurile ştiintifice). Un text concret 
poate avea multiple subcomponente, din considerente de stil sau de 
inadecvare. Funcționarea cunoaşterii ca sistem de discusuri implica 
mecanisme personale, mecanisme socio-economice de durată scurtă 
(mecanisme interne organizațiilor producătoare şi interne modulelor 
funcţionale, precum şi mecanisme implicând mai multe module 
funcţionale — asociate piețelor cunoaşterii) şi mecanisme socio- 
economice de lungă durată (susținând evoluţia culturală / a 
instituţiilor). 

Discurs transcendental 


Modul fenomenologic (transcende distincția subiectiv-obiectiv) 
Teoria a ființei (formă actualizată a ontologiei fundamentale 
Heideggeriene, proiecte ca prototipuri ale unităților selecției) 
Theorie a libertăţii formale şi a valorilor (ca stări ale proiectelor) 
Theorie a limbajului (privat vs public, conceptul de obiect) 


Discursuri a- 
formaliste 


Modul practic (subiectivist) 


Modul pur Teorie a formei generale a moralelor 
bot 8 
(obiectivist) Teorie a libertăţii substantiale 
Formă actualizată a Teorie a reducerii descriptivelor la 
Criticii rațiunii pure RE, normative 
Discursuri obiectiviste şi! ! Discursuri subiectiviste | 
B l formaliste i ET 
PESE a az sat PPE i 


Figura 5 B Module ale teoriei transcendentale. Modulul 
fenomenologic întemeiază (furnizează spațiul conceptual pentru) 
modulele practic şi pur şi constrânge discursurile a-formaliste 
(sacral, artistic, moral). Modulul practic constrânge modulul pur prin 
interpretarea judecăților (descriptive) ca normative „ascunse” şi 
constrânge conceptual modulele subiectivist şi moral. Modulul pur 
constrânge indirect modulul practic (şi modulul fenomenologic, 
nereprezentat) prin contrângeri logice, şi constrânge modulele 
formalist şi obiectivist. 

Anexa 1 Analiza semnificatiei termenului „teorie ştiinţifică”. 


În timp ce Mahner si Bunge (1987) propun un concept ,,realist” al 
teoriilor ştiinţifice (pe care Bunge l-a dezvoltat din cel neopozitivist, 
tabelul 1) şi resping conceptul structuralist de teorie (cu argumentul 
că formal aplicațiile intenționate nu sunt în sens strict entități 
factuale, ci matematice, adică modele potenţiale parțiale!*5), Pârvu 
(1971) argumentează convingător că diferite stadii ale dezvoltării 
unei ştiinţe sau unei discipline ştiinţifice sunt caracterizate de teorii 
cu grade diferite de complexitate a căror reconstrucție conceptuală se 
poate face optim prin intermediul unor concepte diferite de teorie 
ştiinţifică. În particular, conceptul structuralist de teorie este aplicabil 
„doar unui tip de teorii, cele structurale — nucleele abstracte ale unor 
discipline mature, cu un înalt grad de matematizare.”'*°, pentru 
disciplinele mai puţin dezvoltate putând să fi adecvat şi un model de 
tip lingvistic („reprezentarea teoriilor ca sisteme sau clase de 
propozitii,,). 


Dacă teoria evoluționistă ar putea fi reconstruită cu un model 
structuralist de teorie (aşa cum sugerează unele încercări cum sunt 
cele publicate de Thomspon 1983, Magalhaes şi Krause 2000), 
atunci am avea un concept abstract de evoluţie. Ne putem pune 
întrebarea, pentru a vedea dacă are sens să îl căutăm, în ce măsură 
însă un astfel de concept abstract ar fi şi unul general ? 


Să facem distincţia între abstract în sens semantic (neintepretat) şi 

abstract în sens epistemologic (îndepărtat de experienţă). Un concept 

reconstruit în manieră structuralistă ar fi abstract în ambele sensuri, 

dar în primul rând în sens semantic. Din perspectiva sensului 

semantic al termenului „abstract”, avem următoarea clasificare a 

teoriilor": 

e Abstracte sau neintepretate (algebra booleană, teoria mulțimilor) 

e Semiabstracte sau semiinterpretate (calculul propozitional — un 
model al algebrei booleene) 

e Interpretat în termeni matematici (calculul infintesimal) 

e Interpretat în termeni factuali (toate teoriile din ştiinţă si 
tehnologie). 

Tabelul 1 Perspectiva realistă, neopozitivistă şi semantică asupra 
structurii teoriilor (după Mahner şi Bunge 1998) 


Realism Neopozitivism Perspectiva „semantică” 
O teorie este Un sistem ipotetico- Un sistem ipotetico- O definiţie 
deductiv deductiv (structuralism) sau un set 
de model (perspectiva 
„semantică”) 
Presupozitii Logica predicatelor şi | Logica predicatelor şi La fel şi în plus teoria 
formale toate ramurile toate ramurile modelelor 
necesare ale necesare ale 
matematicii matematicii 
Statutul Foarte departe de date | Generalizări empirice Abstracte 
axiomelor (constând de obicei 
din concepte 
transempirice) 
Conţinut Nu Da (prin reguli de Nu 
empiric corespondenţă) 
Referinta Da (prin intermediul Nu (referință doar la Nu (poate exista intentia 
factuala presupozitiilor observabile, aplicarii teoriei la fapte, 
semantice) fenomene) dar atunci cand exista 
aplicarea este externa 
teoriei) 
Indicatori Externi teoriei şi Incluşi în regulile de Absenti 
adăugaţi pentru a o corespondență 
pregăti pentru testare 
Testabilitate Numai după Direct (datorită Nu 
empirică îmbogăţire cu ipoteze | conținutului empiric) 
indicatoare şi date 


Dar clasificarea de mai sus este bazată pe conceptul lingvistic de 
teorie, ori noi am vrea să ne ajute la interpretarea caracterului 
abstract al conceptului de evoluție conform interpretării 
structuraliste. Ceea ce am reușit să subliniem este doar următorul 
fapt: că din punct de vedere structuralist toate teoriile stiintifice sunt 
abstracte, lucru evidenţiat şi de tabelul 1. Dacă din perspectiva 
interpretării lingvistice a teoriilor un grad mare de abstractizare 
asigură un grad mare de generalitate a teoriei (şi a conceptelor din 
structura e1), în cazul interpretării structuraliste lucrurile nu mai sunt 
la fel de clare. Nu avem garanţia principială că o axiomatizare de tip 
structuralist a unei teorii evoluționiste, în condiţiile în care această 
teorie nu este deja nucleul abstract al unei discipline mature, foarte 
matematizate, va evidenția conceptul general de evoluție, în sensurile 
care ne interesează, prin simplul fapt că este abstract. Pentru a putea 

evalua situaţia va trebui să investigăm reconstrucția structurală a 
teoriei, aşa cum a fost făcută de autorii ei. 


În continuare ne vom axa pe intepretarea lingvistică a teoriei 
evoluționiste, care prin angajările ei semantice pare să fie mai utilă în 
discutarea caracterului general sau nu al unui concept de evoluţie. 
Totuşi îndepărtarea de interpretarea structuralistă nu trebuie să ne 
ducă la pierderea avantajelor acesteia, unele relevante chiar pentru 
conturarea conceptului general de evoluție, prin oferirea unui model 
rațional al evoluţiei cunoaşterii ştiinţifice în timpul etapelor normale 
şi revolutionare'**. Nu dezvoltăm mai mult aici acest aspect, doar îl 
semnalăm, el urmând a fi reluat când vom discuta epistemologia 
evoluționistă. 


Pentru a prezenta clasificarea teoriilor ştiinţifice din punct de vedere 
al generalitatii avem nevoie de clarificarea noţiunii de model. Putem 
distinge următoarele tipuri de modele cu grad mare de generalitate: 
model, ca interpretare matematică a unui concept abstract! şi 
model, (interpretări factuale ale formalismelor matematice)'". 
Modelele» care rezultă din interpretarea factuală a unor teorii 
abstracte sunt modele constrânse (eng. „bound”); dar majoritatea 
formalismelor matematice din biologice nu sunt astfel de modele, ci 
sunt modele» libere (eng. „free”) 


Pornind de la aceste modele putem clasifica din punct de vedere al 
generalitatii (in al doilea sens pe care l-am discutat) teoriile ştiinţifice 
astfel (Mahner şi Bunge p93): 

e Teorie specială, sau model; (caracterizată astfel: conceptele au 
un conţinut factual'*', clasa de referință este îngustă, este 
conceptual testabilă — pe baza coerentei cu parti relevante din 
cunoaşterea anterioară, este empiric complet testabilă — 
confirmare şi infirmare); modelele; pot rezulta din îmbogățirea 
teoriilor generale cu un set de presupozitii auxiliare; ca şi 
modelele» ale teoriilor abstracte, modelele; (teoriile speciale) pot 
fi constrânse (de o teorie generală) sau libere. 

e Teorie generală (conceptele au un conţinut factual, clasa de 
referință este un gen în sens logic, pentru al cărui fiecare 
membru se poate dezvolta o teorie specială, este conceptual 

testabilă, şi este empiric testabilă dacă este completată cu 
presupozitii suplimentare, ipoteze şi date.) 

e Teorie hipergenerală complet interpretată (conceptele au un 
conținut factual, clasa de referință este o familie mare, pentru 
fiecare membru al familiei se poate dezvolta o teorie generală, 
este conceptual testabilă, nu este empiric testabilă prin ea însăşi, 
ci doar după îmbogățirea cu presupozitii pentru a deveni o teorie 
generală. 

e Teorie generală semiinterpretată (doar unele concepte au o 
interpretare factuală, clasa de referință este formată din membri 
pentru care se poate construi o teorie hipergenerală complet 
interpretată. Este testabilă conceptual, iar empiric doar după 
îmbogăţire pe filiera tipurilor de teorii menţionate anterior.) 


Este momentul să punctăm şi unele presupozitii ontologice de care 
ne-am folosit mai sus, şi de care ne vom folosi şi în continuare. Dacă 
ştiinţa este “locul unde se experimentează o concepţie ontologică”, 
atunci trebuie văzut care sunt concepțiile ontologice asociate 
domeniilor unde se afirmă că au fost construite teorii evoluționiste, 
după ce în prealabil ne-am asigurat că, dincolo de anunţul public în 
ce priveşte existenţa lor, chiar există astfel de teorii. Înainte de a 
porni la drum avem nevoie de o ontologie „de plecare” şi de câteva 
presupozitii de natura epistemică. 


Unele dintre presupozitiile „de plecare” pe care le voi folosi în 
demersul de conturare a conceptului general de evoluţie sunt 
următoarele“: 

e Presupozitia de realism al entităților si al legilor. O adoptăm 
întrucât este un fapt că ea este cea adoptată de omul de ştiinţă în 
activitatea de cercetare ştiinţifică. Precizez că acestă poziţie nu 
este un realism de interes filosofic, pentru că nu îl adopt cu 
argumente constrangatoare in context filosofic. Totuşi cea mai 
neutră atitudine la începutul analizei unui concept ştiinţific este 
acceptăm presupozitiile ontologice şi epistemice ale celor care l- 
au dezvoltat. În eventualitatea că pe parcurs ne vom confrunta cu 
dificultăți datorate lor, vom fi obligați să le ajustăm sau 
completăm. Această presupozitie este acceptată şi de Mahner şi 
Bunge (1997), dar într-un sens global, nu într-un sens regional 

(limitat la discursul ştiinţific) cum este în cazul nostru. 

Există o ierarhie de sisteme naturale, caracterizate de proprietăți 
emergente la fiecare nivel ierarhic. Această presupoziţie 
caracterizează nu doar sistemismul lui Bunge, ci este acceptată în 
toate domeniile biologiei, în particular în ecologie, disciplină 
direct relevantă pentru înţelegerea evoluţiei. 

Un gen este „o clasă ai cărei membri au mai multe decât o 
proprietate în comun”. Un gen natural în sens larg este o clasă 
care include entităţile care au în comun unele dintre proprietățile 
lor corelate in mod legic (de exemplu clasa Mammalia este un 
gen natural în sens larg). Un gen natural în sens stric sau o specie 
ontologică este clasa care include toate entităţile echivalente 
complet din punct de vedere nomologic. Termenul de specie 
ontologică nu corespunde strict celui de specie biologică (nu este 
un concept taxonomic), ci mai degrabă celui de varietate. Specia 
biologică este fie un gen natural în sens larg (cel mai adesea), fie 
unul în sens strict, în funcție de situația concreta!*, „Avem 
nevoie de conceptul de specie ca gen deoarece noţiunea de 
specie ca gen precede logic celei de agregat supraroganismic 
[populaţie'”, de exemplu] sau sistem format din organisme”. 
Organismul este cea mai mare entitate vie, iar entitățile 
emergente la nivel supraorganismic (populaţii, comunităţi) nu 
sunt entități vii. 

Conceptul de „proces de dezvoltare” este anterior logic celui de 
„proces de evoluţie” în sensul că primul este necesar pentru a-l 
defini pe al doilea (p309). 

Speciatia este un concept ontologic şi se referă la emergenta unor 
entităţi dintr-un nou gen natural (dintr-o nouă specie ontologică). 
Din perspectiva modelării entităților printr-un spaţiu de stare, 
speciatia revine la modificarea variabilelor spațiului de stare 
(schimbare calitativă, spre deosebire de schimbarea cantitativă, 
care are loc în cadrul aceluiaşi spaţiu de stare). Dincolo de 
promovarea lor ca parte a unui sistem filosofic de către Bunge, 
acest mod de conceptualizare, prin spaţii de stare, este 
caracteristic analizei sistemice în ecologie şi modelării structural- 
dinamice a sistemelor ecologice. 

Speciile ontologice de organisme nu sunt specii biologice, pentru 
că biologul este interesat doar de indivizii acelor specii 

ontologice care s-au răspândit şi au subzistat în cadrul unor 
populaţii un timp suficient de lung ca să aibă un rol ecologic 
semnificativ, în timp ce noțiunea de specie ontologică este 
aplicabilă şi unui organism monstruos, neviabil. Totuşi aceasta 
nu înseamnă că ne puntem dispensa de conceptul de specie 
ontologică, pentru că altimentri nu putem explica apariţia 
populațiilor format din indivizi aparţinând aceleiaşi specii 
ontologice’*’. 

e Daca plasăm speciatia ontologică la nivelul organismelor nu 
înseamnă că este lipsit sens să mai vorbim de evoluţia 
populațiilor, dat fiind că structura lor se schimbă calitativ o dată 
cu răspândirea organismelor din noua specie ontologică. Atâta 
doar că cele mai mici unităţi ale speciatie biologice sunt 
organismele, nu sistemele biologice supraindividuale, cărora le 
mai rămîne doar rolul în „fixarea” organismelor din noua specie 
ontologică (printr-un proces de selecţie) într-o formă care va 
permite ulterior cercetătorului să clasifice organismele respective 
în cadrul unei specii în sens biologic (gen natural). Fixarea prin 
selecție a organismelor din tipul respectiv nu poate avea loc (dat 
fiind faptul că organismele sunt entități vii, şi deci inevitabil 
muritoare) fără un mecanism de transmitere a proprietăţilor sale 
(pe care cercetătorul le modelează printr-un spațiu de stare). 


51 Nu mă hazardez să spun că a şi reuşit. Pentru aceasta aş avea nevoie de o analiză textulă a 
lucrărilor lui Spencer care m-ar îndepărta prea mult de specificul mai degrabă analitic al acestui 
text. Totuşi conturarea contextului, „setting the scene”, este necesară pentru a puncta care este 
de fapt miza, sau coordonatele mizei, puse în joc atunci când discutăm despre evoluție. Că 
Spencer a intenționat dezvoltarea unei concepţii generale evoluționiste este evident fie şi dacă 
parcurgem lista lucrărilor sale şi acordăm credit câtorva dintre comentatorii săi de prestigiu (de 
exemplu James 1880). 

% Am enunțat aici locul comun cu privire la teoria evoluționistă a lui Darwin, deşi, cum vom 
vedea ulterior, dacă prin evoluţie înțelegem schimbarea calitativă a organismelor, pe care le 
clasificăm în cadrul unei specii, în organisme pe care le clasificăm în altă specie, atunci 
mecanismul originar al evoluţiei, ca schimbare calitativă, nu este selecția naturală, ci este un 
mecanism asociat procesului de dezvoltare (ontogeneză) a organismului. Selecţia naturală 
asigură supraviețuirea, perpetuarea şi înmulţirea noului gen (natural) de organisme, dar nu este 
implicată în apariţia lor ca entități pe care le clasificăm într-un nou gen. Metaforic spus, 
selecția naturală este editorul, nu autorul evoluţiei. Ceea ce nu înseamnă că selecția naturală nu 
ar putea fi implicată şi în procese ontogenetice care duc la apariţia organismelor din noul gen 
natural (de exemplu, speculând, de evoluţie a rețelelor neuronale sau a componentelor 

sistemului de imunitate, cum vom vedea când vom trece în revistă tipurile de teorii 
evoluționiste existente în peisajul ştiinţific actual), dar în acest caz avem de a face cu selecție 
naturală asupra unor unităţi ale selecției localizate pe alte niveluri de integrare a materiei, 
noutatea (schimbarea calitativă) în entitățile de pe aceste niveluri apărând tot în cadrul unor 
procese, asociate funcționării (eventual şi dezvoltării, dacă este cazul), caracteristice nivelurilor 
respective. 

5 Nu menţionăm deja dacă printr-un discurs de tip ontologic sau epistemic pentru că bănuim că 
mai degrabă printr-un discurs de tip transcendental. 

5 Am ales această lucrarea de filosofie a biologiei din spectrul larg de lucrări de acest tip 
deoarece 1) este singura în care autorii îşi expun în mod sistematic presupozitiile ontologice şi 
epistemologice şi 2) face o analiză a conceptului de evoluţie. În cazul celorlalte lucrări efortul 
de extragere a presupozitiilor ar putea susține o cercetare în sine, iar conceptul de evoluţie de la 
care se pleacă este strict cel propus de teoria sintetică a evoluţiei (formularea acestui concept 
va fi prezentată în capitolul 3.1). 

55 Mahner şi Bunge 1998 p88, “Axiomatizarea este singura cale prin care putem fi siguri că o 
propoziţie face parte sau nu dintr-o teorie.” “O axiomatizare adecvată a teorie evoluţiei trebuie 
să enunte explicit ce anume evoluează”. 

š% Mahne şi Bunge (1997) p359 

37 De exemplu Hodgson si Knudsen (2008). 

* Una dintre prestațiile care au impus principiile darwiniste ale explicatiei naturii a fost că ne-a 
dat posibilitatea „să vedem şi să punem în lumină noi fapte” (Flonta 1999). 

% În acest fel evoluţia speciilor este asociată cu evoluţia populațiilor. Staicu (2008) salvează 
aplicabilitatea conceptului de gen natural adaptându-l la această exigență, prin intermediul 
noțiunii de “specie ca individ” (entitate istorică), noțiune concepută pornind de la structura 
populationala a speciilor. Un efort care nu rezolvă problema decât pentru speciile cu 
reproducere sexuată, care produc populaţii în sensul lui Mayr. Cum ar putea fi aplicat acest 
concept de gen natural la speciile care produc clone, şi care nu mai au populaţii ? 

% Proprietăţile unui sistem integrator sunt emergente, diferite de cele ale subsistemelor sale. În 
cazul populațiilor proprietăți emergente structurale sunt compoziţia, relaţiile interne şi cele 
externe, iar acestea determină anumite proprietăți emergente funcţionale — de exemplu durata 
pe un termen nedefinit de timp, sau productivitatea biologică mai mare decât prin însumarea 
productivitatilor indivizilor din structura populaţiei. 

*! pentru o analiză detaliată a se vedea Mahner şi Bunge (1988) capitolul 8. 

” Una dintre mizele unei astfel de transformări conceptuale este anularea distinctiei tari dintre 
replicatori şi vehicule ale replicatorilor. 

° Evitând confuzia dintre termenul de populaţie stastică — ca mulțime de entităţi caracterizată 
de un anumit tip de distribuţie statistică a valorilor unor parametrii prin care caracterizăm 
proprietăţile entităților, cu cel de populaţie biologică — ca sistem de entități, caracterizabil prin 
proprietăţile sale emergente. 

” Tar lucrarea ca întreg o dedică tuturor naturaliştilor “de la Aristotel până astăzi”. 

°° Nefiind domeniul meu de specialitate am preferat să nu mă hazardez în traducerea acestui 
text tehnic. 

% Problema nu este a epocii noastre, ci probabil general umană. Să ne amintim fie şi doar 
reacția exasperată a lui Kant (1783), sub palida acoperire a unui citat din Vergiliu: „ignavum, 
fucos, pecus a praesepibus arvent”. 

°7 converge cu prezentarea lui Mahner şi Bunge a teoriei reflexiei a lui Lenin (Lenin, V. I., 
1908, Materialims and empirio-criticism, Lawrence and Wisehart, London (1950) apud 
Mahner si Bunge 1998). 

% Putnam, H., Representation and Reality, MIT Press, 1988), apud Buican (1993). 

” Stewart (2001):,,Orice teorie ştiinţifică referitoare la natura cunoaşterii este în mod necesar 
bazată pe o teorie privind relaţiile dintre subiectul şi obiectul cunoaşterii.” Schema ei 
explicativă funcționează doar dacă obiectele cunoaşterii preexistă şi sunt independente de 
faptul dacă reprezentările subiectului sunt corecte sau nu. Dar acest model probabil că nu este 
adecvat din punct de vedere al aplicaţiilor tehnice, generând probleme în robotica 
experimentală; roboții nu pot avea o reprezentare a propriilor erori de reprezentare (soluția 
tehnică a fost să li se construiască un mediu identic cu reprezentările incluse în ei...) 

'% Nu abordăm aici istoria felului cum a fost conceptualizată relaţia dintre natură şi minte, însă 
poate că merită notat că reprezentarea veche era asociată celei de „lanț al ființei” static sau 
dinamic, că cel mai elaborat produs speculativ îl găsim la Hegel, pentru care raţiunea se 
dezvoltă în natură şi revine apoi la sine prin om, iar produsele culturale cu cele mai dramatice 
consecinţe sociale corelate gândirii evoluționiste par să fi fost cele ale lui Marx şi Nietsche. 
Această linie de explorare textuală nu este relevantă pentru filosofia ştiinţei actuale, dar poate 
furniza informaţii interesante asupra condiţiilor de apariţie şi receptare a teoriilor evoluționiste, 
cu unele reverberatii poate şi în prezent. 

191 Pe această linie responsabilă de punere a problemei, eforturi de reducere neurobiologică a 
valorilor umane, afirmând în acelaşi timp explicit că aceasta nu implică o reducere a 
comportamentului moral la substratul cerebral, sunt sintetizate de exemplu în Changeux şi 
colab. (2005). 

10 Tordache (2008). 

' Dar să nu uităm că grupul la Hayek nu are statut ontic propriuzis, spre deosebire de Bunge. 
Deci aici nu este vorba de un holism propriuzis, ci doar de unul teoretic. lar existența unor 
reguli de acest fel este o simplă posibilitate. 

' Să notăm în treacăt că din această perspectivă în marea majoritate a cazurilor indivizii sunt 
în conflict de interese, doarece fac parte dintr-o organizație proprie şi o altă organizaţie din care 
obțin resurse pentru cea proprie. 

'% Nu este vorba aici de a considera că învățarea are loc la nivelul unei entități 
supraindividuale, ci de a identifica mecanismele multiindividuale prin care are ea loc. Opiniile 
sociale rezultate sunt în acest sens opinii acceptate de indivizii din societatel, nu opinii ale 
societăţii ca entitate. 

1% Într-un sens mai restrâns, apropiat de cel al lui North, pentru că într-un sens foarte larg 
Hayek include aici practic toate tipurile de reguli (Hayek 2003). 

107 Modelul lui Hayek este dreptul jurisprudential. 

1% De notat că dispariţia unui grup, de exemplu a unuia socialist, la Hayek nu este o dispariţie 
fizică a unei entități sociale sau politice în sens comun, ci ca schimbare a ordinii acesteia. 
Acelaşi nume, România, se referă înainte şi după căderea comunismului, la două tipuri diferite 
de ordini (abstracţie făcând de timpul necesar pentru copierea regulilor grupurilor eficiente), şi 
în acest sens la entităţi teoretice diferite. 

'% Trebuie distins între ‘formal’ la North şi caracterul ‘formal’ pe care trebuie să îl aibă legile 
la Hayek. 

110 Nu intru aici în discuţia complexă cu privire la tipurile de raționalitate 

"1 North, „['T]he political structure that specifies how humans develop and aggregate political 
choices, the property rights structure that defines the formal incentives in the economy, and the 
informal constraints of norms, conventions and internally held beliefs [...] have evolved over 
many generations, reflecting, as Hayek has reminded us, the trial and error process which has 
sorted out behavioral patterns that have worked from those that have failed.”!!! 

112 Apud Craig 1995. 

"3 În special ca rezultat al revoluției IT. 

"4 Tar cunoaşterea de tip epistemic poate fi la rândul ei gândită ca fiind produsă pe o piaţă 
aflată în amonte de piața cunoaşterii ştiinţifice), consumatorii ei fiind cei care vor să se asigure 
de calitatea cunoaşterii ştiinţifice. 

115 Acceptând pentru această discuţie că poate exista o cunoaştere economică neideologică. 

"6 Cum pare a fi cazul lui Hayek, şi, pentru unii autori, şi al lui North. 

"7 Biologia evoluționistă nu este lipsită nici ea de astfel de riscuri. De exemplu Lisenko (1953, 
Discurs de închidere a discuţiilor, Agrobiologie, apud Buican 1994) prezintă saltul „dialectic” 
al speciilor, secara care se transformă în buruiană, grâul în orz sau în secară, şi invers. La 
capătul acestor metamorfoze se profila eventuala apariţie a omului nou, omul comunist. „A 
debarasa ştiinţa noastră de mendelism-morganism înseamnă a alunga hazardul din biologie 
(aplauze)”. „Noi nu trebuie să uităm nici o clipă că ştiinţa este duşmanul hazardului”. 

115 Stiinta complexității. 

"° Nu iau în considerare aici discuţiile cu privire la relevanta selecției naturale pentru biologie. 
Teoria echilibrului punctuat ca alternativă la cea evoluționistă evidențiază tocmai limitele unei 
teorii evoluționiste concepută ca independentă de autoorganizare. Atât ea cât şi discuțiile 
derivate, de exemplu cu privire la driftul întâmpător (random drift) al speciilor au fost depășite 
prin abordarea sinergetică (a se vedea de exemplu (Corning 1997). 

120 Bioeconomia accentuează fundamentul ontologic comun al ecomiei şi biologiei. 
Darwinismul furnizează un cadrul general, metateoretic pentru abordarea sistemelor complexe 
care evoluează, constând din entități variabile replicatoare. Nici existența evidentă a 
intentinalitatii umane, nici existența ipotetică a unor procese lamarckiene de achiziţie a 
caracterelor dobândite, nu împiedică folosirea explicatiilor darwiniste.” 

121 Hayek 2003 p56 ,,Universalitatea ei [a teoriei evoluționiste], ca mijloc explicativ, este 
exprimată şi în noile activităţi ale unor distinşi fizicieni [...]”. 

122 Trebuie precizat că este destul de uşor să cedezi tentatiei de a discuta despre darwinism în 
economie, deoarece Darwin însuşi notează că selecția naturală operează asupra elementului 
limbajului uman sau că grupurile tribale cu înclinații care servesc binelui comun ar fi favorizate 
de selecția naturală (apud Hodgson 2002). Aceeaşi sursă menţionează şi alți autori de la 
sfârşitul secolului XIX care aplică ideea selecţiei naturale în cazul ideilor, obiceiurilor şi 
instituţiilor. Cum Darwin este în primul rând un biolog, de aici până la ideea că ar avea loc o 
biologizare a ştiinţelor sociale nu mai este decât un pas. Ori o biologizare ar avea loc doar in 
măsura în care teorii sau mecanisme specifice biologiei ar fi aduse în discuţia fenomenelor 
sociale umane. 

123 După cum arată şi titlul unei reviste recent înființate: The Journal of Bioeconomics. 

124 În lista bibliografică sunt menţionate şi lucrări din două reviste ale căror nume evidenţiază 
preocupările aflate la interfața dintre biologie şi politică: „Politics and the Life Sciences” şi 
„Research in Biopolitics”. Să observăm, totuşi, că punctul de vedere al lui Corning nu este 
departe de importanța pe care o acordă Hayek (2003) succesului populational (în termenii 
numărului de indivizi) al grupurilor performante. 

125 Să notăm o anumită convergență cu definiția rationalitatii la Toulmin (apud Pârvu 1978): 
„procedurile prin care oamenii trec de la o mulțime de concepte şi opinii la alta”; „modelul 
[evoluționist al ] lui Toulmin nu implică biologizarea cunoaşterii, ci reprezintă, alături de 
evoluţia biologică, o instanță particulară, o specie a unui pattern explicativ general, a unei 
scheme generice a explicatiei istorice” (Pârvu 1978 p271). Tot ca o convergenţă, interesantă şi 
considerarea disciplinelor ştiinţifice ca entități istorice, similar cu abordarea „species as 
individuals” apărută ulterior în filosofia biologiei. 

126 Mahner şi Bunge 1998 p361. 

127 Vom utiliza in acest termenul „devos” ca substantiv derivabil. 

1% O presupozitie pe care o folosim este că valorile sunt proprietăți relationale. Din perspectiva 
teoriei dawiniste valorile nu pot fi proprietăţi intrinseci (Street 2006). 

12 Această definiţie se încadrează în categoria definiţiilor explicative (Sober 2000 p6), 
compromisuri între definițiile descriptive şi stipulative ale conceptelor (după clasificarea lui 
Hempel 1996). 

8° Pârvu 2000, p9: „Avem o nouă deducție a categoriilor în raport cu care justificărilor 
tradiţionale (realist inductivă — Aristotel, Transcendental deductivă — Kant, Semiotică — Peirce) 
devin expresii ale unor momente particulare ale interacțiunii self-validante a stiintificului cu 
filosoficul” 

8'Parvu, I, prefață la Staicu, L. 2007, Metafizica genurilor naturale, Ed. Universităţii din 
Bucureşti, p8 

132 Unele elemente cu privire la conceptul raționalitatea adaptativă pot fi găsite în Iordache 
(2008) p59. 

133 BI se bazează pe elemente deja existente in literatura de specialitate: 1) principiul incluziunii 
şi excluziunii din teoria mulțimilor, 2) felul cum a fost adaptat pentru modelarea sistemelor de 
mare complexitate, şi este aplicabil nu doar sistemelor SE-SSE, ci şi modului de 
conceptualizare separată a SE şi SSE. Spre exemple Anumite populații pot fi incluse în mai 
multe biocenoze simultan, prin subsisteme ale acestor populaţii. Un concept teoretic riguros de 
biocenoză, si implicit de sistem ecologic, nu implică noțiunea de limită spaţială proprie, ci doar 
de limită spaţială a populațiilor din structura sa. Pe de altă parte, pentru a caracteriza măsura în 
care o biocenoză operaţională dintr-o zonă de studiu (care inevitabil este delimitată spaţial net) 
include populaţii emergente pe complexul de biocenoze se poate construi un indice de 
deschidere structurală a biocenozelor cu două componente: la nivelul modulelor trofodinamice 
şi la nivelul populațiilor din fiecare modul trofodinamic. De aici se poate arăta că putem 
interpreta semnificația noțiunii operaţionale de sistem ecologic astfel: conceptul operațional de 
sistem ecologic este rezultatul aplicării constrângerilor relevante pentru eficiența managerială 
(limită spaţială netă, grad de autonomie funcțională cât mai mare) la structura ecologică 
naturală şi socio-economică. Conceptul operational de ecosistem este inrudit cu cel de capital 
natural din modelul „cozonac cu stafide” si compatibil cu aplicarea principiul incluziunii 
multiple la interpretarea semnificației capitalului natural, asa cum a fost propusa anterior. 
Delimitarea sistemelor ecologice operaționale are semnificația stabilirii acelei structuri a 
capitalului natural care să permită un management optim al său, adică a celei mai adecvate 
structuri a interfeţei dintre sistemele socio-economice şi sistemele ecologice. 

15% Pentru dezvoltări pe această direcţie a se vedea eseurile „Constituţia captivitatii” şi „Creaţie 
şi evoluţie” 

155 Critica lui Bunge la teorema de reprezentare vine prin faptul că modelul este doar un pachet 
de semne, nu poate fi isomorf cu o realitate externa, ci poate doar sa îi semnifice structura. 

'5 Pârvu (1971) p174 

137 Mahner şi Bunge (1997) p89 

'5 Pârvu (1981), p197 „în interpretarea lingvistică o persoană acceptă o teorie dacă ea crede că 
enunturile care alcătuiesc această teorie sunt adevărate, sau în sens tare, dacă are temeiuri 
raţionale pentru aceasta. Orice modificare a convingerilor ar trebuie interpretată ca o 
modificare a teoriei. În cadrul concepției nelingvistice cercetătorul poate avea modificări ale 
convingerilor fata de o teorie care este altceva (nucleu structural şi domeniu de aplicaţii 
intenționate). Teoria rămâne constantă, dar cu ea se afirmă la diferite momente de timp diferite 
enunturi empirice centrale.” „Stegmueller evită platonismul lui Sneed, printr-un concept 
pragmatic de a dispune de o teorie, care le depăşeşte pe cel empiric şi pe cel înalt abstract al lui 
Sneed.” Pornind de la aceste consideraţii înțelegem mai uşor şi aversiunea lui Bunge fata de 
structuralism: ca realist tare îl deranjează consecințele antirealiste ale modelului structuralist, 
aşa cum de altfel o şi recunoaşte (Mahner şi Bunge, p359). 

13 Trebuie precizat că teoria modelelor în acest sens nu are nimic de spus despre entitățile 
extramatematice 

14 Mahner şi Bunge (1997) p91 „În principiu un astfel de model factual (model) poate fi 
obținut prin interpretarea factuală a 1) unei teorii abstracte, 2) unei teorii semi-abstracte, 3) 
unei teorii abstracte deja interpretate matematic, 4) unei teorii matematice care nu este 
interpretarea nici unei teorii abstracte. [...] Cea mai mare parte a teoriilor ştiinţifice aparțin 
celei de a patra categorii, adică folosesc un formalism matematic care nu este derivat din teorii 
abstracte. 

‘4! După Mahner şi Bunge, interpretările semantice al teoriilor sunt ipotetice şi se pot schimba 
în lumina unor noi date. Înainte de a măsura ceva trebuie să ştim ce măsurăm (să interpretăm 
teoria), deci teoriile nu au un conținut empiric direct (nu sunt interpretate în funcție de 
observaţii şi experimente, ci în funcţie de fapte independente de subiectul cunoscător — chiar 
dacă acestea sunt ipotetice). Dar modul cum are loc această schimbare a interpretărilor (cum 
depinde această schimbare de relaţiile interteoretice, cum este compatibilă cu o teorie 
necoventionalista a intelesului) nu este explicitat de cei doi autori, 

142 Aceasta este asumptia lui Bunge, vom preciza ulterior în ce măsură ne asumăm această 
interpretare a genurilor naturale. 

18 În mare ele urmează sistemismul din Mahner şi Bunge (1997). Diferenţa principală este că, 
din punctul nostru de vedere aceasta este o ontologie necesară doar pentru discursul de tip 
ştiinţific naturalist, nu o ontologie universală. Altfel spus, acceptăm necesitatea unor multiple 
ontologii regionale, unificarea discursivă urmând a se face eventual printr-o întemeiere la alt 
nivel (programatic - al unei teorii transcendentale, după cum se va vedea). 

144 Să remarcăm aici opoziţia dintre această perspectivă operaţională, care corespunde in bună 
măsură presupozitiilor biologilor, şi întreaga dezbatere filosofică din jurul conceptului de gen 
natural (de exemplul Staicu, 2007). Desigur că în sensul acesta al genului natural nu se mai 
poate vorbi de evoluţie a speciilor, ci a organismelor pe care le clasificăm în specii, ceea ce 
vine în dezacord cu definiţia standard a evoluţiei (în teoria sintetică a evoluţiei biologice) pe 
care o vom discuta în capitolul 3.1. Tendinţa filosofică de a urma cunoaşterea existentă la un 
moment dat împinge spre acceptarea unor sensuri ale termenilor cum este cel de specie ca 
individ, şi implicit gen natural ca individ, în măsură să fie compatibile cu noţiune de „evoluţie 
a speciilor”, când de fapt soluţia este mai degrabă de restructurare a terminologiei biologice 
pentru a o aduce în acord cu exigenţele logicii (logica fiind un discurs constrângător al teoriilor 
biologice în interpretarea lingvistică, precum şi în cea semantică). Faptul că Mahner este 
zoolog a avut o influență importantă asupra stilului de filosofie pe care îl practică cei doi 
autori. 

145 Tip de entităţi care de fapt corespund celor de „specie ca individ” atunci când indivizii sunt 
organizați într-o singură populaţie, sau într-un sistem interrelationat de populaţii. Totuşi nu 
putem asimila noțiunea logică de specie cu cea ontologică de populaţie, pentru că nu am mai 
avea cum să definim noțiunea de populaţie. 

146 Mahner şi Bunge (1997) p154 

14 Pentru unele dificultăți reflectate chiar în axiomatizarea teoriei selecţiei biologice a se vedea 
Williams (1970), al cărei text il discutăm în capitolul 3.1.1. al acestui eseu. 

Unităţile selecţiei 


În absenţa unui concept general de unitate a selecţiei caracterizarea 
criteriilor de individuare a unităţilor selecţiei ar necesita parcurgerea 
a două etape. Prima este stabilirea unităţilor selecţiei, iar a doua este 
stabilirea criteriilor de individuare a fiecăreia dintre ele. Parcurgerea 
explicită a primei etape este o problemă în sine, datorită 
numeroaselor controverse din literatura de specialitate cu privire la 
care sunt unitățile selecţiei, mai ales că avem în vedere teoriile 
evoluționiste atât din biologie, cât şi din ştiinţele socio-umane. De 
aceea voi porni discuţia de la o poziţie din literatura de specialitate 
care discută deja problema individuării unităților selecției. 


Paşii pe care îi voi parcurge sunt următorii: voi face o prezentare 
generală a problemei criteriilor de individuare, apoi voi analiza un 
caz din literatura de specialitate în care se discută problema 
individuării (Hull 1978), evidențiind problemele, voi propune un 
punct de vedere alternativ la problema criteriilor de individuare a 
unităților selecției, iar în final vom explora câteva consecințe 
biologice şi filosofice, arătând şi ce cred că se poate recupera din 
propunerea lui Hull. 


Prezentare generală a problemei criteriilor de individuare 


Problema criteriilor de individuare a unităţilor selecției în biologie 
are sens doar în paradigma autonomistă (în sensul lui Rosenberg 
1985), din care face parte programul evolutionist. Dar şi autonomistii 
acceptă că unităţile selecției sunt un tip particular de entități fizice. 
Prin urmare trebuie în primul rând să li se aplice criteriile de 
individuare relevante pentru entităţi fizice. 


Este un loc comun faptul că localizarea spatio-temporala este un 
criteriu de individuare'“* a entităţilor fizice. Din perspectiva simțului 
comun, dar şi a modului cum se dezvoltă ontogenetic capacităţile 
cognitive umane, el se bazează pe următorele principii (Carruthers 
2004): 

1. Orice obiect fizic trebuie să fie într-un anumit loc în spaţiu 

2. Un obiect fizic nu poate fi în două locuri, separate de o regiune a 
spaţiului care nu include părţi ale acelui obiect, în acelaşi timp. 
3. Două obiecte fizice nu pot ocupa acelaşi loc în acelaşi timp. 


Localizarea spatio-temporala corespunde localizării kantiene in 
formele intuitiei, prima dintre cele trei tipuri de sinteze (sinteza 
aprehensiunii în intuiţie). Această sinteză este urmată de încă două 
sinteze în „Critica raţiunii pure”, care ne pot sugera criterii necesare 
pentru individuarea entităţilor fizice, şi implicit a unităților selecţiei 
(US): 

e Sinteza reproducerii în imaginație, prin care se asociază 
entități spatio-temporale între ele. Criteriul sugerat (fără a 
avea pretenţia că această sugestie este direct justificată de 
textul kantian, ea reprezentând mai degrabă o intuiție) este 
cel al altor tipuri de entității cu care US trebuie asociate 
pentru a putea fi individuate ca US. Acest criteriu se 
potriveşte foarte bine cu exigenta teoriei selecției ca US să 
facă parte dintr-o populaţie de US. 

e Sinteza recunoaşterii în concept. Criteriul sugerat este cel al 
proprietăţilor” intrinseci şi relationale relevante pentru 
entitatea  spațio-temporală conform categoriilor şi 
conceptului de US acceptat. 


Din cele de mai sus reiese că va trebui să atingem problema 
localizării spatio-temporale a unităților selecției, să asigurăm cu un 
criteriu faptul că unitățile selecției există doar în populaţii, şi să 
stipulăm acele proprietăți minimale necesare conform unui concept 
de unitate a selecției. 


Studiu de caz: Hull (1978) 


Scopul lui Hull în articolul „A matter of individuality” este să 
exploreze implicațiile pe care teoria evoluționistă le are asupra 
statutului ontologic al genelor, organismelor şi speciilor. Problema 
este una relevantă atât pentru unitățile selecției (gene, organisme, 
grupuri), cât şi pentru unitățile evoluției (la Hull speciile). Hull 
asumă că genele sunt „entități care sunt transmise în timpul 
reproducerii şi care controlează dezvoltarea ontogenetică a 

organismelor”, iar prin specii se referă la „entități suprorganismice 
care evoluează”. Prin individuali desemnează „entități coezive şi 
continue localizate spatio-temporal (entităţi istorice)”. Prin clase 
intelege ,,entitati nelocalizate spatio-temporal, de tipul celor care 
funcţionează în legi ale naturii definite in mod tradiţional”. 


Hull argumentează pentru început că speciile sunt individuali, de 
acelaşi gen ca şi unitățile selecției. Structura argumentului, în mare, 
este următoarea: 

e O genă este un individual localizat spatio-temporal care 
formează linii (,,lineages”) de ancestori-descendenti (entităţi 
istorice), deoarece replicarea necesită contiguitate spațială şi 

e Organismele sunt individuali localizati spatio-temporal care 
formează linii de descendenți (entități istorice) la fel ca şi genele, 
deoarece reproducerea necesită contiguitate spaţială, dar 

e Pentru Dawkins continuitatea şi coezivitatea în timp a entităţilor 
supra-genetice (organisme, grupuri) este prea mică pentru ca ele 
să poată funcţiona ca unităţi ale selecției, şi totuşi, 

e Este general acceptat că indivizii şi grupurile de indivizi înrudiți 
pot funcţiona ca unităţi ale selecției, şi atunci 

e De ce am considera că speciile sunt doar clase şi nu indivizi în 
pofida gradului scăzut de coezivitate ? „Speciile ca rezultat al 
selecției sunt în mod necesar linii de descendenţi, nu seturi de 
organisme similare”. 


După încă doua argumente colaterale în susținerea propunerii făcute, 
Hull trece la o analiză comparativă a criteriilor de individuare a 
organismelor şi speciilor, cu intenția de a arăta că toate tipurile de 
schimbări ontogenetice pe care le suferă organismelor le suferă şi 
speciile. Criteriile de individuare propuse pentru organisme sunt 
următoarele: continuitatea spatio-temporala, unitatea şi localizare. Se 
afirmă că similaritatea fenetică este nerelevantă pentru individuarea 
organismelor. În cazul schimburilor de material între organisme 
individuarea se face pe baza cantităţii de material transferat şi a 
efectelor asupra organizării interne a organismelor. Aceleaşi criterii 
sunt aplicabile şi speciilor, pentru care similaritatea dintre organisme 
nu are nici o relevanţă în individuare, tot ce contează viind relațiile 
genealogice. 

În final se extrag unele consecinţe biologice şi filosofice ale 
propunerii făcute. Una dintre consecinţele biologice importante este 
că nu are sens căutarea unor legi specifice speciilor, ci cel mult unor 
tipuri (genuri naturale) de specii, a căror existență este admisă ca 
posibilă. 


Din punctul de vedere al interesului nostru în acest text, criteriile de 
individuare propuse pentru organism de Hull nu sunt suficiente, 
pentru că nu asigură faptul că organismul este şi unitate a selecției. 
Întrucât s-a folosit în argument de faptul că organismul este acceptat 
ca unitate a selecției, Hull ar fi trebuit să ne se ofere criterii de 
individuare care asigură că organismele funcționează ca unităţi ale 
selecției. Oarecum indirect, prin faptul că speciile sunt privite ca 
indivizi, se asigură existența populațiilor in care să poată avea loc 
selecţia, dar acest lucru nu rezultă explicit. În plus, faptul că 
asemănarea nu joacă nici un rol în individuarea organismelor şi 
speciilor (privite ca linii ale unor populaţii coezive), înseamnă 
proprietăţile măsurabile ale acestor unităţi ale selecţiei (dincolo de 
cele asociate localizării spatio-temporale) nu joacă nici un rol în 
individuare, ceea ce ridică probleme din punct de vedere al cercetării 
şi modelării comportamentului unităţilor selecției. 


Dincolo de aceste observaţii mai putem evidenția, în mod secundar, 

următoarele: 

e O contradicţie interesantă între afirmaţii din text: p336 „when I 
use the term „species”, I intend to refer to those supraorganismic 
things which evolve”, p347 „Species lineages, not species, are 
things which evolve”. Contradictia se poate rezolva a) 
considerând că speciile sunt linii de specii, lucru care nu rezultă 
din text; chiar daca ar rezulta, prin extrapolare, genele ar fi linii 
de gene, iar organismele linii de organisme, dacă este să ne 
raportăm la structura argumentului, ceea ce este greu de acceptat, 
b) considerând că speciile nu evoluează (prima afirmaţie 
funcționând doar ca punct de plecare al discuţiei); din text se 
pare că aceasta este opțiunea, se arată că speciile sunt 
comparabile cu organismele, finite şi fără să sufere prea multe 
schimbări înainte de a-şi înceta existența; totuşi că speciile nu 

evoluează rămâne dificil de acceptat în contextul mai larg al 
teoriei evoluționiste. 

e Dincolo de necesitatea logică de a dispune de conceptul de 
specie pentru definirea liniilor de populaţii (formate din 
organisme din aceeaşi specie) care asigură individualitatea 
speciilor ca indivizi, este greu de spus în ce măsură argumentul 
contiguitatii spatio-temporale mai poate fi oprit să fie aplicat la 
tot arborele filogenetic (de ce liniile de specii n-ar fi şi ele 
indivizi, cîtă vreme nu se schimbă genul, şi doar liniile de linii de 
specii ar evolua ?). În aceste condiţii n-ar mai exista speranţa 
găsirii unor legi, nemaiexistănd clase de specii. 


Sober (2000) evaluează propunerea lui Hull ca o pe o viziune 
perdurantă (şi implicit nu acceptă contiguitatea spaţială a 
componentelor speciilor sutinuta de Hull), în care speciile sunt 
entități istorice, două organisme sunt conspecifice nu pentru că sunt 
similare, ci pentru că sunt conexate istoric. Deşi acceptă existenţa 
entităților istorice, şi faptul că populațiile de tip unitate reproductivă 
sunt indivizi (integrați nu la scara micro-secundelor, ci la scara 
generaţiilor), sugerează că acceptarea speciilor ca indivizi antrenează 
costuri prea mari, în special prin faptul că exclude organismele 
clonale (o linie de organisme clonale este o entitate istorică, dar nu 
este un individ biologic, deoarece nu are coeziune populationala cum 
au organismele sexuate). În discuţie atinge şi problema individuării, 
din care rețin următoarele elemente: 

e p153 Individualitatea organismelor implică distincţie dintre sine 
şi altul, dintre interior şi exterior. Distincția este definită prin 
relaţii cauzale caracteristice. Dar nu este necesar ca părţile unei 
națiuni sau ale unei corporaţii să fie contigue spaţial. Să notăm 
că prin aceasta se încalcă al doilea principiu al criteriului 
localizării spatio-temporale). 

e p154 Criteriul de apartenență a unei parti la un organism este 
gradul de interdependență cauzală. Criteriul pe baza căruia 
identificăm organismul parental în reproducere clonală este 
mărimea (organismul mai mare este parental; când sunt egale 
spunem că organismul parental a dispărut şi avem doi 
descendenți). 

e P159 Indivizi diferiți pot să aibă parti comune; ni se oferă un 

exemplu din populaţii cu zonă de hibridare. Să notăm că prin 
aceasta se încalcă principiul 3 al criteriului localizării spatio- 
temporale. 

e p162 Evoluţia este posibilă deoarece graniţa dintre sine şi a altul 
este clară. 


Pe baza acestor elemente putem extrage câteva concluzii pentru 
criteriile de individuare ale unităţilor selecției şi anume: este necesar 
ca o unitate a selecţiei să aibă o graniță clară fata de alte unităţi ale 
selecției, şi nu este necesară respectarea decât a primului principiu al 
criteriului localizării spatio-temporale în cazul unităţilor selecției. 


Criterii de individuare a unităţilor selecţiei 


Din capitolele anterioare ne-am făcut o imagine cu privire la 
diversitatea problemelor care pot să apară când se pune problema 
individuării entităţilor care funcţionează efectiv ca unități ale 
selecției sau ale evoluţiei. Se pare că fără a avea un concept general 
de unitate a selecției, în măsură să ne permită să nu discutăm 
unităţile selecţiei caz cu caz, nu puteam uşor ajunge la o 
sistematizarea a criteriilor de individuare. Prin urmare voi valorifica 
în acest text rezultatele unui text anterior'“, în care am propus un 
concept general de evoluţia şi implicit forma generală a unei unităţi a 
selecţiei, pe care o voi explicita aici. În Anexa 1 am inclus 
principalele elemente care au dus la propunerea conceptului general 
al evoluţiei în textul anterior. 


Am definit conceptul general de evoluţie ca o conjunctie de 
propoziţii astfel: evoluţia este speciatia ontologică a entităților 
teleonomice (ET) şi replicarea sistemelor de dezvoltare (prescurtat 
devos!5!) formate din ET şi entităţile cu valoare!” (EV) pentru ele şi 
transmitarea caracterelor la descendenţi şi modificarea în timp a 
populațiilor constituite din acele entităţi teleonomice printr-un 
mecanism de selecţie a sistemelor de dezvoltare. Acest concept 
general poate fi particularizat cu stipulări suplimentare pentru toate 
tipurile de programe evoluționiste din domeniile ştiinţifice actuale 
(pe baza cărora a fost, de altfel, construit inductiv), care includ trei 
tipuri de teorii: o teorie a variaţie, o teoria a transmiterii, şi o teorie a 

selecției, precum şi o stipulare a ce reprezintă unităţi ale selecției. 


Criteriul de identitate pentru entitatea teleonomică în general este 
următorul: posedă proprietăţi relationale de tip valoare în raport cu 
entități care sunt părți ale sale şi cu entităţi externe. “Valoare” se 
referă în definiția de mai sus la o proprietate pe care o are orice 
entitate diferită de ET care face parte din devos, proprietate pe care o 
putem caracteriza prin (cel putin) un parametru reflectând utilitatea 
acelei entități în atingerea scopului ET. Valorile acestui parametru 
trebuie să se poată înscrie cel puţin pe o scală ordinală, şi nu pot fi 
zero (în cazul în care parametrul ia valoare zero entitatea respectivă 
nu face parte din devos). Utilitatea acestui mod de definire vine din 
faptul că permite o explicitare independentă de teoria selecției a 
termenului fitness!" ca un parametru care dă seama de un aspect al 
funcționării interne a devosului, respectiv de relaţiile dintre scopul 
ET şi EV externe (spatial faţă de ET) din devos'%5. Fiind conceptibil 
că devosul poate funcționa şi în afara unui proces de selecţie, rezultă 
că fitness-ul este specificat independent de predicțiile (referitoare la 
succesul relativ în ce priveşte atingerea scopului) asociate teoriei 
selecției. 


Din această perspectivă devosul suplimentat cu o serie de proprietăți 
relationale este si forma cea mai generală a unităţii selecției (US). 
Prin urmare criteriile cele mai generale de individuare a unităților 
selecției le voi discuta pentru această formă generală, iar apoi voi 
discuta şi, acolo unde va fi cazul, voi argumenta criterii suplimentare 
de individuare pentru US care includ ca ET a) macromolecule 
autoreplicatoare (in particular gene), b) organisme, c) grupuri de 
organisme, d) organizatii. 


Cu privire la includerea mediului extern al ET în US trebuie arătat ca 
acesta respectă criteriului gradului de dependenţă al unei părți a 
entității de cealaltă, gradul de dependenţă a organismului de mediu 
ca ansamblu fiind totală'*. Soluţia neholistă (care nu duce la 
includerea nediferenţiată a întregului mediu) este delimitarea acelei 
părți din mediul “obiectiv” care este relavantă pentru organism. În 
acest context nu ne interesează problema individuării separate a 
organismului, ci a întregii US din care organismul face parte. Există 

tendința de luare în considerare a modificărilor aduse de organisme 
mediului, de construire fizică a entităților cu valoare (Okasha 2005). 
Poziţia propusă de noi este că are loc o construire completă a nişei, în 
sensul minimal de identificare a acelor entităţi cu valoare din 
realitatea “obiectivă” preexistentă (nu pot exista nişe libere)'*’. Nu 
există un mediu relevant pentru toate entităţile teleonomice (ET), ci 
pentru fiecare ET mediul este distinct. Conceptualizarea relațiilor 
dintre mediile diferitelor ET se face prin intermediul unui mediu 
„obiectiv”, mediul „obiectiv” este necesar ca un cadru de referință 
pentru analiza relaţiile dintre mediile fiecărei ET. În schema de mai 
jos prezentăm comparativ relația dintre ET şi mediul obiectiv în 
viziunea standard (A) şi cea propusă aici (B). Din această perspectivă 
există o complementaritate necesară între demesurile de tip 


provincialist şi autonomist'**. 


Mediu obiectiv 
Relații investigate 
autonomist, functionalist 
A Unităţi ale 
selecției 


,obiectiv” Relații investigate 
fizicalist, reductionist 


B Unitati ale Relații investigate 
selectiei autonomist, functionalist 


Figura 1 Prezentare comparativă a celor două moduri de abordare a 
unităților selecției. In prima unităţile selecției sunt entități 
teleonomice, în a doua unitățile selecţiei sunt 


O problemă importantă, care ne-a constrâns la soluţia conceptuală tip 
B, o ridică modelarea matematică a sistemelor care includ ET, este 
că parametri de stare prin care decriem mediul obiectiv, ca 
independent de ET, nu îi putem utiliza în mod direct pentru a da 
seamă de interactii dintre ET şi mediul „obiectiv”, datorită scării 
spatio-temporale pe care o impune în măsurarea parametrilor fiecare 


tip de ET. Ilustrăm această problemă în schemele de mai jos’. 

R,S 


“Objective” 
reality t 


scale 2 


Measurement 1 | | Measurement 2 


“Objective” knowledge: 
A Parameter at scale 1 Parameter at scale 2 


P 


a = upscaling 
b = downscaling 


Scale 1 Scale 2 Scale 3 
P = Zn in soil 
Scale 1 = for ectomychorrhiza Scale 2 = for trees Scale 3=50x50m 
B geomorphological modeling 


Figura 2 A Sistemele de dezvoltare utilizează entităţile obiective 
(care furnizează resurse R şi servici S) la scări diferite. Pentru a le 
putea modela comportamentul avem nevoie de măsurarea 
parametrilor relevanti la scările spatio-temporale specifice ET din 
structura sistemelor de dezvoltare B În ipoteza că un acelaşi 
parametru este măsurat la diferite scări şi are aceeaşi valoare, el nu 
este extrapolabil între scări, datorită heterogenității ireductibile 
formal a mediului obiectiv. Este necesară o cercetare empirică 
specifică pentru a stabili condițiile de ridicare şi coborâre la scară a 
valorilor parametrilor (aceste condiții sunt referite în figura 1B prin 
„relații investigate fizicalist, reductionist”. Am folosit termenul 
reductionist deoarece parametrul determinat poate caracteriza si o ET 
ca mediu extern pentru o altă ET, cum este de exemplu cazul 
bacteriilor care cresc pe o plantă (figura 3). 

Figura 3 Bacterii epifite pe o plantă (după Kutschera şi Niklas 
2004). Din perspectiva bacteriei nu este relevant comportamentul 
teleonomic al plantei, ci rolul unor parti ale sale furnizoare de 
„resurse” şi „servicii? (caracterizabile prin anumiţi parametri 
măsurabili). 


Sistemele abiotice modelate sunt suprapuse structural cu devosurile, 
modul de corelare a parametrilor implicaţi fiind conceptualizabil 
printr-o realitate obiectivă externă sistemelor modelate. Problemele 
de interes ştiinţific în acest context sunt: 
e cum realitatea obiectivă externă funcţionează ca entitate cu 
valoare pentru ET 
e cum ET obiectivizată funcționează ca entitate cu valoare 
pentru o altă ET. 


În ce priveşte felul cum se raportează conceptul de US introdus la 
distincția replicator — interactor, replicarea ET şi interactia ET 
mediu, eventual cu replicarea şi a unor componente ale mediului 
(construite fizic sau cultural), sunt procese ce au loc in interiorul US. 
Ele sunt conceptual necesare, dar nu si suficiente pentru selectie, nu 
antrenează în mod automat selecție. Pentru aceasta este necesară 
interactia între US, care poate avea loc prin mecanisme asociate doar 
uneia sau mai multora dintre componentele US. Interactia, la rândul 
ei nu este suficientă conceptual pentru a avea selecţie, ci este necesar 

să fie interactii de tip competitiv. Pot exista şi numeroase alte tipuri 
de interacții, care să susțină eficiența funcționării devosurilor 
implicate, nu selectarea uneia în detrimentul celeilalte. 


4.1 Situația US din punct de vedere al localizării spatio-temporale 


US sunt suprapuse structural la nivelul unora dintre părţile lor, acesta 
fiind şi mecanismul care stă la baza interactiilor de tip competiţie, 
prin care are loc selecţia. De asemenea, US ca devos-urile cupleaza 
perdurant entităţi separate temporal (entităţile valorice externe) cu o 
entitate endurantă, ET. Coeziunea spatio-temporala este asigurata în 
mod necesar doar prin ET, eventual continget şi prin entități valorice 
externe. 


Din punct de vedere al lui Einstein realismul include teza 
separabilitatii, care întemeiază individuarea entităţilor fizice pe linia 
deschisă de Newton şi urmată de Kant. Teza separabilitatii s-ar putea 
enunta astfel: separarea spaţială este un criteriu de individuare 
suficient pentru individuarea sistemelor fizice. Ceea ce propunem 
pentru devos-uri încalcă teza separabilitatii. Dar am văzut inca din 
capitolul referitor la Hull că această situaţie este specifică entităților 
biologice. 


Se pare că dacă o ontologie realistă necesită un principiu de 
individuare, nu necesită neapărat şi separabilitatea, cel putin nu în 
cazul sistemelor complexe, unde este conceptibilă suprapunerea 
spaţială a entităților. Entitatile comune devosurilor sunt identice doar 
din punct de vedere al perspectivei „obiective”, însă nu şi din punct 
de vedere al valorii pentru ET din care fac parte. Aşadar nu se 
este identic cu y atunci tot ce este adevărat despre x este adevărat şi 
despre y, deoarece proprietăţile valorice ale entităților comune sunt 
relationale în raport cu ET, nu intrinseci şi prin urmare nu putem 
enunta afirmaţii despre ele decât în cadrul acelei US care include ET 
respectivă. 


4.2 Criterii de individuare a US 

O unitate a selecţiei este o entitate fizică de tip sistem cu următoarele 
proprietăţi intrinseci: 


1. 


Este formată din multiple subsisteme dintre care unul este 
caracterizat de proprietatea de a avea cel puțin un scop (entitate 
teleonomică, ET) şi celelalte de proprietate de a avea valoare în 
raport cu acest scop (entități valorice, EV). Comentariu: În 
definirea termenului „scop” excludem implicarea unei conștiințe 
sau a altceva similar. Am în vedere exclusiv o definiţie 
behavioristă (o redefinire, în termenii lui Rosenberg 1985), din 
partea unui observator extern al entității teleonomice. De 
exemplu, fără a aprofunda aici această problemă, am putea defini 
scopul ca o anumită zonă din spaţiul nomologic proprietăților 
prin care caracterizăm entitatea teleonomică, zonă spre care 
aceasta se deplasează în timp. 

ET din structura US acționează în funcţie de entitățile valorice. 
Comentariu: Acest criteriu, definit behaviorist, acomodează 
fenomene de la nivel macromolecular până la cele ale ființelor 
intentionale. 

US este caracterizabila prin parametri de eficiență şi eficacitate a 
acțiunilor de utilizare a entităţilor valorice pentru atingerea 
scopului Comentariu: aceşti parametri sunt relevanti pentru 
caracterizarea fitness-ului US ca independent de selecţie. 

O ET valorizantă nu poate fi şi valorică într-o aceeaşi US (nu se 
poate valoriza pe ea însăşi). 

Entitatile valorice din structura US pot fi externe ET (subsisteme 
ale US) sau interne ET (subsisteme ale ET). Comentariu: Avem 
nevoie de acest criteriu pentru a include în categoria entităților 
cu valoare şi, de exemplu, părțile dintr-un organism sau dintr-o 
organizaţie. 

ET este finită în timp, cu început şi sfârşit. Comentariu: 
finitudinea prin început este necesară pentru a introduce 
proprietatea relationala parentală, iar cea prin sfârşit pentru a 
putea concepe eliminarea US prin selecţie. 

ET poate suferi pe durata de viață modificări ale entităților 
interne cu consecințe asupra valorii acestora şi/sau asupra 
scopului ET. Comentariu: avem nevoie de acest criteriu pentru a 
putea da seamă de evoluția ET. 

Granița dintre ET şi EV externe trebuie să fie clară. Comentariu: 

trebuie să fie clară pentru că nu trebuie să existe suprapuneri ale 
TE din diferite US, pentru că altfel ar fi neclar care este 
rezultatul selecției prin competiţie. Granița poate fi neclară in 
cazul unor relaţii între US diferite de competiţie (de exemplu 
relații de simbioză). Putem anticipa că grupurile (sisteme formate 
din TE) nu pot fi centre valorizante ale unor US, pentru că 
grupurile pot fi parţial suprapuse la nivelul unor membri, deci am 
avea graniță neclară între TE. 


O unitate a selecţiei trebuie să posede şi următoarele proprietăți 
relationale: 


9. 


10. 


11. 


12. 


13. 


ET valorizantă nu poate fi unică, ci doar ca parte dintr-un agregat 
de ET. Comentariu: folosesc termenul de agregat ca echivalent 
celui de mulțime, cu deosebire că „agregat” se aplică entităților 
fizice, iar „mulțim”e celor conceptuale. Existenţa unui agregat de 
ET este condiția minimă pentru sortarea US prin selecție. 
Entitatile valorice comune unor ET trebuie să devină tot mai 
puţin „accesibile” pentru o ET în urma utilizării lor de către altă 
ET, mergând pănă la un nivel care face ca una dintre ET să nu 
mai poată subzista (sau să aibă un număr mai mic de 
descendenți, sau descedenti mai putin viabili). Comentariu: 
avem nevoie de acest criteriu pentru a putea conceptualiza 
competiția dintre EV pentru ET, fără de care nu poate exista 
selecție. 

ET valorizantă este în relație parentală cu alte ET. Comentariu: 
avem nevoie de acest criteriu pentru a conceptualiza evoluția ET 
în condițiile finitudinii temporale a ET. 

ET descendentă este parțial similară cu ET parentală în privința 
unor entități valorice interne şi, contingent, a unor EV externe. 
Comentariu: avem nevoie de aceasta pentru a acomoda US cu 
teoria transmiterii din programul evoluționist; avem nevoie de 
transmiterea contingentă unor EV externe pentru a acomoda 
cazurile de transmitere a unor artefacte de la o generație la alta. 
US sunt în relații de suprapunere structurală parțială cu alte US 
la nivelul unora dintre entitățile valorice externe neteleonomice 
şi, contingent, teleonomice şi, contingent, la nivelul EV interne. 
Comentariu: dacă suprapunerea are loc la nivelul unor ET 
valorice, atunci avem de a face cu agregate coezive (sisteme) de 

ET, de exemplu populaţii de organisme; pentru o suprapunere la 
nivelul unor EV interne, a se vedea figura 3 — celula epidermala 
este o EV internă pentru plantă, şi o EV externă pentru bacterie. 

14. Entitatea telonomică .şi entităţile valorice sunt sisteme dintr-o 
realitate „obiectivă” externă US şi caracterizabilă din perspectiva 
unei ET observatoare externă fata de US. Comentariu: avem 
nevoie de acestă proprietate pentru a putea caracteriza 
behaviorist ET. 

15. Entitatile externe „obiective” care, ca întreg sau prin subsisteme 
ale lor, sunt valorice pentru pentru ET pot fi atât entități 
neteleonomice, cât şi entităţi teleonomice. Comentariu: Nu 
există contradicţie cu 1 deoarece ET menţionată în 6 este 
valorică pentru ET centrală a US (valorizată de aceasta), şi nu 
structurează ea însăşi US al ET valorizante în raport cu scopul 
său. 


Am încercat în cele de mai sus acomodez unităţile selecției cu toate 
componentele potenţiale ale unui program evolutionist (o teorie a 
variaţiei, una a transmiterii şi una a selecției). Pentru o teorie a 
selecției nevolutionista (a sortării în funcție de perfomanta) criteriile 
6, 7, 11 şi 12 nu sunt necesare. Prin prisma criteriilor de mai sus 
putem spune că darwinismul are, în afară de marca epistemică - a 
teoriei selecţiei, şi o marcă ontologică - anume că presupune 
existenţa unor agregate de US în care ET împart valorizant un mediu 
„obiectiv” din perspectiva unei ET externe. 


4.2.1 Aplicarea conceptului de US la gene 


În principiu se poate aplica foarte simplu stipulând că scopul ET este 
autoreplicarea. Totuşi, în cazul genelor ne putem lovi de câteva fapte 
care contravin criteriului 8, al graniţei clare. Căutarea unor criterii de 
individuare a genelor s-a lovit de următoarele dificultăți: 
e O genă poate include segmente moleculare distincte spatio- 
temporal 
e Gene diferite pot include segmente moleculare comune 


La ora actuală se fac eforturi pentru ajustarea conceptului de genă 
moleculară ca segment de ADN în lumina problemelor de mai sus. 

De altfel se pare că nici nu putem vorbi de un concept stabil de genă. 
Brigandt (2004), de exemplu, aplică o interpretare semi-holistă, 
dependentă de discursul în care este integrat, semnificației 
conceptelor pentru a analiza evoluţia conceptului de genă. Nu ar 
exista un concept unitar de “genă mendeliană” în literatura ştiinţifică 
primară, ci doar în manuale. Situaţia genei moleculare pare a fi 
similară celei a genei mendeliene. În schimb, pentru analize 
filosofice, se porneşte de la presupozitia de existență a conceptelor 
unitare de genă (de exemplu Rosenberg, 1985, când discută relaţia 
dintre genetica mendeliană şi genetica moleculară. 


Faptul că genele nu par a corespunde criteriilor de individuare pentru 
ET din US nu înseamnă însă că alte tipuri de macromolecule, de 
exemplu ribozimele (molecule de ARN capabile să îşi catalizeze 
autoreplicarea, aflate ipotetic la originea vieţii), nu pot funcţiona ca 
ET în structura US. 


4.2.2 Aplicarea conceptului de US la organisme şi grupuri de 
organisme 


Pentru aplicarea la organisme trebuie să stipulăm un scop tipic 
organismelor. Cel mai frecvent acesta este reproducerea, dar există şi 
cazul interesant al scopurilor altruiste. 


ET beneficiare ale comportamentului altruist sunt în interiorul US al 
ET altruiste, iar altruismul doar ca un mecanism rafinat al 
egoismului. ET altruiste neurmărind reproducerea, problema este 
elucidarea factuală a mecanismelor care menţin cuplurilor de US cu 
ET altruiste şi egoiste, răspunsul la întrebarea de ce sunt selectate 
aceste cupluri, şi nu doar de ce este selecat US cu ET altruist. Dacă 
ET beneficiară este la rândul lui altruistă problema nu se modifică în 
principiu. 


Din perspectiva propusă aici, selecţia „de grup” este, la extrem, 
selecția acelei US care include acea ET care susţine scopul specific 
grupului, folosind care resurse pentru atingerea scopului celelalte ET 
din grup. Deselectare unui grup nu înseamnă decât eliminarea US 
care impune scopul „grupal”, în realitate scopul unei ET. 

Mecanismele rafinate ce tin de funcţionarea grupurilor reale pot fi 
acomodate prin descompunerea grupului într-un ansamblu de US cu 
diferite grade de suprapunere în ce priveşte ET valorizate din 
structura sa. "° 


Modelul propus permite cu uşurinţă conceptualizarea internalizării 
unei ET într-o altă ET prin extinderea graniţei organismului către o 
parte din US prin încorporarea unor EV externe (a se vedea ipoteza 
endosimbiotică de apariție a eucariotelor). De asemenea, discuțiile 
referitoare la mecanismele de apariție a organismelor multicelulare 
vin să sutina punctul de vedere pe care l-am propus. In timpul 
tranziției de la indivizi mai simpli la indivizi mai complecşi, cum 
este trecerea de la organisme unicelulare la organisme multicelulare, 
potențialul de evoluție (eng. evolvability) al celulellor trebuie 
restricționat, iar cel al individului mai complex trebuie accentuat. 
Problema este aşadar de înțelegere a emergentei în noua unitate. 
Celulele germinale sunt văzute ca a juca un rol important în mediere 
conflictelor dintre două niveluri ale selecției, cel al celulelor 
somatice şi individul multicelular. Celulele germinale 
“handicapează” celulele somatice restrângând “dreptul” de a 
reproduce individual multicelular la nivelul lor, acționând ca ET care 
controlează un grup de ET perfect integrate. Totuşi o reorganizarea 
prea constrângătoare a fitness-ului celulelor somatice restrânge 
potențialul de adaptabilitate al individului emergent (Michod şi 
Nedelcu 2003). Pe de altă parte, aceste seturi de constrângeri impuse 
celulelor somatice pot genera în principiu proprietățile emergente 
specifice organismului, proprietăți la care nu ne putem aştepta din 
perspectiva celulelor luate izolat (fără a avea argumente empirice în 
această direcția, doar semnalăm direcția de cercetare). Pentru un 
cadrul conceptual care susține emergentismul de acest tip aplicat 
entităților biologice, într-un context reductionist, a se vedea Korn 
(2005). 


4.2.3 Aplicarea conceptului de US la organizații 
Pentru US ca organizații, în cadrul genului „entități teleonomice” din 


structura US se diferențiază ca subtip cel de „entități teleologice”, 
criteriul de individuare fiind intentionalitatea, specifică organismelor 

umane. Grupurile umane sunt reductibile la US ca organizaţii într-un 
mod similar cu cazul general. Organizațiile în sens strict, managerial, 
sunt grupurile cele mai coezive, în care ET centrală impune scopul 
organizational, iar celelalte ET sunt doar resurse (umane). O 
insepctare a constituţiei statelor va evidenția un limbaj de tip holist 
(suveranitatea aparține statelor, nu indivizilor) care se coroborează 
foarte bine cu faptul că statele sunt organizaţii. Fiind suficient de 
coezive ele funcționează ca unităţi ale selecție, dar nu ale unei 
selecții grupale, ci a US a liderilor care îşi asumă scopul 
organizational al statului respectiv. Retorica selecției grupale nu este 
decât un mod de a induce asumarea de către ET (utilizate ca entități 
valorice) a scopului liderului grupal, de introducere acestui scop în 
pachetul de scopuri proprii, altfel spus de a avea un comportament 
altruist fata de lider. O astfel de retorică nu este neapărat malefica, în 
condiţiile în care liderul are şi el un comportament altruist. Făcând o 
paralelă cu organismele multicelulare prea intgrate, potenţialul de 
evoluţiei ale ET utilizate ca entităţi valorice scade însă proporțional 
cu gradul de integrare al organizaţiei statale. 


Pentru argumentarea reducerii evoluţiei regulilor formale şi 
informale la evoluţia organizaţiilor, a se vedea referatul anterior (pe 
scurt, regulile sunt proprietăţi ale organizaţiilor, parte din capitalul 
lor cultural, iar „lumea a treia” specifică entităţilor conceptuale nu 
este altceva decât mintea persoanelor diferite de agentul care crează 
sau internalizează regulile). 


5 Consecințe biologice şi filosofice 


Consecințele sunt multiple şi nu îmi propun decât să semnalez 
câteva. 


5.1 Consecințe biologice 
5.1.1 Oportunităţi de integrare interdisciplinară 


Teoria sistemelor de dezvoltare (TSD) nu furnizează o teorie a 
integrării fenotipice şi a evoluţiei modulare, în timp ce biologia 
evoluționistă a dezvoltării (BED) începe să furnizeze o astfel de 
teorie. TSD pune accent pe aspecte mai degrabă extern organismului, 

în timp ce BED pe cele interne. Prin urmare teoriile pot fi privite mai 
degrabă ca şi complementare, nu în competiţie (Griffits 2005), 
Modelul propus vine în întâmpinarea unei astfel de convergente, 
arătând necesitatea cuplajului dintre strategii de cercetare gândite 
anterior ca diferite (autonomistă şi provincialistă) într-o unica 
strategie, specifică biologiei şi ştiinţelor socio-umane. 


În acest text am discutat despre individuare ca operaţie relavantă 
ontologic, însă în literatura biologică se discută şi despre individuare 
ca proces. Individuarea organismelor (ca proces) are loc prin 
creşterea coerentei corpului din cauze structurale şi funcționale, iar 
individuarea populațiilor de organisme sexuate din aceaşi specie are 
loc prin coerenţa reproductivă a indivizilor. Dacă există sau nu o 
tendință de creştere a numărului de niveluri integrate într-un 
organism (de individuare pe cale ierarhică), este însă o problemă 
empirică deschisă (McShea 2001). Conceptul de US propus oferă cu 
cadru pentru evaluarea proceselor de integrare (individuare ca 
proces) a organismelor cu anumite entităţi valorice externe din 
mediul lor. 


Modul de conceptualizare a US pe care l-am propus este relevant şi 
pentru problema speciilor. Dificultatea conceptualizării speciei este 
tocmai datorită evoluţiei speciilor. Prin caracterul general modelul 
propus sugerează un concept general fenetic de specie, însă cu o 
noţiune lărgită de fenotip, incluzând aspecte moleculare, funcționale, 
şi ecologice, un cuplaj între criterii funcţionale ce tin de dezvoltare şi 
criterii ce tin de modul de integrare în mediu. Conţinutul exact al 
acestor stipulări va fi dependent de particularitățile organismelor 
respective, fără ca prin asta să îşi piarda structura generală (de 
exemplu va include sau nu referire la relaţii specifice reproducerii 
sexuate). Forma exactă a unui astfel de concept general de specie 
este o problemă deschisă. 


Conceptul de US este relevant şi pentru cel de ecosistem. Un element 
cheie în eco-ontologii în forma actuală este organizarea teleonomică 
(Fonseca şi Martin 2004). Din perspectiva acestui text sistemele 
ecologice aşa cum sunt conceptualizate la ora actuală sunt reductibile 
la sisteme formate din US suprapuse, fără a fi necesar ca ele însele să 


153 


aibă comportament teleonomic. Pe de altă parte US aşa cum le-am 
conceptualizat includ atât o parte biologică neintentionala (sau 
umană intentionala), cât şi una abiotica (alături de alte eventuale ET 
cu valoare). Prin urmare US sunt ele însele sisteme de tip ecologic, 
respectiv economic. 


5.1.2 Scară spatio-temporala şi individuarea entităților biologice şi 
ecologice 


Influenţa scării spaţiale şi temporale asupra proceselor biologice este 
de maximă actualitate, fără să existe un cadru conceptual satisfăcător 
(de ex. Kopppel 2005 analizează efectul scării spaţiale asupra 
interactiilor trofice). Argumentul lui Hull referitor la specii ca entități 
istorice este de asemenea legat de problema scării spatio-temporale 
de observare. Ni s-ar mai fi părut ideea de specie ca entitate istorică 
la fel de inacceptabilă dacă am fi avut o scară efectivă de observare 
de ordinul sutelor de milioane de ani ? 


Ca o problemă a speciei ca entitate istorică spuneam că argumentul 
contiguitatii spatio-temporale ar trebui aplicat la tot arborele 
filogenetic. În afara faptului că nu am mai avea legi referitoare la 
individul „arbore filogenetic”, de ce ar fi asta o problemă ? Problema 
principală, din punct de vedere al cunoaşterii ştiinţifice, ar fi că scara 
de observaţie a ET umane care crează cunoasterea „obiectivă” 
necesară pentru conceptualizarea selecţiei naturale este mult prea 
mică şi nu am putea spune nimic concludent în ce priveşte această 
unică entitate. Chiar dacă practic am renunţa la conceptul de specie, 
în acest experiment imaginar, ar continua să ne intereseze mecanisme 
de selecția ale unor ET subsisteme ale individului „arbore 
filogenetic”. Nemaiavând specie, ci un unic individ, este clar că nu s- 
ar mai pune problema evoluţiei speciilor, ci doar a organismelor din 
structura individului filogenetic. Aceasta se coroborează foarte bine 
cu opțiune din referatul anterior că speciatia ontologică are loc la 
nivelul individizilor, mai rămânând să vedem doar cum reintroducem 
conceptul de specie o dată pierdut prin împingerea la consecinţe 
finale a argumentului lui Hull. 


La scara de timp specifică observației umane, şi din considerente de 

logică (aceasta reflectând capacităţile cognitive apărute prin 
evoluţie), avem nevoie de decuparea arborelui filogenetic în intervale 
relevante pentru scară noastră (arborele filogenetic, ca individ, este o 
entitate reprezentabilă în patru dimensiuni, trei spațiale şi timpul). 
Aceste intervale includ entități similare pe care le grupăm în clase. 
Gradul de similaritate între entitățile, altminteri unice, organismele 
pe care le grupăm în clase, nu poate să nu difere în diferite porțiuni al 
arborelui filogenetic, aceste pattern-uri fiind ele însele un produs al 
evoluţiei. Printr-o conceptualizare de acest tip putem spune ceva 
despre structura sistemului „arbore filogenetic”, pe care îl 
descompunem în module, aşa cum procedăm când vrem să 
identificăm structura oricărui sistem. Modularitatea este ubicuitar 
prezentă in conceptualizarea organizării sistemelor biologice 
(Mitchell 2005) şi ecologice (Pahl-Vostl 1995). Propune definirea 
speciilor ca module prin care care încercăm construirea unui model 
homomorf al arborelui filogenetic, necesare pentru că nu putem 
opera cu model izomorf al arborelui filogenetic ca individ al lui Hull. 
Procedura de identificare a sistemului conduce întotdeauna, în cazul 
sistemelor complexe, la modele homo-morfe, nu isomorfe. Evoluţia 
speciilor înseamnă trecerea organismelor dintr-un tip de modul în 
altul. Criteriile de identitate a speciilor vor fi cele pe baza cărora se 
face includerea organismelor, altminteri unice, în sens strict, într-un 
modul sau altul. Există o doză inerentă de subiectivitate (a 
cercetătorului) în stabilirea criteriilor de individuare a speciilor, dar 
această subiectivitate va fi constrânsă de principiul general aplicat în 
identificarea sistemelor complexe, şi anume că modelul homomorf 
rezultat să piardă cât mai puţin din caracteristicile structurale şi 
funcţionale ale sistemului modelat. 


În afară de acestă decupare „pe ramuri” a arborelui filogenetic, 
diacronic, putem facem şi o decupare „pe orizontală”, relativ 
sincronic, mai precis spus pe un anumit interval de timp. Acest 
interval de timp trebui să fie în acord cu capacităţile umane de 
observare, iar sistemul pe care îl separăm astfel din „individul 
filogenetic” este ecosfera, formată din sisteme ecologice. 
Identificarea sistemelor ecologice se face tot modular, grupând 
populațiile din diferite organisme în module trofo-dinamice (Pahl- 
Vostl 2005), în funcţie de următoarele trei criterii: rata de reciclare a 

biomasei, localizarea spatio-temporala şi nişa trofică. Trebuie 
observat că se utilizează intervale de valori pentru aceşti parametri, 
nu valori unice, întrucât prin definiţie nişele populațiilor din diferite 
specii nu pot fi complet suprapuse. Scopul este construirea unei 
reprezentări simplificate, nu a modelului isomorf. Fără a mai 
dezvolta aici, mentionez că aşa numita ierarhie de sisteme ecologice 
este tot o reprezentare modulară a relației dintre scara spaţio- 
temporală şi observarea de noi tipuri de populaţii biologice 
(caracterizate de diferite scări). Nu este vorba de o ierahie de sisteme 
în sensul celor din fizică, deoarece proprietățile emergente 
structurale apărute la diferite niveluri aşa-zis ierarhice nu sunt de 
tipuri diferite, ci de acelaşi tip (entităţi biologice populationale, din 
diferite specii). Productivitatea biologică măsurată mai mare la scară 
mai mare vine din perceperea noilor mecanisme al productivităţii la 
acea scară, care altminteri rămân în afara graniţelor sistemului 
observat. Totuşi procesele (fluxuri de substanță şi energie) care 
susțin productivitatea crescută sunt de acelaşi tip, nu calitativ noi, 
chiar dacă implică tipuri noi de organisme. Ecosfera este un 
individual de tipul „arborelui filogenetic” al lui Hull, actualmente un 
segment temporal din acesta. 


Într-o interpretarea modulară, ce am propus în acest text este o US cu 
un modul intern (include entităţile valorice interne) şi un modul 
extern (include entităţile valorice externe). Pe modulul intern 
emerge, din perspectiva  provincialistă asupra biologiei, 
comportamentul teleonomic. Modularitatea internă analizată de 
teoria sistemelor de dezvoltare reflectă organizare modulului intern 
al US de tip organismic. Individuarea modulelor interne 
organismelor şi investigarea mecanismelor care stau la baza originii 
filogenetice a modularitatii este direcţie importantă de cercetare in 
biologie (Winther 2001). 


Consecințe filosofice 


Se pot extrage deja câteva concluzii cu privire la statutul epistemic al 

unităților selecţiei: 

e Nu pot fi cunoscute ştiinţific decât printr-un cuplaj între 
paradigma autonomistă şi cea provincialistă 

e Din perspectivă autonomistă (sensul lui Rosenberg 1985): 

o Necesită explicaţii de tip functional. Dintre explicaţiile 
funcţionale nu toate sunt tipice pentru US, ci doar cele 
care face apel la performanţa funcţionării (gradul de 
susținere a scopului) şi la sortarea performerilor dintr-o 
populaţie şi, prin finitudinea temporală şi variabilitatea 
performerilor, la inovarea ontică a performerilor. Tipică 
pentru US este o explicaţia funcțională ordinală (nu 
neapărat cantitativă) a inovării ontice a tipurilor de 
entități cu timp finit de viata. 

e Din perspectivă provincialistă 

o Necesită programe de reducere a scopului şi valorilor. 
Relevanta indirectă pentru statutul epistemic al unităților 
selecției prin construirea unor reprezentări despre mediul 
„obiectiv” necesare pentru caracterizarea părţilor cu 
valoare ale unui devos. 

e Necesită aplicarea unor proceduri de identificare a a sistemelor 
complexe cu producerea de modele homomorfe, niciodată 
isomorfe, datorită diferenţelor majore de scară spatio-temporala 
între ET observatoare şi obiectul investigat. 


Din punct de vedere al rădăcinilor istorice ale acestui mod de a pune 
problema cred că se poate argumenta că monadele lui Leibniz'®', 
într-o interpretarea cognitivistă, sunt relevante pentru forma propusă 
a US, şi se poate specula că selecția US este o selecţie a „lumilor” 
asociate fiecărei ET, reprezentarea globală „obiectivă? a 
observatorului uman nefiind nici ea decât parte din lumea 
observatorului. Alternativ, interpretarea fizicalistă a monadelor de 
către Kant (“Monadologia fizică” 1756) este recuperată ca 
anticipatoare a teoriei stringurilor (Shonfeld 2005). Interpretarea lui 
Shonfeld este diferită de cea a lui Barbour (2003), tot fizicalistă, care 
utilizează metafora monadelor pentru o eventuală nouă teorie a 
timpului, propunând “bubbles of time” corespunzătoare unei 
multiplicitati de lumi, compatibile cu o interpretare many-worlds a 
teoriei mecanicii cuantice (“Each monad is, in fact, simply the world 
as seen from its particular point of view”, sublinierea lui Barbour; 
punctul de vedere pare homomorf cu cel al US propuse în acest text). 

Interesant de explorat este şi poziţia lui Kant în raport cu entitățile 
biologice, şi în special cu explicaţiile funcționale, dependente de 
existența unor cauze finale. Fonsecca şi Martin (2004) citează 
punctului de vedere al lui Kant referitor la organisme (în particular 
arbori) exprimat în „Critica facultăţii de judecare”: 

Kant says, “I should say in a preliminary fashion that 

a thing exists as a purpose of Nature when it is 

cause and effect of itself, although in a two-fold 

sense.” [...] “In such a product of Nature each part 

not only exists by means of all the other parts but is 

also regarded as existing for the sake of the others 

and of the whole, that is, as an instrument (organ)” 


Kant are aici un limbaj functional, acceptând implicit cauză finală în 
explicaţie, atunci când vorbeşte de entități biologice, entități care 
sunt totuşi naturale. Atunci în Critica Ratiunii Pure noțiunea de cauză 
ar putea acomoda atât cauză eficientă, cât şi de cauză finală? 
Anticipează Kant reducerea teleonomiei prin sisteme cu feed-back, 
lanţuri cauzale care se închid la origine ? 


48 Criteriile de individuare sunt mai fundamentale din punct de vedere logic decât cele de 
identitate. Deşi discuţia referitoare la criteriile de identitate este interesantă, în acest text mă 
voi limita la criteriile de individuare. 

1# Este momentul să precizăm că, urmând analiza lui Armstrong (2005), în acest text asumăm 
că proprietăţile sunt categoriale, nu dispozitionale, şi că entităţile nu se reduc la ansamblul 
proprietăţilor lor. Această presupozitie este adoptată şi de Mahner şi Bunge (1997), şi reflectă 
practica ştiinţifică. 

150 „Conceptul general de evoluţie” 

15! Vom utiliza în acest text termenul ,,devos” ca substantiv derivabil. 

'5 O presupozitie pe care o folosim este că valorile sunt proprietăţi relationale. Din perspectiva 
teoriei dawiniste valorile nu pot fi proprietăţi intrinseci (Street 2006). 

'5 Nu ne hazardăm să propunem o traducere a acestui termen fără o documentare adecvată. 

154 In modelul lui Williams (1970) al teoriei selecţiei nu este specificat mediul ca primitiv şi se 
asumă fitness-ul ca primitiv. Dar fitness-ul este un concept sub continuă critică referitoare la 
inconsistenta sa (Rosenberg şi Bouchard 2005). Dacă fitness-ul este măsurat prin succes 
reproductiv, este neinformativ în ce priveşte mecanismul evoluţiei (acuzaţia de tautologie 
frecvent adusă teoriei evoluţiei). Soluţia pe care o propun este introducerea mediului ca termen 
primitiv şi definirea fitness-ul în raport cu acesta. Fitness-ul va fi specificat prin mecanismele 
care îl susțin, si care tin (în domeniul biologiei) de fiziologie (pentru EV interne ET), de 
ecologie (pentru EV externe ET) şi de ştiinţele cognitiei (pentru ambele tipuri de EV). 

'55 Prin EV externe înțelegem şi pe cele din spaţiile goale care se află în corpul organismelor. 
Pentru o discuţie filosofică a acestor aspecte a se vedea Varzi 1996. Pentru o aplicare a lor la 
corpul uman a se vedea Donelly (2004), din care rezultă că nu este necesar ca toate spaţiile 

goale — holes — dintr-un obiect să fie parte a acelui obiect). 

15% Ideea de fapt este prezentă de ceva vreme în comunitate ştiinţifică. Sterelny (2005), de 
exemplu, evidențiază caracterul integrat al organismului şi al mediul său. Suficient de integrat 
ca să putem individua şi sistemul organism-mediu ? Asta e ce propun. 

'57 Importanţa perspectivei avute de ET în conceptualizarea ontologiilor este subliniată şi de 
problemele apărute în dezvoltarea sistemelor informaţionale. De exemplu Weber apud 
Wissusek (2006): “Given a user's or a group’s conception of the real world, under what 
conditions would an information system provide a good or a poor representation of this 
conception?” (Weber 1997, pp. xi, 73). Weber, R., Ontological Foundations of Information 
Systems, Coopers & Lybrand Research Methodology Monograph No. 4, Coopers & Lybrand, 
Melbourne. 

'5 Fapt evidenţiat in practica cercetării de exemplu de constrângeri fizice asupra legilor 
alometrice din biologie (West şi colab. 1997). 

15 Tordache şi colab., Chemie der Erde, acceptat pentru publicare, şi comunicare la simpozion 
Univ. Jena, Sep 2008. 

1% Dizolvarea problemei selecţiei de grup nu poate fi decât binevenită. Se pare că opiniile 
extreme cu privire la rolul selecției de grup este datorat şi ideologiilor pe care le promovează 
sau de care se tem susținătorii respectivelor opinii (Shavit, 2004), ceea ce ar explica dificultatea 
atingerii unui consens în comunitate ştiinţifică. 

16l Alternativ, Nachtomy şi colab. (2002) argumentează organizează ierarhică a unităţilor 
selecției prin intermediul lumilor leibniziene incluse una în alta. Nu urmăm această linie de 
interpretare. 

Cum poţi face rău vrând să faci bine 


Gropile de gunoi vă plac ? Uşor de răspuns, dacă iubeşti natura. Un 
antiecologist fervent ar putea argumenta, totuşi, că o platformă 
industrială este la fel de atractivă ca o poiană înflorită'”. Un astfel de 


antiecologist pare a fi Traian Ungureanu'®. 


Însă nu felul cum valorizăm natura, care până la urmă tine de 
preferințele personale, şi nici lipsa de respect față de cei care o 
iubesc, uneori o chestiune de stil al dialogului, sunt ceea ce m-a 
frapat la eseul “Antirationalismul ecologic”, ci unele confuzii 
terminologice, în primă instanță, iar mai apoi lipsa de discernământ 
despre rolul ştiinţelor, al ecologiei în particular, în realizarea 
proiectelor persoanei. 


Structura argumentului eseului menţionat este următoarea : 1) se 
descriu previziuni catastrofice ale ecologismului, 2) se arată că 
ecologismul propune ca soluţie pe termen lung reeducarea ființei 
umane, iar pe termen scurt măsuri care duc la încetinirea dezvoltării 
în ţările civilizate şi practic la stoparea ei în țările lumii a treia, 3) 
consecinţa reeducării propuse de ecologism este spălarea creierului, 
degradarea fiinţei umane; în acest sens se asociază ecologismul cu 
politicile selectioniste ale lui Hitler, 4) se face o analiză a unor 
previziuni mai vechi, din care rezultă că acestea nu s-au adeverit, şi 
se arată cauzele ştiinţifice pentru care nu s-au adeverit, 5) se aduc 
argumente că unele dintre previziunile prezente nu sunt suficient 
fundamentate ştiinţific, şi că există presiuni asupra cercetătorilor care 
nu se încadrează în main-stream, 6) se deduce că nu ştim nimic 
despre deteriorarea naturii şi că, 7) deoarece se bazează pe fraudă 
intelectuală si duce la degradarea persoanei umane, 
fundamentalismul ecologic înseamnă „retragerea colectivă din 
rațiune”. 


Erorile majore ale acestui argument, fără a intra în dispute factuale 
de detaliu, sunt următoarele: 1) se utilizează interschimbabil 
atributele ecologic si ecologist: “antirationalism ecologic”, 
“milenarism ecologist”, “fraudă ecologică”, 2) în pasul 6 se 

generalizează de la cazuri particulare către toate teoriile despre 
deteriorarea mediului. 


Ecologia este o ştiinţă, la fel ca fizica, în timp ce ecologismul este o 
ideologie. Sursa confuziei este probabil omonimia cu „deep 
ecology”, care însă este un ecologism autobotezat ecologie. 
Sistemele ecologice pe care le studiază ecologia sunt entităţi la fel de 
reale ca electronii. Aşa cum nu toate teoriile despre structura 
atomului au fost acceptate, la fel este şi cu teoriile despre sistemele 
ecologice. Totuşi unele teorii fizice ne-au permis să construim 
televizoare. Ce facem cu televizoarele e problema noastră, nu a 
fizicii. La fel, unele teorii ecologice ne permit să gestionăm capitalul 
natural mai bine ca până acum, pentru atingerea intereselor noastre. 


Principalele exemple date de domnul Ungureanu sunt de nivel 
global. Deteriorarea mediului are loc însă la diferite scări spatio- 
temporale, de la nivel local la nivel global. Cunoaşterea referitoare la 
funcționarea planetei este cel mai greu de obţinut, de unde şi 
disputele din comunitatea ştiinţifică. Dar miza economică a 
cunoştinţelor despre nivelul global este cea mai mare, de unde şi 
tentatia de a utiliza în grabă cunoştinţe uneori incomplet 
fundamentate. Totuşi la nivel local şi chiar regional ştim cu 
certitudine o mulțime de lucruri. De exemplu, stim că tăierea 
pădurilor în bazine hidrografice duce la creşterea riscului de 
inundaţii, iar efectele s-au văzut. Acesta este un fapt cert. În baza 
unor astfel de cunoştinţe orice guvern rațional va trebui să ia măsuri 
de control al despădurilor, indiferent de ideologia partidelor din care 
provin guvernanţii. Care măsuri sunt mai bune depinde şi de alte 
scopuri ale oamenilor, diferite de cel de a nu-ţi intra apa în casă. De 
exemplu, de scopurile de a fi liber şi de a dispune de proprietatea ta 
privată. Ecologia nu poate da întreg răspunsul la întrebarea cum se 
construiesc politicile publice de mediu, pentru că acestea se află într- 
un sistem de politici publice. 


Felul în care biologia şi ecologia pun natura în centrul lumii este unul 
diferit de cel în care ecologismul face acest lucru. Biologia şi 
ecologia lucrează de facto, ca orice alte ştiinţe ale naturii, cu 
presupozitia de realism naiv. Disputa referitoare la statutul 


161 


termenilor teoretici şi altele de acest fel nu sunt interne tagmei 
oamenilor de ştiinţă (din păcate). Prin urmare omul este tratat ca un 
sistem natural prin chiar presupozitiile fundamentale cu care lucrează 
oamenii de ştiinţă. Cercetătorii care au o respirație culturală mai 
largă, sau au reflexe identitare bine formate în timpul celor şapte ani 
de acasă, sunt capabili să pună în context existenţial rezultatele 
cercetării. Ceilalţi nu. Chiar dacă, în urma proiectului comunist de 
creare a omului nou, grupul acestor “ceilalți” este dominant în 
România, situaţia este contingentă, nu necesară!“. Presupozitiile 
necesare pentru implementarea proiectului ştiinţific nu implică 
generalizarea lor la întregul spectru de proiecte umane. Dar cele ale 
ecologismului, da.  Ecologismul este în mod programatic 
expansionist, în timp ce ştiinţa doar atunci când este pervertită de 


persoanele implicate'™. 


Relaţia dintre om şi natură poate fi gîndită religios ca una de simplă 
opoziţie a unor creaturi, dintre care una e privilegiată. Sau poate fi 
gândită ştiinţific ca una de subsumare a omului naturii, de reducere a 
persoanei umane la corp, aşa cum acceptă biologia, ecologia şi 
ecologismul. Sau poate fi gândită fenomenologic astfel: eul este un 
ansamblu de proiecte structurate de scopurile alese de către sinele 
său în mod liber din lume şi de resursele identificate în lume pentru 
atingerea scopurilor. O tipologizare a resurselor duce inevitabil la 
caracterizarea unora dintre ele ca fiind naturale. Prin urmare a vorbi 
despre natură nu este irelevant pentru om. Cunoaşterea naturii are un 
rol instrumental pentru om. Ştiinţele naturii sunt necesare, deşi nu 
suficiente pentru realizarea proiectelor de viață umane. Piramida lui 
Maslow, criticabilă pentru obiectivismul exagerat, prinde ceva din 
acest adevăr. Vrem să ne ratăm viaţa ? Să ignorăm atunci limitele în 
utilizarea resurselor naturale. 


Intervenţia divină intramundană are loc prin mecanisme pe care în 
mod principial nu le putem înţelege, chiar dacă avem credință, sau 
poate tocmai pentru că o avem. Nu putem respinge din principiu că 
în rezolvarea problemor de zi cu zi vom fi ajutaţi de minuni. Poate 
unii dintre noi şi sperăm în intervenția divină. lar alţii dintre noi chiar 
am fost ajutați, ca prin minune. Dar n-ar fi oare o lipsă de 

responsabilitate să ne bazăm pe minuni pentru a şti dacă avem ce da 
mâine copilului să mănânce ? 


Asumând, fără justificare aici, că ordinea valorilor caracterizabile 
secvențial într-un proces de reconstrucție fenomenologică a lumii 
este “sacru, frumos, bine şi adevăr” 15 zona misterului divin este 
zona sacrului, localizata la limita lumii existentiele. Nu este zona 
intramundanului, unde operează alte scopuri. Rolul peren şi de 
maximă autenticitate al religiei este de a facilita accesul persoanei la 
sacru. Asumarea altor roluri de către religie, în domeniul esteticului, 
eticului sau descrierii onticului, este justitificată doar în măsura în 
care aceste roluri secunde sunt subsumate explicit proiectului 
originar de accedere la sacru. În ce priveşte ştiinţa, rolul autentic al 
acesteia este de a descriere onticul în termeni de adevăr. Rolul 
ştiinţei este subsumat unor scopuri biologice corporale, dar la fel de 
necesare ca şi Dumnezeu, deşi poate mai putin specific umane. 
Expansiunea produselor cognitive ale ştiinţei către etic, estetic şi 
sacru înseamnă o pervertire a ei care nu poate sfârşi decât prin auto- 
discreditare. În acest sens sunt perfect de acord cu Traian Ungureanu, 
dacă am înţeles bine miza atacului său. 


Pe de altă parte, reducerea descrierii naturii la cea necesară pentru a 
accede la sacru, de exemplu la textul biblic, altfel spus 
expansionismul instituțional religios către teritoriul autentic al 
ştiinţei, este o pervertire a religiei'“. Acest lucru nu transpare din 
analiza autorului menţionat, deşi ar fi trebuit. Eseurile torpilă, dacă 
nu au în ele şi grăuntele dialogului, dacă nu spun ce e bun la cealaltă 
parte - fie şi aluziv sau într-o notă de subsol!“, cel mai adesea riscă 
să ducă la escaladarea unui conflict centrat pe o problemă falsa'™. Să 
facă rău deşi au vrut să facă bine. 


În concluzie 1) ecologia furnizează cunoştinţe şi soluţii pentru a lua 
decizii raționale cu privire la felul în care ne atingem unele dintre 
scopurile asociate procesului de dezvoltare personală, inclusiv 
socială ca instrumentală pentru cea personală, 2) soluţiile furnizate 
de ecologie trebuie puse în contextul mai larg al tuturor scopurilor 
umane, iar aceasta nu se poate face decât având o reprezentare a 
rolurilor distincte ale discursurilor ştiinţifice, religioase, etc, atât in 

sens ontologic, cât şi ontic, 3) fundamentalismul ecologist nu trebuie 
confundat cu ecologia. 


Dincolo de criticile de mai sus, salut apariţia eseului domnului 
Ungureanu ca pe o intenţie de corecție necesară aplicată ecologilor 
care tind să fie şi ecologişti fundamentalişti, sau măcar 
fundamentalişti ştiinţifici!” eficientă doar în măsura in care aceşti 
indivizi citesc reviste de cultură, ceea ce personal mă îndoiesc. 


142 Ceea ce nici n-ar fi departe de adevăr: deja în occident se dezvoltă turismul industrial, în 
care turişii plătesc pentru a vizita hale şi instalații industriale abandonate. 

'% Antirationalismul ecologic: o mână spală pe alta şi împreună creierul, Idei în dialog, 
decembrie 2006, 3-4 

1% Am publicat câteva opinii despre situația din occident în eseul “Lanţul fiinţei: inversarea 
inversării sensului”, Idei în dialog, mai 2005, 26-27 

16 Ceea ce nu înseamnă că pervertirea ştiinţei nu trebuie semnalată şi criticată, de exemplu în 
“Pericolul fundamentalismului ştiinţific”, 
http:/Awww.romanialibera.com/articole/articol.php?step=articol&id=434 

'% Drumul ontic către planul fenomenologic are loc invers, dinspre adevărul ştiinţific către 
sacru, ceea ce revine la o ajustare şi completare a teoriei kirkegaardiene a stadiilor. 

'% Tendintele de expansiune nelegitimă ale religiei şi ştiinţei pot fi înţelese ontic ca mecanisme 
ale evoluţiei culturale, în particular ale evoluţiei instituţiilor. În fond, instituţiile ştiinţei sunt 
rezultatul externalizării unei părți din misiunea asumată inițial de religie în urma unei lupte 
politice de lungă durată. Faptul că acum pericolul expansionist vine mai ales din partea ştiinţei 
nu trebuie să ne facă să uităm procesul lui Galilei. 

1% Tdeea din finalul eseului că este de bun simţ să te speli pe mâini mi se pare prea putin în aces 
sens. 

1% Sau poate că greşesc, şi e o naivitate să încerci să fi rezonabil, să ai discernământ în spaţiul 
public. Discernământul ar fi atunci doar pentru uz privat, iar spaţiul public ar fi în mod inerent 
al adevărurilor parţiale şi al falsului. 

170 Ca să nu mai vorbim de faptul că în regimul comunist biologii, în particular ecologii, prin 
preocupările lor evoluționiste, au coordonat educaţia ateist ştiinţifică din România. Să se fi 
creştinat după 1989 ? 

Ecologismul rezonabil 


Un eseu recent!!! ne informează că Organizaţia Naţiunilor Unite 
inundă cu “maculatură ecologistă costisitoare” despre schimbările 
climatice şi că ecologiştii formează “stânga progresistă şi ecologistă, 
cu toate resursele ei de entuziasm ingenuu”, „adolescentin”. Cu acest 
eseu atacul împotriva exceselor ecologiste în peisajul cultural 
românesc face pasul de la critica ecologiei!” la cea a 
ecologismului'”. Este un pas necesar, dar nu şi suficient. 


Ecologismul este o modalitate seculară de raportare la frumos şi 
bine. Valorile prioritare pe agenda ecologistului autentic sunt 
frumuseţea naturii şi binele acesteia. Prin raportarea la frumos 
ecologismul lasă deschisă posibilitatea revelării sacrului, prin 
mijlocirea naturii, trăirii lui într-o modalitate neinstitutionalizata. 
Prin promovarera binelui naturii ecologismul susține cunoaşterea ei, 
inclusiv ştiinţifică, pentru că nu poţi face bine fără să cunoşti. Nu 
este nimic rău cu ecologismul prin prisma valorilor fundamentale pe 
care le promovează. Ecologistii sunt din specia celor pentru care nu 
este lipsit de sens să spună că „iubesc natura”, doar o parte a ei 
(„iubesc munţii”), sau o iubesc cu tot cu oamenii şi cultura asociate 
unei parti a ei („iubesc tara”). Dacă cei care îşi iubesc tara sunt 
„adolescentini”, atunci şi ecologiştiii sunt. 


Dar, deşi criteriul de identitate al ecologismului este unul valoric şi, 
feneomenologic vorbind, ecologismul este esențialmente privat, 
presupozitiile ontologice şi asumările etice care îl însoțesc pot 
antrena sau nu o angajare publică, un ecologism public. În aceste 
împrejurări opţiunea existenţială poate deveni tolerabilă, sau nu, în 
funcţie de consecințele sale pentru ceilalți. Dacă ecologistul privat 
are presupozitii care îl împing către dorinţa de a impune tuturor 
propriile sale opţiuni de viata, atunci va fi şi un ecologist public 
fundamentalist ale cărui luări de poziţie vor genera contrareactii 
justificate. Dacă presupozitiile sale vor duce la consecinţe mai putin 
excesive, va fi un ecologist public rezonabil, care îşi apără interesele 
de grup în limitele jocului politic acceptabil şi care nu pote genera 
decât contrareactii nejustificate, politicianiste'?. Relaţia dintre 

ecologismul public rezonabil şi cel fundamentalist este asemănătoare 
relaţiei dintre ideologia socialistă şi cea comunistă”. În timp ce 
comunismul nu are un loc legitim pe piaţa politică, pentru că o 
anulează ca piață, socialismul îl are. 


O analiză completă a formelor publice ale ecologismului ar 
presupune o analiză a presupozitiilor ontologice adoptate, a tipului de 
etică practicat şi a cuplajelor inter-ideologice. Între cele trei elemente 
menţionate există numeroase şi subtile relaţii. Nu îmi pot propune 
aşa ceva aici, dar voi ilustra situaţia cu o incursiune în disputa dintre 
ecocentrism şi antropocentrism în etica mediului, una dintre 
dimensiunile cele mai importante ale ecologismului. 


Etica mediului este construită în mod explicit pentru depăşirea crizei 
de mediu actuale; nu este o etică apărută organic, ca o formă de 
viata, cel putin în civilizaţia occidentală. Conceptul cheie este cel de 
valoare intrinsecă'S; el este aplicat fie unor entităţi individuale 
(animale, oameni) fie unor întregi (ecosisteme, societăţi) în diferite 
variante, după care se deduc consecințe morale cu privire la 
atitudinea față de animale/ecosisteme, fie care resurse (instrumental, 
în care caz avem de a face cu un antropocentrism), fie ca având 
valoare intrinsecă (în care caz avem de a face cu un ecocentrism)'””, 
Majoritatea argumentelor contra ecocentrismului sunt prin 
consecinţele teoretice ale presupozitiilor eticii mediului. De exemplu, 
dacă omul face parte din natură şi natura ca întreg e un bun, atunci 
sunt bune atât durerea cât şi moartea'’’. Alte argumente pot veni 
pornind de la consecinţele instituționale ale eticii mediului în unele 
variante ale ei. De exemplu, unii autori cu presupozitii holiste 
(acceptând valoarea intrinsecă a naturii şi prioritatea ei ontologică în 
fata omului) afirmă că doar puțini (o elită) sunt cei care ar fi 
conştienţi de soluţia rezolvării problemelor de mediu şi oferă şi 
soluţii practice pentru implementarea sistemelor sociale ecocentrate: 
“the army might give additional support to the project {de instalare a 
eco-socialismului}, but would not be decisive”, “it must begin with a 
change in values”, “the alternatives are: either eco-socialism or 
barbarism”!”. Alți autori, de data aceasta cu presupozitii 
individuliste, găsesc soluţia protejării mediului la polul opus celui 
etatist, şi anume prin desfiiintarea statelor“. Un argument 

suplimentar împotriva eticii mediului ecocentrată este creştinismul, 
care este antropocentric. Promovarea ecocentrismului pare sa 
afecteze identitatea popoarelor pentru care creştinismul are un rol 
important în menţinerea identităţii naţionale. Dacă identitatea 
națională este o valoare, atunci ecocentrismul pare a fi inacceptabil. 
Se pare că atât etica mediului antropocentrică (pentru promovarea 
intereselor generațiilor viitoare) cât şi cea ecocentrică sunt produse 
economice (în acest sens naturale) în vederea satisfacerii preferintei 
de a face bine oamenilor a celor care au produs etica mediului şi a 
celor care sunt consumatorii acestui produs economic (pe care îl 
utilizează pentru a induce asumarea unor opinii în vederea inflentarii 
comportamentului). Formele acestor etici sunt foarte diverse în 
funcție de materia primă culturală folosită în construcție la nivel de 
presupoziții. 


Din perspectiva complexităţii ilustrate mai sus, ce valoare poate avea 
o critică simplistă a documentelor ONU ? Este rezonabil să credem 
că aceste documente reflectă doar interesele meschine ale unor 
oameni de ştiinţă ? Sau mai întâi trebuie să vedem ce fel de 
presupozitii sunt utilizate în documentele respective ? 


Valoarea naturii din punct de vedere politic acceptat, inclusiv la 
nivelul ONU, este una relaţională, nu intrinsecă, pentru că valoarea 
relationala, antropocentrică, este de interes inclusiv pentru cei care, 
deşi nu iubesc natura, o folosesc. Dacă obţinerea bazei de cunoştinţe 
ştiinţifice necesare pentru această gestionare este job-ul ecologiei, 
promovarea ei politică poate fi făcută în mod legitim şi de ecologişti, 
pentru care natura are o valoare intrinseca'*', atâta vreme cât tin 
seama de faptul că agenda publică nu se reduce la conservarea 
naturii. Cel mai rezonabil ecologism, dacă o astfel de formulare are 
vreun sens, va fi un ecologism care să aibă o infrastructură 
conceptuală ontologico-etică aflată în armonie cu valorile societăţii 
deschise. Probabil un ecologism privat multinivelar, recunoscând 
structurarea naturii şi societăţii, dar conservând autonomia 
ontologică a fiecărui nivel, un ecologism pentru care statul 
furnizează servicii publice, unele dintre ele fiind de mediu, atunci 
când rezolvărea problemelor de interes ecologist nu se poate face la 


nivel privati”. 


167 


Chestiunea prioritizării diferitelor obiective publice, de conservare a 
naturii, sociale sau economice, se rezolvă la nivel local şi regional 
printr-o zonare managerială inter- sau intra-organizationala. Vor 
exista zone in care obiectivele de conservare sunt pe primul loc in 
agenda, cu diferite grade de stricteţe, şi zone in care obiectivele 
economice sau sociale sunt pe primul loc, obiectivul de conservare 
acționând în aceste cazuri doar ca o constrângere asupra primelor. 
Managementul capitalului natural se referă la toate aceste situaţii şi 
are ca subtip managementul diversităţii biologice, care se referă doar 
la situaţiile in care obiectivul prioritar este conservarea." Ce 
interesează la nivelul ONU este managementul capitalului natural. O 
situaţie particulară o reprezintă managementul capitalui natural de 
nivel global: aici nu se mai poate face o zonare, pentru că entitatea 
care ne interesează este unică, iar serviciile, climatice de exemplu, 
depind de funcționalitatea ei integrală. Nu cunoaştem care este 
soluţia instituțională pentru rezolvarea problemelor dependente de 
funcționarea sistemului global'**, uneori nici măcar a celor de nivel 
regional'*%, şi atunci rămâne loc suficient pentru lupta politică acerbă 
între grupurile cu preferinţe diferite. 


Este adevărat că maximizarea ofertei de resurse şi servicii naturale, 
inclusiv a serviciilor climatice, este un scop public oarecum altruist, 
pentru că nu lucrează conform principiului “după mine potopul”. 
Totuşi el este un scop legitim. Atingerea acestui scop presupune 
politici aflate în conflict cu unele interese private şi care sunt într-o 
bună măsură deturnate către agendele personale ale celor care îl 
promovează, după cum demonstrează în mod convingător 
argumentele antiecologiste. Totuşi problem nu este una a scopului, ci 
a calității persoanelor publice şi a contextelor culturale în care ele 
acționează. 


În concluzie, ca orice opţiune valorică existenţială, ecologismul nu 
poate fi decât fundamental, pentru propria persoană, dar nu neapărat 
fundamentalist, cu pretenţii de a fi asumat de către toate persoanele. 
În particular 1) ecologismul poate fi şi de dreapta, dacă este asumat 
în context creştin şi 2) poate exista şi există ecologism rezonabil, 
supus însă continuu unei presiuni deturnare fundamentalistă sau 

politicianistă. 


Ceea ce trebuie criticat sunt formele fundamentaliste ale 
ecologismului, al căror reprezentanţi de top sunt ecologismul holist 
de stânga şi ecologismul anarhist!5. Ponderarea raţională a exceselor 


ecologiste o pot face mai degrabă ecologişti, şi anume cei rezonabili, 


nu antiecologistii, al căror discurs nu poate fi decât neconvingator'*’, 


Antiecologiştilor le va rămâne un rol important în lupta ideologică 
împotriva ecologiştilor, dar aceasta e o problema privată a lor, nu una 
de interes general. Cât despre lupta contra deturnărilor politicianiste, 
aceasta trebuie pusă cu atenție în context pentru a nu periclita 
rezolvare problemelor publice reale de mediu. Altfel riscăm să 
aruncăm copilul o dată cu apa murdară. 


1! Aligică, D. P., 2007, Pe culmile încălzirii, Idei în dialog, 3, 26-28 

' Ungureanu, T., 2006, Antirationalismul ecologic: o mână spală pe alta şi împreună creierul, 
Idei în dialog, 12, 3-4 

'% Eu însumi am caracterizat în mod simplist ecologismul ca fiind „în mod programatic 
expansionist” (2007, Cum poţi face rău vrând să faci bine, Idei în dialog, 1, 41), din 
considerente retorice, pentru a contrapune cât mai convingător ecologismul ecologiei. 

174 Probabil că marea majoritatea a organizaţiilor neguvernamentale de mediu se încadrează în 
această categorie şi multe alte organizaţii ale iubitorilor naturii se încadrează tot aici. 

175 Socialismul şi comunismul, în varianta lor nedemagogică (adoptată pe criteriul valorilor 
promovate, nu ca instrument pentru accedere la conducerea instituțiilor publice) pot fi 
interpretate ca susținând preferința de a face bine oamenilor, într-un mod secularizat. 

176 Entitatea cu valoare intrinsecă are valoare indiferent dacă cineva o evaluează sau. Un alt 
concept este cel de valoare ca proprietate relațională, conform căruia valoare depinde atât de 
entitate cât şi de cel care o evaluează. 

177 Adoptarea conceptului de valoarea intrinsecă se întâlneşte si la alti autori de sisteme 
normative de substanță (“substantial”, eng.), construite în vederea unui scop ales înainte de 
începerea construcției, de ex. Rawls (1971, A Theory of Justice, Harvard University Press, 
Harvard, secțiunea 44 , “The problem of justice between generations”) p. 264 “the essential 
idea is that we want to account for the social values, for the intrinsic good of institutional ... 
activities, by a conception of justice”. Totuşi, Rawls nu acordă valoare intrinsecă mediului, 
rezolvând problema echităţii intergenerationale printr-o condiție suplimentară aplicată stării 
originare (părţile nu cunosc cărei generaţii îi aparţin, op.cit, p. 287). 

"8 Sober, E., 1995 (în rom.), Etica mediului, in A. Miroiu, editor, Etică aplicată, Ed. 
Alternative, 195-217 

1 Sarkar, S., 1999, Eco-socialism or eco-capitalism? A critical analyses of humanity’s 
fundamental choices, Zed Books, London, p224, 272, 278. 

150 Carter, A., 1999, A radical green political theory, Routledge, London 

‘8! Din punct de vedere fenomenologic această valoare intrinsecă reflectă de fapt doar 
preferința totală pentru valoarea relationala a naturii la aceste persoane. 

182 De exemplu pentru managementul sistemelor macroregionale şi global. Detalii ale acestui 
mod de a interpreta lucrurile pot fi găsite în eseul “O interpretare a sistemului socio-economic 
românesc” la http://www.romanialibera.com/articole/articol.php?step=articol&id=4 187 

1% Pentru o analiză a implicatiilor presupozitiilor ontologice asupra eficienţei şi eficacitatii 
managementului capitalului natural a se vedea Iordache, V., 2005, Systemism and 
management: two need disciplines in an environmental curriculum, J. Env. Protection and 
Ecology, 6(1) ISSN 1311-5065 

184 După cum sugerează şi finanţarea direcţie de cercetare SSH-2007-2.1.2 Trade-offs and 
synergies between the different aspects of sustainable development din cadrul Programului 
Cadru 7 al Comunitatii Europene. 

'% Este posibil să fie necesară schimbarea modului de concepere a drepturilor de proprietate 
asupra capitalului natural, 
http://www.indd.tim.ro/manager/editor/UserFiles/File/Anale%202005/3Resurse04lordache.pdf 
'% După recunoaşterea diversităţii inter-individuale a preferințelor, inclusiv a altruismului, ar 
putea să se diferentieze “noi altruiştii” de “noi cu toții”, iar primii şi-ar putea asuma costurile 
preferințelor altruiste. Solidaritatea umană întru binele mediului ar putea fi conceptualizată ca 
structurată, de la grupuri de mică amploare până la cele mari, şi chiar la societate dacă se 
identifică scopuri comune la acest nivel (în particular, dacă satisfacerea altruismului se va 
diferenția vreodată ca un scop comun la nivel de societate). Un astfel de antropocentrism 
rafinat ar permite o atitudine etică rezonabilă spre binele mediului sau al generațiilor viitoare, 
fără acceptarea unui realism valoric tare imanent, cu efectele sale dovedite de practica 
socialismului real şi a inchizitiei. 

157 Va fi la fel de convingător ca discursul despre îngeri al unei persoane care nu are nici un fel 
de legătură de suflet cu îngerii. Un simplu exercițiu de stil, o gimnastică intelectuală. 

Unghiul mort nu există 
Într-un eseu recent'** dl. Sorin Lavric susține ideea că filosofii îşi 
scriu textele dintr-un unghi mort. Acest mod de abordare i-ar 
împiedica să aibă parte de o receptare adecvată din partea cititorilor. 
Recunosc faptul că am fost prins de lectura textului. Din această 
perspectivă şi-a atins pe termen scurt scopul declarat, generând 
emoțiile de rigoare. Într-un al doilea pas de raportare la text am 
încercat să îi elucidez structura. Epuizat de tentativă, m-am 
concentrat în cele din urmă pe cele patru argumente explicite pe care 
autorul le aduce în susţinerea ideii propuse, şi anume: 

1. Nimeni nu citeşte în vederea textului. 

2. Nimeni nu scrie în nume propriu. 

3. Nu există opere clasice. 

4. Ideea este o reprezentare mentală. 


În urma analizei acestor argumente cred totuşi că dacă textul 
„Unghiul mort” îmi va rămâne în memorie, va fi prin latura lui 
cognitivă, nu prin emoția pe care a transmis-o. Am ajuns la 
convingerea că unghiul mort despre care vorbeşte dl. Sorin Lavric nu 
există. Patru sunt contra-argumentele care pledeză pentru inexistenţa 
unghiului mort. 


1 Oricine citeşte în vederea textului, pentru că el însuşi este un text. 
Nu doar un text, dar şi un text. Prin textul pe care îl citeşte persoana 
îşi extinde eul. Eul este, într-un mod structurat de scopuri, lumea, iar 
lumea are şi acest nivel de funcţionare, prin adevăr. A fi text 
înseamnă pentru eu a funcţiona obiectivant pentru a te descurca mai 
eficient (nu neapărat şi mai eficace) prin hățişul lumii. Mai mult, 
există o regiune a lumii în care adevărul este aplicabil într-un sens 
tare, ca adevăr prin corespondență cu faptele, şi aceasta este zona 
imediatului, a fiintarii la îndemână!” (o zonă nu neaparat 
congruentă, sau măcar asemănătoare, la diferite persoane). Din 
această perspectivă, se poate trăi întru adevăr, şi implicit se poate trăi 
prin rezistență la minciună. Dacă nu citim în vederea textului, în 
vederea noastră ca text, atunci nu putem rezista la minciună şi vom fi 
coplesiti de totalitarisme. 

2 Oricine scrie în nume propriu, pentru că persoana este de un nivel 
mai profund (ontologic) decât conditionarile sociale care dau 
identitatea eului (ontic). Cum scrie persoana depinde de contextul 
social şi cultural, nu faptul că scrie. Nu este cazul să facem paradă de 
altruism şi păsare de ceilalți, fie şi de lectorii noştri, pentru că 
altruismul este o formă subtilă de egoism. Este de ajuns să ajutăm pe 
cât ne stă în puteri şi atât. 


3 Există opere clasice, şi anume cele care dau măsura cea mai bună a 
omenescului. Nu există o lume a prezentului şi o lume a trecutului, 
decât din punct de vedere ontic. Lumea ontică a trecutului face parte 
din lumea prezentului ca o extindere a trecutului esenţial al 
persoanei, ca parte din eul acesteia. Homer te entuziasmează, Kant te 
emotioneaza iar Heidegger te face să plângi de bucurie. 


4 Ideea nu este o reprezentare mentală, pentru că nu există 
reprezentări mentale. Reprezentarea mentală este un concept 
psihologic cu anumită utilitate teoretică. În calitate de concept 
„mintea” este parte a lumii, dar referentul acestui concept are acelaşi 
statut pe care îl are referentul conceptului de quarc. Spre deosebire 
de referentul unui concept, care în anumite cazuri este lipsit de 
realitate, ideea este întotdeauna o parte a lumii. De exemplu ideea de 
reprezentare mentală este o parte a lumii, în timp ce reprezentarea 
mentală nu. O idee este un lucru discursiv, adică un lucru care are 
funcţie de semnificare, adică un lucru prin care ne reprezentăm 
altceva, o altă realitate, absentă, sau o posibilă realitate, sau o pură 
ficţiune logic posibilă. O idee este o entitate nefizică, dar asta nu 
înseamnă că este o reprezentare mentală. Nu este nici entitatea fizică 
prin care avem acces la ideile altora (de exemplu acest text pe ecran). 
Ideea este accesibilă direct în lumea persoanei, a fiecăruia dintre noi 
care este o persoană (pentru că am început sa am îndoieli că toţi 
oamenii sunt persoane). Dar ideile unei persoane pot fi accesibile şi 
altor persoane doar prin intermediul unor entitati fizice (purtătorii de 
sens). 


O idee nu este neaparat un gând propozitional. Brancuşi avea ideea 
păsării maiastre si ne-a aratat-o creându-i referentul. Ideea de artă a 

fugii aparţinea lumii lui Bach (lumii persoanei Bach, nu epocii, etc), 
şi el a pus-o într-o formă purtătoare pe care tot încercăm să o 
finalizăm şi să o înţelegem. Ideea de Dumnezeu aparţine lui Isus si 
ne-a aratat-o prin însăşi viata Lui ca semn (de atunci încoace omul nu 
mai poate fi decât un Dumnezeu ratat). 


Canalele de comunicare, cum sunt televiziunea şi cartea, au 
performanţe diferite în transmiterea ideilor de feluri diferite. Nu e 
nimic rău cu televiziunea, ci cu cei care o folosesc. Sunt multi cei 
cărora le-ar place să vadă interviuri cu Putnam, Rorty, Flonta sau 
Pîrvu, iar citirea cărţilor lor nu satisface această preferință. Avem 
nevoie de o televiziune pentru elite, pentru o mie de oameni, 
emisiunile culturale nu sunt suficiente. Dacă avem şi resursele să o 
creăm şi să îi achizitionam serviciile este altă chestiune. 


Idei în dialog înseamna încercarea persoanelor de a-şi cunoaşte 
reciproc lumile discursive, de a-şi sonda reciproc trecutul esenţial. 
Pentru că ideile personale susțin memoria personală şi astfel 
identitatea eului. Idei în dialog înseamna afirmarea eului tău şi (un şi 
logic) afirmarea eului celuilalt. Idei fără dialog înseamnă 
instrumentalizarea celuilalt, tratarea lui doar ca mijloc pentru alte 
scopuri decât iubirea. Nu pot exista idei în dialog fără toleranţă, şi nu 
poate exista toleranță fără o minimală iubire de semeni. 


Dacă se poate spune că există o pată oarbă atunci când scri, ea 
acoperă întregul câmp vizual, nu doar o parte din el. Suntem lumi 
izolate, monadice, dar cu ferestre larg deschise unele către altele. 
Ferestre ale speranţei pe care intră iubirea sau neiubirea semenilor, 
generând emoţii şi cunoaştere. 


188 Lavric, S., 2007, Unghiul mort, Idei în dialog, 12 
'% Fiintarea la îndemână nu include zona clasei de referință a discursului ştiinţific, deşi include 
în ea discursul ştiinţific. 


173 


Pentru un decizionism altruist 


Am observat în ultima vreme o revigorare a demersurilor de 
construire a unei etici publice, mergând până la propunerea includerii 
profesiei de „expert în etică” în nomenclatorul profesiilor. Cazurile 
de etici publice ca etici aplicate sectorial par rezonabile. Cu toţii cred 
că suntem de acord, de exemplu, că sunt necesare o „etică a 
cercetării”! şi alte etici profesionale, şi că, în acest sens, sunt 
necesari experţi în etică. Avem însă nevoie de o etică socială şi 
politică (ESP) în genere? Daca da, în ce sens, şi care sunt limitele 
unui astfel de demers? Este bine să avem o ESP normativă publică? 
Aceasta ar fi întrebarea lansată de eseu, ca o reflectare a ESP asupra 
ei însăşi. 

O lucrare recentă a dlui A.-P. Iliescu'”! ne permite să explorăm 
întrebarea de mai sus. Nu îmi propun o recenzie a cărții. O analiza 
critică serioasă a consistentului pachet de idei prezentat în această 
carte ar putea lua şi câţiva ani. Totuşi problema este prea fierbinte 
pentru a aştepta până atunci. Dezbaterile sunt necesare, iar textul de 
fata este o invitaţie în acest sens. 

Voi extrage câteva pasaje importante, voi sugera câteva căi de 
dezvoltare a unor potenţiale contraargumente, iar în final voi evalua 
în ce măsură ESP este necesară în România. 


De la înţelegere la normare 


ESP este necesară ca o contrapondere la maleficul decizionism: p. 
14: „marile tragedii ale secolului XX au fost caracterizate tocmai de 
abolirea eticii şi de instalarea  decizionismului”, p. 15. 
„Decizionismul este o atitudine şi o politică de impunere (sub diferite 
pretexte teoretice, religioase, sau politice) a unor decizii arbitrare din 
punct de vedere rational, însă convenabile unui grup, unei naţiuni sau 
organizaţii (favorabile intereselor acestora) drept decizii justificate, 
necesare, urgente, indiferent ori mai presus de recomandările eticii”. 


Obiectul de studiu al ESP constă în constrângerile informale de tip 
moral: p. 22: „rolul jucat de constrângerile neformale (în modelarea 

conduitei umane) a fost înţeles mai bine relativ recent”, „Între aceste 
coduri, norme sau convenţii, cele de ordin moral joacă rolul 
principal”, „Conduita umană şi instituţiile nu pot fi înţelese fără o 
bună cunoaştere a normelor morale care modelează acţiunea 
individuală şi de grup, iar etica socială şi politică ne furnizează 
tocmai elementele acestei cunoașteri”. 


Odată cunoscute aceste constrângeri, ele trebuie impuse: p. 23: 
„Motivele interesului crescînd pentru etica economică, socială şi 
politică sunt multiple: (...) reducerea sferei de reglementare a statului 
(...) şi naşterea nevoii impunerii |sublinierea mea] unor norme 


morale în locul celor juridice”. !” 


Argumentul pentru necesitatea impunerii pare a fi caracterul obiectiv 
al valorilor: p. 24: valorile morale sunt „reale”, au o „realitate 
obiectivă”. O altă sursă a necesității impunerii pare a veni din 
particularitatea valorilor morale, exprimate prin enunturi normative: 
p. 25: „enunţurile normative sunt specifice eticii (precum şi sferei 
juridice)”, p. 27: „Distincția dintre norme şi fapte empirice este 
esențială şi trebuie permanent avută în vedere”. 


Căi potenţiale de contraargumentare la afirmaţii asociate ESP 


ESP este acceptabilă ca ştiinţă descriptivă a constrângerilor 
informale, a formei lor actuale şi a modificărilor lor în timp. Dar 
specificul acestor constrângeri este tocmai caracterul 
neinstitutionalizat al lor. Un demers al ESP de tip normativ ar putea 
altera mecanismele de evoluție culturală a regulilor informale 
introducând elemente de tip rationalist care sunt caracteristice 
evoluției instituțiilor formale, nu a celor informale. O abordare 
raționalistă a instituțiilor informale este şi o formă de invadare a 
sferei private, de extindere a sferei publice. Zona informalului este 
zona grupurilor mai mici sau mai mari, niciodată a societății în 
ansamblu. Aducerea eticii la nivel guvernamental înseamnă 
omogenizarea grupurilor şi destructurarea societății, forțarea creării 
unei identități, eventual europene, în dauna celor grupale'*. O ESP 
normativă institutionalizata ar avea un rol similar cu cel al bisericii 
medievale. Ar fi o re-etatizare a moralului în formă desacralizată, în 

bun acord cu eliminarea referirilor la creştinism din proiectul 
european de constituţie, şi cu rolul tot mai mare acordat eticii 
economice şi sociale în Europa (p. 22: „Uniunea Europeană are 
programe speciale vizând dezvoltarea cercetării şi predării eticii 
economice şi sociale). Etica informală ştiinţifică normativă, chiar şi 
atunci când este abordată cât se poate de detaşat, conform 
standardelor academice, poate fi oricând preluată de persoane 
interesate să o valorifice ideologic. Cum ne asigurăm, de exemplu, că 
vom bloca o continuare a proiectului eticii socialiste!“ ? Ce va mai 
contrabalansa puterea eticianului guvernamental atunci cand, in 
pofida intentiilor noastre, dar folosind preocupările noastre, acesta ar 
avea control complet asupra regulilor informale? Cum prevenim 
eventuala apariție a unui Minister al Binelui (ale cărui conotaţii 
totalitare sunt îngrijorătoare), fără a renunţa la efortul de sensibilizare 
a opiniei publice la ceea ce simţim ca nedrept în funcţionarea actuală 
a societăţii? 


Într-o ontologie alternativă, valorile sunt proprietăți relationale ale 
obiectelor, nu intrinseci, cum asumă ESP, ele depind de un evaluator. 
Pot avea cel mult o realitate obiectivă conceptuală, ca fapte 
instituţionale. Proiectul unei etici bazate pe valori „intrinseci” este 
interpretabil ca proiectul unei ideologii pentru impunerea puterii unor 
persoane, a unor evaluatori privilegiați. Chiar dacă e vorba despre 
persoane altruiste, iar valorile lor sunt cele „bune”, ESP ar rămâne 
tot un instrument de putere. La limită, dictatura celor buni e tot o 
dictatură. 


Nu există, se poate argumenta, o distincţie netă între descriptive şi 
normative, primele putând fi interpretate ca normative ascunse, 
asumate în vederea succesului practic, de a atinge un anumit scop”. 
Relaţia dintre discursurile factuale şi cele de tip etic este mult mai 
subtilă decât simpla distincţie descriptiv — normativ şi nu exclude 
esteticul şi sacru, ci le antrenează în mod necesar. Daca argumentele 
că aşa stau lucrurile rezistă'%, şi atâta vreme cât este rezonabil să 
acceptăm că asumările cu privire la fapte nu trebuie impuse, ce ar 
mai legitima impunerea etatică a normativelor informale? 

Cred că în cel mai bun caz, când nu este ipocrită, ESP este un 
decizionism altruist, rezervat însă celor puternici şi declarat 
„universal”. ESP pare a fi un produs intelectual creat ca răspuns la o 
cerere guvernamentală, un instrument cu utilitate în controlul 
identităţii grupale şi a comportamentului cetăţenilor. ESP nu este 
creată pentru binele cetăţenilor, ci ca suport argumentativ pentru 
susținerea unei anumite forme a binelui public (postulat 
guvernamental de către indivizii cu putere, nu creat organic din 
alegeri private ale cetăţenilor) ca bine al cetăţenilor. 


Pentru a fi morală, ESP ar trebui să evolueze cultural către un 
decizionism altruist accesibil tuturor cetățenilor. Dacă EPS 
operationalizeaza public instinctul moral de sorginte aristotelică (si 
de aici o anumită pretenţie de obiectivitate), modul de concepere a 
acestuia trebuie compatibilizat cu libertatea individului. Nu este 
acceptabilă întoarcerea la holismul antic. Valorile propuse de o EPS 
trebuie gândite mai degrabă ca bunuri conceptual publice supuse 
evoluţiei culturale sub mutatiile creatoare al indivizilor decât ca 
valori intrinseci, care nu se pot schimba în timp. Un decizionism 
altruist democratic ar genera etici regionale fundamentate pe valori 
recunoscute ca relationale, nu intrinseci, şi poate că ar duce chiar la 
dispute. Degenerarea disputelor în conflicte poate fi prevenită de un 
cadru formal adecvat, nesubstantial. 


Am avea aşadar următorul model de evoluţie a regulilor informale 
morale: un stadiu în care predomină decizionismul egoist (nedrept şi 
generator de orori — fascismul şi comunismul), un stadiu al 
decizionismului altruist elitist” asimilabil ESP (incapabil de 
evoluţie culturală şi antrenând un risc mare de colaps social atunci 
când setul de valori „intrinseci” alese eşuează în a susține integritatea 
sistemului socio-politic) şi, în fine, un stadiu al decizionismului 
altruist bazat pe valori relationale, democratic (ca tip ideal) în ce 
priveşte stabilirea a ce e bine şi ce e rău (capabil să menţină 
potenţialul adaptativ al societăţii şi flexibilitatea necesară într-un 
mediu internaţional turbulent). 


ESP în România 

Sunt de părere că orice demers de sutinere a oportunității unei etici 
publice generale (sau chiar numai de informare cu privire la 
dezbaterile asupra unor astfel de etici) într-o periodă post-comunistă 
trebuie să ia în discuţie şi să avertizeze cu privire la consecinţele 
practice ale eticii socialismului real. Nu cred că este acceptabilă 
moral la o ora actuală o atitudine de detaşare obiectivă, academică, 
față de realităţile socialismului, din două motive. Primul tine de 
lezarea sensibilităţii celor care au suferit, al doilea tine de prevenirea 
unor noi suferințe. În legătură cu primul motiv, amintirile despre 
„etica şi echitatea socialistă” şi felul cum era aceasta folosită pentru 
înregimentarea cetăţenilor nu s-au şters încă din memoria oamenilor. 
Şi nici nu se vor şterge prea curând, atâta vreme cât managerii 
formaţi sub regimul comunist continuă să populeze instituțiile 
publice, inclusiv pe cele academice, şi să folosească standarde etice 
anacronice, egalitariste, pentru a controla comportamentul 
subordonatilor. În legătură cu al doile motiv, riscul de utilizare a ESP 
în scopuri totalitare este încă mare. 


Pe de altă parte, un efect pozitiv al informării oamenilor cu privire la 
ESP este aducerea moralității acţiunilor guvernamentale şi a 
implementării regulilor formale în discuţie publică. În condițiile 
abjectiei pieţei politice româneşti, ilustrată de autor cu citate 
convingătoare din publicistica interbelică, pe care oricine le simte din 
păcate extrem de actuale, ESP este binevenită, contrabalansând prin 
exces realitatea politică românească. În fond, poate că ESP ar putea 
funcționa şi instituţional pentru o vreme, sub atentul control al 
societăţii civile, cu condiția să ţinem minte că nu poate fi decât un 
instrument de etapă, cu rol preponderent educativ. Dar în 
aranjamentul constituțional actual societatea civilă este prea slabă 
pentru a se putea opune unui eventual Minister al Binelui'%. La 
viitoarea amendare a legii fundamentale ar trebui stipulată 
necesitatea controlului extern al contribuabililor (prin societatea 
civilă) asupra statului cu interzicerea oricăror fluxuri financiare 
directe, nebazate pe competiţie de proiecte, din partea guvernului 
către societatea civilă, şi implicit cu respingerea conceptului de 
„organizaţie neguvernamentală de utilitatea publică” ca fiind malefic 
pentru interesul public, pentru că transformă o parte din societatea 
civilă în clientela politicienilor la putere. 

Crearea unei ESP este în actuala stare de lucruri din România (în 
care decizia cu privire la ce e bine şi ce e rău aparţine celor cu bani 
multi) un serviciu public. Va trebui însă mare grijă ca 
institutionalizarea acestui demers să nu creeze o castă şi interese de 
castă ale „eticienilor”. În acest sens, crearea profesiei de „expert în 
etică” şi a unor departamente guvernamentale de profil ar putea fi o 
eroare majoră, dacă eticienii chiar doresc binele oamenilor şi nu doar 
bani publici pentru a se ocupa de binele oamenilor. 


Poate părea mai simplu să impui o etică în spațiul românesc decât să 
facilitezi formal autoorganizarea unui sistem de interactii care 
responsabilizează persoana. Şi poate chiar este mai simplu. Dar daca 
vrem să facem ceva pentru oamenii acestei tari (sistemism) şi nu 
doar pentru tara aceasta (holism), impunerea eticii nu poate fi decât 
un prim, simplist pas pe drumul spre responsabilitatea şi libertatea 
individului. Altfel sacrificăm mugurii viitorului pentru frunzele 
ofilite ale trecutului (socialist). 


1% http://www.cncsis.ro/includes/etica.html 

19 A.-P. Iliescu, Etica socială şi politică, Ed. Ars Docendi. 

12 Lucrarea d-lui A.-P. Iliescu nu este o argumentatie a necesităţii impunerii unor norme 
morale, ci o prezentare critică a ideilor din acest domeniu de specialitate. De asemenea, 
lucrarea nu promovează nici delimitarea netă de necesitatea impunerii, păstrând, în fond, 
distanța necesară oricărui demers de tip academic. Totuşi, reiese clar din citatul menționat că 
există indivizi interesaţi de ESP pentru a satisface nevoia lor de a impune norme morale 
(nevoile nu pot fi decât ale unor indivizi, nu există nevoie ale societăţii, exprimarea de acest tip 
fiind metaforică). Miza publică a problemei, pe care încerc să o evidentiez în acest eseu, este 
tocmai cea a posibilului cuplaj dintre lucrări obiective, academice, oneste, şi indivizi, alții decât 
autorii unor astfel de lucrări, care simt nevoia de a impune ceva altor oameni. Ceea ce vreau să 
destructurez nu este aşadar lucrarea ca atare, ci un anumit mod de interpretare şi utilizare a 
unor astfel de lucrări, indiferent cine le-ar scrie, mod de utilizare pentru împiedicarea căruia 
nici un efort nu este prea mic, şi nici o suspiciune nu este exagerată. 

1% O identitate europeană se poate crea mai degrabă prin scopuri comune decât prin valori 
morale comune. Asta dacă dorim neapărat să ocolim secular valori existenţiale comune de tipul 
„In God we trust”. De asemenea, s-ar putea ca integrarea dorită la nivel european să fi mai bine 
atinsă prin intensificarea comunicării intergrupale decât prin impunerea unei etici pseudo- 
informale comune. 

1% Etica publică normativă socialistă avea un rol fundamental în funcționarea sistemului, după 
cum arată referirile la ea chiar în Constituţie (Constituţia din 1965, art. 73, „Jur să respect şi să 
apar Constituţia şi legile ţării, să fac totul pentru aplicarea consecventă a principiilor 
democraţiei socialiste, pentru afirmarea in viata societăţii a normelor eticii şi echităţii 
socialiste!”’). 

1% X are proprietatea Y” se poate interpreta ca având sensul următor: „Dacă vreau să ating 
scopul Z atunci trebuie să asum că ,,X are proprietatea Y” ”. 

1% Am propus posibile căi de argumentare în acest sens în două eseuri publicate in Idei in 
Dialog: „Obiectul ca fapt instituţional” şi „Creaţie şi evoluţie”. 

19 Aşa-zisa elită de 5% din populaţie, concept drag gorbacioviştilor care au ţinut sub control 
evoluţia României după evenimentele din decembrie 1989. 

'% Fără a mai pune la socoteală dificultatea insurmontabilă a alegerii unui Etician Şef din 
actuala clasă politică. 

Zbor periculos 

Prin cartea „Profetul şi oglinda fermecată”! Madeea Axinciuc ne 
îndeamnă să punem aripile de ceară şi să ne avântăm spre soarele 
textelor sacre, poate chiar dincolo de ele*%. Zborul este razant şi 
periculos. Trei porţi se află în fata cititorului. Prima dintre ele este 
însăşi cartea. A doua este „Călăuza ratacitilor’, tratatul?! lui 
Maimonide despre care ni se vorbeşte. În fine, a treia sunt textele 
sacre, spre referentii cărora ne călăuzeşte Maimonide. Corespunzător 
acestor porți avem trei niveluri de lectură. Primul nivel este obişnuit, 
vedem unde vrea să ajungă autoarea şi cum vrea să ajungă acolo. Al 
doilea nivel este unul unde nu prea avem libertate de mişcare, cel 
puţin dacă nu ştim iudeo-arabă, şi trebuie să avem încredere în 
ghidajul oferit din plin de carte. Dar la al treilea nivel ne putem lua 
zborul intepretativ, re-creativ, delimitând negativ. Acest ultim nivel 
nu mai poate aparține autoare sau lui Maimonide, ci este asumat 
explicit de cititor. Dar să pornim la drum. 


Prima poartă 


Cum te poţi apropia autentic de un tratat-îndrumar pentru credinţă ? 
Doar printr-o „abordare naturală, vie”2%?, care deschide textul nu doar 
către specialişti, ci către întreg publicul interesat „de alt spaţiu de 
gândire”. Poarta de intrare în tratat, „fiindcă trebuie aleasă o 
poartă”, este imaginaţia şi profeția. De ce aceasta şi nu alta, ne-am 
putea întreba. Şi de ce o abordare originală ? Răspunsul este chiar 
cartea Madeei Axinciuc, dar exigenta vine, se argumentează, din 
tratatul pe care ni-l înfăţişează. „Originalitatea oricărei abordări” 
apare „nu ca merit al cercetătorului, ci ca răspuns la provocarea 
inedită a lui Maimonide”. E vorba despre hermeneutica infinită şi 
creativă a textelor sacre, „nu fără a impune categoric limite ale 
interpretării”, este drumul infinit către Dumnezeu, drumul spre care 
ne călăuzeşte chiar Maimonide. Rezultă atunci că, aşa cum tratatul 
este un indrumar adresat ratacitilor de la drumul către Dumnezeu, la 
fel şi cartea despre cartea lui Maimonide nu poate fi decât o verigă 
din acest lanț infinit de discursuri concentrice vii, permanent 
actualizate, care delimitează negativ centrul sacru. Vorbim despre 

acelaşi lucru, dar avem datoria să o facem creativ, pentru că originea 
discursului hermeneutic este în noi, iar fiecare dintre noi este unic. 
„Este periculos [...] să urmezi, plagiind, acelaşi mod de a gândi [...] 
pentru a ajunge [...] la aceleaşi rezultate, [...] ideile, pentru cel care 
are pretenţia inovației sau a originalității, trebuie să fie vii, în 
mişcare. Ideile nu sunt lucruri pe care să le putem folosi după nevoi, 
cel puţin atunci când dorim noi să spunem ceva, adică să fim 
prezenţi, fata în fata cu celălalt”. Acesta este crezul Madeei 
Axinciuc, ca filosof transpus într-o persoană care vrea să găsească 
drumul, necesarmente personal, către Dumnezeu. 


Interpretez aici că autoarea îşi asumă, metodologic dar şi real, viu, o 
independență ontologică. Totuşi, nu cumva ideile sunt resurse, cel 
puţin în forma discursivizată, nu ca idei din mintea altora ? Uneori 
suntem puternici, originali, alteori avem limite, reconstruim drumul 
bătut deja de alţii. Din perspectivă fenomenologică există o nevoie 
ontică de Dumnezeu. Dumnezeul religiei este necesar ontologic doar 
prin palierul ontic, dar este necesar, pentru că palierul ontic însuşi 
este necesar funcționării ființei. A fi autentic sau neautentic revine la 
a fi puternic sau slab. Alternanta autentic — neautentic tine de 
condiţia ontologică a omului. În cheie religioasă, omul este 
esențialmente păcătos şi alege ce şi cum vrea să fie (permiţând 
retrospectiv să se autoevalueze printr-un grad de autenticitate- 
neautenticitate) în limitele lumii lui. Doar persoana poate şti dacă 
este autentică sau nu, nici un privitor din afară, pentru că doar el are 
acces la ce a ales de fapt (persoana poate alege comportamentul 
banal, sau poate alege să plagieze, fără ca aceasta să fie în sine un 
indiciu de neautenticitate; poate alege să fie sfânt într-o mahala a 
Bucureştiului). Nu a fi neautentic este problema, ci cât de neautentic 
în raport cu potenţialul lumii personale. Există o neautenticitate doar 
aparentă, o pendulare ontologic-ontică (ce ţine şi de rememorarea 
experienței originare, de acces la sine venind dintr-o stare, 
retrospectiv privind, neautentică). Dintr-o astfel de perspectivă 
depăşim pericolul unui cult al supraomului pe care îl ascunde ca pe 
un sâmbure căutare cu orice pret a originalității (autenticul 
permanent sesizabil ca atare de către un observator extern), şi 
promovăm asumarea responsabilă de sine în limitele ontice ale lumii 
personale cu care ne confruntăm fiecare în parte (corpul şi familia cu 

care ne naştem, talentele de care dispunem, etc). 


Elementele originalității Madeei Axinciuc tin, alături de poarta de 
intrare pe care o alege, şi de metoda demersului său hermeneutic. 
Participă „în calitate de actor” la interpretarea textului 
maimonidian, dar nu orice fel de actor, ci unul teoretician. Jocul său 
nu poate fi decât „joc secund”. ,,Joc” pentru că are reguli fixe, date 
de cadrul teoretic asumat, secund pentru că este subsumat drumului 
dinainte stabilit, de către textele sacre, către Dumnezeu, dar şi, la un 
nivel mai profund, de către condiţia ontologică a omului, către sinele 
transcendental. Nu vom cădea însă în ludicitate, în gratuit, pentru că 
actorul nu se joacă, ci joacă. Teoretician fiind, autoarea asumă 
structuri şi relații. Fără astfel de reguli rigide nu poate fi pusă ordine 
în materialul metaforic, poetic, al textelor sacre. Elementele 
structurale sunt cele două balamale ale porţii alese, imaginaţia 
(capitolul HI.1) şi profeția (capitolul II.2). Tratarea celor două 
constituie partea morfologică a demersului său hermeneutic. Ni se 
vorbeşte apoi despre imaginaţie şi profeție, aceasta fiind partea 
fiziologică a cărţii. Dar cum, în esenţă, morfologia este descrierea 
componentelor unui lant al ființei, un demers de tip ontologic, 
fiziologia va fi din specia epistemologiei. Aduse la un loc sunt însă, 
împreună, mai mult decât atât. Lăsăm altora să evalueze în ce măsură 
avem de a face cu un demers teoretic interpretativ subsumabil unei 
teorii transcendentale de tip kantian, cu o personalizare metaforic- 
profetică a unor ,,facultati” de tip transcendental. Pentru că termenii 
„morfologie” şi „fiziologie” sunt actuali, nu maimonidieni, deci nu 
putem fi banuiti de anacronism când susptecăm influenţe de acest tip. 


Abordarea morfologic-fiziologică a lanţului ființei se dovedeşte 
foarte fertilă, pentru că oferă imaginaţiei cititorului un suport familiar 
pentru accesul la inteligibil. Analogia, argumental de factură 
biologică, este binevenită în condițiile orizontului de aşteptat al 
cititorului de azi, adesea scientist. lată că „viaţa” interpretării oferite 
de Madeea Axinciuc nu este doar una de tip existențial, mărturie 
personală a autoarei, ci ascunde în plan metodologic paradigme 
teoretice biologice. 

Aparent paradoxal, alegând simpla glosare pe marginea unui text 
inaccesibil muritorilor de rând, dar esenţial, Madeea Axinciuc face 

filosofie autentică, formativă pentru publicul larg prin aspectul ei 
metaforic. Domnia sa renunță deliberat la cutuma academică de a 
bate apa în piua epiciclurilor unor argumente şi contraargumente 
scolastice. Asta nu înseamnă că nu deschide şi cutia speculațiilor 
teoretice, oferindu-ne chiar câteva piruete conceptuale, după bunul 
obicei al tagmei filosofilor, ilustrate sugestiv în anexa cărții prin 

diagrame” ’. 


A doua poartă 


Câtă bogăție, ce comori ! Las cititorului plăcerea să descopere 
tipologia profeților, de exemplu, dar nu mă pot abtine să nu o 
mentionez pe cea a iubirilor””’. Ahava, iubirea banală, pentru care 
putem accepta sintagme de genul „ahava beauty products”, nu are 
nimic de a face cu heshed, iubirea divină, sau cu hesheq, iubirea 
totală, unirea completă a sufletelor, sau unirea cu Dumnezeu, 
dezlumitoare pentru că nu mai poate accepta trupul pentru a fi 
perfectă, şi a fi, doar în acest sens, moarte”%. Dacă iubirea tine de 
fiziologia lanțului ființei, morfologia acestuia va presupune 
nenumărate trepte. Cele din zona vizibilului sunt descriptibile prin 
fizică, Maase bereshit, iar cele din zona nevizibilului (partial 
accesibilă prin imaginaţie) ţin de metafizică, Maase merkava. 
Accesibilă fiind această zonă doar prin imaginaţie, iar profeții 
profetind doar cu fata la nevizibil, domină în reprezentările 
prezentate discursiv de către profeti metafora. Ca un exemplu Maase 
merkava este ascunsă de metafora carului divin. Totul în textele 
sacre este interpretabil şi trebuie interpretat. 


Remarcabil şi extrem de util, ni se oferă nu doar o interpretare a 
textului lui Maimonide, ci şi fragmente din textul acestuia”. 
Frapează asemănarea între structura experiențelor mistice iudaice şi 
banalele trăiri ontologice româneşti citite în cheie fenomenologică. 
Asemănarea ne induce o apropiere de alteritatea iudaică, înțelegerea 
ei aproape empatică. De aici importanţa de catalizator intercultural al 
cărții Madeei Axinciuc la acest nivel de lectură, promovând 
civilitatea ca opusă barbariei de orice fel, degajând posibilitatea 
iubirii, dincolo de orice corectitudine politică, pentru evrei şi Israel. 

Nu voi dezvolta mai mult această parte, pentru că ce găsim dincolo 
de a doua poartă poate fi cel mai bine văzut prin parcurgerea cărții 
„Profetul şi oglinda fermecată”. Remarc doar tensiunea între 
exigenţele textului maimonidian şi devoalarea lui către publicul larg. 
Nu vom începe educarea tinerilor cu ştiinţa metafizicii, spune 
Maimonide, întrucât în acest fel „rezultă nu doar o tulburare în 
credință, ci pură necredinţă.””"” Dar dacă doar puţini sunt cei care ar 
trebui să aibă acces la aceast tratat, atunci de ce le este oferit multora 
? Este suficient rolul de catalizator al comunicării interculturale 
pentru a justifica riscurile potențiale existenţiale asociate acesti cărți 
? Sau poate că, în contextul necredintei larg răspândite azi, putem 
spune că nu mai există acest risc ? Ce s-ar întâmpla, de exemplu, 
dacă materia primă a referentilor textelor sacre în interpretarea lui 
Maimonide intra pe mâna cuiva cu opţiuni fenomenologice, de 
exemplu? Dar a unui creştin ? Cum ar arăta, de exemplu, o 
comparaţie a lanţului fiinţei aşa cum apare el în texte sacre evreieşti 
cu cel din textele creştine ? Să împingem la extrem ideea necesităţii 
unei abordări originale, enunțată în debutul cărţii, prin care, şi doar 
prin care, suntem îndemnați la a ne pune aripi de ceară. Nu este aici 
vorba nici măcar de a pune la treabă, mai mult sau mai puţin profetic, 
imaginaţia”!!, ci de a te lăsa pus la treabă de ea. 


A treia poartă 


Din rigoare ştiinţifică de filosof medievist şi din co-participare 
initiatica la textul maimonidian Madeea Axinciuc şi-a impus limite 
interpretării. Dar pe cititorul creştin trăitor într-o epocă scientistă îl 
interesează mai putin să retrăiască tribulatiile unui gânditor de secol 
XII. El ar dori poate să experentieze, hedonist, cum se coroboreaza 
textul vechi cu alte (tipuri de) discursuri contemporane lui, ce 
reverberatii subterane există între textele din epoci diferite. Intră ceva 
în rezonanță? Te zguduie ceva? Sau rămâi contemplativ, neutru, ca în 
fata unei diorame înfățişând epoci moarte, impenetrabile empatic? 
„Investigații” de acest fel fac parte mai degrabă din specia artei decât 
a ştiinţei. Să aplicăm metoda dicteului automat şi să observăm ce 
întrebări putem produce, fără ca acestea, întrebările şi tot ce va urma 
lor, să aibă nici cea mai mică legătură raţională ue ce spune autoarea 
în cartea dânsei, în afara unei legături subterane şi imposibil de 

explicat. 

Revelarea „fiziologică” în ştiinţa de azi a legilor naturii, ca ipoteze, 
teorii, se supune unei ierarhii a lanţului fiinţei homomorfe celei din 
textele sacre??? Modelul propus al lanţul ființei în textele sacre este 
arhetipal, sau mai degrabă instantiere a unui model ontologic mai 
general? Are loc o schimbare a morfologiei şi fiziologiei lanţului 
fiinţei de la Vechiul Testament (VT) la Noul Testament (NT) ? 
Transcende creştinismul distincţia dintre ştiinţa naturii şi ştiinţa 
divinului, fizică şi metafizică prin întrupare şi comutare ontologică 
pe relaţie ca originară (de la entitate ca originară in VT), instantiata 
exemplar de iubire? În ordine religioasă creştină (inversă celei 
fenomenologice) relația sine transcendent — sine transcendental este 
cea care face posibilă entitatea lumii ? lar fenomenologic omul 
găseşte lumea (creează doar în sens de formează, decupeaza ontic) 
căutând alteritatea absolută (pe Dumnezeu)? 

Sunt valorile conceptualizabile prin „fiziologia” lanţului ființei ? Ce 
secvenţă funcțională a valorilor antrenează un tip de lant al fiinţei în 
raport cu altul? De la VT la NT are loc o comutare axiologică de la 
primatul adevărului la cel al binelui? Este sacrul valoare primă şi 
ireductibilă în VT şi NT, sau este ulterior funcţional adevărului, 
respectiv binelui ? 


Este ştiinţa modernă o întoarcere parțială la presupozitiile ontologice 
ale VT, eventual, din punct de vedere al presupozitiilor ontologice, o 
sinteză între ontologiile VT şi NT? Este ştiinţa o reîntoarcere la 
primatul adevărului şi, în acest sens, o recuperare a fiziologiei NT? 
(alături de recuperea, ipotetică, a morfologiei prin primatul entității 
asupra relației). Cum s-ar reconstrui imaginaţia ştiinţifică pe trepte 
similare celor ale profetiei? Se poate vorbi despre o competiţia 
initiatica între ştiinţă şi religie? Fundamentalismul ştiinţific este o 
formă de iniţiere, o constrângere la poziționare personală pe o 
schemă de lanţ al fiinţei? Care este relaţia dintre „salvarea speciei”, 
promovată ideologizant pe baza discursului ştiinţific, şi „salvarea 
sufletului” ? Este legitimă (în raport cu standardele acestui tip de 
discurs) pretenţia initiatica a ştiinţei? Există un echivalent functional 
al Marelui preot în ştiinţă, sau mai degrabă un echivalent al 
discursurilor concentrice infinite? Ce tipologii de lant al fiinţei 

funcționează în spaţiul românesc ? Ce culturi ale iniţierii sunt 
funcţionale ? Care este poziția (declarativă şi reală) în sistemul de 
educaţie publică în materie de iniţiere ? Ce implicaţii au cele de mai 
sus asupra conturării caracterului poporului român ? 


Adecvarea initiatica a unui tip de discurs sau a altuia poate fi diferită 
în funcţie de lumea persoanei care este ţintă a emitatorului de 
discurs. In VT Moise primeşte poruncile cu adevăr fixat, stabilizant, 
în timp ce în NT primatul iubirii, al binelui relaxează şi diversifică 
spectrul faptelor posibile dezirabile punându-le sub condiţia 
constrângătoare a iubirii de celălalt. Accentul în NT este pe geneza 
informală a regulilor, față de situația formală a regulilor în VT. 
Potenţialul de evoluţie instituțională sub un demers inițiatic de tip 
NT este mult mai ridicat, are loc o reducere a holismului, apare 
posibilitatea descentralizării sociale şi a manifestării creativităţii 
personale. Pe de altă parte, ştiinţa şi filosofia într-o societate creştină 
sunt pentru totdeauna rupte de Dumnezeu, pentru că ele au cel mult 
rol de explicare pentru mase a caracteristicilor creației lui Dumnezeu, 
nu şi de drum către Dumnezeu, contactul cu El fiind asigurat direct 
de către Isus şi biserică. 


Arhetipul fenomenologic al ființei este sinele cu lumea sa, iar ontic 
(dar condiţionat ontologic) sinele este ,,localizabil” în corp ca parte a 
lumii. Fiinţa este necesarmente structurată şi ierarhică, ceea ce 
înseamnă că presupune un anumit tip de lanţ al fiinţei. Lanţul fiinţei 
tine de morfologia ontologică a fiinţei în sens fenomenologic şi este 
format din sine transcendental, corp (lume) şi sine transcendent. 
Monada nu este simplă pentru că îşi include limita transcendentală şi 
pe cea transcendentă ca distincte de ea. Lanţul ființei originar, 
ontologic, este isomorf structurii triadice a semnului (Zeichen - Sinn 
- Bedeutung): sinele personal este semn pentru sinele transcendent 
(Dumnezeu) şi are ca sens lumea. 


Simpla cunoaştere a poruncii de a iubi pe ceilalți ca pe tine însuţi nu 
asigură ascultarea ei, pentru că teoretizarea şi verbalizarea iubirii te 
lasă orb în fata golului experienţei. Iubirea trebuie trăită, şi doar 
secund cunoscută. Prin urmare era previzibil că NT va fi urmat de 
vremea corectitudinii politice implicite, informale (dacă VT fusese 

urmat de cea a corectitudinii politice formale). Atât şi nu mai mult. 
Dar suficient de mult pentru ca NT să fie civilizatoriu şi stimulator al 
creativității totodată, capabil alături de VT să îmblânzească fiara 
sentimentală autentică, omul, transformând-o astfel într-o ființă 
oarecum previzibilă. Luând toată suferința ontic cu Sine, Dumnezeul 
Om a luat şi autenticitatea oamenilor cu El. Dar fiecare om poate 
alege, cvasi-demonic, să retrăiască experienţa Sa. 


Să precizăm. 1) Dumnezeu este, dar nu există — iată modelul iudaic şi 
uneori filosofic, de a trăi. Lanţul ființei rămâne liniar. Spre un astfel 
de drum ne călăuzeşte Maimonide 2) Dumnezeu este şi a existat — 
iată modul creştin de a trăi, pe seama suferinţei Altuia. Lanţul fiinţei 
are o buclă de conexiune din nevizibil către vizibil, dar la nivelul 
ecstazei trecutului, a memoriei extinse cultural, imbogatite de textul 
sacru novotestamentar, nu al prezentului 3) Dumnezeu este, a existat 
şi există, este fiecare dintre noi. Avem acum o generalizare ontică a 
modelului de la punctul 2, o descriere modernă evaluabilă ca „Got ist 
tot”, urmată de un relativism generator de anomie. Vremurile 
noastre. 4) Dumnezeu este şi există, sunt eu, ontologic unic, iar 
ceilalți doar prin mine, prin voinţa, viata şi iubirea mea. Aici lanţul 
ființei se deschide din nevizibilul din fiecare, trece prin lume şi se 
închide în nevizibilul dincolo de fiecare. Dar trece autentic doar prin 
mine, iar prin ceilalți doar prin credinţa în ceialalti ca în tine însuți. 
lată modelul autentic pe care îl aşteptăm cu toții, nu doar în El, ci în 
fiecare. Avem însă curajul să credem asta? Credem că merităm asta? 
Nu, nu iti poţi imagina faptul pur de a fi ca fiind tu însuţi. Nici Moise 
nu putea imagina faptul pur de a fi?” ca fiind sinele său, pentru că a) 
era constrâns de necesitatea întemeierii lumii ne-personale, pe care 
nu o percepea ca parte din cea personală, b) constata slăbiciunile 
eului personal, pe care îl asuma ca propria persoană, nu ca posesie a 
sinelui personal, c) avea un mod ontic de gândire nevăzând că eul 
personal era doar un nivel al lumii sale în sens ontologic. 


e KK 
Cum am putea rezista la apropierea de soare ? Prin credinţă, fără de 


care jocul secund al originalității, mutilant prin exces (şi cum am 
putea arăta care este măsura justă a originalității?) are toate şansele 

să ne ducă la prăbuşire, după cum o sugerează ,,demonstratia” de mai 
sus. Aripile de ceară sunt tot mai fierbinți, iar cercurile solare în zbor 
tot mai strâns. Pentru a rezista, a nu ieşi din drum, trebuie un 
discernământ total pe care îl poate da numai LH.V.H*™. Echilibrati 
din vria iniţierii cvasi-profetice la care ne supunem singuri sub 
pretextul textului, şi fără nici o legătură cu ce spune, de fapt, el, 
aterizăm (cu bine?) în fotoliul molatec al discernământului, pe care 1- 
am crezut pentru o clipă, în naivitatea noastră, maase merkava. 
Cititorul subsemnat reajunge la sine şi revine în oglinda vieții, 
închizând cele trei porţi odată cu ultima filă a cărții. Honi soit qui 
mal y pense. 


199 Axinciuc, M., 2008, Profetul şi oglinda fermecată, Ed. Humanitas, 
Bucureşti 

20 Acest text nu este o recenzie, ci un poem folosind concepte filosofice. 

°°! Scris în iudeo-arabă în secolul XII. 

202 Axinciuc 2008 p11-12 

*% Op.cit. p12. 

204 Op. cit. p21 

°° Op. cit. schema de la pagina 45 sau cea de la pagina 206. 

* Rămâne de cercetat existența unor eventuale analogii si filiatii 
nemărturisite, sau poate neconştientizate, în acest sens. 

207 Axinciuc 2008 pagina 243 

208 Se pare că poporul ales a avut mult de-a face cu iubirea, aşa cum au avut 
eschimoşii cu zăpada, de vreme ce au generat atâtea cuvinte pentru un 
spectru de referenti pe care alte popoare le numesc cu un singur cuvânt. 

20 Anexa 3, pagina 247. 

210 Anexa 3, capitolul 3.1, pagina 264. 

211 Subtitlul cărţii Madeei Axinciuc este „Despre imaginaţie [sublinierea 
mea] şi profeție în Că/ăuza ratacitilor de Moise Maimonide”. 

*! Pentru o analiză a variațiilor structurale ale lanţului fiinţei în textele 
iudaice a se vedea Blumenthal, D., Lovejoy’s great chain of being, and the 
medieval Jewish tradition, 
http://www.js.emory.edu/BLUMENTHAL/Lovejoy.htm , accesat pe 18 
februarie 2008 

*13 Axinciuc 2008 pagina 217. 

214 Acest nume „indică in mod special esenţa lui Dumnezeu [...] nu este 
vorba aici de omonimie.” Op. cit. pagina 276. 

